
PIGESORGER 



Fanden være Pige mere! 
Hvorfor selv ej Frue være? 
Fanden skulde tjene mer, 
Med alt det Mas og det Besvær! 

Leporella. 

1 VILLA VITARNA 

MADONNAS ROSER 




OAMty-C- 



FØRSTE KAPITEL. 



Madonnas Roser. 

MORGENDÆMRINGENS Dis laa hen over Ischias 
Højder. Over den blaanende Golf hvilede 
endnu de lette Morgentaager; men efterhaanden som 
Solen steg, rullede de sig sammen som bløde 
Silketæpper og gled for den svage Morgenbrise 
langsomt ind mod Ischias stejle, lavaklædte Kyst, 
der lidt efter lidt farvedes kobberrød af den op- 
gaaende Sol. 

Langsomt svævede de hvide Skymasser op over 
Øen, skjulende Vigner og Villaer, stigende op ad 
Epomeos skaldede Tinde for at samle sig om 
Vulkanens øverste Rand i en graahvid Taagering, 
der lidt efter lidt splittedes af Solens Straaler, 
indtil den som lette, lyserøde Morgenskyer løstes 
op og forsvandt. 

Nu først saae man Øen i dens fulde, vidunder- 
lige Skønhed. Oppe fra det mægtige Krater lyste 
de nys udsprungne Kastanjeskove saa friske og 

grønne som Bøgene hjemme hos os. Saa kom de 
prægtige Stenege, hvis mørkegrønne Løv var 
isprængt med lysegrønne Skud, saa Vignerne, 
hvor Vinen i vild Frodighed hang ned fra de nys 
udsprungne Alme, og endelig Haverne med deres 
duftende Flor af Roser, Oranger, Akacier og 
Mandeltræer. 

Midt i al denne Blomsterpragt lyste de krid- 
hvide Villaer, der som skinnende Marmor laa 
spredt snart hist, snart her; men klarest af dem 
alle lyste dog Villa Vitarna med sine mauriske Heste- 
skobuer, sine blomsterklædte Altaner, hvorfra brede 
Marmortrapper fra det indvendige af Huset førte 
ned til den store Vigne, som hørte til Ejendom- 
men. Der var en Ro, en Fred, en lys Majdags 
stille Glæde udbredt over hele Naturen. 

Endnu saaes kun enkelte Hyrder, som drev deres 
Geder op ad Bjerget, nogle Fiskere, der ilede 
ned til Marinaen, men ellers var alt som uddøet, 
endnu var ingen i det tidlige Morgengry staaet 
op til Dagens Arbejde. 

Da saae man oppe fra en af Villaernes Altaner 
en gammel Mand, der nærmede sig Rækværket 
og forsigtigt spejdede ud, som frygtede han, at 
nogen skulde forstyrre ham. Saa greb han en stor 
Vignekurv og gik med sindige Trin ned ad Altan- 
trappen, indtil han naaede Vignens Port. Her stod 
han nogle Øjeblikke stille, saae sig atter spejdende 
om, og en mærkelig Skikkelse var det, saaledes 




som han stod dér belyst af Morgensolens første 
Straaler. 

Han var allerede en Del til Aars; det mørke 
Haar viste hist og her graa Stænk, Ryggen var 
noget bøjet, men i hans store, sjælfulde Øjne 
lyste Ungdommens Glans. Hans Træk var noble, 
og mindst af alt skulde man tro, at denne Skik- 
kelse, som stod dér i sin kridhvide Dragt og med 
Ischitanemes røde Hue paa Hovedet, kun var 
Villaens Cameriére, udseet til at passe de Gæster, 
som i Badetiden tog Ophold hos Signor Vitarno, 
hvis Albergo var berømt som et af de bedste paa 
hele Øen. 

Tøvende lukkede den gamle Mand Vignelaagen 
op, saae sig endnu en Gang om og gik saa med 
langsomme Skridt ned ad de med Vinløv be- 
hængte Gange, indtil han standsede ved en lang 
Rosenhæk, som udbredte en vidunderlig, krydret 
Duft, omtrent som Æbleroser hos os. 

Her satte han Kurven paa et Bord, undersøgte 
nøjagtigt Hækken og skar med stor Omhu den 
ene duftende Rose efter den anden, idet han 
hver Gang eftersaae dens Blade, som var han en 
Botaniker, der samlede Eksemplarer til sit Her- 
barium. Saa fordybet var han i sit Arbejde, at 
han aldeles ikke bemærkede, at der fra den anden 
Side af Vignen nærmede sig to Kvinder, den ene 
høj og svær som en Sabinerinde, fuldstændig 
romersk i sin Type, medens hendes Ledsagerske 

var fin og lille med en Profil, der fuldkommen 
mindede om de Grækere, der i længst forsvundne 
Dage havde beboet Øen. 

„Gud véd, hvad der gaar af den gamle Gio- 
vanni?" sagde Stella til sin Ledsagerske. „Han er 
kommet tidlig af Fjerene i Dag — staar han min- 
sandten ikke dér og plukker Roser, næsten inden 
Solen er staaet op!" 

„Hej Giovanni! hvad Pokker er det, du be- 
stiller? Har Vitamo ansat dig som Gartner?" 

Giovanni vendte sig brat om. Der kom et Ud- 
tryk af Ærgrelse i hans Ansigt og han svarede 
ikke. 

„Du skal maaske give en Serenade i Aften?" 
lo Stella spottende. „Det vilde klæde dig godt i 
din Alder. Hvem skal have de Roser?" 

Giovanni vendte sig om og sagde mut: „Vi 
har et gammelt Ordsprog her paa Øen, og det 
siger, at den, der lader være at stikke sin Næse 
i andres Sager, beholder den uskadt. Det undrer 
mig, at din ikke er gaaet fløjten for længe siden." 

„Madonna mia!" udbrød Stella leende. „Jeg 
troede ikke, du havde Statshemmeligheder saa 
tidlig paa Morgenstunden. Signor Vitamo maa 
maaske ikke faa at vide, at du stjæler hans 
Roser?" 

Giovanni rettede sig stolt og sagde med et for- 
agteligt Øjekast: ,Jeg stjæler ikke. Disse Roser 

er lige saa godt mine som hans; du veed maaske 
ikke, at jeg har Part i Villaen?" 

„Nej, virkelig!" sagde Stella, „det ender vel 
med, at du køber vor med. Naar har du faaet 
den Part?" 

„Den købte jeg i Fjor — og jeg træder lige 
saa vel paa min Jord som paa hans." 

„Og saa bliver du ved at være Cameriére," 
lo Stella spottende. 

„Det har jeg nu været i tyve Aar," svarede 
Giovanni, „og vil du vide Grunden, saa er det, 
fordi det morer mig at lære Menneskene at kende. 
Her kommer Folk af alle Nationer, og tidt har 
jeg haft megen Glæde af at omgaas dem; de veed 
saa meget, og gennem dem lærer jeg Verden at 
kende." 

„Saa er det maaske til saadan nogle, du staar 
dér og plukker Roser?" begyndte Stella igen med 
en vis haanlig Mine. 

„Netop!" svarede Giovanni og rejste Hovedet 
i Vejret. „Jeg plukker Roser til den unge Sig- 
norina, som er gift med Maleren, ham, for hvem 
du og Filomele har staaet Model. Det er en 
prægtig ung Mand, og jeg glæder mig over at 
se ikke alene hans Kunst, men ogsaa hans unge 
Hustru, med hvem han er paa Bryllupsrejse." 

„Hør, veed du hvad, Giovanni!" sagde Stella i 
i en pludselig fortrolig Tone. „Jeg kan per baccho 

ikke begribe, hvorledes den unge kønne Mand 
har kunnet gifte sig med saadan en Tøs."* 

„Hun er ingen Tøs — hun er en Engel," ind- 
skød Filomele, idet hun noget frygtsomt skottede 
op til Moderen, „hun giver mig hver Gang en 
god Drikkeskilling, naar jeg bringer Vadsketøj, og 
saa prøver hun paa at tale med mig, men det 
bliver aldrig til noget, og naar jeg skal gaa, 
kysser hun mig og siger: „bella ragazzina^y og 
det er omtrent det eneste, hun kan." 

„Ja, du er ogsaa en smuk Pige!" sagde Stella, 
og saae beundrende paa Datteren. „Maleren skulde 
saamænd hellere have taget dig end saadan en 
lille Fjante som hun deroppe." 

Nu foer Giovanni i Vejret med en Hurtighed, 
som man ikke skulde have tiltroet hans Alder, og 
med lynende Øjne raabte han: „Tøs! Og Fjante! 
vil du holde din uforskammede Mund i, eller jeg 
kaster dig ud af Vignen; hvor tør du understaa 
dig til at bruge saadanne Ord om en Signorina, 
som er Godheden og Elskværdigheden selv? Hvis 
hun er noget, saa er hun lige saa god som den 
hellige Jomfru selv, og du skulde skamme dig 
ved at tale saadan om hende, som du ikke ken- 
der og ikke forstaar." 

„Hvad skal hun da med de Roser?" sagde 
Stella i en betydelig neddæmpet Tone. „Du siger 
hun er en Madonna, men veed du, at hun hverken 
troer paa Madonna, den hellige Restituta, ja, ikke 

en Gang paa den hellige Fader selv? Veed du, at 
hun er en Hedning, og saa vil du give hende 
Madonnas Roser?" 

Giovanni studsede og spurgte: „Hvoraf veed du, 
at hun ikke troer ligesom os andre?" 

„Det har Pater Eustacchio fortalt mig, da jeg 
sidst var til Skrifte. Da han hørte, at vi vadskede 
for hende, sagde han, at vi skulde tage os i Agt, 
baade hun og hendes Mand var Hedninger, der 
kom fra et Land, som Madonna i Vrede havde 
gjort saa lille og koldt, at Folk frøs ihjel om Vin- 
teren, eller blev ædt af Ulve, som kom fra Bjer- 
gene. De havde slet ingen Kristentro, men levede 
i Huler ligesom Dyrene, og alt, hvad de fik at 
spise, var kun noget sort Kom og saa de Fisk, 
som de kunde trække op af Havet. Derfor for- 
bander den hellige Fader dem ogsaa hver evige 
Paaskedag, naar han uddeler Velsignelsen over os 
andre fra Sanct Pietro, og naar . Paven selv for- 
bander dem, saa kan du være vis paa, at det 
maa være nogle rent bandsatte Mennesker. Dem 
vil du give Madonnas Roser, som giver os andre 
Lykke og Velsignelse? Jeg er vis paa, at de kaster 
dem ud over Altanen og griner af saadan en gam- 
mel Nar, som du dog egentlig er. Farvel, nu 
maa vi op med Vadsketøjet!" 

„Nej, stop!" raabte Giovanni og greb hende i 
Armen — »ingen af dem er jo staaet op endnu. 
Giv mig Kurven, saa skal jeg besørge den derop." 

„Jamen Pengene" — sagde Stella, idet hun 
trak en Seddel op af Lommen, „jeg trænger til 
Penge i Dag, da det er første Maj. Jeg skal med 
til Festen i Lacco." 

„Dem kan du faa hos mig,*" svarede Giovanni, 
„hvor meget skal du have?" 

Stella gennemgik meget omhyggeligt Vadske- 
sedlen og svarede endelig efter en Del besværlig 
Regnen : „Jeg trofer, jeg skal have fire Lire og fir- 
sindstyve Soldi." 

„Dér har du fem Lire," sagde Giovanni. „Lad 
mig saa faa Kurven, og pak dig af Sted. Jeg 
undrer mig over, at jeg saa længe har hørt paa 
din uforskammede Snak." 

Først da Stella og Filomele havde forladt Vig- 
nen, tog Giovanni atter fat paa sit Arbejde, og 
snart var Kurven fyldt med friske, duftende Roser. 
Saa satte han forsigtig Vadsketøjet under Bordet, 
tog Kurven paa Hovedet og vandrede atter med 
sindige Skridt op ad den Vej, som gennem Ca- 
samicciola førte til Toppen af Epomeo. 

Solen begyndte at brænde. Da Giovanni havde 
naaet Begyndelsen af Skovbæltet, dækkede han 
Kurven med friskt Kastanjeløv for at skærme sine 
kære Roser mod Solens Ild. Derpaa steg den 
gamle Mand langsomt og pustende op ad en stejl 
Bjergvej, indtil han efter en halv Times Gang 
naaede Klosteret St. Nicola, hvorfra Klokkerne 
tonede ham i Møde; thi den første Maj var ikke 

alene en Festdag, men ogsaa en meget indbrin- 
gende Dag for det fattige Kloster, der til de andre 
Tider af Aaret laa ubesøgt. 

I Dag var Livet heroppe ganske forandret. Fra 
Casamicciola, fra Lacco, ja, selv fra det fjerne 
Fontana strømmede Vandrende hid, alle med Ma- 
donnas Roser, mest i Buketter, andre i smaå 
Kurve; men ingen bar en saadan Byrde som den, 
der hvilede paa Giovannis Hoved. 

Trods den klare Morgenstund lyste den lille 
Klosterkirke med talrige Lamper og Lys. Alteret 
var smykket med Blomster, og foran det stod 
Pater Eustacchio i Messedragt med en Kordreng 
paa hver Side, som svingede Røgelsekarret. 

Der var en Duft af Røgelse og Roser i den 
lille, fattige Kirke, hvis Gulv var bedækket med 
knælende Skikkelser, som i tavs Andagt hørte 
paa Pater Eustacchios Messe, hvoraf de ikke for- 
stod et eneste Ord. Nu var han færdig, de to 
Kordrenge nejede sig, bragte Røgelsekarrene bort 
og kom slæbende med et stort Messingfad, som 
de saare højtideligt stillede paa Alteret. Saa rin- 
gede de med deres Klokker — de knælende Skik- 
kelser rejste sig, flokkedes omkring Alteret, og 
nu rakte een efter een de duftende Buketter til 
den ærværdige Pater, som stænkede de blom- 
strende Roser over med Kirkens indviede Vand 
og derpaa modtog et Offer i klingende Mønt til 
Løn for sin hellige Gerning. Een efter een trængte 

disse fromme Kvinder og Mænd sig frem, bøjede 
sig dybt for Pateren, og naar Ofret var Sølv i 
Stedet for de sædvanlige Kobberpenge, fremsagde 
Pater Eustacchio en kort Bøn, før han bestænkede 
Blomsterne med Vievand. 

Stakkels Giovanni maatte vente længe. Han 
laa knælende allerbagest i Rækken, og det var 
tydeligt nok, at hans gamle Ben ikke var vant 
til denne Stilling; thi han puttede sin røde Hue 
under Knæene og saae længselsfuldt op mod den 
tykke Pater, som med mere og mere lysende 
Mine kastede Vievandspengene i de klingende 
Fade. 

Endelig kom Turen til Giovanni; men idet han 
traadte frem, sagde Pateren med forundret Mine: 

„Det er en mægtig Hob Roser, du dér bringer, 
min kære Giovanni. Veed du, at det vil blive 
temmelig dyrt at indvie dem alle?" 

„Det gør ikke noget," sagde Giovanni, „jeg 
har Penge med." 

„Men hvem skal have saa mange Roser?" 
spurgte Pateren paa ny. „Du vil da vel ikke give 
dem til nogen uværdig?" 

„Det er for hele Villa Vitarna," svarede Gio- 
vanni, „og du veed, ærværdige Fader, at der er 
mange, som trænger til Madonnas Velsignelse." 

„Ja, naar de er gode Kristne," hvæsede Pater 
Eustacchio, „men jeg har erfaret, at der er kommet 
adskillige Kættere dertil i den senere Tid, og 

inden jeg indvier dine Roser, vil jeg minde dig 
om, at ligesom disse giver Velsignelse til de tro- 
ende, lige saa vist virker de til Forbandelse for 
dem, som ikke troer.** 

Giovanni blegnede, men svarede ikke. 

„Hvis jeg skal indvie saa mange paa een Gang, 
kommer det til at koste fem Lire,** hviskede Pater 
Eustacchio i en dæmpet Tone. 

„Det gør ikke noget, der er mange, som skal 
dele den Udgift,** svarede Giovanni igen. 

„Nuvel! saa sæt Kurven her paa Alteret, saa 
skal jeg forrette min hellige Gerning.** Dermed 
tog Pater Eustacchio Vievandskarret, stænkede let 
hen over Roserne og spurgte saa: „Vil du have 
Velsignelsen med?** 

„Ja naturligvis,** svarede Giovanni. 

„Saa bliver det fem Lire til,** sagde Pater 
Eustacchio og begyndte med høj Røst at messe 
en latinsk Formular, der forekom Giovanni saare 
højtidelig; men da Velsignelsen var læst, og Gio- 
vanni saae paa Kurven, sagde han: 

„Det forekommer mig, ærværdige Fader, at du 
har sparet meget paa Vievandet. Jeg vil gerne 
have det saaledes, at det seer ud, som om alle 
disse Roser var besprængt med Morgenens Dug.** 

„Ja, saa maa du betale for en Gang til,** sagde 
Pater Eustacchio, „saa bliver det hele femten 
Lire.** 

Giovanni trak en gul Silkepung op af sin 

Vilhelm Bergsøe: Pigesorger. 2 

Lomme, talte meget besindigt de femten Lire i 
Fadet og gik saa med langsomme Skridt ud ad 
Kirken, idet han mumlede: „Nu veed jeg da, at 
Madonnas Roser vil bringe Velsignelse ; men Kætter! 
nej, det kan hun ikke være." 

Da Giovanni atter naaede Torvet paa Casamic- 
ciola, var alt som forandret. Talrige Grupper stod 
spredte hist og her. Kafeerne var fulde af Gæster, 
rundt om lød Latter og Sang, og Giovanni skyndte 
sig; thi først nu blev det ham klart, at han mulig 
kunde komme for silde med sin Gave. 

Da han naaede Villaen, saae han spejdende op 
mod den Altan, inden for hvilken Henni Falk og 
hans unge Hustru boede; men da Dørene endnu 
var lukkede og Jalousierne trukne for, drog han 
et lettende Suk og steg med lydløse Trin op ad 
Trapperne, indtil han naaede Altanen, paa hvis 
Marmorbord der stod to tomme Vandfade. Saa 
pillede han de duftende Roser fra hinanden. Blad 
for Blad, og da han var færdig, tømte han disse 
over i Fadene, glattede Overfladen omhyggeligt 
ud og forsvandt saa lige saa lydløst, som han var 
kommen. 

Trods Giovannis stilfærdige Adfærd ude paa 
Altanen, havde Henni, som stod og barberede 
sig, dog mærket Uraad og spurgte sin Hustru: 
„Kan du ikke se, hvem der gaar derude? Det 
har puslet saa underligt et Kvarters Tid." 

Lili kiggede gennem Jalousiet og sagde: „Der 

er ingen, det maa vist have været Giovanni. Jeg 
kan skimte hans røde Hue nede i Vignen.** 

„Hvad Pokker har han at gøre paa vor Altan?** 
sagde Henni vrantent, „altid gaar han og støver 
heroppe. Av for Pokker! dér skar jeg mig. Aah 
Lili! tag et Vandfad; men skynd dig, min Skjorte 
bliver blodig.** 

Lili foer op, ilede hen til Servanten og udbrød 
forundret: „Dit Vandfad er borte!** 

„Saa tag dit eget!** raabte Henni, „men skynd 
dig.** 

„Mit er ogsaa borte,** svarede Lili. „Det kan 
jeg da slet ikke begribe.** 

„Aa, det er jo let nok at forstaa,** sagde Henni 
ærgerlig. „Det er naturligvis det gamle Fæ af 
Giovanni, som har glemt at sætte dem ind i Aftes. 
Han gjorde bedre i at passe sine Ting end stadig 
at løbe rundt og snuse om dig. Han skulde vir- 
kelig huske paa, at han kun er Cameriére.** 

„Herregud Henni,** svarede Lili, „hvad har du 
egenlig imod den skikkelige gamle Mand? Hvor 
kan du undre dig over, at jeg saa tidt taler med 
ham? Han og Signor Vitarno er jo de eneste 
som kan Fransk, og Italiensk veed du, jeg ikke 
forstaar. Du er hele Dagen ude at male og lader 
mig sidde alene. Kan du da undre dig over, at jeg 
gerne vil slaa en Passiar af med dem?** 

„Du kan tale med Signor Vitarno,** sagde Henni 
haardt, „han er en Gentleman, men med Opvar- 

tere fører man ikke Passiar. Hvor Fanden bliver 
Giovanni af! Jeg maa ud paa Altanen og raabe 
ham op." 

Med disse Ord skød Henni Fløjdørene op, foer 
ud paa Altanen og raabte: 

„Nej, nu har jeg dog aldrig seet saa galt, her 
staar jo begge vore Vandfade, og saa er de oven 
i Købet fulde af vaade Rosenblade. Jeg troer Fyren 
er tosset. Har han ikke staaet der og lavet Pot- 
pourri i vore Vandfade; men jeg skal give ham 
en ordenlig Overhaling, naar jeg kommer ned." 

„Nej, det er ikke Potpourri," sagde Lili. „Hvil- 
ken mærkelig Rosenduft, og se hvor Dugdraabeme 
glimrer paa dem." 

»Jo* gu' er det Potpourri," sagde Henni, „det 
har han naturligvis staaet og lavet i Aftes, og 
glemt at sætte Vandfadene ind ; men jeg skal vise 
hans Potpourri Vintervejen." 

Med disse Ord greb Henni Fadene og slyngede 
Indholdet ud over Altanens Rækværk. De duf- 
tende Rosenblade spredte sig i Luften, og den 
friske Morgenvind førte dem som en Hær af lyse- 
røde Sommerfugle langt ud over Vignen, hvor de 
forsvandt. 

„Det skulde du ikke have gjort," sagde Lili. 
„Det er umuligt, at Giovanni, som er saa ærbødig 
over for os, skulde have brugt vore Vandfade paa 
den Maade, han maa have ment noget andet der- 
med, kun veed jeg ikke hvad." 

„Aa, gamle Giovanni er en Tosse! I Begyndel- 
sen kunde jeg ganske godt lide det gamle Skrog, 
men efter at han saadan er begyndt at liste om- 
kring dig, er jeg lidt efter lidt bleven gal i Ho- 
vedet paa ham.*" 

Lili lagde begge sine Hænder paa Hennis 
Skuldre, saae ham lige op i Øjnene og sagde: 

„Hør, kære Henni! du maa virkelig ikke gøre 
dig til Nar." 

„Til Nar!" busede Henni ud, „hvad mener Du?" 

,Jeg mener," sagde Lili, „at naar en ung Ægte- 
mand ikke kan taale, at en gammel, skikkelig 
Opvarter viser hans unge Hustru Venlighed, saa 
maa det være, fordi han er jaloux; men naar man 
bliver jaloux paa saadan et Menneske, saa gør 
man sig latterlig, og det maa du endelig ikke 
blive." 

„Naa, naa, godt Ord igen," sagde Henni, „jeg 
er virkelig ikke jaloux, men jeg kan ikke lide, 
at han altid er i Hælene paa dig. Han skulde 
betænke sin Stilling, han er og bliver dog kun 
en Opvarter." 

„Kun en Opvarter?" spurgte Lili; „kan en Op- 
varter da ikke ogsaa være et kærligt og elsk- 
værdigt Menneske?" 

Jo," svarede Henni, „men det er netop hans 
Elskværdighed, jeg vil være fri for. Skynd dig 
nu og bliv færdig. Frokosten har vist længe staaet 
og ventet paa os." 




ANDET KAPITEL. 



Gamle GiovamiL 

DA det unge Ægtepar kom ned i Haven, kom 
Signor Vitamo dem i Møde. Han var ganske 
det modsatte af Giovanni — høj, bredskuldret, en 
sand Herkules-Skikkelse med et tykt, sort Fuld- 
skæg, som var han en tyrkisk Pascha, en krum 
Ørnenæse og et Par Øjne, hvis bestemte Udtryk 
maatte virke stærkt paa hans Undergivne. Han 
havde en Romers hele Værdighed, og idet han 
slog ud med Haanden til Hilsen, sagde han, 
medens han samtidig bukkede for Lili: „Jeg 
haaber ikke, at Signorinaen har noget imod, at 
jeg i Dag har ladet Frokosten anrette paa den 
Loggia, der vender ud mod Golfen. Vi bliver der- 
ved fri for den kedelige Spisesal og de endnu 
kedeligere Englændere, som i Dag paa Grund af 
Festen er taget op til Klosteret St. Nicola for at 
se Indvielsen af Madonnas hellige Roser. Gio- 
vanni har allerede dækket dernede.'' 

Med disse Ord gik han foran, som var han 

en Festmarchal, og da de naaede den med Vinløv 
overdækkede Loggia, var alt dernede i Sandhed 
saare festligt. 

Midt paa Bordet stod en mægtig Vase fuld af 
den hellige Restitutas' duftende Liljer, der efter 
Sagnet spirede frem i Strandsandet, hvor hun satte 
sin Fod, da hun baaret af den tunge Sten var 
sejlet over Havet fra Afrikas Kyst. Ved hver Kuvert 
stod en mindre Buket af Madonnas hellige Roser, 
og det elegante Service glimrede i Morgensolens 
Straaler. 

„Nej, hvor her er prægtigt!" raabte Lili, idet 
hun lod Blikket fare ud over Golfen. „Se, hvor 
Solen spiller paa Bølgerne og farver de hvide 
Latinersejl med sine gyldne Straaler, og se saa 
Vesuv i Baggrunden; Toppen er ganske lyserød, 
og saa svæver der lette Skikkelser rundt om- 
kring den, som var det Engle, der legede i Sol- 
skinnet." 

„Bliv nu ikke romantisk," sagde Henni ironisk. 
„Det hele er ikke andet end Svovldamp fra Kra- 
teret, men kønt er det alligevel." 

„Gudskelov, du indrømmer det!" sagde Lili. 
„Du synes ellers at være temmelig prosaisk for 
en Maler, men du tror vist, at Poesien ikke 
hører med til Malerkunsten, det skal være Teknik 
altsammen." 

„Ja," sagde Henni, „det er netop det, det skal. 
Du skal se, naar mit Billede af den store Ma- 

donna- Procession bliver færdig, saa har jeg gjort 
noget, som andre ikke har forsøgt. Midt ad den 
kalkhvide Vej ser man Støvet hvirvle op, og det 
vilde ingen Romantiker male, men jeg har gjort 
det, og det gør en ganske fortrinlig Virkning. 
Denne Vekslen af det fulde Sollys og saa de lette 
Slagskygger, som Støvet danner." 

„Aa, hvor jeg glæder mig til at se det Billede! 
Hvornaar bliver det færdigt? Det vil ganske vist 
skaffe dig Akademiets store Rejsestipendium." 

„Ja, men det bliver først udstillet næste Aar, nu 
venter jeg paa det v. Zittowske Legat, men det 
faar jeg, thi jeg har Akademiets varmeste Anbe- 
faling. Hør en Gang, Signor Vitarno, jeg vil sige 
Dem noget om Giovanni. Han " 

I det samme hørtes lette Trin, og gamle Gio- 
vanni kom bærende med den første Ret og for- 
hindrede derved Hennis Klage; men da Frokosten 
var til Ende, brast det ud af ham. 

„Jeg maa sige Dem en Ting, Signor Vitarno, 
at Giovanni i den senere Tid gør sine Sager meget 
slet. I Gaar Aftes havde han f. Eks. glemt at 
sætte vore Vandfade ind, og da vi vilde vadske 
os i Morges, veed De saa, hvor vi fandt dem?" 

„Nej, Eccellenza!" svarede Vitarno forundret. 

„Ude paa vor Altan, og saa var de oven i 
Købet fulde til Randen af Rosenblade. Jeg synes 
dog det er temmelig galt, at han bruger vore 

Vandfade til at lave Potpourri i, og saa oven i 
Købet lader dem staa hele Natten over." 

„Potpourri," sagde Vitarno, „hvad er det?" 

„Aa, det er, at man sylter Rosenblade ned med 
Salt og Vand og lader dem tørre til Brug om 
Vinteren." 

„Og hvad bruger De saa dem til?" spurgte 
Vitarno endnu mere forundret. 

„ Naturligvis til at drysse paa Kakkelovnen som 
Røgelse." 

„Kakkelovnen! — men dem har vi jo slet 
ingen af her i Italien, alle vore Ildsteder er Ka- 
miner. Hvor kan De tro, at det falder Giovanni 
ind at lave saadan noget, allermindst i Deres 
Vandfade. Veed De ikke, hvad de Rosenblade be- 
tyder?" 

„Nej," sagde Henni, „jeg veed ikke, at vaade 
Rosenblade betyder noget som helst. Jeg kastede 
dem derfor ud over Altanen, saa de fløj Pokker 
i Vold." 

„Ak, Eccellenza, det skulde De ikke have gjort," 
sagde Signor Vitarno, „det betyder ikke noget 
godt. " 

„Godt! hvad skal det sige?" 

„Ak, Eccellenza, det hele ligger i, at hverken 
De eller Deres unge Hustru forstaar vore Skikke 
her paa Øen. Den første Maj er helliget Madonna, 
thi Maj er hendes Blomstermaaned. Paa den Tid 
blomstrer de Roser, som spirede frem af Blod- 

draabeme fra Kristi Kors, hTor den grædefide 
Gads Moder sad, og derfor kalder ri dem Ma- 
donnas Roser, Hyer Mafdag strømmer BefbUmin- 
gen sammen til Fest, men tidlig om Morgenen 
ptokker den Madonnas hellige Roser og bærer 
åem op til Klosteret St Nicola, hvor de bliver vel- 
signede. Disse Roser gemmes omhyggelig h^e 
Aaret randt, selv i den fattigste Hytte; thi hvor 
de findes, kommer hverken Sygdom eller anden 
Ulykke, men den, der forkaster Madonnas hellige 
Gave, ham gaar det ilde. Han faar Ufred, Ærgrel- 
ser, PL, ogsaa Ulykke, og derfor skulde De ikke 
have bortkastet Giovannis velmente Gave. Den 
g^mle Mand har været oppe fra Morgengry, har 
plukket Roserne i vor Vigne og er trods sin 
Alder steget op paa Epomeo for at faa dem vel- 
signede. Han mente Dem og Deres Hustru det 

saa inderlig godt, og saa har De troet " 

Vitamo fuldførte ikke Sætningen. ^ 
^Ak, havde Henni dog vidst, hvad De her for- 
tæller!" udbrød Lili med klagende Stemme, „saa 
havde han aldrig gjort det. Vi kender jo ikke 
Øens Skikke, og jeg er vis paa, at han nu inder- 
lig beklager, at han saaledes har taget fejl af den 
gamle, skikkelige Giovanni. Jeg har altid syntes 
saa godt om ham, thi han har ikke alene noget 
høfligt, men ogsaa noget højst nobelt i sit Væ- 



sen.* 



Det vil heller ikke undre Dem,** sagde Vi- 

tarno smilende, „naar jeg meddeler Dem, at han 
er Søn af en Markis." 

„Af en Markis!" foer Henni op, „det var som 
Pokker — hvordan er det gaaet til?" 

Vitarno strøg sig om sit svære Skæg og sva- 
rede noget langsomt: „Naar De vil love mig ikke 
at fortælle andre noget desangaaende, saa skal 
jeg meddele Dem hele Giovannis Historie; thi 
han og jeg har kendt hinanden fra Ungdom- 
men af." 

„Ja, De maa endelig fortælle noget om ham!" 
udbrød Lili, „jeg synes han er saadan et godt 
Menneske. " 

Vitarno skænkede i Glassene og begyndte med 
en vis Højtidelighed: 

„Seer De, Signorina, hverken gamle Giovanni 
eller jeg er her fra Øen. Vi er tvende Flygtninge, 
drevet her hen af politiske Bevæggrunde; thi af 
Fødsel er vi begge Romere og er flygtede sOm 
Ofre for den national-liberale Politik, som vi begge 
var Tilhængere af. 

Min Fader var Gipser, det vil sige ikke saadan 
almindelig Gipser, men Kunstgipser for Vatikanets 
og Kapitoliets Samlinger og de mange fremmede 
Billedhuggere, som jo bestandig opholder sig i 
Rom. 

Han boede paa den anden Side af Tiberen, hvor 
jo de fleste Haandværkere har deres Sæde, og da 
jeg voksede til, gik jeg ham til Haande og har 

seet ham. støbe mairge smukke Figurer, baade for 
Kunstnerne i Villa Medici og for de danske Billed- 
huggere, som efterhaanden kom til Rom; thi det 
at faa gode Støbninger er lige saa vigtigt som at 
faa gode Modeller. 

Blandt de sidste var der een, som allerede fra 
Barn fængslede hele Roms Opmærksomhed. Det 
var en yndig lille Pige, et Hittebarn, hvis For- 
ældre ingen kendte, og som Hospitalet St. Michéle 
derfor havde sat i Pleje hos en gammel Enke, 
der boede nær ved min Faders Hus. De Kost- 
penge som Enken fik var kun faa, og det var jo 
derfor ikke saa underligt, at hun søgte at drage 
sig Barnet til Nytte. Da den lille Pige var blevet 
ti Aar, sendte hun hende ud med Blomster, som 
hun skulde falbyde i Kafeerne og paa de offent- 
lige Pladser. Det var en fin, lille Skønhed med 
gyldengult Haar og smukke, livlige Øjne. Ja, til- 
giv Signorina, De vredes vel ikke, naar jeg siger, 
at jeg ved Synet af Dem har faaet Erindring om 
den lille Viola, som blev en af de mest søgte 
Blomsterpiger i hele Rom. Navnet Viola fik hun, 
fordi hun gik og solgte Violer, men da hun blev 
større, blev hun kaldt Violetta, fik sig en Dragt 
fra Albano, og nu blev hun tillige Model, hvilket 
er en meget farlig Stilling for saa ung en Pige. 

Alligevel var der ingen, der kunde sige det 
mindste paa hendes Rygte, og skøn var hun, naar 
hun i det straalende Solskin stod paa „Spanske 

Trappe" i sin Albanerdragt og med Blomster- 
kurven paa Hovedet; thi skønt hun var blevet 
Model, kunde hun ikke skille sig fra de Blomster, 
hun havde baaret allerede fra Barn. Det blev en 
ypperlig Forretning, thi naar Strømmen om Efter- 
middagen vandrede fra „Spanske Trappe" op til 
„Monte Pincio" for at se Folk køre Corso, skulde 
jo hver have en Buket i Knaphullet, og Violetta 
vendte altid hjem med Lommen fuld og Kurven 
tom. 

Da gik det en Dag som en Løbeild gennem 
Roms Kunstnerverden, at Violetta sporløst var for- 
svundet. Hun var en Aften ikke vendt tilbage til 
sin Plejemoder; men nogle Tiggere, der sad ved 
Foden af „Spanske Trappe," havde set en prægtig 
Vogn komme, og i den var Violetta steget ind. 
De mente, at Vognen tilhørte den franske Gesandt 
d'Alembert; men det syntes jo ganske utroligt, at 
en saadan Mand skulde have nedladt sig til en 
Model, og at denne frivilligt var fulgt med. Den 
ene Dag gik efter den anden. Sagen blev meldt 
til Politiet; men det romerske Politi er jo ikke 
virksomt, undtagen naar det gælder politiske For- 
brydelser, og at undersøge det franske Gesandt- 
skabs Hdtel kunde der jo ikke være Tale om. 
Saa gik Sagen lidt efter lidt i Glemme; men da 
et halvt Aar var gaaet, Bk den franske Gesandt 
en Efterfølger, og den næste Aften kom Violetta 
tilbage til sin Plejemoder uden at ville fortælle. 

hvor hun havde været i al den lange Tid. Kunst- 
nerne jublede, men det tog en brat Ende; tiii 
Model vilde hun ikke mere være, og Grunden 
hertil vilde hun ikke udtale sig om. Men ogsaa 
her bragte Tiden Løsning. Tre Maaneder efter 
var Violetta atter forsvundet; men til den fattige 
Plejemoders Hus kom der fra Albano en lille 
Dreng, paa hvis Bryst der var hæftet en Seddel, 
hvorpaa der blot stod det ene Navn: „Giovanni." 
Hvad der senere er blevet af Violetta, veed jeg 
ikke. Nogle sagde, at hun var død kort efter at 
have født Barnet, andre, at hun var rejst til 
Frankrig; men hvorledes det egentlig hang sam- 
men dermed, var der ingen der vidste. 

Giovanni voksede op under trange Kaar. Pleje- 
moderen var fattig, og da Drengen blev saa stor 
at han kunde arbejde, kom han en Dag til min 
Fader og spurgte, om han ikke havde Brug for 
en Lærling, og da Fader hørte, at Drengen var 
en Søn af Violetta, tog han ham af Medlidenhed 
til sig, og fra nu af arbejdede Giovanni i Værk- 
stedet sammen med min Fader og mig. Skønt han 
var noget ældre, blev vi dog hurtig gode Venner, 
thi han var flink, arbejdsom og havde allerede 
den Gang det samme noble Væsen, som De, Sig- 
norina, har rost ham for. Alt kunde havde været 
saare godt, hvis ikke min Fader havde været en 
god Ven af Uldhandleren, Tavani, der hørte til 
det italienske Frihedsparti, som holdt deres Møder 

i Tavanis Hus, det samme, som senere blev 
stormet af Zuaverne, der nedskød Tavani og hele 
hans Familie. 

En Dag meddelte Fader mig sit Partis Planer, 
nemlig at søge at befri Rom ved Hjælp af Gari- 
baldi, og da baade Giovanni og jeg sværmede for 
denne store Frihedshelt, bad jeg Fader tage os 
op i Partiet, som vi vilde tjene trofast efter al 
vor Evne. 

Saa kom ogsaa vi i Tavanis Hus, og nu skete 
der noget, der voldte vor Ulykke. Det var meget 
vanskeligt at skaffe Partiets Meddelelser ud i Pro- 
vinserne, og de fandt da paa et særegent Middel 
til at befordre Proklamationer og politiske Flyve- 
skrifter ud til Pavedømmets forskellige Byer. 

Buster af Pio den niende og af Antonelli blev 
lavet i store Mængder og solgte til en overor- 
dentlig ringe Pris; men Busterne var hule, og 
inden i Hovederne laa Partiets Planer, dækkede 
forneden af en Gipsskal, saa at man ikke anede 
deres Tilværelse. 

Fader solgte mange af disse Buster saavel til 
selve Rom som til Bjergbyerne; men da en Sen- 
ding skulde gaa af Sted, styrtede en af Busterne 
af Vognen, og herved blev Hemmeligheden op- 
daget. Samme Aften blev Fader som Fange ført 
til Fængslet St. Michéle, Giovanni og jeg blev ført 
til Fæstningen St. Angelo, hvor vi blev hensat i 
et af de nederste Gravkamre, der nu var for- 

vandlede til Kasematter, og som ligger næsten i 
lige Linie med Tiberen. 

Der var naturligvis ikke Tale om Forhør, Dom 
eller noget som helst andet Vi sad i et lavt, fugtigt 
og mørkt Rum, som kun havde en Lysaabning i 
Muren, saa smal, at der ikke kunde være Tale 
om at flygte, ja, næppe om at se den usle Føde, 
som vi fik i dette Hul, der i Sandbed var blevet 
et Gravkammer for os begge. 

Ingen af os havde nogen Idé om, hvad der 
foregik i Rom, ja, vi tabte til sidst Tidsregningen; 
thi den ene Dag svandt som den anden, og 
Fangevogteren, der bragte os vor elendige Kost, 
svarede aldrig paa vore Spørgsmaal, ja talte ikke 
en Gang til os. 

Vi var Fortvivlelsen nær, frygtede for at blive 
sindssyge; thi der var egentlig ikke længere nogen 
Forskel paa Dag og Nat, alt gled i et stillestaaende 
Kaos, og det Haab, vi fra Begyndelsen havde 
næret om at komme i Frihed, sluktes lidt efter 
lidt Der var heller ingen Mulighed for at kunne 
flygte, og saaledes sad vi i denne Gravhule over 
et Aar, en Straf, der var værre end Døden. 

Da hørte jeg en Dag, at der blev hamret og 
banket dybt under os. Vi forstod ikke hvorfor; 
men jeg har senere faaet at vide, at man istand- 
satte den Kloak som løber under Fæstningen, og 
som har sin Munding ud til Tiberen. 

Dag efter Dag sad vi og lyttede til denne Larm 

dybt under os. I Begyndelsen havde vi troet, at 
det var Venner, der arbejdede for at befri os; 
men snart efter mærkede vi, at man var i Færd 
med at istandsætte Kloakens Loft; thi Hammer- 
slagene lød nu saa stærkt, at Gulvet rystede under 
os, og vi kunde tydelig høre, hvorledes man satte 
Stivere for at støtte det Parti af Kloaken, som 
man arbejdede paa. 

En Nat laa jeg paa mit usle Leje af Majsstraa, 
ude af Stand til at sove; alt var saa stille, at man 
kunde høre Bølgernes Brusen uden for Fæstningen ; 
disse Bølger, der havde Lov til at rinde frit og 
formæle sig med Havet, medens vi to Stakler 
muligvis skulde sidde i dette Gravkammer til vor 
Dødsdag. Jeg var lige i Færd med at falde i Søvn, 
da jeg hørte Drøn dybt under mig, og kort efter 
fyldtes Gravkammeret med Støv, og en frisk Luft- 
strøm trængte op til os fra det ene Hjørne. Gio- 
vanni var vaagnet ved Larmen og raabte til mig: 
„Gulvet er styrtet §pmmen der henne i Hjørnet. 
Jeg kan føle, hvorledes Nattevinden vifter op til 
os." Jeg foer op, vi famlede os frem i Mørket, og 
til vor usigelige Glæde saae vi, at Gulvet var 
bristet i saa stort et Omfang, at vi med Lethed 
kunde presse os ned gennem Aabningen; men 
hvor vi kom hen, naar vi lod os falde, var der 
ingen af os der vidste. Fortvivlelsen gav Mod, 
og selv om vi skulde knuses i Faldet, vilde vi 

Vilhelm Bergsøe: Pigesorger. 3 

foretrække Døden for det elendige Liv, hvori vi 
nu havde smægtet over et Aar. 

Giovanni tilbød at springe først, og hvis han 
kom levende fra det, da at underrette mig om, 
hvor han var. Jeg trykkede hans Haand, kyssede 
ham og sagde: „Farvel Giovanni, hører jeg ikke 
noget fra dig, følger jeg dig i Døden." Jeg glem- 
mer aldrig den Rædsel, der foer gennem mig, da 
jeg hørte ham glide ned gennem Aabningen. Han 
slap med Hænderne og jeg hørte det hule Drøn, 
det gav ved hans Fald. Et Øjeblik efter hørte jeg 
ham raabe: 

»Jeg fejler intet; men lad dig først hænge ned 
ved Hænderne, saa er Faldet uden Fare!" Jeg 
fulgte hans Anvisning, og kort efter stod vi i den 
underjordiske Kloak og saae Tiberens Bølger strømme 
forbi os; thi Kloaken havde heldigvis intet Lukke, 
Adgangen til Floden var fri. 

Skønt vi saaledes havde Frihed, Luft og Tiberen 
lige foran os, var det dog en højst vovelig Sag 
at springe i Floden; thi dens Løb er rivende, og 
Hvirvlerne under de talrige Broer højst farlige 
selv for en øvet Svømmer — alligevel var der 
intet andet at gøre. Giovanni og jeg havde tidt 
badet i Floden, vi kendte dens Løb, vi var unge 
og kraftige, og det værste, der kunde hænde os, 
var at finde Døden i denne Strøm, der fra Old- 
tiden har bortskyllet saa mange Lig. Denne Gang 
sprang jeg først, Giovanni fulgte efter, og nu var 

der intet andet for end at lade os drive med 
Strømmen; thi at svømme imod den kunde der 
ikke være Tale om. 

Da vi naaede en .af Brobuerne, saae jeg til min 
Rædsel Giovanni forsvinde. Han rakte begge Ar- 
mene i Vejret, udstødte et Skrig, og i samme Nu 
blev jeg selv grebet af Strømhvirvlen, gik under, 
og nu var jeg overbevist om, at min sidste Time 
var kommen; men lidt efter var det, som om 
mægtige Arme løftede mig i Vejret, og et Øje- 
blik efter dukkede jeg atter op og saae til min 
usigelige Glæde Giovannis Hoved nogle faa Alen 
fra mig. Han var næsten livløs, da jeg greb ham ; 
men til al Held saae jeg en af Tiberens fladbun- 
dede Baade ligge fortøjet nogle faa Alen fra os, 
og skønt det var forbundet med stort Besvær at 
faa Giovanni op i den, lykkedes det mig til sidst. 
Jeg greb en Aare, styrede med den, og nu gik 
det i Nattens Mørke af Sted med Strømmen, 
uden at jeg vidste hvorhen. Endelig naaede vi 
uden for Rom. Campagnens bølgende Højder viste 
sig for os, og nu satte jeg Baaden paa Land og 
fik den halvt livløse Giovanni draget op paa det 
tørre. 

Efter nogle Timers Forløb var han kommet sig 
saa meget, at vi kunne fortsætte vor Vandring til 
Fods. Ingen af os vidste, hvorhen vi skulde gaa; 
men endelig traf vi ved Morgengry en Hyrde, 
som viste os, hvor Jernbanen til Neapel laa, og 

nu fulgte vi langs med Skinnerne, indtil vi af 
Udmattelse næsten ikke kunde vandre længere. 
Da traf vi atter en Hyrde, soni drev sine Geder 
forbi, han gav os noget Mælk at drikke, og Resten 
af Vejen tiggede vi os frem, indtil vi efter to 
Dages Forløb naaede Neapel, hvor jeg havde en 
Slægtning, som ogsaa hørte med til det italienske 
Frihedsparti. Han modtog os venligt, hørte med 
stor Deltagelse paa vor sørgelige Historie; men 
da vi ikke en Gang havde ordentlige Klæder paa 
Kroppen, mente han, at det var umuligt at vi 
kunde finde nogen Plads i Neapel, hvor man jo 
ser mere paa Klæderne end paa Menneskene. 
Selv ejede han ikke stort, men han skaffede os 
dog en ordentlig Dragt og gav os Rejsepenge til 
Ischia, hvor han mente, at vi ved Hjælp af en 
Anbefalingsskrivelse til et af de store Hdteller 
kunde faa Plads som Cameriérer. 

Uden for Pavestaten var man højst venlig stemt 
mod det italienske Frihedsparti, og da Værten i 
et af de store Hoteller havde hørt vor Lidelses- 
historie og læst min Slægtnings Anbefalingsskri- 
velse, fik vi begge Plads i Hdtellet, Giovanni som 
Cameriére og jeg som Portier, da jeg foruden 
Italiensk jo tillige kunde Fransk. 

De kan tro, Signorina, at det ikke var nogen 
morsom Stilling at staa hele den udslagne Dag 
foran Hotellets Port med en sølvknappet Stav og 
en trekantet Hat; men det var dog uendelig at 

foretrække for det gyselige Fængsel, vi saa heldigt 
havde forladt. 

Da skete der en Dag en af disse Hændelser, 
der vil forekomme Dem som et Eventyr, men 
som er lige saa sandt, som jeg sidder her. 

Det var midt paa Sommeren, der blæste en 
voldsom Scirocco, og Støvet fra Vejen hvirvlede 
saaledes omkring mig, at jeg næppe kunde trække 
Vejret. Da saae jeg pludselig midt i Støvhvirvlerne 
en skinnende hvid Genstand, som med Stormens 
Hast kom farende imod mig og plantede sig lige 
paa mit Bryst. Det var kun en Lap Papir; men 
da jeg saae nærmere til, opdagede jeg, at det var 
en overreven Lotteriseddel, hvorpaa der stod Tal- 
lene 3 — 4 — 5. 

Nu veed De maaske ikke, Signorina, at Italienerne 
er lidenskabelige Lotterispillere, og at selv den 
mindste By har sin Lotterikollektion, hvor der 
spilles det saakaldte Tallotteri, saaledes at hver 
Seddel kun indeholder fem Tal. Hvis et af Tallene 
kommer ud, faar man intet, men hvis to Tal 
kommer, vinder man sin Indsats tusinde Gange, 
og hvis alle fem Tal kommer, naar man op til 
50,000. 

Vi er meget overtroiske med Hensyn til Valget 
af Tal, og at Stormen havde slængt mig tre Tal 
saa at sige lige i Ansigtet, maatte jo absolut be- 
tyde noget; men hvorledes man skulde finde de 

to manglende Tal, var et Spergsmaal, som i^ 
ikke kande løse. 

Jeg viste Giovanni Sedlen, og da han heller 
ikke ktmde finde ud af, hvoiledes vi skulde bære 
os ad — thi i Drømmebogen ,Smorfia* stod der 
ikke noget om. Tal, der kommer flyvende — saa 
besluttede han at gaa op til Eremitten paa St. 
Nicola, som var berømt over hele Øen for den 
Evne han havde til at gøre Folk lykkelig^. 

Da jeg saa spurgte Giovanni, hvad Eremitten 
havde sagt, svarede han, at da vi havde foaet 
3 — 4 og 5, saa syntes han at det var bedst, 
vi tog 1 og 2, saa havde vi jo det hele paa Rad. 

Jeg lo ad Giovanni og sagde, at Eremitten jo 
maatte være gal ; aldrig nogen Sinde var det hæn- 
det, at fem Tal var komne ud det ene lige efter 
det andet; men da Giovanni mente, at Eremitten 
dog var klogere end os, gav jeg ham Sedlen og 
sagde, at saa kunde han jo gøre med den, hvad 
han vilde. Senere talte vi ikke mere om den Sag; 
men da Trækningsdagen kom, hørte jeg fra Piaz- 
zaen i Casamicciola en vældig Skrigen af mange 
hundrede Stemmer, og kort efter kom Giovanni 
løbende, ganske bleg og forstyrret, fulgt af nogle 
Bønder, der øjensynlig vilde ham til Livs. 

Jeg fik ham i en Fart inden for Porten og spurgte: 
„Hvad er der i Vejen, Giovanni?" 

„Vi har vundet," svarede han aandeløs, „alle 

fem Tal er komne ud^ og jeg har sat to Lire paa 
Sedlen." 

„Umuligt!" sagde jeg, „sligt er aldrig hændet før." 

„Nej," svarede lian, „og jeg havde nær maattet 
bøde derfor; thi da jeg var saa uforsigtig at holde 
min Seddel i Vejret som Tegn paa, at jeg havde 
vundet, raabte man, at der var Bedrageri med i 
Spillet og vilde rive Sedlen fra mig. Saa maatte 
jeg løbe alt hvad jeg kunde, og Sedlen har jeg 
her; thi var den revet i Stykker, havde vi tabt 
vor Ret til at hæve Gevinsten." 

„Saa gratulerer jeg dig, Giovanni," sagde jeg; 
„thi din Gevinst bliver altsaa 100,000 Lire." 

„Min Gevinst," sagde han, og saae ganske for- 
undret paa mig, „det er jo ikke min Seddel, jeg 
gik jo kun op til Eremitten. Du gav mig ikke 
Sedlen, men sagde blot, at jeg kunde gøre, hvad 
jeg vilde, og det har jeg gjort. Sedlen er din ; thi 
det var dig, som fik den sendt af Skæbnen." 

„Det forekommer mig," svarede jeg, „at vi i 
hvert Fald er lige om den. Jeg har faaet Sedlen 
tilført af Vinden, og du har valgt de to Tal, som 
skaffede os Gevinsten. Lad os dele som Brødre, 
saa faar vi 50,000 Lire hver." 

„Nej!" sagde Giovanni og rystede paa Hove- 
det; „hvad skulde jeg med saa mange Penge? 
Jeg, som hverken har Slægt eller Venner, ja ikke 
en Gang en Arving, som jeg kunde efterlade 
denne Sum." 

„Men er der da intet, du kunde ønske dig?*^ 
spurgte jeg. 

„Jo!" svarede han, „jeg vilde saa gerne have 
Petruccios Vigne oppe paa Bjerget. Hail er jo 
død, og den skal til Auktion en af Dagene. Hvis 
du vil give mig saa meget, at jeg kan købe den^ 
saa vil jeg være mere end fornøjet. I Badetiden 
bliver jeg naturligvis hos dig som Cameriére; men 
den øvrige Tid af Aaret vil jeg bo oppe i Vignen^ 
lade Huset bygge om og anlægge en Have. Du 
veed jo, at jeg holder saa meget af Blomster, og 
naar jeg endelig bliver saa gammel, at jeg ikke 
længere kan passe min Gerning hos dig, har jeg 
dog et Sted, hvor jeg kan lægge mig til at dø i 
Fred." 

„Kære Giovanni," sagde jeg, „slaa disse Tanker 
af Hovedet. Du faar Halvdelen af Gevinsten, køb 
dig et Hotel, ligesom jeg vil gøre; thi saa er vi 
forsørgede for Resten af vor Levetid." Vil De nu 
tro det, Signorina, han vilde paa ingen Maade 
gaa ind paa mit Tilbud, men blev ved at holde 
paa den Plan han havde lagt, og saaledes er det 
hele gaaet til. Han bor i Badetiden hos mig som 
Cameriére ; den øvrige Tid af Aaret tilbringer han 
paa Vignen dér oppe, og De skulde blot se, hvil- 
ken dejlig Have han har anlagt, og med hvilken 
Smag han har ordnet det hele. Ja, Giovanni er 
i Sandhed en Hædersmand, skønt han varter op 
ved Bordet!" 

„Men hvorledes kunde det dog gaa til med de 
Tal? De sagde jo selv, at sligt aldrig var hændet 
før,** spurgte Henni. „Det er jo mere end et Til- 
fælde, naar sligt sker.** 

„Det er det ogsaa,** svarede Vitarno, „og jeg 
skal forklare Dem, hvorledes det hele er gaaet 
til. Lotteriet trækkes om Lørdagen, og om For- 
middagen bliver Tallene nedlagte i Lykkehjulet i 
Overværelse af Lotteriinspektøren og fem Vidner 
fra Øen. Derpaa bliver Lykkehjulet forseglet, og 
saa skal det drejes en Time, for at alle Tallene 
kan rystes mellem hverandre. Dertil findes der 
en betroet Mand, som skal dreje Hjulet straks 
efter, at Tallene er nedlagte; men da hans Hu- 
stru lige havde faaet et Barn, havde han sendt 
Bud og bedt, om han maatte vente til om Afte- 
nen. Han boede oppe paa Bjerget, og da han i 
Mørket gik ned, kom han ud paa et Skred og 
styrtede ned i en Kløft, hvor man først fandt ham 
Søndag Morgen i højst forslaaet Tilstand. Hjulet 
var altsaa ikke blevet drejet, og da Numrene var 
nedlagt fra 1 00 og opefter, er det jo ganske natur- 
ligt, at de første Tal laa øverst. Dette blev natur- 
ligvis opdaget, og nu satte Lotteriet sig imod at 
udbetale Gevinsten, fordi der var sket en Fejl 
ved Trækningen. Vi mente, at dette maatte blive 
Lotteriets Sag, og at det selv maatte tage Skade 
for Hjemgæld; men da de vedblev at nægte os 
Gevinsten, tog jeg til Napoli og overgav Sagen 

til en af de dygtigste Prokuratorer, som mente, 
at vi absolut maatte vinde den. 

De kan tro, at vi gik i stor Spænding det 
halve Aar, Sagen varede; men endelig faldt Dom- 
men, som lød paa, at Lotteriet skulde udbetale 
Gevinsten, og samtidig fik Lotteriinspektøren sin 
Afsked tilligemed den Mand, der skulde have 
drejet Hjulet. Siden den Tid har Giovanni og jeg 
stadig levet som Venner, og vor Skæbne, der i 
Begyndelsen var saa ulykkelig, har nu vendt sig 
til vort Bedste; thi Ischia er en dejlig 0, og her 
er fuldt op af Badegæster hver eneste Sommer." 

^Men sig mig," sagde Lili, „hvor kan det være, 
at De slet ingen Piger har i Deres smukke Hotel 
— der er kun Mandfolk. Det kender vi slet ikke 
hjemme i Danmark." 

Vitarno strøg sig om Skægget, smilede polisk 
og ytrede: „Bedste Signorina, den vise Salomon 
sagde, „at Kundskab bringer Smerte"; men han 
kunde gerne have føjet til, „at Piger giver Kvaler". 
Hvilke Piger tror De jeg kunde faa her paa Øen? 
Bøndertøse, som vilde spolere mig det hele, ikke 
alene faa Kærester, men ogsaa Børn; naar de 
skulde sørge for dem, vilde de snyde mig, stjæle 
og endelig rende deres Vej. Nej, jeg styrer mit 
Hdtel paa en ganske anden Maade." 

„Hvorledes da?" spurgte Lili nysgerrigt. 

„Tidlig om Morgenen," svarede Vitarno, „gaar 

Kokken og jeg op paa Piazzaen i Casamicciola, 
fulgt af et Par Drenge med Kurve. Kokken ud- 
søger det bedste Kød og de saftigste Frugter, og 
jeg den bedste Vin. Alt bliver pakket i Kurvene 
og betalt. Vi vender saa atter hjemad, og jeg er 
ikke blevet snydt for en Soldo. Drengene gør 
saa Værelserne i Stand, Giovanni dækker Bord, 
varter op, og Kokken sørger for Anretningen. 
Naar vi saa gaar i Seng om Aftenen, har hver 
gjort sit, og vi kan blæse Pigerne et Stykke." 

„Det er højst behageligt," sagde Henni, „blot 
vi havde det saadan hjemme i Danmark." 

„Hvorledes er det dér?" spurgte Vitarno. 

„Aa! vi har et helt Læs af Piger, Kammer- 
piger, Barnepiger, Stuepiger, Kokkepiger, Vadske- 
piger og nogle vi kalder Morgenstjerner. Det er 
saadanne Smaatøse, der kommer om Morgenen, 
naar Familien kun har Raad til at holde een Pige. 
Alle disse Piger ligger i Reglen i Haarene paa 
hverandre, har Madkærester, Nattesjov og binder 
os saa mange Historier paa Ærmet, at man godt 
kunde blive Romanforfatter deraf. 

Tager vi paa Landet og troer Hjemmet sikkert, 
har de fuldt op af Gæster, og hvis man saa gør 
Kvalm med dem, kommer man i Aviserne. Jo, 
Danmark er et dejligt Land!" 

„Gud, hvor du gør mig forskrækket!" sagde 
Lili, „saa galt er det da heller ikke." 

„Jeg vil haabe, du aldrig faar det at prøve/ 
svarede Henni; „men jeg vilde give meget for 
at have en Giovanni hjemme hos os. Nu maa jeg 
af Sted, ellers faar jeg ikke Maleriet færdig til 
rette Tid." 



TREDJE KAPITEL. 

Madonnas Hævn. 

DA Lili kom op paa sit Værelse, havde gamle 
Giovanni bragt Restitutas duftende Liljer 
derop ; men idet hun bøjede sig over Vasen, saae 
hun til sin Forbavselse, at der mellem de duftende 
Blomster var snoet et Perlebaand, som Giovanni 
øjensynlig maatte have tabt, da han lagte Buket- 
ten op. 

Hun løste det af for at bringe det tilbage; men 
i samme Nu traadte Giovanni ind med en under- 
lig, sørgmodig Mine, som var der gaaet ham 
noget imod. 

„Hvad er der hændet Dem, Giovanni?" spurgte 
Lili deltagende. „Deser jo ganske bedrøvet ud.** 

„Ak, Signorina! det er jeg ogsaa," svarede 
Giovanni; „thi det er en stor Ulykke, der er 
hændet." 

„Hvilken?" spurgte Lili forskrækket. 

„Vitarno har fortalt mig, at Deres Mand har 
bortkastet Madonnas hellige Roser, som jeg havde 

sat udenfor paa Deres Bord, og nu er jeg saa 
underlig angest for, at der skal hænde Dem noget 
ondt." 

„Vær ganske rolig," sagde Lili, „han vidste 
slet ikke hvad de Roser betød, og Madonna kan 
umulig blive vred paa ham, fordi han i sin 
Uvidenhed har foragtet hendes Roser." 

„Ja, saaledes dømmer De, Signorina", sagde 
Giovanni sagte; „men vi her paa Øen troer an- 
derledes. Den, der forkaster Madonnas Gave paa 
hendes hellige Majfest, vil faa Fortræd deraf, og 
derfor kommer jeg for at bede Dem om at tage 
det Perlebaand, jeg har lagt ved Restitutas Liljer; 
thi det er velsignet af Paven og har tilhørt den, 
som jeg elskede højest i Verden." 

„Og saa vil De give mig det?" spurgte Lili 
forundret. „Skulde jeg tage en Gave, som har 
tilhørt den, der har været Dem kærest?" 

„Bliv ikke vred, Signorina," svarede Giovanni 
og slog Øjet ned. „Vitarno har sagt mig, at han 
har fortalt Dem min Historie. Det skulde han 
ikke have gjort; thi den er meget sørgelig, og 
naar nu en gammel Mand, som ingen Slægt eller 
Venner har her paa Jorden, beder Dem om at 
modtage en Gave, der har tilhørt hans Moder, 
saa haaber jeg, at De ikke vil afslaa den. Den 
vil formilde Madonnas Vrede; thi naar Paven har 
lyst sin Velsignelse over den, saa har den faaet 
Kraft til at skabe Lykke, og den vil De ogsaa faa." 

„Kære Giovanni!" sagde Lili bevæget, ^De er 
altfor god imod os. Hvorfor skal netop jeg have 
det prægtige Perlebaand?" 

Gamle Giovanni rødmede og svarede med sæn- 
ket Stemme: „Ak, Signorina! De skal have det, 
fordi De ligner min Moder og fordi De er god 
som hun." 

„Deres Moder?" spurgte Lili forundret, „har De 
da kendt hende? Vitamo fortalte, at hun forlod 
Rom kort efter — " 

Lili fuldendte ikke Sætningen. 

„Det gjorde hun ogsaa," svarede Giovanni; 
„men da jeg omtrent var seks Aar, kom der en 
Dag en meget smuk og meget fornem Dame op 
til den Enke, hos hvem jeg vaf sat i Pleje. Hun 
tog mig op paa Skødet, kyssede mig, og da jeg 
græd, fordi jeg led af Tandsmerter, løste hun sit 
Perlebaand og bandt det om min Hals, fordi det 
skulde gøre godt for Tænder. 

Siden talte hun saa meget med min gamle 
Plejemoder, og fra den Dag af havde jeg det 
meget bedre; thi der kom ofte Penge. Jeg veed 
ikke hvorfra, men jeg troer, at det har været fra 
Frankrig." 

„Hvorledes veed De da, at jeg ligner Deres 
Moder?" spurgte Lili. „De kan jo ikke huske 
hende, naar De kun var seks Aar gammel." 

„Nej, Signorina! deri tager De fejl. Jeg kan 
huske hende, som havde jeg seet hende i Gaar, 

ikke som den fornemme Dame, men som den 
fattige Model, der sad paa „Spanske Trappe" og 
solgte Violer." 

„Det begriber jeg ikke," svarede Lili. „De si- 
ger jo selv, at De aldrig har seet hende og at De 
kun troer, at den fremmede Dame har været De- 
res Moder." 

>iJo, jeg har seet hende og det endda mange 
Gange!" sagde Giovanni ivrigt; „thi hun blev 
malet af de forskellige Kunstnere paa Villa Me- 
dici og af en dansk Kunstner, som siden blev 
Munk. Hver Morgen naar jeg gik til Skole, saae 
jeg et Maleri, som ganske lignede den fremmede 
Dame jeg havde seet, og som Kunsthandleren 
sagde, var „Violétta". Hun sad i sin Albaner- 
dragt ved Foden af „Spanske Trappe", rakte 
Haanden ud mod de forbigaaende med en Buket 
Roser, der ganske lignede Madonnas her paa Øen. 
Da jeg blev voksen, brændte mit Hjerte af Læng- 
sel efter at kunne købe dette Billede ; men Kunst- 
handleren forlangte 1500 Lire, og jeg havde 
knapt een, saa derfor maatte jeg nøjes med hver 
Morgen at staa stille og se paa det dejlige Bil- 
lede, og min Moders Træk har saaledes præget 
sig ind i min Erindring, at jeg aldrig kan glemme 
dem. Jeg har sagt Dem, Signorina, at De ligner 
hende, og De vredes vel derfor ikke, naar jeg 
beder Dem modtage dette Perlebaand som en 
Erindring om hende og mig. 

Jeg er en gammel Mand, Signorina, og naar 
jeg er død, har jeg ingen Arvinger! Man vil holde 
Auktion over min Vigne, kaste dette Perlebaand 
i Grams til gridske Bønder; men dertil er min 
Moders Gave for god — behold det, Signorina, 
jeg beder Dem saa inderlig derom." 

Lili havde Taarer i Øjnene, bevæget rakte hun 
Giovanni Haanden og sagde: „Tak, Giovanni! Er 
der inteti jeg kan give Dem til Gengæld?" 

„Jo", svarede den gamle Mand, „hvis De vil 
skænke mig Deres Fotografi, saa har jeg da et 
Minde om Dem, naar De skal forlade vor 0." 
Giovanni bøjede sig ned, kyssede hendes Haand 
og forsvandt saa ganske langsomt ud. paa Altanen. 
. Da Henni henimod Middag kom hjem fra det 
Studie, som han havde lejet i Casamicciola, kom 
Lili ham i Møde med Perlebaandet og spurgte, 
om hun maatte beholde det. Hun syntes, det var 
saadan dejlige romerske Perler og vilde saa nø- 
dig støde Giovanni ved at afslaa hans Gave. 

Henni tog Perlebaandet, vejede det i Haanden 
og udbrød: „Hvor vil du hen! romerske Perler, 
det er ægte Perler ; det veed Giovanni maaske 
ikke, men i hvert Fald er denne Gave altfor 
kostbar, til at du kan modtage den, og jeg for 
fattig til at betale den." 

„Nej, nej!" udbrød Lili forskrækket, „du maa 
ikke byde ham Penge, saa maa jeg hellere give 
Baandet tilbage." 

Vilhelm Bergsøe: Pigesorger. 4 

»Ja gør det," sagde Henni rolig. 

„Nej Henni, det kan jeg heller ikke," klagede 
Lili. „Du skulde have seet, hvor bedrøvet han 
var, fordi du havde kastet hans Roser bort, og 
hvad han her bringer mig, siger han, skal være 
en Modvægt mod det, du har gjort. Jeg kan ikke 
give ham det tilbage. Det vilde bedrøve ham 
endnu mere end Madonnas Roser." 

„Aa! I er nogle Narre alle til Hobei fulde af 
Overtro og Sentimentalitet; men hvis du behol- 
der Baandet, saa maa vi virkelig give ham noget 
til Gengæld." 

„Hør!" sagde Lili glad, som ved en pludselig 

.Indskydelse, „nu veed jeg, hvad Du skal give 

ham, det vil glæde ham mere end alt det andet." 

„Og dét er?" spurgte Henni. 

j,Du skal male mig." 

„Er du gal?" spurgte Henni. „Troer du, jeg har 
Tid nu til at tage fat paa et nyt Arbejde?" 

„Det hjælper ikke," bad Lili, „du vil dog ikke 
nægte mig den første Bøn, hvorom jeg beder dig 
efter vort Bryllup." 

,Ja, det er jo godt nok; men saadan et Ma- 
leri gør man ikke færdig i en Hast, og hvor faar 
vi et Barn fra?" 

„Et Barn — et Barn!" udbrød Lili forskræk- 
ket, „jeg vil ved Gud intet Barn have, jeg vil 
heller slet ikke males som Madonna. Det vilde 
kun minde Giovanni om hans forskudte Roser." 

„Hvorledes har du da tænk dig det?*" spurgte 
Henni. „Jeg synes, du vilde tage dig godt ud 
som Madonna med et smukt Barn paa Skødet. *" 

„Nej!" svarede Lili bestemt, „jeg vil males 
som Model. Du maa faa en Dragt fra Albano, og 
saa skal du male mig siddende ved Foden af 
„Spanske Trappe" med en Buket Roser, som jeg 
med et bedende Udtryk rækker ud mod de for- 
bigaaende. Saaledes har hans Moder siddet, og 
saaledes vil det glæde Giovanni mest." 

„Ja, hvis vi bliver hele Sommeren her paa 
Øen, faar jeg maaske Tid til det; men mit store 
Billede med Madonnaprocessionen maa jeg have 
færdig først." 

„Tak, Henni!" raabte Lili og slog Armen oni 
hans Hals. „Du veed ikke, hvor meget du glæder 
mig dermed, maaske lige saa meget som det 
vilde glæde Giovanni." 



Det var i Midten af Maj, og Henni begyndte 
at blive urolig over, at han endnu intet havde 
hørt om det v. Ziltowske Legat; men han trøstede 
sig med, at det ofte trak ud, naar Greven var 
borte fra Byen, og stolede desuden paa de ud- 
mærkede Anbefalinger, hvormed hans Ansøgning 
havde været ledsaget. 

Det var en varm, duftende Majdag, Gæsterne 
sad ved Table d'hdte. Dørene til Spisesalen stod 

aabne ud til Haven, og der herskede denne op- 
rømte Stemning, som god Vin og smukt Vejr 
jslejer at frembringe. 

Giovanni gik stilfærdig og vartede op ; men da 
han kom til Henni, hviskede han ham noget i 
Øret og rakte ham et omfangsrigt Brev, som 
Henni øjeblikkelig brød. Næppe havde han læst 
de første Linier, før han blev ligbleg, rejste sig 
og forlod Salen. 

Lili saae bekymret efter ham^ rejste sig halvt; 
men Henni vinkede til hende fra Haven, og hun 
indtog atter sin Plads. Gæsternes livlige Konver- 
sation klang som Cikadernes Trommen fra Træ- 
erne; hun følte en Hjerteangest, som hun aldrig 
før havde kendt, og næppe var Maaltidet endt, før 
hun ilede op paa sit Værelse, hvor hun traf 
Henni siddende paa en Stol med Ansigtet begra- 
vet i begge sine Hænder. 

„Henni, Henni, hvad er der sket?" raabte hun 
forskrækket, „din Moder er da ikke død." 

„Nej Lili," svarede Henni med lav Stemme, 
„alt derhjemme staar saare vel; men min Frem- 
tid er ødelagt, man har nægtet mig Legatet." 

„Har du ikke faaet det!" raabte Lili forbavset, 
„hvorledes er det muligt?" 

„Saare naturligt," svarede Henni, „saaledes 
gaar det her i Verden, hvor alt gaar naturligt til. 
Brevet er fra Doktor Møller, vil du høre, hvad 
han skriver?" 

Lili nikkede, tog Plads ved Siden af Henni 
og denne læste: 

Kære Henni! 

Det gør mig ondt, at mit første Brev til dig 
skal .indeholde en Hjobspost, som jeg saa inder- 
lig gerne vilde have skaanet dig for; men jeg 
synes det er bedre, du faar Efterretningen fra en 
gammel, prøvet Ven end fra de danske Aviser, 
som du maaske oven i Købet har ondt ved at 
skaffe dig. 

Altsaa, Baron v. Zittow har behaget at give 
Legatet til en vis Hjalmar Jensen, som ingen i 
Verden kender, og som ikke har bedrevet andet 
end at gaa Akademiets Tegneskole igennem. De 
gamle Professorer er aldeles forbavsede, og de 
unge vordende siger, at der aldrig er blevet be- 
gaaet en større Uretfærdighed end den, der er 
vist dig. Ingen af dem kender noget videre til 
den Hjalmar Jensen ; men endelig fik jeg fat paa 
en, som fortalte mig, at denne saakaldte Maler 
har tegnet med den unge Baron og malet med 
begge den Gamles Døtre. 

Heri stikker, som du naturligvis let vil begribe, 
hele Knuden; thi naar Baron v. Zittow har ud- 
nævnt Hjalmar Jensen til at være hans Søns Læ- 
rer, og oven i Kjøbet til at klatte sammen med 
begge hans Døtre, kan du nok forstaa, at Baro- 
nen maa anse ham for en stor Kunstner, og som 

Følge deraf ogsaa fuldt værdig til at faa det af 
ham bestyrede Legat. 

Kære Henni, du maa endelig ikke tabe Modet, 
fordi en Idiot har gjort Dumheder. Alle her- 
hjemme tager dit Parti og finder, at du har lidt 
skammelig Uret. Til næste Aar vil du vistnok 
kunne faa Akademiets Rejsestipendium og ved- 
blive at fortsætte din Virksomhed i Udlandet. Jeg 
er saa splintrende gal paa Baronen^ at jeg godt 
kunde æde ham, hvis han ikke var saadan et 
langt, tyndt Spektakel, som desuden af Hjalmar 
Jensen har lært den Kunst at male sig, hvilket 
klæder ham fortræffeligt. Jeg vil da i al Høflig- 
hed fortælle ham, at han ikke forstaar sig mere 
paa Uddeling af Legater end Hjalmar Jensen paa 
Kunst, og muligvis faar jeg Lejlighed dertil; thi 
jeg er uværdig blevet Huslæge hos Generalinde 
Lydia v. Rabenstein, som har en smuk Villa her 
i Valby. Hvorfor jeg er naaet til denne Hæders- 
post, begriber jeg ikke; thi hun plejer ellers kun 
at søge Rangspersoner, men skal efter Sigende 
i øvrigt være en ganske fortræffelig Dame. Jeg har 
endnu ikke seet hende, men agter en af de første 
Dage at gøre hende min ærbødige Visit, og hvis 
jeg da skulde træffe Baronen, som er en af hen- 
des Omgangsvenner, skal jeg ordentlig læse ham 
Teksten. 

Ja, kære Henni! jeg vilde ønske alle Legater 
Fanden i Vold. 1 Reglen stiftes de, fordi en eller 

anden rig Idiot vil have sit Navn, hvad han kal- 
der foreviget saaledes, at det hver Terminsdag 
kan komme i Berlingske Tidende. Selv Smaafolk 
driver denne Sport, og vi har Legatstiftere, som 
har sat tusind Kroner ud, saaledes at den lykke- 
lige Ansøger kan opnaa det højst værdifulde Bi- 
drag af 40 Kroner om Aaret; men Navnet, kære 
Henni, Navnet og Evigheden er jo ogsaa de tu- 
sinde Kroner værd. 

Saa er der andre, som har en mere nobel 
Grund til at stifte Legater. Det er Folk, som er 
komne paa Kant med deres Familie, jOg som vil 
snyde deres Arvinger, og dette giver Anledning 
til højst komiske Tilfælde. Jeg har kendt en me- 
get rig Dame, som var Ufordrageligheden selv 
og som ingen Mennesker kunde udstaa; men hen- 
des Arvinger sværmede omkring hende som Bier 
omkring Blomsterne, krøb for hende som Skøde- 
hunde og snoede sig som Aal. Der var en me- 
get betydelig Arv i Vente, og paa Forhaand del- 
tes den allerede af de sørgende Slægtninge, som 
med glade Miner sendte deres Sørgekranse til 
den højbaame Dames Baare. Jeg glemmer aldrig 
de lange Næser, jeg saae ved Begravelsen ; thi en 
af vore Idiotanstalter havde faaet hele Beløbet, 
for at der kunde blive rigtige Mennesker ud af 
disse stakkels aandssvage, hvilket jeg som Læge 
veed er umuligt. Det samme har vistnok Damen 
vidst; men efter den Tid blev alle hendes Arvin- 

ger aandssvage, og det har dog næppe været 
hendes Mening. 

Tab nu endelig ikke Modet, kære Henni — 
Penge er meget, men Penge er ikke alt, og du 
har vel nok saa meget i Baghaanden, at du fore- 
løbig kan blive hvor du er; skulde det knibe for 
dig, saa kan du imidlertid hos mig faa, hvad du 
behøver til Hjemrejsen. I dette triste Tilfælde 
skal jeg ogsaa sørge for at skaffe dig en pas- 
sende Lejlighed; men bedre vilde det vistnok 
være, hvis du bad din. lille Kone om at lade Ge- 
neralinde V. Rabenstein besørge det fornødne. Hun 
er jo hendes Tante, og saadan en gammel Peber- 
svend som jeg forstaar mig oprigtig talt ikke paa 
de Dele. Som sagt, Generalinde v. Rabenstein 
skal være en udmærket Dame og paatager sig 
vistnok med stor Villighed dette Hverv * for sin 
elskværdige, lille Søsterdatter. 

Farvel, kære Henni, glem ikke din gamle Ven 

Poul Møller. 

Lili brast i Graad og spurgte: „Skal vi da rejse 
hjem?" 

Henni var ligbleg, da han svarede: „Veed du 
af, kære Lili, at dette Brev meddeler mig, at hele 
min Virksomhed er brudt. Jeg faar ikke mit store 
Billede med Madonnaprocessionen færdig og kan 
altsaa ikke indsende det til Akademiet næste Aar. 
Hele vort Ophold i Italien var bygget paa det 

V. Zittowske Legat, og med det har man taget 
Grundstenen under mine Fødder bort. Vi kan 
muligvis blive her Maaneden ud; men saa maa 
vi vende tilbage til alt Vrøvlet derhjemme. Nej! 
jeg kan ikke holde denne Tanke ud, jeg hader 
denne forbandede Baron. Han har gjort mere end 
at myrde et Menneske." 

Lili rejste sig, slog Armen om Hennis Hals og 
sagde: „Har vi da saa lidt Penge?" 

„Ja," svarede Henni, „vi har meget lidt, jeg 
var saa fuldstændig sikker paa at faa. det store 
Legat, at jeg ikke tog i Betænkning at rejse, og 
Doktor Møllers Tilbud vil jeg ikke tage imod, 
han har det vist knapt nok selv som Fattiglæge 
i Valby. Der bliver ikke andet for end at vende 
hjem, skønt Guderne skal vide, at jeg gør det 
med blødende Hjerte." 

„Stakkels Giovanni!" sagde Lili, ,^saa faar han 
ikke mit Billede." 

„Nej!" svarede Henni, ^jeg maa nu anvende 
al min Tid paa Processionen. Gud maa vide, om 
jeg kan faa det færdigt. Jeg vil straks gaa op til 
Byen, jeg kan endnu arbejde lidt i Aften, skønt 
jeg ikke kan gøre det med den Glæde som før." 

Da Henni ved Mørkets Frembrud vendte til- 
bage, var Lili gaaet en Spadseretur med et Par 
franske Damer, til hvem hun havde sluttet sig, 
og Henni syntes, at hans før saa hyggelige Væ- 
relse nu laa saa øde og forladt, da hun var borte. 




58 



Han satte sig hen i den mørkeste Krog, tog 
atter Hænderne for Ansigtet, grundede og grub- 
lede; men der var ikke Skygge af Udvej. Han 
maatte jo tilbage. ^ 

Da hørte han sagte listende Trin paa Altanen, 
og frem i Skumringen gled Giovannis let krum- 
bøjede Skikkelse, det var næsten som en Aand 
kom listende mod ham. 

Ganske mod Sædvane havde Giovanni sin røde 
Hue i Haanden, og efter en ærbødig Hilsen 
sagde han: „Eccellenza maa ikke vredes paa mig, 
men den Frygt, hvori jeg har gaaet lige siden 
Madonnadagen, har nu vist sig grundet. Signorina 
har fortalt mig, at der er hændet Dem en stor 
Ulykke, og at De bliver nødt til at forlade vor 
0.« 

„Ja!" sagde Henni kort. Han syntes, at der 
var noget paatrængende i, at denne Opvarter 
blandede sig i hans Affærer. 

„Men det maa ikke ske," vedblev Giovanni 
ydmygt — „De maa blive." 

„Det kan jeg ikke," svarede Henni haardt, 
„desuden kan det jo være Dem ganske ligegyl- 
digt, om vi bliver her eller ej." 

„Det kan det ganske vist, men jeg tænker 
ikke paa mig selv." 

„Paa hvem da?" spurgte Henni. 

„Paa Dem og den unge Signorina. Hun har 
fortalt mig, at naar De ikke kan faa Deres store 

Billede af Madonnaprocessionen færdigt, kan De 
heller ikke næste Aar vente Rejselegatet fra 
Akademiet. Hun græd da hun fortalte det.'' 

Henni saae forbavset paa ham og spurgte: 
„Hvad kommer egentlig alt dette Dem ved?" 

„Ak, Eccellenza! vredes ikke; men jeg synes, 
at der er begaaet en stor Synd imod Dem, og 
jeg kan muligvis hjælpe Dem ud af alle disse 
Vanskeligheder. " 

„Hvad mener De?** 

„Seer De, Eccellenza, da jeg vandt i Lotteriet, 
vilde Vitarno absolut have, at jeg skulde have 
Halvdelen af Gevinsten. Det vilde jeg ikke tage 
imod; men jeg Rk da saa meget, at jeg kunde 
bygge mig en smuk Vigne oppe paa Bjerget og 
endda beholde en Del tilovers. Jeg gamle Mand 
har jo ingen Udgifter, og jeg har derfor Aar efter 
Aar lagt op af min Løn, saa at jeg nu har 
30,000 Lire, som oprigtig talt ikke er mig til 
nogen Nytte. De staar i „Banco di Napoli**, og 
det vilde glæde mig, hvis De vilde modtage saa 
meget, at De kunde blive her til Vinhøsten er 
forbi.** 

Henni saae aldeles forbavset paa ham ; men den 
gamle Mand stod saa ydmygt, som var det ham, 
der bad om et Laan. 

„Kære Giovanni!** sagde Henni med en bli- 
dere Stemme, „det er smukt af Dem, at De tæn- 
ker saaledes. Der er meget faa Mennesker i Ver- 

den, der vilde handle som De; men modtage et 
Laan af Dem kan jeg ikke. Jeg veed ikke, naar 
jeg kan betale det tilbage, da vi Kunstnere er 
aldeles afhængige af vort Salg, og efter hvad der 
er hændet, vil det vare lang Tid, inden jeg kan 
lægge saa meget til Side, at jeg kan betale Dem 
det tilbage." 

„Jeg vil slet ikke have noget tilbage," sagde 
Giovanni ivrig. „Kan De betale, er det godt, kan 
De ikke, er det ogsaa godt. For mig har disse 
Penge slet ingen Betydning; men for Dem er 
det jo en Livssag, at De faar Deres store Bil- 
lede færdigt." 

Henni rakte ham bevæget Haanden og sagde: 
„Jeg paaskønner Deres gode Hjerte, Giovanni; 
men som sagt, jeg kan ikke modtage Deres 
Tilbud." 

Giovanni saae bedrøvet paa ham, drejede sin 
røde Hue mellem Fingrene og sagde: „Nuvel, 
saa vil jeg foreslaa Dem en anden Udvej. Jeg 
har en Vigne liggende oppe paa Bjerget noget 
over Casamicciola ; men jeg bor der kun om Vin- 
teren. Saa snart Badetiden begynder, flytter jeg 
herned, og i al den Tid har jeg jo slet ingen 
Brug for Vignen deroppe. Hvis nu De og Signo- 
rina vil tage til Takke med den tarvelige Bolig, 
kan De }o flytte derop og blive saa længe De ly- 
ster. Der er en smuk Have deroppe og den dej- 
ligste Udsigt over Havet." 

Henni tænkte sig lidt om, han var saa forpint 
af den Stilling, hvori han var kommet, at han 
begyndte at vakle. Hans Stolthed havde forbudt 
ham at tage mod Penge, men dette Tilbud fore- 
kom ham fristende, og han svarede derfor: 

„Tak, kære Giovanni, det Tilbud vil min Hu- 
stru vist meget gerne tage imod, og jeg vil hel- 
ler ikke afslaa det; men hvad vil Vitarno sige, 
naar vi flytter fra ham? Jeg kan jo ikke føre Hus 
deroppe, og skal jeg hver Dag spise hemede, 
kommer jeg jo i Gæld til ham." 

„De skal slet ikke spise hernede, *" svarede Gio- 
vanni ivrigt — „jeg skal sørge for, at Maden 
bliver bragt op til Dem, og hvad Betalingen an- 
gaar, saa ser Vitarno vist ikke saa nøje paa den.** 

„Men det gør jeg,*" sagde Henni, „jeg vil ikke 
leve paa Kredit hernede." 

„Da har mange Kunstnere levet paa Kredit 
her," sagde Giovanni smilende. „Folk der oppe 
fra Norden er langt mere ærlige end her, og 
skulde det ogsaa vare et Aar, inden De kunde 
betale Vitarno, saa dør han ikke deraf. Han er 
rigere end jeg." 

„Nej, jeg kan ikke!" sagde Henni. 

Giovanni drejede paa ny sin Hue mellem Fin- 
grene, grublede et Par Øjeblikke og sagde saa 
endelig: „Veed De, hvad De kan gøre, Eccellenza? 
De veed, at Vitarno og jeg hørte til Italiens Fri- 
hedsparti, og at Garibaldi er vor Afgud. Hvis De 

nu malede hans Portræt og forærede det til Vi- 
tamo, naar De rejste, saa vilde det være ham 
meget mere værd, end hvad De ellers skulde he- 
tale.- 

Henni saae forbavset paa den gamle Mand og 
svarede: »Male Garibaldi! Tror De, jeg kan male 
ham ud af Hovedet? Jeg veed meget godt, hvor- 
ledes han seer ud, har ogsaa et Fotografi af ham; 
men male ham, kære Giovanni — nej! det kan 
jeg ikke." 

„Veed De af," spurgte Giovanni hviskende, .at 
de venter ham paa Villa „Bellavista"? Vitamo 
fortalte mig, at Garibaldi vilde bruge Badene her 
paa Ischia, og at det ikke varer ret længe, fer 
han kommer." 

„Tror De," spurgte Henni smilende, „at Gari- 
baldi vilde sidde for mig? Dertil er han vistnok 
alt for stor. " 

„Nej! Nej!" svarede Giovanni livligt, „det er 
han slet ikke, han er Godheden og Jævnheden 
selv, og jeg veed, at han paa Caprera har siddet 
for en dansk Billedhugger, som formede hans Bu- 
ste. Garibaldi kender baade Vitamo og mig. Han 
har hørt om vort haarde Fangenskab paa St. An- 
gelo og om vor Flugt her til Øen. Jeg er over- 
bevidst om, at naar han hører at Vitamo skal 
have hans Billede, vil han med Glæde lade sig 
male." 

Henni rejste sig og gik med lange Skridt op 

og ned ad Gulvet. Her var altsaa en ny Udvej. 
Porten til Lykken kunde atter aabne sig, og hans 
Stolthed veg for disse to Mænds oprigtige God- 
hjertethed. Han standsede pludselig foran Giovanni 
og sagde: „Nu vel! saa flytter vi op til Villaen, 
og hvis De kan skaffe mig Garibaldis Tilladelse, 
skal jeg ogsaa male ham. Er De saa fornøjet?'' 

»Tak, kære Eccellenza!'* svarede Giovanni og 
trykkede hans Haand. ,Jeg er ikke Kunstner, jeg 
har kun været en tarvelig Gipser; men jeg for- 
staar mig dog noget paa Kunst og især paa 
Kunstnere. Jeg veed, hvor haardt de tidt maa 
kæmpe, hvor mange der bukker under for smaa 
Kaar og elendige Forhold; men De skal blive 
en stor Kunstner, male Deres dejlige Billede 
færdigt, og naar Tiden kommer, sees vi vel nok 
igen." 

«Ja, naar jeg næste Gang tager til Italien, 
skal jeg ganske vist besøge Dem, svarede Henni, 
hverken min Hustru eller jeg vil glemme det 
dejlige Ischia og dem, som bebor def 

øSaa har jeg kun een Bøn tilbage, *" sagde Gio- 
vanni glad. 

„Og det er?« 

n At De i Morgen Eftermiddag tilligemed Sig- 
norina vil følge med mig op til Vignen for at 
tage den i Øjensyn. 

Jeg er jo tarvelig vant, og der kunde muligvis 
være et eller andet, som De ønskede deroppe. 

og som vi kunde bringe Dem hernedefra. Jeg 
skal fortælle Vitarno, at I>e flytter derop og at 
han hver Dag skal bringe Dem Maaltiderne. 
Men Garibaldis Portræt taler jeg ikke om." 



Da den næste Dag led mod Solnedgang, viste 
gamle Giovanni sig i en helt forandret Skikkelse. 
Han havde ikke længere den røde Hue, heller 
ikke Cameriérens Dragt; men i den lette, hvide 
Sommerdragt saae han ud $om en fuldstændig 
Gentleman. Ingen skulde have anet, at han til 
daglig vartede op ved et Table d'hote. 

I det gyldne Aftenskær, der begyndte at lægge 
sig over Øen, vandrede Giovanni med sine Gæ- 
ster op ad den maleriske Bjergvej, der fra Casamic- 
ciola førte op mod den gamle Vulkans Top. 

Kastanjerne stod med lysegrønt Løv, Akaci- 
erne sendte en berusende Vellugt fra deres hvide 
Klaser, Myrterne prangede med mørkegrønt Løv, 
og jo højere de steg, desto mere malerisk blev 
Dalen, der laa udbredt for deres Fødder. I nogen 
Afstand saaes en temmelig stor Bygning i mau- 
risk Stil, saaledes som de fleste Vigner er byg- 
get der paa Øen. Trappen laa uden paa Huset, 
lette Hesteskobuer bar to Rækker Altaner, be- 
satte med blomstrende Planter, og paa det flade 
Tag var der en Loggia, hvorfra man maatte have 
den herligste Udsigt. Giovanni tog en Nøgle op, 

aabnede Gitterporten, og med en egen, halv stolt, 
halv forlegen, smilende Mine slog han ud med 
Haanden og sagde: „Dette er min Vigne." 

Henni studsede, han havde tænkt sig en Bonde- 
hytte, og saa var det en Bygning ikke langt 
fra at være lige saa stor som Villa Vitarna. Og- 
saa Lili saae forbavset ud ; men det var ikke Byg- 
ningen, der slog hende. Det var den Smag og 
den Omhu, hvormed den temmelig store Have 
var anlagt. 

Dens Baggrund dannedes af et stejlt Affald i 
Bjerget, og oppe fra Klippen brød en dampende Vand- 
straale frem, som samlede sig i et Bassin, for 
derpaa fra et underjordisk Løb at sprudle frem 
i Midten af Haven som et blinkende Springvand. 

Midt i Bassinet hævede en Pyramide sig i Vej- 
ret, bygget af alle Slags Drypsten, og ud af disse 
skød sig et Væld af Bregner, Lycopodier og Venus- 
haar, som viftede for den lette Aftenbrise. Gan- 
gene var belagt med broget Grus, Bedene om- 
fattede af lave Blomsterplanter, og i et af dem 
var der et Væld af Myrter, Roser og Oranger, 
som udsendte en berusende Vellugt. 

„Er det virkelig Deres Vigne?" spurgte Lili 
forbavset. 

»Ja, Signorina," svarede Giovanni beskedent, 
„og jeg haaber, at De vil føle Dem tilfreds her- 
oppe ; men De skal dog se noget mere af Haven, 
før vi gaar ind i Bygningen. '^ 

Vilhelm Bergsøe: Pigesorger. 5 

Atter ventede der det unge Ægtepar nye Over- 
raskelser. 

Haven var beliggende mod Syd og næsten 
overalt omfattet af stejle, brune Tufklipper, saa 
at Solen i Forbindelse med Jordens vulkanske 
Varme og de rige Kildevæld fremkaldte en næ- 
sten tropisk Yppighed. Til sin Forbavselse saae 
Lili i Havens ene Hjørne en Gruppe af høje Pal- 
mer, hvis fingerdelte Blade legede i Aftenvinden. 
Lige over for dem stod en Samling af de forun- 
derligste Kaktus, man kunde tænke sig; snart 
mandshøje Søjler, snart kugleformede, snart dan- 
nede som sære forvredne Skikkelser, og paa disse 
Planter, der mere syntes at tilhøre Maanen end 
vor Jord, var der et Væld af Blomster, som ud- 
bredte en bedøvende Duft. 

Det mærkeligste stod endnu tilbage. I dette 
lille tropiske Paradis var der opstillet store Volie- 
rer med brogede Fugle, som sang og fløjtede, 
medens de gyngede paa de Buske, som de store 
Volierer omsluttede, og som et Minde fra Rom 
saae hun i en Tufgrotte de store, grønne Firben, 
der er saa almindelige paa Roms Campagne, me- 
dens de ikke findes paa Ischia, hvor Jordens vul- 
kanske Uddunstninger ganske har forjaget Kryb- 
dyrverdenen. 

Lili kunde ikke komme sig af sin Forbavselse. 
Som et Barn knælede hun foran disse brogede 
Fugle, som hun aldrig havde set før, stirrede paa 

de forunderlige, tropiske Kaktusblomster og sagde 
endelig: 

„Har De samlet alt dette, Giovanni?" 

„Nej, Signorina!" svarede den Gamle beske- 
dent, „der er en lignende Have i Nærheden af 
Neapel, og da dens Ejer var her paa Øen og saae, 
hvor lunt og godt min Have laa, hjalp han mig 
med alle disse Planter og Fugle, som jeg efter- 
haanden fik fra ham. Synes De om den?" 

„Hvor kan De spørge!" udbrød Lili. „Her er 
jo som i et Paradis — hvem der engang kunde 
komme i Besiddelse af saadan en Skat." 

Giovanni saae paa hende med et Blik, hun ikke 
forstod. Han svarede ikke, men spurgte blot: 
„Vil Signorina nu ikke se, hvorledes jeg bor?" 

De steg op ad den brede Trappe, der paa Hu- 
sets udvendige Side førte op til den første Al- 
tan ; men da de traadte ind i de rummelige Værel- 
ser, blev Lili næsten lige saa overrasket over 
deres Udstyrelse som over Haven. 

Det var ikke nogen Opvarters Bolig, endnu 
mindre en Bondes, saaledes som Henni havde 
tænkt sig det, det var en velstaaende Privatmands 
— udstyret ikke med overdreven Luksus, men 
med Smag og al den Komfort, som man kunde 
ønske sig. De gik fra Værelse til Værelse, steg 
derpaa op i den næste Etage, og her havde Henni 
nær udstødt et Fryderaab. Vinduerne mod Syd 
var blændede, frie mod Nord med Udsigt til Havet 

5* 

— det var det bedste Atelier, en Maler kunde 
ønske sig. 

„Her bliver nok Plads til det store Maleri," 
sagde Giovanni smilende; „men Garibaldi kan De 
ikke faa herop, ham maa De male paa Bella- 
vista." 

Da de ved Mørkets Frembrud naaede tilbage 
til Villa Vitarna, var Henni blevet et andet Men- 
neske. Han følte sig befriet for det uhyggelige 
Tryk, han havde været udsat for, og da han 
skiltes fra Giovanni, var det med en Hjertelighed, 
som øjensynlig glædede den gamle Mand, der dog 
hele Tiden havde følt, at Henni betragtede ham 
som underlegen. 

Faa Dage efter flyttede det unge Ægtepar op 
til Vignen. Det store Madonnamaleri blev bragt 
i Atelieret, og nu begyndte der for dem begge 
en Række lyse, lykkelige Dage. Henni arbejdede 
ivrigt, Lili sværmede om i Haven, og da Gari- 
baldi et Par Uger senere holdt sit Indtog i Bella- 
vista, blev Henni paa det hjerteligste modtaget 
af denne Italiens Frihedshelt, der jævn som en 
Soldat hver Dag sad for ham i sin røde Bluse, 
som han ikke en eneste Dag lagde fra sig under 
sit Ophold paa Øen. 

Hvor betagende var ikke denne Skikkelse, som 
Henni kun havde kendt fra Bøger og Aviser. Nu 
sad Frihedshelten foran ham saa stille og for- 
dringsløs, som var han ikke Italiens Befrier, men 




69 



en jævn Soldat, der havde gjort en Række Felt- 
tog med. Han fortalte med en rolig Stilfærdighed 
om disse Kampe, der havde skabt Italiens Enhed, 
som om han egentlig ikke havde noget med det 
at gøre, og kun naar Pavevælden og Gejstlig- 
hedens despotiske Tyranni kom paa Bane, kunde 
hans Øjne skyde Lyn, og da Henni spurgte, hvor- 
for han havde valgt den ensomme Caprera til 
Ophold, svarede han blot: 

»Jeg søgte et Sted, hvor jeg kunde blive fri 
for Kirkeklokker. Præster og Diplomater hader 
jeg af mit ganske Hjerte. "^ 

Alt som Sommeren skred frem, blev Heden 
mere utaalelig, og Henni lykønskede sig selv til, 
at han var flyttet op paa Bjerget, hvor Luften 
ikke var saa trykkende som nede i Dalen; men 
der kom dog Sciroccostorme, hvor det næsten var 
ham umuligt at arbejde, og da Bk han Besøg af 
gamle Giovanni, som paa et Æsel førte store Kurve 
med Is fra Neapel op til Vignen, og naar de kry- 
stalklare Klumper udbredte en behagelig Kølighed, 
fik den Gamle sig en hyggelig Passiar med det 
unge Ægtepar, der nu betragtede ham som en 
Ven, hvis Godhed de ikke noksom kunde paa- 
skønne. 

Det begyndte at lide mod Vinhøsten, Blomster 
og Græs gulnede i den stærke Sol, som aldrig 
hindredes af nogen Sky; Druerne hang med fulde, 
blaalige Klaser, Vagteltrækket var begyndt, og 

hver Aften hørte man disse Fu^es forunderlige, 
melankolske Toner, og hele Natten klang de store 
Konkylsehom, som man ser paa de antikke Male- 
rier, hvor Tritonerne svinger dem foran Nuptuns 
Vogn, der farer hen over Havet. 

Hennis store Maleri var færdigt, indpakket og 
sendt af Sted. Garibaldi var taget bort fra Øen, 
ogsaa hans Billede var færdigt, og Henni arbej- 
dede nu i Stilhed paa Lilis Billede, der blev skøn- 
nere Dag for Dag. Med sit barnlige Ansigt, sit 
bedende Smil sad hun i den maleriske Albaner- 
dragt ved Foden af „Spanske Trappe "^ og rakte 
Buketten med Madonnas Roser mod de forbi- 
gaaende. Henni følte en hemmelig Ærgrelse over, 
at Billedet blev saa godt, at han selv havde Lyst 
til at beholde det; men han trøstede sig med, at 
han kunde tage Albanerdragten med til Danmark, 
og glædede sig over den Fryd, han vilde skaffe 
den gamle Giovanni, der havde skabt dem et Op- 
hold) de aldrig vilde glemme. 

Saa kom den sidste Aften med Afskedens ve- 
modige Smerte; baade Henni og Lili havde Dag 
for Dag følt sig mere og mere bundne til denne 
vidunderlige 0, der er Italiens Paradis, og som 
man aldrig glemmer, naar man en Gang har be- 
boet den. 

Lili havde arrangeret en lille Fest ude paa den 
aabne Loggia. Dér laa Vin og Vandmelon oppe 
fra Piazzaen; thi de Unge, hun havde gjort Be- 

kendtskab med, havde lovet at ville danse Tåren- 
tella. I et af Værelserne stod et Festbord dækket 
med Blomster, Frugt og Vin, og paa Væggen saae 
man et grønt Draperi, som Lili skævede til hver 
Gang hun gik forbi, idet hun syslede med en 
Snor, hvis Ende var skjult ved den Stol, hvor 
Henni skulde sidde. 

Da Tarantellaen var danset under Latter og 
Spøg, gav de unge paa Loggian sig i Færd med 
Melonerne og Vinen, medens Henni med en Haand- 
bevægelse bød Giovanni og Vitarno at indtage 
deres Pladser ved det dækkede Bord. 

Maaltidet begyndte i al Stilhed. Det var øjen- 
synligt, at Vitarno, men især Giovanni følte sig 
generede ved saaledes at sidde til Bords som 
Gæster hos en fremmed Eccellenza; men Hennis 
elskværdige Hjertelighed og Lilis muntre Latter 
forjog snart deres Tilbageholdenhed, og Samtalen 
gik saa muntert og ligefrem, som om de alle var 
aargamle Bekendte. Da de svulmende Druer var 
sat paa Bordet, greb Henni sit Glas, rejste sig 
og sagde: 

„Det er med et tungt Hjerte, at min Hustru 
og jeg i Aften maa bringe Dem vort Farvel. Al- 
drig havde jeg troet, at jeg i Italien skulde møde 
en saadan Gæstfrihed, som jeg har fundet hos 
dem, jeg i Begyndelsen betragtede som fremmede, 
men nu kalder mine Venner. I Morgen vil Damp- 
skibet atter føre os hjem til vort kolde, umilde 

Nord; men i dens Kulde, Frost og Sne vil vi 
aldrig glemme de lyse og lykkelige Dage, vi har 
tilbragt paa denne vidunderlige 0. Vi veed ikke, 
hvorledes vi skal lønne al den Godhed, De har 
viist os; men vi vil ikke forlade Øen uden at 
efterlade en lille Erindring, som jeg haaber vil 
være Dem begge velkommen — jeg beder Dem 
modtage, hvad De nu faar at se."* Med disse Ord 
trak Henni i Snoren, Draperiet styrtede ned, og 
i gyldne Rammer saae man Garibaldi og den unge 
Violetta med Madonnas Roser. 

„Corpo di Baccho — Il liberatore!" raabteVitamo 
og rakte begge Arme frem mod Billedet, som 
vilde han omfavne det. 

Giovanni derimod sagde intet. Ligbleg var han 
sunket tilbage mod Stolens Ryg, og Taareme tril- 
lede ned ad hans Kinder. 

„Grazia Eccellenza!" var alt, han formaaede 
at fremstamme. 

Da rejste Lili sig, trykkede et Kys paa hans 
Pande og sagde: 

„Vi giver Dem Deres Moder tilbage." 

„Aldrig, aldrig skal jeg glemme det," hulkede 
Giovanni og græd som et Barn. 



Det var i den tidlige Morgenstund henimod 
Klokken tre. Solen var just i Færd med at staa 
op og kastede sit første, rødmende Skær hen over 

Golfen og belyste Casamicciolas Marina, hvor den 
lille Damper gjorde alt klar til Afrejsen. Nede 
ved Marinaen stod Henni og Lili rejseklædte, 
omgivne af Vitarno, Giovanni, Filomela og alle 
de andre, hvis Bekendtskab de havde gjort; thi 
Lili havde vundet alles Hjerter. 

Saa kom Baaden fra Skibet og svingede ind 
til Landingsbroen. Henni og Lili gik om Bord, 
Aarerne lagdes ud, og kort efter stod de paa 
Dækket stirrende ind imod Land. Saa lød Damp- 
piben, Skruen satte sig i Bevægelse, og Skibet 
begyndte sin raske Fart hen over Bølgerne; men 
ved Rattet stod Henni og Lili stirrende ind imod 
den klippehøje Kyst, hvor man fra Toppen af 
Monte Vico saae Vitarno og gamle Giovanni svin- 
gende med sin røde Hue. Lili viftede til Afsked 
med sit Lommetørklæde; saa gled Skibet om 
Pynten, og med et Suk saae Lili Ischias stejle 
Kyst forsvinde i det fjerne. 




VILLA VALBY 



MAREN MADSEN 




FJERDE KAPITEL. 



»Jeg troer, der er skønnest i Danmark." 

H. C. Åndersen. 

„Ja skønt som dér er intetsteds paa Jorden." 

Adam Oehlenschlæger. 

DET var en raakold November Eftermiddag. 
Taagen laa som et Slør hen over de urolige 
Bølger, og en skarp Blæst fra Nordost fik Skummet 
til at flyve fra deres Toppe. Damperen fra Stettin 
begyndte at nærme sig København, og paa Dæk- 
ket stod Lili indsvøbt i sin Plæd, frysende og med 
et Udtryk i sit fine lille Ansigt, som var hun alt 
andet end fornøjet. Henni gik med lange Skridt 
op og ned ad Dækket, standsede foran sin Hustru 
og spurgte: „Hvad er der i Vejen? Du har jo 
Taarer i Øjnene." 

„Aa Henni!*" svarede hun, „jeg føler mig saa 
underlig beklemt. Jeg er ikke vant til denne raa- 
kolde Luft, den graa Taage gør mig ganske melan- 
kolsk, og desuden er jeg saa angest."" 

„Hvorfor?** spurgte Henni og lagde Armen om 
hendes Liv. 

Lili brast i Graad og svarede: 

„Kære Henni! Jeg føler mig virkelig saa elendig 
ved Tanken om, at jeg nu skal styre et Hus, 
saaledes at jeg kan sige, at det hygger og freder 
om dig. Jeg synes, at jeg har faaet en hel forkert 
Opdragelse. Hvad kan det hjælpe, at jeg kan 
brodere, har lært Fransk, kan spille lidt paa 
Klaver, naar jeg slet ikke kender noget til det, 
hvorpaa det egentlig kommer an for en Husmoder. 
Jeg vilde ønske, man havde sendt mig paa en 
Kogeskole i Stedet for til min Spillelærer, at jeg 
kunde sy og stoppe i Stedet for at brodere, kort 
sagt, jeg synes slet ikke, jeg duer til at være 
Husmoder, og jeg forstaar mig desuden slet ikke 
paa at omgaas Tjenestefolk; thi hjemme i vort 
tarvelige Hus var det saa at sige Moder, der 
besørgede det hele. Jeg veed ikke, hvorledes jeg 
skal komme ud af det; men jeg har en knugende 
Følelse af, at jeg slet ikke duer dertil. Det er 
ikke mig selv, jeg tænker .paa, jeg kan jo finde 
mig i alt; men at jeg ikke skulde kunne skabe 
dig et Hjem, hvor du følte dig tilfreds, det piner 
mig mere end alt.** 

„Naa, naa,** sagde Henni, „tag dig nu ikke alt 
det saa nær, det gaar jo nok, naar vi først er 
kommet ind i vort nye Hjem; blot jeg vidste, 
hvorledes det seer ud.** 

Lili tørrede sine Øjne og sagde, endnu græ- 
dende: „Ak Henni! jeg er bange for, at du slet 
ikke vil synes om det. 

Jeg har haft en Hemmelighed for dig og har 
ikke villet bedrøve dig, medens vr var 'paa det 
dejlige Ischia; men en af de sidste Dage fik jeg 
et Brev fra min Tante, som har gjort mig meget 
urolig." 

„Hvorfor har du ikke læst det for mig?" 
spurgte Henni, du plejer jo ellers at meddele 
mig alle dine Sorger." 

,Jeg vilde ikke røve dig Glæden i de sidste 
Dage, vi var sammen paa Ischia, og desuden 
indeholdt Brevet meget, som jeg frygtede for vilde 
saare dig, og derfor har jeg beholdt det for mig 
selv." 

„Har du Brevet?" spurgte Henni. 

„Ja!" svarede Lili, „jeg har det her i min 
Rejsetaske." 

„Saa læs det for mig." 

„Nej, lad mig være fri; det er nok med, at 
det har voldt mig Bekymring." 

„Herregud, det kan da ikke være saa slemt, 
hun er jo din Tante, og jeg længes virkelig efter 
at høre, hvad hun skriver, selv om der maaske 
falder en lille Finte af til mig. Lad os sætte os 
her hen under Ruffet, saa læser du Brevet for mig. " 

Lili sukkede, aabnede sin Rejsetaske, og da de 
var kommet til Sæde, læste hun: 

Min gode Lili! 

Jeg skal jo ikke nægte, at din Anmodning om 
at skaffe dig og din Mand en hyggelig Lejlighed 
har sat mig i nogen Forundring. Jeg er jo ikke 
vant til at se paa Lejligheder og veed heller ikke, 
hvorledes I med Eders smaa Forhold ønsker at 
indrette Eder. Du veed, at jeg har min Villa i 
Valby, og jeg veed ikke, om I ønsker at bo dér; 
men Pierre, min Tjener, mente, at Lejlighederne 
herude var billigere end i Byen, og saa bad jeg 
ham gaa omkring og se, om han kunde finde 
noget, der passede for Eder. Han har nu lejet 
en 4 Værelsers Lejlighed i „Villa Valby", og jeg 
har faaet ham til at leje nogle Arbejdere, som 
kan flytte Eders Møbler fra mit Loft, hvor de 
oprigtig talt virker noget generende, da det er 
overfyldt i Forvejen. Jeg haaber, at de ikke har 
taget Skade; men det forekommer mig, at I 
hellere maattet have ladet dem magasinere paa 
et mere passende Sted; thi jeg kan naturligvis 
ikke indestaa for, hvad Skade Møl og Støv kan 
have voldet. 

Jeg har ikke seet Eders Lejlighed, men haaber, 
at den maa være efter Ønske, og den har jo 
desuden den Fordel, at den ligger tæt ved min 
Villa, hvor jeg venter at se Eder, naar I kommer 
tilbage. Jeg tager imod Kl. 5, hvor jeg plejer at 
drikke The med mine Bekendte fra Byen. I øvrigt 
glæder det mig, at I kommer tilbage; thi din 

Mand kan vist bedre faa sine Malerier solgt 
herhjemme end i Italien, hvor der jo er saa 
mange andre Kunstnere. 

Jeg veed ikke, om I har seet Hjalmar Jensen 
paa Eders Vej; men skulde I træffe ham, beder 
jeg Eder hilse ham fra mig og Baron v. Zittow, 
som er min gode Bekendt. Jensen er en meget 
lovende ung Mand, som har Baronens særdeles 
Yndest. 

Hils din Mand og dig selv fra 

Generalinde Lydia v. Rabenstein. 

„Det var da et forbandet Brev," sagde Henni. 
„Skulde man tro, at hun var din Moders Søster? 
Det er jo skrevet saa fornemt, at man skulde 
antage, hun selv var en Baronesse, og saa skriver 
gamle Møller dog, at hun er saadan en char- 
mante Dame." 

„Jeg kender hende saa lidt," hulkede Lili. 
„Da Moder giftede sig med min Fader, som kun 
var en simpel Toldforvalter i en af Provinserne, 
fandt Tante, at det var en fuldstændig Mesalli- 
ance, og hun sagde til hende, at man giftede sig 
jo ikke af Kærlighed, men for at skaffe sig en 
Position, og det havde hun nu ganske forspildt. 

Moder tog sig dette Svar meget nær, vilde 
ikke mere komme til sin Søster, som jo lidt efter 
lidt blev overmaade rig. — Mig har hun aldrig 
haft noget til overs for, jeg kender hende saa at 

Vilhelm Bergsøe: Pigesorger. 6 

sige slet ikke, og de Gange jeg har seet hende, 
har der været en Duft af Fornemhed over hende, 
som har gjort, at jeg slet ikke kunde komme i 
noget nærmere Forhold til hende. Den Maade, 

hvorpaa hun har søgt at hjælpe os, ligner hende 

* 

ganske ; hun har ikke gjort det ringeste selv, men 
overladt det hele til en Tjener og nogle Arbejds- 
folk. Gud veed, hvorledes der seer ud i vort nye 
Hjem?" 



Drosken med Rejsetøjet paa Forsædet rullede 
gennem Københavns Gader, som en stærk No- 
vemberregn havde gjort dobbelt triste. Folk travede 
af Sted med Miner, som viste, at alle havde Hast- 
værk. Unge Piger med deres Citytasker skyndte 
sig ud af Forretningslokalerne; men Lili syntes, 
at det hele havde et saa kedsommeligt Præg i 
Modsætning til det lyse, livlige og larmende Liv 
i Neapels Gader, at hun sukkede derved. Hvor 
var alting herhjemme dog smaat og graat og 
tarveligt i Modsætning til de rige Byer, hun lige 
var draget igennem. Hvor var Himlen graa. Luf- 
ten kold, og efterhaanden som de kom ud af 
Byen for at køre den kedsommelige Vej til Valby 
syntes hun, at alt blev mere tungt og trist om- 
kring hende. 

Henni sagde intet. 

Med et mørkt Blik stirrede han ud gennem 
Vognens Vinduer, og alt som de kom længere 
ft*em, hvor Husene laa mere spredt, strakte han 
Hovedet ud, som vilde han længselsfuldt se efter 
den Villa, de skulde bebo; men han saae kun graa 
Marker, sorte Tjørnehække og den vaade Lande- 
vej, der syntes at tabe sig i det fjerne. 

Trykket af hans knugende Tavshed spurgte Lili : 
„Syntes du ikke, at vi straks skulde gøre en 
Visit hos min Tante, det vilde dog være en 
Opmærksomhed først at aflægge hende et Besøg, 
inden vi drager ind i vort nye Hjem." 

„Gid Fanden havde hende!" svarede Henni 
kort. 

„Det maa du ikke sige, hun er dog min 
Moders Søster, og naar hun seer, at vi viser hende 
den Opmærksomhed straks at komme til hende, 
vil hun maaske senere tage bedre imod os." 

„Naa, som du vil!" svarede Henni, og raabte 
ud til Kusken: „Vil De holde ved „Villa Lydia" 
og vente, til vi kommer tilbage." 

Atter travede den gamle Droskehest tungsin- 
digt frem ad den sølede Vej, indtil den endelig 
med et Ryk standsede uden for en Gitterport med 
forgyldte Lansespidser og med et Vaabenskjold, 
holdt af to kronede Løver. Paa Skjoldet stod med 
forgyldte Bogstaver „Villa Lydia." 

„Det seer jo fint nok ud," sagde Henni med et 
Smil, idet han aabnede Vogndøren. „Din Tante 

har virkelig Smag — især gør Kronen over Skjol- 
det en glimrende Virkning." 

„Vær nu god!,'' bad Lili, „husk paa, at meget 
afhænger af, hvorledes hun vil tage imod os." 

Den store Gitterport førte ind til en rummelig 
Gaardsplads, hvor de gulnede Blade endnu ikke 
ganske var faldet af de gamle Lindetræer, og 
hvor en stor Newfoundlænder foer imod dem med 
en rasende Gøen. Henni tyssede paa den; men 
Hunden vedblev at halse, medens de steg op af 
den brede Stentrappe og ringede paa. 

Det varede lidt, inden Døren gik op; men til 
Gengæld saae de en Tjener i lyseblaat Liberi, 
som med en temmelig uforskammet Mine spurgte 
dem, hvad de vilde. 

„Vil De melde Maler Falk og Frue," svarede 
Henni kort. 

Pierre saae op og ned ad dem, som om han 
ikke havde forstaaet dem, og forsvandt saa med 
sirlige Trin ind ad den næste Dør. 

Lidt efter kom han tilbage og sagde: „Gene- 
ralinden tager ikke imod." 

„Vil De saa sige Generalinden, at det er hen- 
des Søsterdatter, der ønsker at hilse paa hende 
lige fra sin Hjemkomst fra Italien." 

Pierre saae paa ham med et uforskammet Blik 
og spurgte: „Skal jeg ikke hilse fra Dem med?" 

„Naturligvis," svarede Henni; „men skynd 
Dem lidt." 

Denne Gang forsvandt Pierre med endnu lang* 
sommere Trin, idet han mumlede noget mellem 
Tænderne. Lidt efter kom han tilbage og sagde: 
„Generalinden beder undskylde, hun er i Færd 
med sit Toilette ; men hvis De en af Dagene vil 
se herind Kl. 5, skal Generalinden med Glæde 
modtage Dem." 

„Lad os saa gaa," sagde Henni haardt og tog 
Lili under Armen. 

Da de atter kom ud i Gaarden og passerede 
den store Newfoundlænder, sprang denne pludse- 
lig op, satte begge Forpoter paa Lilis Skuldre, 
og i næste Nu var hendes nye Rejsedragt flæn- 
get fra Skulderen og helt nedefter. 

Henni gav Hunden et saa rasende Spark, at 
den tumlede omkuld og hylende forsvandt ud i 
Haven; men Lili sagde grædende: „Hvad skal 
jeg gøre? Jeg kan dog ikke køre igennem Valby 
saadan som jeg seer ud. Vi maa gaa op og se at 
faa nogle Knappenaale til at hæfte min Kjole 
sammen med." 

Da de atter ringede paa, stod Pierre i Forhal- 
len og kiggede paa dem gennem Ruden. Henni 
syntes, at der var et ondskabsfuldt Smil paa hans 
Ansigt, og ringede voldsomt paa. 

„Hvad ønsker Herren?" spurgte Pierre, idet 
han aabnede Døren. 

„Generalindens forbandede Hund har flaaet min 
Kones Kjole. Vil De straks skaffe os nogle Naale, 

at vi kan hæfte den sammen!*' raabte Henni 
rasende. 

„Naalef' sagde Pierre, „jeg har ingen Naale.*" 

„Vil De saa kalde paa Kammerjomfruen og 
bede hende komme ud for at sy Kjolen sammen.** 

„Kammerjomfruen er beskæftiget med Fruens 
Toilette,* svarede Pierre; „men maaske kan Stu- 
pigen gøre det.** 

„Lad hende saa komme,** sagde Henni; men 
skynd Dem lidt.** 

Atter gik Pferre med meget langsomme Skridt 
hen imod en anden Dør, og kort efter kom en 
ung Pige. Da hun saae, hvor søndervænget Lilis 
Tøj var, sagde hun medlidende: „Gud! hvordan 
er det at Nero har flaaet Dem! Vil de ikke 
komme ind paa mit Værelse, saa skal jeg gøre 
det hele i Stand.** 

„Nej!" sagde Lili, „dertil har jeg ikke Tid, 
rimp det blot sammen, saa godt De kan, saa kan 
jeg siden faa det syet.** 

„Hvorfor holder Generalinden saadan en for- 
bandet Hund?** spurgte Henni, „det er jo livs- 
farligt at besøge hende.** 

Den unge Pige saae paa ham og sagde: „Gene- 
ralinden er saa bange for Tyve, og jeg vil bede 
Dem, hvis De skal herhen om Aftenen, at gaa 
til den Sideindgang, som ligger lidt længere ude 
ved Vejen. Naar Mørket falder paa, bliver Porten 
lukket og saa er Nero aldeles ustyrlig. I forrige 

Uge skambed den en Pige saadan, at hun kom 
paa Hospitalet. "* 

„Hvorfor skiller Generalinden sig ikke af med 
det Bæst?" spurgte Henni irriteret. 

„Der er almindelig Klage over den Hund i 
hele Valby," svarede Pigen; „men Generalinden 
vil ikke af med den; hun er saa bange for Ind- 
brud, og hver Aften maa Pierre og jeg flytte al 
Sølvtøjet op i Generalindens Soveværelse og sætte 
det under hendes Seng. Se saa! Nu er Kjolen 
færdig!" 

„Tak," sagde Henni og lukkede sin Porte- 
monaie op. 

„Nej, nej!" sagde den unge Pige forskrækket — 
„De maa ikke give mig noget, vi maa ikke tage 
imod Drikkepenge, det h^r Generalinden forbudt." 

„Ja, ja da! saa tag vor Tak," sagde Henni 
venligt og rakte hende Haanden. 

Atter rullede Drosken frem ad den sølede 
Landevej, ved hvis Kant der stod forkrøblede 
Piletræer, og hvis Marker var gamerede med 
sorte, røgslagene Tjørnehække. Husene blev færre 
og mindre ; men pludselig standsede Vognen foran 
en høj Fireetages Bygning, over hvis Port der var 
anbragt et stort Skilt, hvorpaa med brandrøde 
Bogstaver stod „Villa Valby." 

„De kører fejl. Kusk!" raabte Henni ud af 
Vinduet. 

„Nej, det er her — De kan jo se N'avnet over 
Porten." 

„Men det er jo ingen Villa, men en stor Leje- 
kasse. " 

„Ja, men det er alligevel „Villa Valby", der 
er ingeri anden af det Navn herude. 

Henni steg ud af Vognen, saae paa Lili og sagde: 
„Det lader til, at den gode Monsieur Pierre har 
en fin Smag. Det er den mest forbandede Kasse 
jeg har set i lang Tid." 

Deri havde Henni fuldstændig Ret. Det var en 
høj, gulmalet, røgslagen Bygning med Masser af 
Vinduer, og gennem Porten saae man ind i en 
øde Gaard, hvor en Skarnkasse til venstre og 
et lille Nødtørftshus til højre dannede et smukt 
Ensemble. 

Porten havde to Opgange, og Henni valgte paa 
Lykke og Fromme den til højre, idet han bad 
Kusken om at sætte Kofferten ind i Porten. Saa 
steg de op ad den smalle, temmelig grisede Trappe, 
indtil de naaede tredje Sal, hvor de ringede paa. 

Der kom ingen, og først efter gentagen Rin- 
gen hørte man en grov Stemme, som raabte: 
„Hvem er det?" 

„Det er Maler Falk," svarede Henni. 

„Jøsses Kors! er det Herren?" spurgte Stem- 
men indenfor, „ja De maa tøve en Stund, før a 
kan faa Kæden fra Døren, for der er nogen Gal- 
skab ved hende." 

Henni hørte en Raslen og Tumlen med en 
Kæde, endelig gik Døren op, og foran dem stod 
en kæmpemæssig Pige, som forundret udbrød: „Ih! 
nej dog! er det Herskabet? Generalindens Tjener 
sagde, at de først kom sidst paa Ugen.*' 

Henni betragtede med en vis Forbavselse den 
svære Pige, der stod foran ham med Gulvskrub- 
ben i højre Haand og Karkluden i venstre. Havde 
han ikke vidst bedre, vilde han have troet, det 
var et forklædt Mandfolk; thi hendes Træk havde 
ikke det mindste jomfrunalske ved sig. Det kul- 
sorte Haar var snoet op i en Top, i hvilket der 
var anbragt en Messingkam af en anselig Stør- 
relse. Den flade Næse og de tykke Læber gav 
hendes Ansigt noget vist negeragtigt, og selve 
Figuren var saa stor og svær, at man godt kun- 
de have skabt to Piger af hende, uden at det 
vilde have skadet deres Førlighed. — 

„Hvad hedder De?" spurgte Henni. 

„A hedder Maren Madsen, og a æ fra Baro- 
nens Gods." 

„Hvilken Baron?" spurgte Henni. 

„A ka' itte huske, hvad ded æ, han hedder. 
Ded æ saadan et løjerligt Navn; men a har været 
Mejeripige dér." 

„Det er da ikke Baron v. Zittow?" 

„Jow akkerat," svarede Maren, „ded æ saadan 
hans Navn." 

„Jeg tror, den Baron er sat ud paa mig af 

Helvede selv," hviskede Henni til Lili. „Hvad 
Satan er det dog for et Fruentimmer, han dér 
har skaffet os paa Halsen." 

„Mæ Forlow at spøre?" sagde Maren, „hvem 
er det?" 

„Det er Fruen," svarede Henni. 

„Jøsses Kors! er det Fruen? A troede det var 
hans Datter; for hun er da en farlig bette Peis. 
Æ hun rigtig gift?" 

,fja vist saa!" sagde Henni utaalmodigt. „Lad 
os nu komme ind! Har De Lejligheden i Orden?" 

„Næ! a er lige begyndt. Generalindens Tjener 
sagde, at de først kom hjem i Slutningen af Ugen, 
og saa tænkte a, ded havde jo go'e Stunder med 
at blive færdig." 

Det unge Ægtepar traadte ind i den Lejlighed, 
de havde imødeset med saa megen Spænding, og 
fik som første Velkomsthilsen en tung indelukket, 
muggen Luft, som viste, at Vinduerne ikke havde 
været aabnede i de sidste Par Maaneder. I det 
forreste Værelse flød Gulvet med Vand; 'thi her 
havde Maren aabenbart begyndt sit første Ren- 
gøringsarbejde, og da de var vadet igennem det, 
kom de ind i tre andre Værelser, hvor Møblerne 
stod hulter til bulter, tildækket med Støv, og 
hvor en lille Hærskare af Møl lystigt sværmede 
om i Halvmørket. 

Maren tradskede bag efter dem og sagde: „A 
veed jo ikke ret, hvordan Fruen vil have stillet 

alle de Tingester, som dér staar stavlet op; men 
a faar vel nok Besked om, hvordan det skal 
være?" 

Lili saae forskrækket paa hende og sagde: „Det 
skal jeg nok ordne, naar De blot vil gøre alting 
rent først. De maa endelig polere alle Vinduerne, 
for de er jo helt støvede." 

,Ja, her er en skrækkelig Svinesti," svarede 
Maren, „og der bliver noget at skrubbe. A kan 
da itte blive færdig den første otte Dages Tid. 
Hvor skal vi saa gøre af Fruen saa længe?" 

„Det skal vi nok sørge for," sagde Henni; 
.„men skaf noget Lys, De har vel en Lampe 
eller to?" 

,Jo! a har en lille Køkkenlampe; men der 
staar to store inde i Spisekammeret, skal a hente 
dem?" 

„Een er nok," svarede Henni, „kom hurtig med 
den." 

Maren travede ud og kom lidt efter tilbage 
med en stor Petroleumslampe, som hun rakte 
Henni. 

„Hvorfor har De ikke tændt den?" spurgte 
Henni utaalmodigt, „vi kan jo ikke se ved en 
Lampe, som ikke brænder." 

„A fik min Køkkenlampe fyldt hos Købmanden, 
og a har itte mere Petroleum." 

„Saa gaa ned til Købmanden og køb et Par 
Flasker; men skynd Dem lidt." 

„A har itte en Skilling/ sagde Maren og saae 
meget bekymret ud. 

„Dér er Penge; men skynd Dem, alt hvad 
De kan, vi kan jo snart ikke se mere/' 

Maren tradskede af Sted. 

Henni kastede sig paa en Stol ; men Lili sagde 
grædende: ^ Herre Gud! er det vort nye Hjem, 
og jeg som havde troet, at vi skulde bo i en 
hyggelig Villa, hvor alt vort smukke Indbo vilde 
komme til sin Ret. 

Se hvor det er støvet og falmet, og se hvilken 
Masse Møl her sværmer omkring; jeg er vis paa, 
det er ødelagt alt sammen. "^ 

„Ja det kan vi takke din kære Tante for, hun 
er virkelig som Doktor Møller skriver „en char- 
mante Dame"." 

Nogen Tid efter hørte man Marens tunge Trin, 
og lidt efter stod hun foran dem, udbredende en 
Petroleumsstank, saa de var nær ved at kvæles. 

„Gudbevares!" sagde Lili, „har De ikke faaet 
Petroleum?". 

„Jow! A har saamænd Petroleum nok," sagde 
Maren arrigt. „Herren sagde jo, at jeg skulde 
skynde mig, og da jeg saa i Mørke løb op ad 
Trappen, havde en af de Skamspiger sat sin 
Skarnkasse uden for Døren, og saa faldt a over 
den, og saa masede a begge Flaskerne, og alt 
det Petroleum a havde købt, det sidder i mine 
Skørter." 

„Pillede De Skaarene op?" spurgte Henni. 

„Nej, saa gal var a da itte,"" sagde Maren, 
„ka' de la mig falde over deres Skarnkasse, saa 
ka' a la dem træde i Skaarene, det er jo itte 
mere end lige for lige. 

Det er værst for den gode Petroleum, for hun 
kostede dog fyrre og tyve Øre." 

„Saa maa De ned til Købmanden igen," sagde 
Henni; men saa er det vist bedst. De køber et 
Pund Lys, vi maa da se at faa Rejsetøjet pak- 
ket ud." 

Atter travede Maren af Sted, og denne Gang 
blev hun længere borte. Hun havde aabenbart 
haft en Bataille med den Skarns Pige, som havde 
voldet hendes Uheld; thi hun var højrød i sit 
store flade Ansigt. 

„Her er Lys," sagde hun. „Det varede noget 
længe, for der var saa mange inde hos Købman- 
den." 

Henni aabnede Pakken og udbrød: „Men hvad 
er det dog De har købt. Maren ! Det er jo Tælle- 
lys." 

„Ja, hvad skulde det ellers være?" spurgte 
Maren forundret, „der hvor a er fra, bruger vi 
ikke andet; men de er jo da ogsaa knøve nok." 

„De maa gaa ned og faa dem byttet. De skal 
bede om Stearinlys." 

„Stearinlys," sagde Maren, „det veed a itte. 

hvad er, det maa Herren skrive op for mig, det 
ka a itte huske." 

Atter travede Maren af Sted. 

Efter en lang Venten, som Henni udfyldte med 
at fløjte „Ach du lieber Augustin", viste Maren 
sig paa ny og sagde: 

„A ku itte faa Lys, for Købmanden havde 
lukket.« 

„Siden Pierre har valgt denne Lejlighed, hvor- 
for har han saa ikke sørget for, at her i det 
mindste var Lys?" spurgte Henni arrigt. 

Maren saae uforstaaende paa ham og sagde: 
„Pierre, hvem er det?" 

„Det er jo Generalindens Tjener! De har jo selv 
sagt, at han har været her flere Gange." 

„Naa, mener De Per?" spurgte Maren — „ja, 
men han sagde jo, at Herskabet først kom sidst 
i Ugen." 

„Hvad for en Per?" spurgte Henni, „han hed- 
der jo „Pierre"." 

„Næ-mænd om han gør," sagde Maren gri- 
nende, „a veed da, han hedder Per Lausen fra 
den Tid, a tjente sammen med ham hos Baronen; 
men Generalinden vilde nu ha', at han skulde 
hedde noget andet, som a itte ka huske." 

„Ja, saa er det jo alligevel Pierre," sagde 
Henni. 

„Ja det kan De jo gerne kalde ham, jeg kal- 
der ham nu Per, og Madam Mortensens Malene 

kaldte ham forleden Dag for „Perris** ; men saa 
smak han hende saadan en paa Torsken, at hun 
fik en hoven Kind. Han er nu blevet saa stor paa 
det, siden han kom i Blaat.** 

„Hvad skal vi dog gøre!** udbrød Lili grædende, 
„det bliver mørkere og mørkere, og her i dette 
Hul kan vi dog ikke sidde. Kan vi ikke tage ind 
paa et Hotel?** 

,Jeg tror ikke, her er Hdteller i Valby,** sagde 
Henni, „og vandre tilbage til Byen i Mørke og 
Regn kan vi jo heller ikke.** 

„Ja, men der er jo Kroen!** udbrød Maren 
triumferende. „Det er et farligt fint Sted og der 
er Dansebal hver Søndag.** 

„Tak!** sagde Henni, „hverken min Kone eller 
jeg har Lyst til at danse.** 

„Hvad skal vi dog gøre!** udbrød Lili aldeles 
fortvivlet, „vi kan dog ikke blive her.** 

Henni gik et Par Gange op og ned ad det 
vaade Gulv, pludselig standsede han og udbrød 
fornøjet : 

„Hvor kan man dog være saa dum. Jeg har 
jo helt glemt, at gamle Møller bor herude. — 
Veed De ikke hvor Doktor Møller bor?** 

„Nej! a har ingen Doktor seet,** sagde Maren, 
„men han maa vel bo her et Sted.** 

„De taler Visdommens Ord,** sagde Henni iro- 
nisk, „men det er netop Stedet, det kommer an 
paa.** 

„Ja, saa kan Herren jo gaa ned paa Vejen og 
spørge Folk ad, for a er fra Himmerland, og a 
har aldrig været i Valby før." 

Henni greb sin Hat, svøbte Kappen om sig og 
faa Minutter efter stod han foran en Havelaage, 
som førte ind til den lille Toetages- Villa, hvor en 
Politibetjent havde sagt ham, at Doktor Møller 
boede. 



FEMTE KAPITEL. 



Hos Poktor Møller, 

DA Henni traadte ind i den rummelige Have- 
stue, sad Møller ved sit Arbejdsbord; men 
næppe havde han seet Henni, før han fløj op med 
et Glædesudbrud, omfavnede Henni, svingede ham 
rundt og raabte: „Der har vi min Salighed Itali- 
eneren! Velkommen tilbage, min kære unge Ven. 
Men hvordan er det dog du seer ud, har du 
spist Faarekyllinger?" 

„Nej!" svarede Henni, ^jeg har i Ordets 
egentlige Forstand intet spist, ikke engang Faare- 
kyllinger," og nu fortalte han, hvorledes han var 
bleven modtaget hos Generalinden, og i hvilken 
Tilstand han havde fundet sit nye Hjem. 

„Hvor det ligner hende!" udbrød Doktor Møller. 
„Havde jeg vidst, hvad jeg nu veed, dengang jeg 
skrev til dig, saa havde jeg selv sørget for det 
hele. Vær bare ikke forknyt, jeg har to udmær- 
kede Gæsteværelser, og min gamle Karen skal 
i en Haandevending gøre alt i Stand. Løb du 

bare hjem til din søde lille Kone, og kom til- 
bage med hende saa snart du kan. Jeg har ikke 
spist til Aften endnu, og saa laver vi en lille 
Fest for de Nygifte." 

Der var i Sandhed Fest i den lille hyggelige 
Villa, da Henni og hans unge Hustru vendte til- 
bage. 

Karen havde dækket Aftensbordet, Møller havde 
hentet sin bedste Vin frem, og Overgangen fra 
den skumle, mørke „Villa Valby" til Doktorens 
velholdte, hyggelige Lejlighed var saa stor, at 
baade Henni og hans Hustru følte sig ligesom 
hensatte til en anden Verden. 

Begge maatte berette om deres Ophold paa 
Ischia, og Møller udbrød fornøjet: „Ja, der maa 
være dejligt dernede. Skade, at jeg er blevet saar 
dan en gammel Kumpan, der sidder lænket paa 
Hænder og Fødder, ellers tog jeg med Eder der- 
ned, for I kommer der jo nok igen. 

Ja, min gamle Ven Maler Schousboe havde 
Ret da han sagde; „Italienerne er enten Engle 
eller Djævle," jeg gratulerer Eder til, at I har 
været saa heldige at træffe de første." 

Da Maaltidet var endt, bad Lili om at maatte 
trække sig tilbage; hun var saa træt af Rejsen 
og saa aandelig anbrebet af al den Uhygge hun 
havde seet, at hun ønskede at komme til Ro, og 
Doktor Møller ledsagede hende op til det hygge- 
lige Gæsteværelse, tændte hendes Lys, klappede 

hende paa Kinden og sagde: „Hold blot Modet 
ret og Vingeslaget reguleret, saa kommer De nok 
ud af det hele.** 

„Nu skal vi Pinedød have os en Toddy !** raabte 
han til Henni, da han traadte ind. „Saa glemmer 
vi alle Genvordigheder og taler sammen som i 
gamle Dage. Der kommer nok lysere Tider.** 

Karen kom med Toddyen, Møller skænkede i 
Glassene og sagde ironisk: „Generalindens Skaal.** 

Henni gjorde en Grimace og spurgte: „Hvad 
gik der af Dem den Gang De kaldte hende „en 
charmante Dame**?** 

„Det er hun ogsaa,** svarede Møller leende, 
„det vil sige for visse Folk, for andre er hun 
derimod rent forbandet, og uheldigvis hører du 
og din Kone til dem.** 

„Hvordan er hun da?** spurgte Henni, „jeg 
kender hende slet ikke.** 

„Vil du høre hendes Historie?** sagde Møller 
tørt, „saa skal du faa den. Jeg kendte ikke det 
mindste til den, dengang jeg skrev, men hørte 
kun hendes Roes udbasunere, ikke alene her i 
Valby, men ogsaa hos adskillige Godtfolk inde i 
Byen. Tænd dig hellere en Cigar, denne „Dieser 
Tobak** fra Valby stinker rent forbandet.** Møller 
kom halende med en Kasse fine Havanna Ci- 
garer, og da Piberne var lagt til Side, begyndte 
han: 

,Jeg veed ikke, om du nogen Sinde har gjort 

den Erfaring, at hvad man seer paa langt Hold, 
tager sig overmaade kønt ud, men skrumper ind 
og bliver undertiden rent forbandet, naar man 
kommer det nærmere paa Livet. Staar du paa 
Toppen af et Bjerg, synes du, at Landskabet under- 
neden er noget af det dejligste du har seet; men 
skal du vandre igennem det, svinder det ind 
til støvede, kedelige Landeveje og tarvelige Hytter. 
Netop saaledes er det gaaet mig med General- 
inden. Da jeg saae hende paa Afstand, stod hun 
for mig som en from, velgørende Kvinde, og nu 
er hun rent ud sagt for mig ikke andet end en 
„Kælling". Jeg har lidt efter lidt samlet et stort Ma- 
teriale, og nu skal du høre, hvorledes hun er. 

Som ung var hun ligesom Lilis Moder over- 
maade smuk, og den kønne Lydia Hjelm var paa 
de københavnske Baller en Stjerne af første Rang. 
Paa et af disse blev hun charmeret i en ung 
Balkavaler^ der var Kommis hos en rig Grosse- 
rer, og kort Tid efter blev de forlovet. Han hed 
Stein og var i det hele taget en overmaade flink 
Fyr, som blot længtes efter at giftes, og i den 
Anledning etablerede en Forretning, der var mere 
lønnende end nobel. Han blev nemlig, hvad man 
her i København kalder „Kludegrosserer". Det 
vil sige, han opkøbte alt Affald fra Lossepladserne 
hos de forskellige Jernkræmmere, rensede og 
sorterede det og solgte det saa en gros til For- 
bindelser i Udlandet. Naar man ser de Skarn- 

dynger, der ligger spredte rundt om Byen, skulde 
man ikke tro at de indeholdt Værdier, og dog 
flød Pengene Aar for Aar saa rigelig ind i Steins 
Kasse, at han kunde købe sig en betydelig 
Ejendom og begynde at føre Hus. 

Det var noget for hans Kone, og hun havde 
nu kun een Tanke, den at faa sin Mand nobili- 
seret ved en Titel, særlig var det hendes højeste 
Ønske at han kunde blive Etatsraad; men den- 
gang var Tiderne ikke saa nemme som nu, hvor 
man blot behøver at stikke en Sum Penge ud 
for at faa Etatsraad paa sit Visitkort. Alle gen- 
tagne Forsøg var forgæves, og det endte da med, 
at hun fik Manden overtalt til at købe sig Titlen 
af Generalkonsul hos en Kollega, der var i Penge- 
trang. 

Stein blev Generalkonsul for en af disse smaa 
rebelske Stater nede ved Donau, hvor man ka- 
ster sine Konger ud af Vinduet naar man ikke 
er fornøjet med dem. Han havde naturligvis ikke 
det mindste med dem at bestille; men han fik 
en pragtfuld Uniform og lagde sine Visitkort hos 
forskellige Legationer i København. 

Det syntes imidlertid, at al den Hæder har væ- 
ret for stærk til hans Naades svage Kunstitution ; 
thi da han havde været Generalkonsul et Aars 
Tid, døde han, og nu sad Fru Stein som Enke, 
stadig grundende paa, hvorledes hun skulde nobili- 
sere sig. 

Saa døde til alt Held for hende en Købmand 
Råben i Hamburg, som var Onkel til hendes af- 
døde Mand, og derved strømmede atter en be- 
tydelig Masse Penge ind i Kassen. Til Tak for 
denne Arv, mente hun at burde gøre noget for 
den gode Giver, og hun søgte derfor Navneforan- 
dring, hvad der jo er en billig Fornøjelse, især 
naar man for seks Kroner kan faa det simple 
Stein forandret til Rabenstein. Nu var hun Gene- 
ralkonsulinde Rabenstein; men da det første Ord 
var noget langt, lod hun paa sine Visitkort sætte 
Generalinde, og da et „von" altid klæder godt i 
vore danske Øren, viste hun sig pludselig i det, 
man kalder det fine Selskab som Generalinde 
Lydia v. Rabenstein, og det var der ingen af hen- 
des Omgangsvenner der havde det mindste imod. 

Hendes Mand havde bestemt, at Firmaet ved 
hans Død skulde ophæves; men da hun saae Regn- 
skabsbøgeme efter, fandt hun det var mere løn- 
nende at blive ved med Kluderiet, og dette dri- 
ver hun endnu den Dag i Dag, ikke under eget Navn, 
men ved Hjælp af hendes Mands Kontorfolk, som 
jo alle er godt inde i Forretningen. 

Naar man opnaar saa høj en Stilling som den, 
hun nu har erhvervet sig, maa man jo ogsaa føre 
Hus, og snart var Generalinde von Rabenstein 
et af de mest søgte Steder, hvor hun samledes 
med det, hun kaldte Eliten i København. Hun 
tilbad Geheimekonferensraader, elskede Etatsraader, 

ja gik endogsaa saa vidt, at hun samlede paa 
Kammerjunkere, hvorimod hun undgik Professorer 
og deslige Mindremænd, som ikke har naaet op 
til tredje Rangklasse. For dette udvalgte Selskab 
gjorde hun med udsøgt Smag fine Middage, hvor- 
imod hendes Familie og andre utitulerede Stør- 
relser maatte nøjes med de mere tarvelige, som 
hun gav et Par Gange om Aaret. 

Da det ikke længere er fint at bo paa Strand- 
vejen, som jo nu er blevet een Gade, byggede 
hun „Villa Lydia" i Valby, og det var her, at 
hun straalede som en Sol blandt alle de Valby- 
koner, som hun overvældede med sin Velgøren- 
hed. Et mærkeligt Talent har hun, og det er at 
gøre godt, hvad jeg kalder med „Spaaner". Hen- 
des aflagte Tøj, som hun dog undseer sig for at 
sælge, bliver uddelt til de finere Gaardmænds- 
koner her i Egnen, og hver Lørdag kører hun 
rundt til Husmændskonerne, aflægger dem et Be- 
søg og efterlader ved Afskeden en Krone, som 
jo er en ganske klækkelig Skilling naar man ta- 
ger i Betragtning, at hun er Millionær. Ogsaa for 
de syge og for Hospitalerne herude nærer hun 
en særlig Omhu. De Blomster, der begynder at 
sygne hen i hendes Drivhus, bliver sendt hen til 
Gaardmændskonerne, og hvad der pryder hendes 
Taffel bliver Dagen efter sendt til mig, for at jeg 
kan uddele, dem til Patienterne paa Sygehuset. 

For mig er disse Blomster en sand Plage; thi 

paa Sygehuset er de fleste Patienter saa daarlige, 
at de ikke bryder sig om Blomster, som desuden 
skaffer daarlig Luft i Stuerne. Jeg har derfor allie- 
ret mig med en Blomsterhandler, som køber dem, 
og det Beløb der indkommer herfor, uddeler jeg 
saa til de fattige syge naar de forlader Hospi- 
talet, og det, troer jeg nok, glæder dem mere end 
at snuse til „Marschal Niel". 

Glandspunktet i hendes virksomme Liv er netop 
disse Middagsselskaber, og her har hun i den 
sidste Tid erhvervet sig to Stjerner, der straaler 
som „Kastor** og „Pollux" paa Nattens Himmel. 
Den ene er Baron v. Zittow, som du jo desværre 
har gjort altfor godt Bekendtskab med, og som 
Generalinden vistnok har svært i Kikkerten som 
kommende Ægtemage. 

Den anden er Kammerjunker v. Spies, en af 
de mest grinagtige Originaler, jeg nogen Sinde har 
truffet, men overordentlig velseet ved alle de køben- 
havnske Middage, som „la haute financiére"* giver. 
Jeg har truffet ham et Par Gange ved disse Dineer 
og altid moret mig kostelig over ham ; thi han er 
ubetalelig. " 

„Hvad brillerer han da ved?" spurgte Henni. 

,Ja, du maa nok sige brillerer!" sagde Doktor 
Møller leende; „thi han er som en Brillant, som 
et Festfyrværkeri, der kan bringe Gæsterne i 
Stemning. Han er kort sagt „Digter"." 

„Digter!" udbrød Henni, „jeg har aldrig seet 
eller hørt det Navn nævne i Literaturen.** 

„Nej, min kære Ven!" sagde Møller, „men 
det ligger i, at du er en forbandet simpel Kum- 
pan, som ikke kommer i det, som Goethe kalder 
„det gode Selskab". Kan du huske hvad Goethe 
siger: 

„Gute Gesellschaft — was ist's? Man nennt sie 

die gute, 

wenn sie zum kleinsten Gedicht keine Gelegen- 

heit giebt". 

„Men saa passer han jo slet ikke dér!" ud- 
brød Henni. „Hvad vil en Digter mellem Snobber." 

„Jo, seer du, hans Produktioner passer netop 
for Snobber. Han er mere end Digter; han er 
Improvisator og forstaar paa staaende Fod at slynge 
en M^sse Komplimenter ud til højre og venstre, 
hvorfor han bliver beklappet af det samlede Pu- 
blikum. I øvrigt er hans Livsførelse ganske mær- 
kelig; thi denne højt skattede Digter, der nu be- 
væger sig i vort nordiske Athens højeste Kredse, 
havde en saare ringe Begyndelse, nu skal du 
høre. 

Hans Fader var Spisevært i Lille Kongensgade, 
hvor han havde et Spisehus der var meget søgt 
af Kommiser og unge Studenter, hvis Appetit 
var større end deres Portemonnaie; det havde stor 
Lighed med „Christian Firtal", som Hostrup saa 
glimrende har skildret i „Genboerne", og her 

voksede Drengen op, daglig beskæftiget med at 
skrive de meget tarvelige Spisesedler til de hung- 
rige Gæster. 

Faderen, som heri mente at se Anlæg for Stu- 
deringerne, satte ham i Metropolitanskolen, hvor 
han blev haanet og drillet af sine Kammerater, 
og ikke gjorde anden Fremgang end at øve sig i 
Taalmodighed. 

Saa kom han endelig saa vidt, at han skulde 
op til Studentereksamen; men da han syntes, at 
det var saa flovt at tage den straks, faldt han tre 
Gange igennem og naaede heller ikke det ønskede 
Maal den fjerde Gang. 

Navnlig var han uforlignelig i sine danske Stile, 
som gik rundt i Byen til stor Morskab for Pro- 
fessorerne, og om hvis Ortografi du kan gøre dig 
et lille Begreb, naar du hører en Historie, som 
Egholm har fortalt mig. 

Den unge Spies var som saa mange af hans 
Kammerater en stor Kritiker over for det konge- 
lige Teater, og en Aften kom han op til Egholm 
og forlangte en Pibe. Egholm kom med en Tobaks- 
pibe; men den unge Spies sagde indigneret: „De 
maa have mig undskyldt. Jeg bad ikke om en 
Pibe, men om en „Pive", for jeg skal hen i det 
kongelige Teater og pi ve „Karens Kæreste** ud.** 

Den gamle Spies var i allerhøjeste Grad mis- 
modig over at se sine kæreste Forhaabninger 
skuffede; men da han havde Leverancen til et 

Par af Hoffets Lakajer, anbefalede disse den unge 
Spies til Hofmarskallatets Køkkenkontor, idet de 
forklarede at han havde stor Øvelse i at skrive 
Spisesedler. 

Her var den unge Mand endelig kommet paa 
sin rette Plads. Han skrev en meget smuk Haand, 
og nu blev det hans Opgave at kaligrafere lange 
Menuer til Hoffets fine Tafler, hvilket han udførte 
med en udsøgt Smag til sine Foresattes store Til- 
ft*edshed. Det syntes imidlertid, som om denne 
stadige Omgang med Spisesedler havde en smit- 
tende Virkning; thi naar den unge Spies sad og 
kaligraferede alle disse fine, duftende Retter, følte 
han en ubændig Trang til selv at kunne faa Lov 
til at tage for sig af Retterne; men som Søn af 
en Spisevært og Kopist under Hofmarskallatets 
Køkkenkontor var der jo ikke stor Udsigt til at 
naa videre. 

Paa Kontoret var han til almindelig Grin for 
alle de andre. De kaldte ham „Spise værtshuset **, 
og da de opdagede, han kunde skrive Vers, blev 
det forandret til „ Spise vershuset*', ja selv Budene 
drev Kommers med ham, og ofte følte han i sit 
stille Sind, hvilken en ringe Stilling han indtog. 

Da han havde arbejdet dér en fem, seks Aar, 
fik han en velsindet Kontorchef, som mente, at 
han som Embedsmand under Hoffet dog burde 
have en Titel, og hvad skildrer den unge Spies' 

Henrykkelse, da han en skønne Dag saae sig ud* 
nævnt til Kammerjunker. 

Nu begyndte Lykken at smile til ham. 

Han var ikke længere den tarvelige Kopist, som 
Budene gjorde Grin med, men han var Kammer- 
junker, og skønt han ikke som Menneske var 
bleven forandret det allermindste, bukkede og 
skrabede Budene nu for ham med en Høflighed, 
som han ikke tidligere havde mærket noget til. 

Nu gjaldt det blot om at bringe Spisesedlerne 
ud i det praktiske Liv. Han havde ganske vist 
opnaaet at blive bedt til Middag hos forskellige 
af sin Faders Venner; men det var efter hans 
Mening tarvelige Folk, Urtekræmmere, Restaura- 
tører, Slagtere og al den Slags ringe Kram, hvor- 
med hans Fader stod i Handelsforbindelse. Nu 
længtes han højere op, og Maaden hvorpaa han 
forstod at bore sig ind, var virkelig i højeste 
Grad original. Jeg skal blot give dig et Eksempel. 

Paa Vesterbro bor der en Hestehandler Jesper- 
sen, som lidt efter lidt tjente sig^n betydelig 
Formue. Det er en flink Mand, jævn, ligefrem, 
med et godt Hoved og ikke uden et vist Anlæg 
til Satire. Hans Kone er som saa mange andre 
Koner ferm og huslig; men stadig lidende af en 
vis Længsel efter at komme højere paa Straa. 
Længe havde hun spekuleret paa at skaffe sin 
Mand en Titel, enten som Agent eller Kammer* 
raad eller saadan noget; men da hun saa hørte. 

at Murermester Svendsen og Tømmerhandler Peter- 
sen og Urtekræmmer Knaspersen var blevne Etats- 
raader, foreholdt hun sin Mand, at han maatte 
skaffe sig en lignende Titel som saa mange andre 
af hans Standsfæller. I Begyndelsen vilde han 
ikke høre noget desangaaende, men da hun blev 
ved at pine og plage ham, og da han som Medlem 
af Skydeselskabet vilde komme adskillige Stole 
højere til Bords, gav han nogle og tredive Tusind 
Kroner til Idioterne, og saa kom Etatsraadtitlen 
en skønne Dag af sig selv. 

Saa sad Fru Jespersen en Dag henrykt paa sin 
Veranda, da Tjeneren kom med et Visitkort, hvor- 
paa stod: „Herman v. Spies, Kammerjunker". Hun 
vendte og drejede Kortet, begreb ikke dets Ind- 
hold og spurgte Tjeneren, hvorledes den Herre 
saae ud, som havde bragt det, og da hun fik at 
vide, at det var en overmaade net Kavaler, bad 
hun Tjeneren melde sig hjemme. 

Saa traadte v. Spies ind, glatraget, i Visitdress, 
og med et f^ybt Buk sagde han: „Min naadige 
Frue! Det vil maaske forbavse Dem, at jeg som 
ukendt træder ind under Deres gæstfri Tag; men 
da jeg af Aviserne har seet, at Deres kære Mand 
er blevet udnævnt til Etatsraad, og da jeg lige 
gik forbi, kunde jeg, som selv er ansat ved Hoffet, 
ikke undlade at træde indenfor, for at bringe Dem 
min ærbødigste Gratulation.. Ingen Udnævnelse 
har i den Grad glædet mig, som den Deres Mand 

har faaet; thi Danmark er et hesteudførende Land, 
og den, der fremmer denne Udførsel, fremmer 
ogsaa Landets Vel, og den, der fremmer Landets 
Vel, bør ogsaa paaskønnes, saaledes som Deres 
Mand er blevet?" 

Det var at tage Fru Jespersen paa det ømmeste 
Sted. Hun smilede huldsaligt, takkede forVisiten 
og spurgte, om der var noget, hvormed hun kunde 
være ham til Tjeneste. 

„Ja!" svarede v. Spies, „jeg vil jo ikke dølge, 
at jeg foruden denne Gratulation tillige havde en 
anden Hensigt for at naa et Maal, hvortil jeg 
haaber De vil være mig behjælpelig. Jeg har 
flere Gange mødt Deres Naade spadserende med 
en ganske dejlig St. Bemhardtshund, og jeg har 
en Svaghed for Hunde. Der er noget ved disse 
Dyr som minder mig om, jeg veed ikke hvad, 
men som hos mig har bevirket, at det altid har 
været mit højeste Ønske at eje saadan et præg- 
tigt Dyr." 

„De maa undskylde," svarede Etatsraadinden 
befippet, „men Roland tilhører min Mand, og den 
tør jeg ikke give Dem," 

„Gud bevares!" svarede v. Spies bukkende, 
„hvor kan De dog tro, at jeg vilde være saa 
ubeskeden. Jeg gik herind blot med den Bagtanke, 
at jeg muligvis turde spørge Dem, hvorfra De har 
faaet det prægtige Dyr, som ligger der?" Kam- 
merjunkeren bøjede sig ned og begyndte at klø 

Roland ved Halen. Roland vaagnede af sin Slummer, 
gloede paa v. Spies, gabede højt og begyndte at 
knurre. 

„Ja er det dog ikke mærkeligt, hvor klog den 
Hund er," sagde Kammerjunkeren. „Se den mærker 
straks, at jeg er fremmed her i Huset, det er et 
forunderligt Instinkt Roland har. Hvorfra har De 
dog faaet den dejlige Hund?" 

„Min Mand fik den som Hvalp fra Slagtermester 
Jokumsen paa Vesterbro ; men hvor Jokumsen har 
faaet den fra, veed jeg ikke, men han bor i Nr. 46, 
og dér kan De høre Dem for." 

,Jeg takker Deres Naade," svarede v. Spies 
med et nyt Buk. „Det skal være mig kært at 
henvende mig paa det angivne Sted, og jeg haaber 
ikke Deres Naade tager min paatrængende Visit 
ilde op?" Med disse Ord bukkede han og for- 
svandt. 

Nogen Tid efter hændte der det Uheld, at Ro- 
land kom i Klammeri med en af sine Kolleger 
og blev skambidt i det venstre Bagben. Dyrlægen 
blev hentet og ordinerede, at Roland skulde bringes 
over i Stalden for ikke at udsættes for nye Over- 
fald i sin skambidte Tilstand. Saaret skulde nok 
blive lægt paa et Par Uger, føjede han trøstende til. 

Saa ringede det et Par Dage efter igen hos 
Etatsraadinden, og Tjeneren kom ind med et Visit- 
kort, hvorpaa hun atter til sin store Forbavselse 
læste „Herman v. Spies, Kammerjunker". 

Denne Gang bad hun meget venlig Tjeneren 
bede Kammerjunkeren om at træde ind, og da 
han viste sig i Døren, gik hun ham i Møde, gav 
ham et Haandtryk og erklærede, at hans Visit 
var meget velkommen. 

„Ja, Deres Naade maa undskylde!'' sagde Kam- 
merjunkeren, „men Slagter Jokumsen kunde ingen 
Besked give mig; det er dog ikke derfor, jeg 
kommer, men jeg har til min store Beklagelse 
hørt, at Deres prægtige Hund er bleven skambidt 
af en ganske gemeen Slagterhund, og da jeg netop 
gik her forbi, vilde jeg høre til dens Befindende. 
Jeg har faaet en Interesse for det prægtige Dyr, 
ganske som om det kunde være en af mine Lige." 

„Roland ligger ovre i Stalden," sagde Etats- 
raadinden; „men der vil Kammerjunkeren vel 
næppe ulejlige sig hen?" 

„Jo Gudbevares!" svarede v. Spies med et Buk; 
„men jeg veed ikke, hvor Stalden er?" 

Etatsraadinden ringede og sagde til den ind- 
trædende Tjener: „Vil De føre Kammerjunker v. 
Spies over til Kusken og bede ham vise Kammer- 
junkeren Roland; thi Kammerjunkeren ønsker at 
høre til dens Befindende." 

Nogen Tid efter kom v, Spies tilbage i yderst 
altereret Tilstand. „Det er jo et forskrækkeligt 
Bid den har faaet. Deres Naade — det stakkels 
Dyr. Det saae paa mig med saadanne mærkelige, 
kloge Øjne, som om det forstod, at jeg kom for 

at høre til dets Befindende. Det er overordentlig 
mærkværdigt med saadahne Dyr, men de har un- 
dertiden mere Forstand end vi Mennesker.*" 

Ja, Roland er en trofast Hund!** sagde Etats- 
raadinden, „og jeg haaber, at den om nogen Tid 
vil være fuldstændigt restitueret." 

Pa Kammerjunkeren var gaaet bg Etatsraad- 
inden sad ved Middagen, sagde hun til sin Mand: 
„Hr. Kammerjunker v. Spies har været her i Dag 
for at høre til Rolands Befindende.*" 

„Hum!"* sagde Etatsraaden, og begyndte at klø 
løs paa sin Bøf. 

„Det er nu anden Gang, han har besøgt os,** 
sagde Etatsraadinden, „og han gør virkelig et 
overmaade belevent og dannet Indtryk. Synes du 
ikke, vi skal bede ham til den store Middag, du 
har i Sinde at give i Anledning af din Udnæv- 
nelse?" 

„Nej!" sagde Etatsraaden, og halede Salatfadet 
til sig. 

„Men kære! hvor du svarer kort," udbrød 
Etatsraadinden bebrejdende, „hvorfor vil du ikke 
se et Menneske, der har viist os saa megen Høf- 
lighed?" 

„Jeg skat sige dig," sagde Etatsraaden gum- 
lende, „han er s'gu meget for fin baade for dig 
og for mig. Hvad troer du mine Brødre fra 
Skydebanen vilde sige, naar jeg bad dem sammen 

Vilhelm Bergsøe: Pigesorger. 8 

med en Kammerjunker, som hverken jeg eller 
nogen af de andre kendfer?" 

»Kære Ven," sagde Fruen smigrende, „du maa 
huske paa, at du nu som Etatsraad indtager en 
ganske anden Stilling end forhen, og for en Etats- 
raad er en Kammerjunker et overmaade passende 
Selskab.** 

„Ja, men s'gu ikke for de andre," svaredejes- 
persen, „de vil skam grine af mig og synes, at 
jeg begynder at blive fornem." 

„Men det er jo ogsaa det, du skal begynde at 
blive," indvendte Fruen. „Du maa lidt efter lidt 
trække dig tilbage fra det ubetitlede Selskab og 
kun søge dannede Standsfæller." 

„Nej gu' om jeg gør," sagde Jespersen ; „men 
vil du endelig have den Kammerjunker til Mid- 
dag, saa kan du jo gerne tage ham med; men 
jeg vil s'gu ikke love for, at jeg dyr mig, hvis 
han gør sig vigtig." 

„Dyr dig! Gudbevares, Jespersen, hvor du 
dog har lidt Manerer. Han er ansat under Hof- 
etaten, er Kammerjunker, staar i Forbindelse med 
de Kongelige, og saa taler du om, at du ikke 
kan dy dig. Gud forlade mig, vi skal dog ikke 
have saadan en Skandale i vort Hus." 

„Ja det vil jeg s'gu ikke svare for; gør han 
Skandale, gør jeg det ogsaa, saa kan det gaa lige 
op." 

Kammerjunker v. Spies blev inviteret og lod 

melde, at det skulde være ham en Glæde at 
møde. Dagen til Middagen kom, Gæsterne sam- 
ledes, rare, jævne Folk fra Vesterbro, og endelig 
traadte v. Spies ind smilende, bukkende, kyssende 
Fruen paa Haanden og gratulerede Jespersen til 
hans nye Værdighed. 

Denne gloede paa ham, maalte ham fra Top 
til Taa og sagde til en af sine Standsfæller : „Det 
er s'gu en løjerlig Fisk." 

Saa begyndte Middagen, Kammerjunkeren havde 
Fruen til Bords, og Jespersen bød i jævne Ord 
Gæsterne velkommen, idet han frabad sig, at der 
blev gjort videre Vrøvl over hans nye Titel; „der 
skal spises, men ikke tales." Saa begyndte Maal- 
tidet, alt gik sin jævne Gang, indtil man endelig 
var naaet til Fasanerne, om hvilke Fugle Fruen 
havde hørt, at de brugtes ved fine Selskaber. 

Næppe havde Tjeneren sat dem paa Bordet, 
før V. Spies rejste sig op, tørrede sig om Munden 
med den Serviet, der ligesom et Forklæde 
hængte om hans Hals, og begyndte saaledes: 

„Højtærede Selskab! 

Jeg veed jo, at Flere 
gerne vil høre mig improvisere, 
hvortil jeg har faaet af Muserne sendt 
et ikke saa ganske ringe Talent." 

„Aa, lad de Mus blive hjemme," brummede 
Jespersen i Skægget. 

8* 

Jeg vover altsaa paa rimede Vers, 
halvt i Alvor og halvt i Skerts 
at gøre med Muserne lidt Kommers. ** 
Jespersen, som havde siddet og knurret, rejste 
sig op og sagde: „Nej hør, veed De nu hvad, Hr. 
Kammerjunker, De maa s'gu ikke gøre Kommers 
med Kvindfolk i mit Hus, hvad enten det saaer 
Muser eller andre Tøjter; men veed De, hvad vi 
plejer at foretage os naar vi holder Gilde, nu 
skal De høre.** 

„Lad os faa Trankebarvisen, den er s'gu kra- 
bat," og nu sang Jespersen i Kor med de sam- 
lede Gæster: 

,Jeg sidder roligt og muntert her, 
saa lunt paa Jordklodens anden Ende, 
min Flaske nylig uddrukket er, 
og nyssens lod jeg min Pibe tænde, 
og naar jeg drikker, og naar jeg smøger, 
jeg kækt med Skæbnens Orkaner spøger. 
Ski olski dol.'' 
og nu sang Jespersen med sin dybe Bas følgende 
af ham selv forfattede Vers: 

„Ski olski dolski podolski li, 
Abra kadabra Tavari skio, 
Skabhalsi, askomai karo mi, 
Improvisjaskomai heller Tio, 
Heu musagetes mal improviso, 
La fare versibus, hello spiso. 
La' Hønen gaa.*" 

Der blev almindelig Fnisen over hele Bordet, 
Fruen sendte sin Mand et lynende Blik; men 
V. Spies sank ned foran sin Tallerken og be- 
gyndte at klø løs paa Fasanerne, som om der al- 
drig havde været det mindste i Vejen; men fra 
den Dag af kom han aldrig mere for at spørge 
til Rolands Befindende." 

„Jeg kan forstaa,** sagde Henni, „at han kan 
bore sig ind saadanne Steder; men at han kan 
komme i det saakaldte fine Selskab her i Køben- 
havn, begriber jeg ikke." 

„Min unge Ven," sagde Møller, „man kan 
mærke, du kommer fra Udlandet. Du kender ikke 
vort kære København længere. Før kaldte vi det 
„Nordens Athen", men nu er det blevet „Nor- 
dens Spisekvartér" ; thi vi bestiller egentlig ikke 
andet end at gøre Middage. Der er politiske Mid- 
dage, Forretningsmiddage, Jubilæumsmiddage og 
Middage hver Gang en bliver udnævnt, og det 
sker jo hveranden Dag. I saadan en By hører 
netop en v. Spies hjemme, og jeg vil sige dig, 
at han har en meget høj Stjerne hos General- 
inde V. Rabenstein, saa du maa vogte dig, hvis 
du skulde træffe ham dér." 

„Aa, det er der vel ingen Fare for," svarede 
Henni. ,Jeg er naturligvis for ringe til det Sel- 
skab, og efter den Maade, hvorpaa hun har sør- 
get baade for Lili og mig, har jeg ikke videre 
tilovers for hende. Jeg veed virkelig ikke, hvad 

jeg skal gøre med den Lejlighed, hun har skaffet 
mig} og hvad den nye Pige angaar, saa forstaar 
jeg ikke, hvorledes hun har kunnet bringe os 
hende paa Halsen.*" 

„Saa er du dum," svarede Møller, „det er 
ikke for din Skyld, hun har fæstet hende, men 
blot for at gøre Baron v. Zittow en Tjeneste." 

„Aa, den forbandede Baron!" raabte Henni, 
„gid han sad paa Bloksbjerg. Jeg veed ikke, hvor- 
ledes det er fat; men jeg mærker hans Indfly- 
delse alle Vegne. Hvad skal jeg gøre? Der er jo 
ikke et Hul i det forbandede Hus, som jeg kan 
bruge til Atelier, og^ leje et hos en Bonde i 
Valby har jeg ikke Raad til." 

„Hør nu," sagde Møller, „jeg kan forbandet 
godt lide dig, men du har en stor Fejl." 

„Og det er?" spurgte Henni smilende. 

„At du altid buser ud med din egen Mening. 
Tag Eksempel af Kammerjunker v. Spies. Hvorfor 
troer du, han er blevet den søgte Mand her i 
Byen?" 

„Det veed jeg ikke," svarede Henni, „og jeg 
bryder mig heller ikke om det." 

„Ja, saa skal jeg forklare dig det," han har 
fundet de Vises Sten, og den bringer ham frem 
alle Vegne." 

„Hvad mener De med det?" 

„Jo seer du, v. Spies har hurtigt opdaget, at det 
her i Livet kommer an paa to Ting. Der var en af 

mine Bekendte, som var Adjutant ved Hoffet, og 
da han spurgte Generaladjutanten, hvorledes han 
skulde forholde sig, svarede denne: 

„Meget simpelt. Brystet ud og Maven ind, og 
slet ingen Mening om nogen Ting.'' 

Disse gyldne Ord har v. Spies lagt sig paa 
Hjerte, han er altid af samme Mening som den, 
med hvem han taler; thi det synes Folk godt 
om. Desuden har han en anden vigtig Egenskab, 
som jeg ogsaa vil anbefale dig, kære Henni. 
V. Spies har lagt sig Evangeliets Ord paa Hjerte: 
„Dømmer ikke, paa det at I ikke skulle døm- 
mes," og derfor kritiserer han aldrig nogen Sinde 
sine Medmennesker. Taler man til ham om en 
Mand, svarer han øjeblikkelig, det er et prægtigt 
Menneske, en højst elskværdig Karakter, kort 
sagt han^har ikke studeret Holbergs „Det lykke- 
lige Skibbrud" forgæves; thi deri findes Magister 
Rosiflængius, som skriver lovprisende Vers end- 
ogsaa til en Skøge, hvorfor han naaede at komme 
i den spanske Kappe; men det tager v. Spies sig 
nok i Agt for. Han driver det vist ikke videre 
end til at spørge til Rolands Befindende. 

Lad os nu tale lidt om dine Sager, hvad vil 
du gøre, naar du intet Atelier kan faa?" 

„Aa, jeg er aldeles fortvivlet, det forekommer 
mig, at jeg bliver standset og stoppet paa alle 
Kanter. Jeg faar ikke Penge, før mit store Ma- 
leri kommer hjem, det er for Tiden udstillet i 

Beiiin, hvor Knnstkritikkeii faar udtalt sig sæs^de- 
les ros^ide om det J^ haab^ at £u det scAgi 
om ikke éér^ saa til en Knnsihandler her i Bym; 
men tør det sker, bar jeg om ti^ ent ikke en SkU- 
Itng.- 

Møller anilede venligt og sagde: Ja der seer 
dn, kære Henni, hvad der kommer af at gifte sig 
paa det uvisse. J^ kan godt forstaa, at du gerne 
vilde reise med din lille kønne Kone; men hvad 
var det blevet til, hvis du ikke havde tmflPet de 
rare Mennesker paa Ischia.'' 

Ja'', svarede Henni sukkende; «tfai her hjemme 
findes ingen rare Mennesker.' 

Jo gu min Salighed gør der saa!'' raabte 
Møller, „troer du, jeg vil lade dig i Stikken? 
Trænger du til Penge, kan du fiaa dem hos mig, 
og hvad Atelier angaar, staar det store Værelse 
ovenpaa ganske til din Tjeneste. Det vender mod 
Nord, har et udmærket Lys, og saa kan du spare 
dig at rende rundt til Bønderne i Valby. 

Bliv her hos mig indtil den store Kæmpe- 
kvinde derhjemme har bragt alt i Orden, og lad 
saa Guderne sørge for Resten ; saadan en fliok Kunst- 
ner som du gaar ikke bag af Dansen. Skulde du 
besøge Generalinden, saa brug v. Spies' Metode, 
ellers kommer du ingen Vegne med hende. 

„Skaal!'' 

Lige som Møller udtalte dette Ord, hørtes en 
voldsom Kimen paa Doktorens Natklokke, og 

Møller udbrød ærgerligt: „Saa for Pokker, nu 
skal jeg af Sted. Det er dog ogsaa kedeligt, at 
man altid bliver kaldt ud, naar man sidder aller- 
bedst i det. Guderne maa vide, hvem det kan 
være?" 

Atter lød Klokken med en næsten fortvivlet 
Klang, og faa Øjeblikke efter styrtede Karen ind 
og sagde forskrækket: 

„Gud! Herr Doktor Møller, der er vist sket en 
skrækkelig Ulykke i „Villa Valby**. Madam Mor- 
tensen, som bor ovenover Herr Falk, staar der- 
ude i Natdragt og er aldeles fortvivlet; skal jeg 
lade hende komme ind?** 

„Naturligvis**, sagde Møller, „skynd Dem lidt.** 

Et Øjeblik efter styrtede Madam Mortensen i 
en meget derangeret Natdragt ind i Værelset, idet 
hun udbrød: „Gud, han er dog ikke død! Sig 
det straks, Herr Doktor, han er dog ikke død?** 

„Hvem?" spurgte Møller og stirrede forbavset 
paa Madammen, som halvt besvimet var sunket 
om paa en Stol. 

„DoUemand, mit Barn, mit eneste Barn ! ** skreg 
Madam Mortensen og vred fortvivlet sine Hæn- 
der. „Han er dog ikke blevet opereret?** 

„Fat Dem, kære Madam,** sagde Møller del- 
tagende, „hvem mener De med Dollemand?** 

„Han er jo hos Dem, hvor har De lagt ham?** 

„Jeg har ikke lagt ham nogen Steder,** sagde 

Møller aldeles forvirret. Jeg forstaar ikke et Ord 
af, hvad De siger.** 

,,Gud, saa skal jeg forklare Dem det,** sagde 
Madam Mortensen jamrende. „Da jeg laa i min 
Seng og tænkte paa ingen Ting og var lige ved at 
slumre ind, saa hørte jeg Dollemand græde oven 
over mig, for jeg skal sige Dem, siden han er 
bleven saa stor, kan min Mand og jeg ikke have 
ham inde i Sovekammeret, og saa ligger han 
oppe hos Pigen.** 

„Hum!** sagde Møller, „og hvad saa?** 

„Saa stod jeg naturligvis op og Bk i Hast 
nogle Klæder paa og gik op til Malene, som har 
sit Værelse paa Kvisten; men saa kan De tænke 
Dem til, Herr Doktor, da jeg kom ind, var Dolle- 
mands Seng tom, og Malene havde ikke været i sin. 

Jeg styrtede naturligvis ned ad Trapperne, og der 
traf jeg Herr Falks jydske Pige, som jeg spurgte, 
om hun ikke havde seet noget til Malene. Saa for- 
talte hun mig, at hun havde mødt hende paa 
Trappen med Dollemand indsvøbt i et Sjal, og 
saa sagde Malene til hende, at hun i Hast maatte 
hen til Doktor Møller, da Barnet havde faaet 
Krampe; men jeg maatte ikke sige noget for .ikke 
at gøre Madammen forskrækket, derfor troede jeg 
naturligvis Dollemand var hos Dem.** 

„Jeg har ikke seet det mindste hverken til Ma- 
lene eller Drengen, saa hun maa være taget et 
andet Sted hen,** bemærkede Møller. 

„Gud! saa er hun rendt sin Vej og har bort- 
ført mit Barn — min Dollemand — mit eneste 
Barn. Aa Gud! Herr Møller, hvad skal jeg dog 
gøre? Det er jo langt ud paa Aftenen, og her 
staar jeg ganske forladt af alle Mennesker, bare 
hun ikke har druknet ham.** 

„Naa, naa!** trøstede Møller, „fat Dem, Madam 
Mortensen, det hele ser jo løjerligt ud; men vi 
skal dog nok komme efter, hvor Barnet er henne. 
Deres Vicevært er jo Politibetjent Thielsen, ikke 
sandt?" 

„Jo, det ved Gud, han er,** klagede Madam 
Mortensen, „jeg har ham rendende deroppe hvert 
Øjeblik; snart gør han Vrøvl over det ene, snart 
over det andet, og saa er han saa urimelig med 
Huslejen." 

„Lad os blot se at faa 'fat paa ham, han pa- 
trouillerer jo her i Valby, og har muligvis seet 
noget til Pigen." 

Møller fik i Hast sit Overtøj paa, og Henni 
fulgte hans Eksempel; han havde dog nok Lyst 
til at se, hvorledes den Historie vilde spænde af. 

„Bliv De nu siddende ganske rolig her, lille 
Madam," sagde Møller, „og hør op med at jamre 
Dem, det fører jo ikke til noget, vi skal gøre 
vort bedste, og De kan være vis paa, det skal 
ikke vare ret længe, før vi bringer Dem Deres 
lille Dreng tilbage." 

„Aa Gud velsigne Dem!" raabte Madam Mor- 

tetuen^ ^ftg vil takke Dem i min Grav, livisDe 
kan skaffe barn.* 

^Aa! De skal ikke gaa i Gravm for det,*^ 
sagde Møller, 

^Nn kalder jeg paa Karen, for at hnn kan 
holde Dem med Selskab, og om en lille halv' 
Times Tid har De os tilbage.* 

Da Henni og Møller var kommet ud paa den 
mørke, sølede Landevej, løb de lige paa Politi- 
betjent Thielsen, til hvem de fortalte Historien 
og spurgte, om han ikke havde seet noget til Figen. 

^Jo!" svarede han, ,for en halv Time siden 
spadserede hun her forbi med noget paa Armen, 
som var indsvøbt i et Sjal. Jeg kender hende jo 
godt, og derfor talte jeg ikke til hende, for havde 
det været en anden, saa havde jeg spurgt, hvad 
hun havde i det Sjal?** 

„De hører jo, det var Madam Mortensens lille 
Søn, hvor kan hun da været løbet hen med 
ham?** 

„Ja, det veed jeg ikke; men kender jeg Malene 
ret, saa har hun vist taget ham med paa „ Misse- 
katten ^*^ 

„Paa „Missekatten"!" udbrød Møller, „hvad 
Fanden er det?" 

„Aa, det er saadan en Mellemting af Natkafé 
og Dansebule. Dér kommer kun det sjofleste Sel- 
skab; men jeg veed nok, Malene ikke er bange 
for det." 

„Saa lad os straks gaa derhen og søge efter 
hende," udbrød Henni, „det er godt, at vi har 
faaet Politiet med." 

„Jeg holder ikke af at gaa derind alene," 
sagde Thielsen. „Jeg skal vise Dem, hvor „Misse- 
katten" ligger; men saa gaar jeg hen paa Statio- 
nen og faar et Par Mand med mig; der kan let 
blive Ballade, skal jeg sige os." 

Thielsen slog ind paa en smal Sidevej, og efter 
en ti Minutters Gang naaede de en Tværvej, 
hvor der oven over en Haveport var anbragt et 
Transparent, forestillende en hvid Kat, som med 
Velbehag slikkede sine Forpoter. 

„Naar De nu gaar lige frem ad Gangen, den 
er jo rigtignok noget mørk, kommer De op til 
en stor Træbygning, hvor De betaler fem og tyve 
Øre for at komme ind. De kan blot gaa efter 
Musikken, vi kan allerede høre den, nu begyn- 
der den igen." 

Thielsen trak sig tilbage. Henni og Møller 
fulgte hans Anvisning, og snart efter stod de 
foran en anselig Pavillon, i hvis Forstue der sad 
en gammel Kone, som foer op af Søvne for at 
modtage de fem og tyve Øre for Indgangsbilletten. 

„Vær nu forsigtig," hviskede Møller. „Husk 
paa, Henni, at her har vi ikke det fine Selskab, 
men det grove. Brug atter den gyldne Leveregel, 
som V. Spies har opdaget : Gør ikke Kvalm med 
nogen, viis dig yderst høflig, og skulde nogen 

sige Sjover til dig, skal du svare, at det glæder 
dig overmaade meget at høre saa smukke Ord i 
saa fin en Mund. Vi maa fremfor alt undgaa 
Klammeri, indtil Betjentene kommer tilbage. "^ 

Møller lukkede Døren op, og de traadte ind i 
en stor Sal, hvor der slog dem en Atmosfære i 
Møde som var en Blanding af Støv, Røgtobak og 
Toddydamp. Da de kom lige ude fra Mørket, 
blændedes de i det første Øjeblik af de mange 
Gasblus, der flammede rundt omkring ; trods disse 
var Støvet og Røgen saa tæt, at de kun med 
Vanskelighed kunde se, hvem der bevægede sig 
derinde. 

Rundt om den store Sal løb en lav Balustrade, 
hvor nogle faa Trappetrin førte op til afdelte Rum, 
og her sad en stor Del af Natkafeens Gæster ry- 
gende og drikkende, de fleste méd et Pigebarn 
paa Skødet. I den ene Ende af Salen var Orke- 
stret anbragt, og lige som de traadte ind, hørte de 
en Stemme raabe: „Lad os saa faa „den er af 
Kragelund'','' og faa Øjeblikke efter buldrede 
Musikken løs med den bekendte populære Me- 
lodi. 

Nu blev det livligere inde i Salen, Herrerne 
dansede ud med Hatten bag af Nakken, de fleste 
i Skjorteærmer og med Cigaren paa skraa i Mun- 
den for ikke at svie deres Dame paa Næsen. De 
tunge Støvler trampede i Gulvet, saa Støvet stod 
alenhøjt i Vejret, og midt i Salen gik en Kæmpe- 

skikkelse med opsmøgede Skjorteærmer og en rød 
Fez paa Hovedet. Hans Øjne fulgte uafladeligt 
de dansende for at se, hvor mange Omgange de 
gjorde; thi derefter rettede Betalingen sig, naar 
Valsen var forbi. I øvrigt var det hans særlige Be- 
stilling at holde Orden paa de dansende, og han 
bar derfor med Rette det stolte Navn „Udsmide- 
ren"; thi gjorde nogen Vrøvl, kunde han være 
ganske vis paa i en Hast at blive kastet paa 
Porten. 

„ Lad os stille os i denne Krog, her er der in- 
gen der lægger Mærke til os,"" sagde Møller og 
trak Henni ind i et Hjørne. Lidt efter klaredes 
deres Syn saa meget, at de nogenlunde kunde 
skelne de dansende. En høj, slank Husar valsede 
rundt med et Pigebarn, som grinede højt hver 
Gang han sagde noget til hende; men lidt efter 
syntes Henni at se et Par, der forekom ham be- 
kendt; men det kunde jo da umulig være Pierre, 
som dansede med den lille, lyslokkede Pige, der 
havde saadan et nydeligt Ansigt. Parret kom tæt 
forbi ham, og nu tvivlede han ikke længere, det 
var virkelig Pierre, Generalindens Pierre; men 
ikke i Lyseblaat. Han bar en meget flot Sports- 
dragt, og foer af Sted med sin Dame, som var 
han et Automobil. Da han anden Gang valsede 
forbi, opdagede han Henni, og et Øjeblik efter 
var baade han og Pigebarnet sporløst forsvundne. 

Ogsaa Møller spejdede ud i Rummet; men det 

var ikke efter de dansende. Hans ivrige Stirren 
angik ikke Malene, der valsede med Husaren, 
men en trivelig Mand i Logen paa den modsatte 
Side, og pludselig udbrød han: ,Der har vi min 
Salighed „Dollemand*"! Kan du se, der sidder 
en tyk, jovial Fyr og visser ham paa sine Arme; 
lad os gaa derover." 

De sneg sig langs Balustraden og naaede de 
Trin, som førte op til den Loge, hvor den joviale 
Herre sad, vuggende Barnet, idet han af og til 
gav det en Skefuld af noget i et Glas. 

„Bliv her,** sagde Doktoren, „saa gaar jeg op 
og snakker med Manden.* 

Henni blev staaende ved Foden af Balustraden. 
Møller steg sindigt op ad Trinene, nærmede sig 
den joviale Herre og sagde i en meget høflig 
Tone: „Tør jeg spørge Dem, hvor De har faaet 
det Barn fra?" 

,Jeg har s'gu faaet det med en Pige i Valby, 
og var ikke fem Minutter om det hele. Kan De 
se hende, der skær den dernede med Husaren, 
De kan tro, hun er inte bange for at hanke 
godt op i Skørterne, naar det gælder." 

„Er det da hendes Barn?" spurgte Møller igen 
yderst høfligt. 

„Nej gu' er det ikke nej, for Øjeblikket er det 
mit Barn, for jeg har lovet hende at holde det, 
medens hun skær den med Husaren. Det er en 
Allerhelveds Karl den Husar. Der er ingen Pige 



129 



der kan staa for ham i hele Valby, for han er 
en ren „Don Josef", skal jeg sige os. Vil De se, 
ham her er s'gu en rigtig sjov Unge ; men hvor hun 
har den fra, veed jeg ikke, muligvis har hun 
manglet fem og tyve Øre til Nattelogi. Nu skal De 
se, hvor han kan danse." 

Den joviale Herre greb „Dollemand" om Livet, 
og Drengen begyndte en vild Dans, som endte 
med et højt Brøl. 

„ Stille, stille. Dukke min, nu skal du straks 
faa noget at læske dig paa, min unge Ven," og 
med disse Ord stak han Skeen dybt ned i et 
Glas og hældte Indholdet i Munden paa den 
skraalende Dreng. 

„Gudbevares! Hvad er det dog De giver ham?" 

„Det er s'gu Romtoddy, se blot hvor han kan 
slikke det i sig, der kan blive noget af den Fyr, 
siden han allerede begynder at gaa paa „Misse- 
katten" i den Alder." 

„Han er jo ikke mere end tre Aar, og saa gi- 
ver De ham Romtoddy," udbrød Doktor Møller, 
„De kan jo slaa Barnet ihjel." 

„Nej, go'e Herre! De skulde bare vide, hvor 
sejglivet saadan en Unge er. 

Jeg er Balbér i Vandløse, og jeg har ti Børn, 
de fem ligger re'nok paa Kærregaarden, men de 
fem andre har jeg at trækkes med, for jeg skal 
sige Dem, det er ingen Rigdomskilde at være 

Balbér i vore Dage, hvor man kun faar ti Øre 
pr. Skæg." 

„Hvad døde de Børn af?" spurgte Møller del- 
tagende. 

„Ja, det maa De s'gu nok spørge om, for kan 
De sige det, saa kan De mere end jeg. Dyrlæge 
Kaspersen sagde nu, at det var af Mangel paa 
Endosmose, men hvad det var for en Mose, veed 
jeg s'gu ikke, jeg synes nærmest, at de kreperede 
af Tæring pø a pø, efterhaanden, ganske smaa- 
ning om." 

„Holdt De en Dyrlæge til Børnene?" spurgte 
Møller forbavset. 

„Nej, vi havde ikke Raad til at ha' en Læge; 
men Kaspersen var min Ven, skal jeg sige Dem, 
og naar han saa gik sin Tur i Vandløse og havde 
seet til Hestene, saa kom han gerne ind til mig 
og saae til Børnene." 

„Saa var det vel Hestekure, han brugte?" 
spurgte Møller smilende. 

„Nej, det var det inte, han sagde blot, at de 
manglede Endosmose, og det var der jo inte no- 
get at gøre ved." 

„Det maa da være tungt at miste saa mange 
Børn," bemærkede Møller deltagende. 

„Aa ja saa gu', men seer De, naar man har 
faaet ti Børn og skal fodre dem allesammen med 
ti Øre pr. Skæg, saa falder det somme Tider lidt 
bagvendt i Vendingen, og saa maa man takke 

Vorherre, om han vil tage nogle af de smaa Skab- 
ninger. Vi har s*gu Styr nok med de fem, vi har 
tilbage. " 

„Kender De den Pige, der danser med Hu- 
saren?" 

„Jo saadan en lille Smule bagvendt, "^ sagde 
Manden, „det er s'gu ikke hendes Unge, men den 
Madammes, hos. hvem hun tjener; man kan jo 
ikke fortænke Pigebarnet i, at hun vil muntre 
sig lidt, og saa gør hun jo bedre i at tage Ungen 
med i Stedet for at lade den ligge hjemme og 
skraale sig fordærvet. Hej Dreng! Vil du ha' en 
Omgang til?" 

„De maa min Salighed ikke blive ved med at 
fylde ham med Toddy, han kan jo faa et Hjerne- 
tilfælde." 

„Aa, han dyr sig nok, se hvor han griner; men 
nu vilde jeg for Resten gerne have lidt Afløsning; 
thi jeg bliver s'gu træt i Armen af at slæbe paa 
den Fyr. Se, hvor tyk han er." 

„Jeg skal gerne løse Dem af," sagde Møller. 
„Giv mig Drengen og det Sjal, der ligger dér, 
saa skal jeg bringe ham tilbage. Jeg er Læge hos 
Madam Mortensen, skal jeg sige Dem, og hun 
sidder hjemme hos mig aldeles fortvivlet, fordi 
hun ikke veed, hvor hendes Dreng er blevet af." 

„Nej, De maa have mig undskyldt, betroet Gods 
giver jeg ikke tilbage ; jeg kan jo ikke vide, hvem 
De er, De maa vente til Malene er færdig med 

„Kragelund", saa kommer hun for at hente Ungen 
inden Seksturen begynder, og saa kan De jo 
spørge hende, om De maa tage Drengen." 

Møller fandt det raadeligst ikke at gøre Vrøvl, 
og da Valsen et Øjeblik efter var forbi, saae han 
til sin Glæde Malene komme styrtende hen imod 
den Loge, hvor de sad. Hun var aldeles forpustet 
af Valsen; men næppe fik hun Øje paa Møller, 
før hun udstødte et Skrig og raabte til Husaren: 
„Gud! dér er Doktoren." 

Husaren traadte nærmere, maalte Møller fra 
Hoved til Fod og spurgte i en brøsig Tone : „ Hvad 
vil De her?" 

»Jeg vil hente det Barn, som sidder dér," svarede 
Møller fuldstændig rolig, „det kan De vel ikke 
have noget imod?" 

„Nej, har De Lyst til at slæbe paa ham, saa 
for mig gerne," sagde Husaren; „men Malene 
faar De ikke med, for vi skal min Salighed have 
en Sekstur sammen." 

„Hende bryder jeg mig heller ikke om. Vil 
De give mig det Sjal, henvendte han sig til den 
joviale Herre, Natteluften er kold, og saaledes 
som De har drukket det Barn til, maa han ikke 
blive udsat for Luften." 

„Drukket ham til," sagde den gemytlige Herre, 
„bare han aldrig blev drukket værre til, end han 
er blevet det i Aften ; men De kan tro, der bliver 




133 



noget af den Fyr, siden han er begyndt at drikke 
Toddy paa „Missekatten**." 

Han rakte Møller Drengen, og idet han kyssede 
paa Fingeren ad Malene, sang han: 

God Aften lille Missekat, 
jeg synes, jeg Dig kender. 
Hvor var du henne forgangen Nat, 
skal vi to være Venner? 

Malene lo himmelhøjt; men Husaren sagde: 
„Nej gu* skal De ej, Herr Knaspersen, for i Aften 
vil Malene og jeg have det for os to alene," og 
idet han vendte sig mod Møller, sagde han: „Vil 
De hilse Madam Mortensen fra os og sige, at jeg 
skal nok følge Malene hjem, naar Seksturen er 
færdig, maaske tager vi os et Par Omgange til; 
saadanne Smaating skal Madammen inte kere sig 
om." 

Møller fik Dollemand svøbt ind i Sjalet, gik 
hen til Henni og hviskede: „Lad os se at komme 
af Sted, inden Thielsen kommer med sin Bande, 
for skal her blive Ballade, er han Mand for at 
lave den." Lige som de traadte ud af Døren, mødte 
de Thielsen og to andre Betjente. 

„Nu kan De spare Dem Ulejligheden," sagde 
Møller, „vi har klaret Ærterne ganske alene, og 
jeg skal sige Dem, hvordan vi har baaret os ad. 
Vi har været yderst galante og høflige mod de 

Herrer og Damer derinde, og naar bare man er 
det, saa kan man slippe vidt igennem med den 
Slags Folk. Er man derimod grov i sine Svar, 
bliver de straks krasbørstige, og naar Politiet saa 
tidt kommer i Klammeri med dem, ligger Grunden 
i, at de ikke tager dem paa den rigtige Maade.'' 

„Naa! saa De vil forlange, at man skal være 
galant mod disse Sjovere,** sagde Thielsen. „Nej 
seer De, Herr Doktor, naar man har faaet Snoren 
om Kasketten og er bleven kongelig Embedsmand, 
kan man ikke gaa og kisselege med saadanne 
Fyre, saa hører der grov Konfekt til." 

„Ja, den faar De saa igen," lo Møller. „Nu 
kan De jo gerne gaa ind og lave Ballade, hvis 
De har Lyst, vi behøver Dem ikke mere." 

„Saa tradsker vi hjem igen," sagde Thielsen 
øjensynlig lettet. „Farvel, Herr Møller! og god 
Fornøjelse med Barnet." 

Da de traadte ind i Møllers Havestue, sad 
Madam Mortensen halvt daanet paa en Stol. Lili 
stod foran hende, trykkende hendes Hænder og 
talende trøstende til hende; men alt, hvad hun 
kunde opnaa, var Suk, Jammer og Udraabet: „Gud, 
de har vist druknet ham!" 

Men næppe fik hun Øje paa Møller, før hun 
foer hen mod ham, rev Sjalet til Side, og da hun 
saae Drengens Ansigt, udstødte hun et hjertens- 
skærende Skrig: „Aa Doktor, Doktor, han er død!" 

„Nej gu' er han ej, han er bare døddrukken; 

men det skal De ikke bryde Dem om, Madam 
Mortensen. Gaa nu op og læg ham i Seng, men 
helst i Deres eget Sovekammer; skulde han kaste 
op, skal De heller ikke bryde Dem om det, og 
skulde han i Morgen græde og tage sig til Ho- 
vedet, saa skal De bare give ham en Dukkert i 
Vandfadet. " 

„Tak, tak Herr Doktor!" udbrød Madammen 
jublende, „jeg skal aldrig i min Grav glemme, 
hvor velsignet De har været mod mig." 

I, Jo, glem blot det," sagde Møller; „men hør 
saa to gode Raad, som jeg beder Dem om at 
følge: Lad aldrig Drengen ligge alene med Pigen, 
det kan have langt værre Følger, end det har 
haft i Aften, og hvad Tøsen deroppe angaar, saa 
jag hende paa Porten den Dag i Morgen." 

„Gud, det kan jeg ikke!" skreg Madam Mor- 
tensen fortvivlet, „hun skal jo siges op først. Vi 
er over Opsigelsestiden, og hvor faar jeg saa en 
ny Malene fra? Nej, hun maa blive Maaneden 
ud; men jeg skal nok passe paa hende." 

„Lad os saa komme i Seng," sagde Møller, 
„det er blevet helt ud paa Natten, og du Henni, 
saavel som din søde lille Kone, kan vist begge 
trænge til at komme til Ro. Nu skal jeg lyse 
Eder op." 



136 



Da Henni den næste Eftermiddag gik op i sin 
Lejlighed for at hente nogle Malerrekvisitter, mødte 
han i Porten Thielsen, som var i Færd med at 
give nogle Haandværksfolk Instrukser. 

„De maa undskylde, HerrFalk," sagde Thielsen, 
„men De kan ikke komme op ad Hovedtrappen, 
den er under Reparation." 

„Skal jeg da gaa ad Køkkentrappen?"* udbrød 
Falk forundret. 

„Ja, det bliver De nødt til. Hovedtrappen er 
svært forfalden, og der vil maaske gaa tre Uger, 
inden den bliver færdig." 

„Hvorfor har De ikke gjort det i Sommer, 
inden vi flyttede ind?" spurgte Henni. 

„Det skal jeg sige Dem," sagde Thielsen, „han 
derinde, som ejer „Villa Valby", har mange saa- 
danne Huse som dette, og naar han lader gøre i 
Stand om Efteraaret, saa har han det langt billigere, 
for saa er der ikke noget Arbejde, skal jeg sige 
os. Han er ikke Aagerkarl for ingenting; men 
kniber svært paa Skillingen, saa at jeg somme 
Tider ikke kan faa den Smule Løn, jeg skal have 
som Vicevært." 

Henni vendte sig ærgerlig fra ham, gik over 
Gaarden og steg op ad den mørke Køkkentrappe, 
hvor han mødte Skarnfjerdinger og snavsede Spande 
paa hver Afsats. 

Da han var naaet op til første Sal, hørte han 
ovenover et Kor af Stemmer, som var man i et 

voldsomt Klammeri. Han standsede, og nu hørte 
han en Kvindestemme skrige: 

„Hvorfor jeg tager væk? Det skal jeg sige jer, 
for saa kan I vide, hvorledes man bliver behandlet 
deroppe hos Skrædderen. I kan tænke jer, da jeg 
i Morges saadan Klokken henad fire kom hjem, 
saa laa ved Gud i Himlen Skrædderen i min Seng 
med Frakke, Bukser, Støvler og det hele. Dér 
havde det Asen lagt sig for at passe paa, naar 
jeg kom tilbage, og lige som jeg traadte ind ad 
Døren, sprang han op og raabte: 

„Naa, er du dér, din Tøjte!" 

Og nu vil jeg spørge jer, om en ærbar Pige 
kan finde sig i at blive kaldt Tøjte Klokken fire 
om Morgenen? Men jeg lod mig inte tortere; jeg 
sagde til Skrædderen: 

„Maa jeg spørge Dem, Herr Mortensen, om jeg 
ikke havde Udgangstur i Gaar Aftes, og maa jeg 
saa spørge Dem, om ikke Skræddermester Trolle 
kom drivende for at snakke om Modejournaler 
med Dem, og var det saa ikke Deres Frue, som 
bad ham til The?" 

Det kunde han jo ikke nægte. Saa sagde jeg: 
„Veed De saa, Herr Mortensen, at Deres Frue 
sagde, at jeg skulde blive hjemme, skønt jeg er 
fæstet paa at have Udgangstur hverandan Søndag, 
og da jeg saa sagde, at jeg vilde gaa alligevel, 
kan De saa huske, det var Dem, der laasede af 
baade for Hoved- og Køkkendøren, saa at jeg inte 

kunde komme ud, og maa jeg saa spørge Dem, 
hvad De skal i min Seng midt om Natten, for 
jeg er en sædelig Pige, og De har jo en Kone 
for Dem selv? Hvis De nu ikke er ordentlig, 
saa fortæller jeg Madammen i Morgen, at De har 
været uartig mod mig da jeg kom hjem, og saa 
kan De tro, der vil blive en ordentlig Ballade. "* 

Nu skulde I bare have seet, hvor flad Skrædde- 
ren blev; han bad om Forladelse og sagde, at det 
var hans Kone selv, som havde bedt ham om at 
lægge sig ind i mit Værelse, og saa sagde han, 
at jeg maatte endelig ikke sige noget til Fruen. 

Saa tøflede Skrædderen af, jeg gik i Seng, og 
næste Morgen saa var der ingen, som talte til 
mig; de lod som om der slet ikke var hændet 
noget, og det var vist ogsaa det bedste for dem, 
for jeg skal sige jer, at naar man har Udgangs- 
tur, har de ingen Ret til at lukke Dørene af for 
En. Det var jo meget betænksomt af mig, at jeg 
tog Drengen med, for ellers havde han jo skraa< 
let sig fordærvet hele Natten. De Mennesker 
skulde hellere tænke paa, hvor hensynsfuld jeg 
har været imod dem, end komme og gøre Vrøvl 
for saadan en Smule Ting som den, at jeg har 
været paa „ Missekatten "*. 

Men nu skal I bare høre, hvad der hændte 
mig idag, for det er derfor jeg gaar min Vej. 
Jeg stod ude i Køkkenet henne ved Vadsken, 

og saa kommer Madammen ind, glor rundt om- 
kring og siger: 

„Hvad har De dér i Gryden, lille Malene?« 

Og saa siger jeg: „Det er Svinerygsuppe, 
Madam. "* Saa kan I tænke jer, saa gaar hun min 
Salighed hen og letter Laaget af Gryden, kigger 
ned i den og siger: 

„Svinerygsuppe, det er jo Oksekød.* 

,Ja, det kan gerne være," sagde jeg, „for jeg 
huskede ikke bedre end at det var Svinerygsuppe, 
for Oksekødsuppe har Madammen jo i Reglen 
ikke Raad til; men hvorfor kigger Madammen 
saadan ned i Gryden?* 

„Jeg vilde blot se, om den er skummet, for 
sidste Gang vi fik Oksekødsuppe var der saa 
mange Øjne paa den, og det er der ogsaa her. 
Men De skal ingen Ulejlighed gøre Dem, lille 
Malene, for nu skal jeg skumme Suppen.* 

„Skal Madammen skumme Suppen!* raabte jeg, 
„nej gu' skal De ikke nej. Hvad vil De her i mit 
Køkken, og hvorfor vil De skumme Suppen? Jeg 
er jo fæstet som Enepige, og saa har De ikke 
noget at gøre hvor jeg regerer.* Dermed snup- 
pede jeg Sleven fra hende, slyngede den hen paa 
Køkkenbordet, og saa sagde jeg til hende: 

„Nu skal De have Tak, Madam Mortensen! baade 
for det med „Missekatten* og det med Suppen, 
men nu gaar jeg!* 

„Gud nej, lille Malene," raabte hun, „det kan 
De ikke, for Deres Fæstetid er ikke udløbet." 

„Naa, saa det er den ikke," spurgte jeg, „veed 
Madam Mortensen da ikke, at jeg har tre Maa- 
neders Løn tilgode, og maaske heller ikke faar 
noget den fjerde." 

„Gud, har Mortensen ikke betalt Dem?" raabte 
Madammen forskrækket. 

„Nej, det ved Gud han ikke har, for han sid- 
der og drikker sine Penge op om Søndagen i 
dette her Whisky-Vand. Naar jeg inte faar min 
Løn, saa er jeg løst fra min Tjeneste, og naar 
Madammen nægter mig Udgangstur, skønt jeg er 
fæstet paa hveranden Søndag, saa er det Madam- 
men, som har brudt Kontrakten, og jeg behøver 
ikke at sige op; men Madammen kan være vis 
paa, hun skal høre nærmere fra mig, for nu gaar 
jeg op til disse Studenter, som giver fattige Piger 
ubemidlet Retshjælp, og saa skal jeg stævne baade 
Dem og Deres Skrædder. Saa skal De se, han 
bliver nødt til at komme ud med Moneterne. 
Farvel — Madam Mortensen — og hils hjemme." 

Se saa var vi færdige, og nu siger jeg Farvel 
til jer allesammen, I har været flinke Piger og I 
skal inte taale noget af jeres Herskab, men gøre 
ligesom jeg, hvis der bliver Vrøvl." 

Med disse Ord gik Malene med en Bylt under 
Armen ned ad Trappen, og idet hun mødte Henni, 
vendte hun sig mod ham og sagde: 

„Farvel, Hr. Falk! Deres Jydepotte koger vist 
inte over.*" 

Henni saae forbavset efter hende ; det var aldrig 
faldet ham ind, at Tjenesteforholdene i København 
kunde have denne Karakter. Han skulde lære 
dem at kende. 



SJETTE KAPITEL. 



Marens Meriter. 

DA Henni traadte ind i Møllers Havestue, traf 
han sin Kone i et ganske usædvanligt Toilette. 
Omkring det lille, lyslokkede Hoved havde hun 
bundet et trekantet Tørklæde, og hendes nydelige 
lille Person var dækket af et uhyre Køkkenfor- 
klæde, hvis Smække naaede hende helt op under 
Hagen. 

„Hvordan er det, du seer ud?" spurgte Henni 
forundret. „Du ligner jo en Kok fra en Damp- 
skibs-Kabys. Hvem Pokker har pyntet dig saa- 
dan ud?" 

„Pyntet mig ud," gentog Lili fornærmet, „kan 
du ikke se, at jeg vil være huslig? I Gaar Aftes 
talte jeg saa meget med Doktor Møller om, hvor- 
ledes jeg skulde føre mit Hus, og han sagde, at 
det væsentligste ved at føre Hus var at lave god 
Mad. Her har jeg Madam Mangors Kogebog, og 
nu vil jeg straks begynde ude i Køkkenet." 

„Det vil jeg dog helst raade dig fra", sagde 

Henni, og nu fortalte han meget dramatisk Male- 
nes Filipika paa Køkkentrappen til Møllers ustand- 
selige Latter. 

„Bliv ikke bange, lille Frue," sagde Doktoren, 
„her hos mig gaar det ikke saadan til. Gaa De 
kun ud i Kokkenet og bed Karen være Dem 
behjælpelig med at lave de første, tarvelige Ret- 
ter, saa kan De altid avancere op til „forloren 
Skildpadde" og Tarteletter. Karen har nu tjent 
mig i 1 7 Aar ; jeg veed aldrig, at der har været 
et ondt Ord mellem nogen af os, og jeg skal 
sige Dem Grunden. Det var den, at Karen kom 
fra et ordentlig Hjen til et ordentlig Hus uden 
at være smittet af vor Tids Hunger efter Frihed 
og københavnske Forlystelser. Hvad der gør Nu- 
tids-Tjenestefolk saa utaalelige er to Ting. Først 
den, at de ikke kan lære at underordne sig, og 
dernæst, at de aldrig er tilfredse med den Stil- 
ling, hvori de er kommet, selv om den er nok 
saa god. De betragter den- tjenende Stand som 
et Slags Slaveri, man hurtigst mulig bør se 
at komme ud af. Medens vi i gamle Dage fik 
trofaste og skikkelige Piger sendt ind fra Landet, 
løber de nu om paa Højskoler og Seminarier, 
kommer ind til København med en Bunke Folke- 
viser og Bragesnak uden at have lært det mind- 
ste af det, som det væsentligst kommmer an paa 
her i Livet. Hvad kan det nytte at fylde disse 
Mennesker med Historie, Geografi blandet med 

gnmdifigManrskc Emter, IQenner og Remter. 
heagt de ikke bar Icrt. at liret krsier Aitefde, 
og at Afbudet ber Tsie eo Xyddse. Enhver af 
dem søger at komnie od af sin Stand. Ingen vfl 
finde sig i det stille, hndige Lir, men aDesam- 
men vil de mm dOer mindre triTe ud paa Ut^s 
stoie Oid^nme, hvor de fleste af dem safter sig 
poa Enden. 

De vil være Kontordamer, Kassatriær dier 
Btttiksfrøkeoer, og hvad ferer saa det hele tfl? 
Det ender med, at vi til T}enestef61k fear den 
allertarveligste Del af den kvindelige Befolkning, 
en Befolkning, som mere eller mindre gør Hus- 
mødrene Hovedet kruset og skaber Ufred og Vrøvl 
f Hjemmene. 

Nej, lille Frue! Karen er ligesom jeg af den 
gammeldags solide Slags. Vi har be^e fbrstaaet 
at resignere, og De kan derfor godt gaa ud i 
Køkkenet, hun render ikke fra mig for det.' 

Da Lili var borte, sagde Møller: ,Hør Henni, 
jeg vi sige dig een Ting, som jeg længe har tænkt 
paa. Det gaar min Salighed ikke med det store 
jydske Bondefruentimmer, som Greven har skaffet 
jer paa Halsen, hun maa bort for enhver Pris. 
En saadan Kæmpekvinde og saa nydelig en lille 
Alf som Lili kan umuligt bo under Tag sammen.'' 

„Jeg har tænkt det samme," sagde Henni; 
„men det forbandede er^ at hun er fæstet paa et 
halvt Aar, og før første Maj kan vi ikke blive 

hende kvit. Jeg troer ellers ikke der er noget ondt 
i hende — hun er et. rent Naturbam, faldet paa 
Hovedet ind til os fra de jydske Heder, raa og 
uciviliseret som en Kartoffel; men det er jo muligt, 
at vi kan dressere hende, naar blot vi faar Tid 
dertil." 

„Dressere!" udbrød Dr. Møller med en tør 
Latter. „Nej, veed du hvad, Henni — Elefanter 
kan man dressere; men saadan en Himmerlands- 
tøs som hun, ligger uden for al Dressur. Hun er 
aldeles uimodtagelig for alt, hvad der hedder Ud- 
vikling; thi hun er skikkelig som et Æsel, men 
dum som en Hest." — 

„Troer De?" spurgte Henni. 

„Om jeg troer," sagde Doktor Møller leende, „ja 
det kan du bande paa. Nu skal du blot høre en 
Historie, jeg havde med hende. Seer du, efter at 
vi havde frelst Dollemand fra „Missekatten "s fæle 
Kløer, gik jeg om Morgenen op til Madam Morten- 
sen for at se, hvorledes Barnet havde det. Det 
var over al Forventning gaaet godt. Fyren havde 
ikke en Gang Tømmermænd, og det tyder paa, 
at han med Tiden vil faa en sejg Konstitution. 
Da jeg saa gik ned ad Trappen, mødte jeg din 
Kæmpekvinde, som stoppede mig med de Ord: 

^Aa, Herr Doktor! kan De ikke komime op og 
se paa mig, a har faaet saadan et forfærdeligt 
Hul over Enden." 

„Hvordan Pokker har De faaet det?" spurgte 

Vilhelm Bergsøe: Pigesorger. 10 

jeg. „Åa, det kom saadan ganske af sig selv, 
men nu æ a saa stiv i Ryggen, at a ikke kan 
skrubbe Gulv." 

,,Saa lad os gaa op og se paa det,"" og dermed 
kravlede jeg op i Marens Kvistværelse, hvor jeg 
bad hende tage Tøjet af. „Jøsses, Nej!" raabte 
hun, „ded gør a aldrig i Verden, for a æ en 
anstændig Pige og klæder piig ikke af for Mand- 
folk; men vil Doktoren vide hvor det sidder, saa 
kan han faa Lov at stikke Haanden ind under 
mit Skørt, og saa kan han selv føle sig frem." 

Jeg tænkte. Gud fri og bevare mig for den 
Bagdel hun havde, men Hul var der ikke det 
mindste at mærke til. Saa begyndte hun da at 
forklare sig nærmere, og saa rev det hele ud til, 
at hun ikke havde et Hul over Enden, men et 
Hold over Lænden, som forhindrede hende i at 
bukke sig. Jeg spurgte hende, om hun havde 
noget Papir til en Recept; men det var der natur- 
ligvis ikke Tale om, hun maatte ned for at laane 
det hos Madam Mortensen, og imedens hun var 
borte, havde jeg rig Lejlighed til at mønstre hen- 
des Værelse. 

Gud forbarme sig, hvilken Svinesti ! Sengen var 
uredt, i Kvistvinduet stod seks tomme Bajerflasker, 
og saa skulde du have seet en Servante, som i 
Ordets egentlige Forstand havde vadsket sig; thi 
der var hverken Maling eller Fernis mere paa 
den. Paa Gulvet laa Skidentøj kastet hen hist og 

her, og foran Kakkelovnen en svær Ildtang, som 
var knækket fra hinanden. 

Lidt efter kom hun stavrende op med et Stykke 
Papir, og nu skrev jeg en Recept paa tyk Kam- 
ferolie, gav hende den og sagde, hun skulde gnide 
sig med det. 

Saa gik jeg min Vej uden at tænke mere paa 
Maren; men Dagen efter kom hun min Salighed 
og ringede paa hos mig, og da jeg spurgte om, 
hvad hun vilde, sagde hun: „A maa have en ny 
Receft, for den Doktoren har givet mig i For- 
gaars, er nu rent i Laser. "* 

„I Laser," gentog jeg — „hvilket Apotek har 
De da været paa?" 

„A har itte været paa noget Apotek, for a veed 
itte, hvad a skulde dér, a har gnedet mig med 
Receften Morgen og Aften; men saa gik hun i 
Stumper og Stykker, og derfor vil jeg gerne bede 
Doktoren lave mig en anden." 

Saa skrev jeg da en ny Recept og forklarede 
Maren, at hun skulde gnide sig med det, der var 
i Flasken, og ikke med Papiret." 

Henni lo, men Møller sagde: „Vi er ikke fær- 
dige endnu, det vigtigste har jeg tilbage. Da jeg 
undersøgte Værelset, laa der foran Bajerflaskerne 
en Rulle Skraa, og paa Marens Dragkiste fandt 
jeg et Nattetegn fra Husarkasernen ved Grønnin- 
gen. Jeg veed ikke om Maren skraar; men et veed 

jeg og det er, at hun ikke endnu er ansat ved 
Husarerne. 

Hvad mener du om følgende Gisning? 

Den flotte Husar, som vi traf paa „Missekat- 
ten**, har været paa Marens Værelse og glemt 
sit Nattetegn, Skraatobakken overlader jeg vel- 
villigst til hende selv. Hvor vidt de har moret sig 
med at knække Ildtangen i Stykker veed jeg ikke, 
men da jeg spurgte Maren, hvorledes det kunde 
gaa til, at Ildtangen var gaaet midt over, svarede 
hun: „Den vilde ikke skræve ud med Benene, 
og saa tog a et Tag i den, og saa masedes den 
i Naglen; men saadan har den sidt,** og dermed 
tog hun Ildtangen og passede Stumperne til hin- 
anden med en velfornøjet Mine, og paa min Be- 
mærkning om, at hun skulde tage lidt varsomt 
paa Eders Husgeraad, svarede hun leende: 

„Aa skidt med det, saa faar vi nyt.** 

Derfor, kære Henni, vil jeg raade dig til at 
passe lidt paa hende; thi naar man lader en tyk 
Pige være alene i en tom Lejlighed, saa svarer 
jeg ikke for Følgerne. 

Husk hvad Heine siger: 

Ich liebe die blaue Husaren, 
sie reiten zum Thore vorbei; 
ich liebe auch die Artilleristen 
und die ganze Infanterei. 

Skønt Dagene gled jævnt og fredsommeligt i 
det Møllerske Hus, havde det unge Ægtepar dog 
hver sine egne Bekymringer. Lili tænkte med 
Gru paa, hvorledes hun skulde komme ud af det 
med Maren, og skønt hun daglig uddannede sig 
under gamle Karens Vejledning følte hun dog, 
hvor meget der manglede hende i at kunne føre 
en Husholdning. Det var ikke alene Retterne, det 
drejede sig om, men det var ogsaa dette gyselige 
Regnskab, som Karen bragte hende hver Aften, 
og som fik Lili til at fortvivle med dets Masser 
af Smaasummer, som hun aldrig kunde faa til at 
stemme med Udgiftsposterne, skønt Karen, der 
heller ikke var nogen Regnemester, troligt for- 
søgte at staa hende bi. 

Henni havde derimod langt alvorligere Be- 
kymringer. Ikke alene stod Fremtiden truende for 
ham, hvis han ikke fik sit store Maleri solgt; 
men det værste var, at han i otte Dage ikke 
havde hørt det mindste fra sin Speditør, skønt 
Maleriet allerede for lang Tid siden var afgaaet 
fra Berlin. 

Det var en mørk, raakold Novemberdag, Henni 
stod ved det aabne Vindu og stirrede ud paa de 
øde Marker, hvor Taagen hang som en klam 
Kappe hen over de bladløse Pile. Lili stod ved 
det andet Vindu og saae ud paa den graa, sølede 
Landevej, paa de sorte Tjørnehække og paa 
Ænderne, der vraltede af Sted veltilfredse med 



150 



Regnvejret. Begges Tanker drejede sig om samme 
Punkt. Begge saae de i Aanden det sollyse Ischia, 
den blaanende Golf, de viftende Palmer, hvis 
Blade bevægede sig i den lette Morgenvind som 
Fingrene hen over et Orgel. Hvilken Forskel paa 
disse lyse, lykkelige Dage og den kolde, øde 
Natur, der nu omgav dem; hvad skulde det 
blive til? 

Da øjnede Henni ude paa Vejen et Postbud, 
som kort efter ringede paa. Det var Breve og 
Pakker, dels til Doktoren, dels til Henni, og da 
han aabnede sit Brev, blev han først ligbleg ; men 
derpaa foer han hen, greb Lili om Livet, valsede 
rundt med hende i Stuen og raabte: 

„Lili, Lili! vi er ft*elste, jeg har faaet Udstil- 
lingsmedaillen i Berlin, og mit store Billede ligger 
paa Toldboden, det kan være her i Morgen.*" 

Gamle Møller rejste sig fra sin højryggede 
Lænestol, omfavnede Henni og sagde bevæget: 

„Kære bedste Ven, maa jeg ønske dig og din 
lille Hustru til Lykke, I har jo ikke mærket noget 
paa mig, men jeg har været lige saa ængstelig 
som du selv, for at der skulde være tilstødt dit 
Billede et Uheld. Nu gør vi alt i Stand deroppe 
i den store Sal, i Morgen stiller vi Maleriet op, 
og har du faaet Udstillingsmedaillen i Berlin, 
antager jeg ikke, at vor Udstillingskomité paa 
Charlottenborg vil nægte dig noget." 

Den næste Formiddag holdt en Vogn uden for 

Møllers Villa, og Maren var med for at hjælpe 
med Udpakningen. Maleriet var rullet omkring en 
Træcylinder, medens Rammen var skilt fra og 
indpakket for sig selv. Henni tog Cylinderen ; men 
Maren nappede med et Snuptag Kassen ned fra 
Kusken, idet hun sagde: 

„Skidt med den! Hende kan a magelig slæbe 
alene,*" og derpaa tradskede hun til Møllers store 
Forbavselse op ad Trappen til Atelieret med Kas- 
sen paa Ryggen. 

Dagen efter var alt i Orden, Maleriet var at- 
ter sat ind i sin Ramme, og Henni kom glæde- 
straalende ned for at indbyde gamle Møller til at 
tage sit Kunstværk i Øjesyn. 

Møller stod længe hensunken i tavs Beskuelse, 
men saa udbrød han med bevæget Stemme: 

„Herregud! at jeg gamle Mand aldrig har 
faaet det skønne Italien at se. Hvilken Dybde i 
Himlen, hvilket blinkende Sollys, og saa disse 
mørke, broncebrune Mennesker med deres Ban- 
nere, Lygter, Baldakiner og farverige Kordragter. 
I Sandhed jeg forstaar, at saa mange lader sig 
drive hen imod Katolicismen, naar de seer al den 
Skønhed den udfolder. Men det prægtigste i Bil- 
ledet er dog Naturen, se disse bløde Linier som 
det gamle Epomeo taber sig i, og saa dette gli- 
trende Solskin hen over den kridhvide Vej, hvor 
Støvet hvirvler af Sted for Vinden." 

„Ja, Støv var der nok af," sagde Henni leende. 

„vi havde en Sciroccostorm af den anden Verden, 
dengang jeg fuldendte Processionen." 

„Siig mig en Gang", fortsatte Møller, „hvorledes 
har du egentlig baaret dig ad med disse Støv- 
skyer, der stryger hen over Vejen? De seer paa 
een Gang saa gennemsigtige og dog saa naturlige 
ud, at man kunde fristes til at antage dem fol* 
virkelige." 

„Aa!" svarede Henni, „det er ganske simpelt. 
Jeg saae engang et Billede af Anton Melbye, 
forestillende en Fregat under fulde Sejl. Selve 
Sejlføringen var dér yderst illuderende; thi med 
den Genialitet, der var Melbye egen, havde han 
paa de bugnende Sejl ladet Lærredet staa blankt 
paa Midten, og det gjorde et yderst skuffende 
Indtryk. Da jeg var færdig med Billedet, malede 
jeg Støvskyerne til sidst, dækkede det til foroven 
og lod de vaade Skyer staa udsatte for Vinden, 
som førte det mikroskopisk fine Sciroccostøv med 
sig," 

„Ja, min Salighed sidder der Støv i Farverne ! " 
udbrød Møller. „Du er da en Pokkers Karl, Hen- 
ni, det Billede vil gøre din Lykke." 

Lili, som havde staaet i tavs Beundring, vendte 
sig mod den gamle Doktor og sagde: 

„Ogsaa jeg har en Overraskelse at bringe i 
Anledning af Maleriets lykkelige Ankomst. Jeg 
inviterer jer begge til en italiensk Middag hjemme 
hos os selv. Saa skal vi have Makaroni, den lang- 

benede Høne, som Henni holdt saa meget af, 
Vin fra Frascati, Druer fra Capri og Appelsiner 
fra Messina. Saa lever vi os tilbage til de lyse, 
lykkelige Dage, og Dem, gamle Møller tager vi 
med, naar vi rejser næste Gang. Det vilde være 
altfor stor Synd at lade Dem sidde her og van- 
smægte, medens vi andre inddrikker al Sydens 
Dejlighed.** 

„Ja Pinedød vil jeg derned!" raabte Møller 
begejstret. Jeg er snart for gammel til at prak- 
tisere» og de Skillinger, jeg i Aarenes Løb har 
lagt til Side, bliver nok til en lykkelig Alderdoni 
dernede sammen med Eder." 



Den næste Formiddag havde Lili uhyre travlt. 
Hun havde anmodet Karen om at være hende 
behjælpelig med Retternes Tillavning; men til 
Lilis store Skuffelse havde den gamle Pige paa 
det bestemteste nægtet at følge med op til Maren, 
og paa Lilis Spørgsmaal om Grunden hertil, 
svarede hun: 

„Hun er et Svin, Frue, og to Kokkepiger kan 
ikke rummes i eet Køkken." 

Saa maatte da Lili til sin store Skuffelse tage 
fat alene; thi Maren gjorde ikke andet end lukke 
Sardindaaser op og brække Knivene i Stykker. 
Bedst som Lili stod i Køkkenet i Færd med at 

aabne Makaronipakken, hørte hun Maren give 
en selsom Lyd fra sig, og idet hun vendte sig, 
udbrød hun: „Gud forbarme sig, Mafen! Pudser 
De Næsen med Fingrene?" 

Maren grinede over hele sit Negeransigt og 
svarede troskyldig: „Ja, Frue, hvad skulde a vel 
ellers snyde hende med?" 

„Har De da intet Lommetørklæde?" spurgte 
Lilli. 

„Næ," lo Maren, „ded æ a itte fin nok til, og 
desuden synes a, ded æ noget meget værre Svi- 
neri at snyde Næsen i en Klud og putte det i 
Lommen; paa Gulvet gør det ingen Skade, og 
Fingrene kan a tørre af i mit Forklæde." 

„Nej, nej!" raabte Lili aldeles fortvivlet, „vent 
et Øjeblik, saa skal De faa et Lommetørklæde 
hos mig." 

„Nej!" de fine Pjalter stikker a vist Fingrene 
igennem," sagde Maren og skraldgrinede. „A veed 
ikke, hvorfor Fruen tager sig det saa nær; men 
hvis a kan faa et Par af de gamle Viskestykker, 
saa skal a gerne snyde hende i dem, for de kom- 
mer da itte paa Bordet." 

Fortvivlet gik Lili ind i Spisestuen og tog fat 
paa Borddækningen. Fra en Gartner i Nærheden 
havde hun faaet en Del af de tarvelige Blomster, som 
Efteraaret levner vort Fædreland, og med et Suk 
ordnede hun dem i Blomsterskaale, lagde Smaa- 
buketter foran de tre Kuverter og vilde saa gaa 

ud til Maren igen; men hun kunde ikke, den 
sidste Scene havde været hende for drøj. Hun 
havde faaet en ligefrem Modbydelighed mod 
denne bundskikkelige, men ganske raa og uslebne 
Pige. Alene Synet af hendes Ansigt var nok til 
at skæmme hende. Maren fik altsaa Lov til at 
lave Retterne alene, og ved Middagstid ringede 
Gangklokken, og gamle Møller traadte ind, fulgt 
af Henni. 

Møller kastede et hurtigt Blik hen over Stuen, 
rynkede Panden, men sagde intet. Henni var i 
det mest glimrende Humør; thi en bekendt Male- 
risamler i København havde udbedt sig Tilladelse 
til at se hans Maleri, for derved at forøge den 
betydelige Samlipg, han allerede besad. 

Lidt efter gik Døren op, Maren stod stor og 
bred i Døraabningen og sagde grinende: „Nu 
kan vi æde." 

Møller brast i Latter, gav Lilli Armen og ud- 
brød, da han saae Middagsbordet: „Dér kender 
jeg vor Lilli igen, det er Pinedød ikke Maren, 
der har sat detteher sammen. Se Henni, hvor 
smukt det hele er arangeret, og saa har hun 
faaet Foglietter til Vinen, det seer jo fuldstændig 
italiensk ud; men hvad er det for smaa Asietter, 
der staar her rundt omkring paa Bordet?" 

„Det er Antepasta," svarede Lili med en vig- 
tig Mine. „Italienerne har altid en Række smaa 
Forretter, før de begynder det egentlige Maaltid. 




156 

Her er Oliven, Sardiner, Sardeller, Thunfisk og 
syltede japanesiske Mispier, og til det hele hører 
Marsala. Maa jeg skænke i Glassene," og Lili 
lo over hele sit lille fornøjede Ansigt, medens 
Møller, der begyndte med en saltet Oliven, satte 
en betænkelig Mine op. 

Med de andre Smaaretter gik det bedre for 
Doktoren, og lidt efter traadte Maren ind, svin- 
gende et stort Fad, som hun anbragte midt paa 
Bordet, idet hun sagde: 

„Her er Makruneme, a har lavet dem til saale- 
des, som Fruen sagde, a skulde gøre.** 

Lili stirrede med Rædsel ned i Fadet, der saae 
ud, som om det var fuldt af tynde Kanelstænger 
og udbrød: „Men Gud fri og bevare os, Maren, 
hvad har De dog gjort? De har jo stegt Maka- 
ronien.** 

Ja vel har a det,** sagde Maren inderlig for- 
nøjet, „for a skal sige Fruen, at da a havde kogt 
disse smaa hvide Orme var de saa slatne, at de 
faldt fra hinanden; men saa tog a dem og lagde 
dem op paa Panden og stegte dem op med det 
Svinefedt, a havde til overs, og saa blev de lige 
saa haarde, saa de knækkede derved.** 

Lili satte et fortvivlet Ansigt op, saae paa Møl- 
ler og sagde : „Ja De maa undskylde, det er ikke 
italiensk, men himmerlandsk, jeg veed ikke, om 
De vil prøve paa at spise dem.** 

Lige i det samme hørte man ude fra Køkkenet 

et vældigt Brag, og Maren udbrød med et Brøl: 
„Jøsses Kors, det var Gasen, som eksprimerede, a 
har glemt at lukke for Hanen,** og ud foer hun 
ad Døren, men kom ind lige saa hurtigt igen, idet 
hun raabte: „Jøsses Kors, der er Ild i Køkkenet!** 

Henni og Møller foer op, idet den sidste skreg: 
„Luk for Hovedhanen, Henni!** og i næste Øje- 
blik var han ude i Køkkenet, fik Hanen drejet 
for, og ved Hjælp af Vandhanen slukkede han 
Ilden, som havde antændt nogle Fyrrepinde, der 
laa i Nærheden af Komfuret. 

Lili var sunket tilbage i sin Stol, bleg af Skræk 
og Fortvivlelse over det passerede. Dér laa hele 
hendes kære italienske Middag, og da Møller 
traadte ind, udbrød hun grædende: ,Jeg har in- 
tet mere, Maren har sagt, at den langbenede Høne 
røg ud af Vinduet da Gassen eksploderede.** 

„Lad den blot flyve,** lo Møller, „saa kan den 
faa Selskab med de Valby Gæs. Ja, Italien er et 
dejligt Land; men hvis dets Middage er som den 
vi her har faaet, saa troer jeg, jeg vil blive 
hjemme.** 

Lili brast i fornyet Graad, hun havde glædet 
sig saa inderligt til at overraske Møller og sin 
Mand med dette Arrangement, og nu da det hele 
laa øde, fik hun en underlig Gru for, at det kunde 
tyde som et Varsel for den Skæbne, der ventede 
Hennis Maleri. 

Hun var ikke fri for at være noget over- 

troisk, og naar hun tænkte tilbage paa Vitarnos 
Ord om, at den der forkastede Madonnas Roser 
vilde faa et helt Aars Ulykke over sig, begyndte 
hun at frygte for, at nye Uheld kunde være i 
Vente; men Møller tog hende om Livet og sagde: 

„Kære Lili! Billedets lykkelige Ankomst skal 
fejres, og er Danmark end et tarveligt Land, saa 
er dets Middage desto bedre. Nu henter vi en 
Droske, kører til Skydebanen, og saa giver jeg 
en dansk Middag til Ære for det unge Ægtepar, 
som jeg holder saa meget af."* 

Lili smilede gennem Taarer. Kort efter rullede 
det lille Selskab af Sted, og ved Møllers Cham- 
pagne og lystige Taler var Dagens Uheld hur- 
tigt forvundne. 



Da Lili den næste Formiddag vendte tilbage 
fra sine Indkøb i Byen, mødte hun paa Køkken- 
trappen Thielsen, som standsede hende og sagde: 

„Tør jeg bede Fruen se efter, hvad der er i 
Vejen heroppe; thi de klager nedenunder over, 
at Vandet drypper ned til dem fra Køkkenloftet. 
Deres Pige har vist glemt at lukke for Vand- 
hanen, og jeg vil gøre Dem opmærksom paa, at 
Værten ikke betaler den Skade, som Lejerne for- 
volder ved Uforsigtighed. Jeg vilde selv have væ- 
ret op for at se efter, men nu behøves det jo 
ikke." 

Lili skyndte sig op ad de sidste Afsatser, og 
da hun aabnede Køkkendøren saae hun en Synd- 
flod, som ikke gav den gamle israelitiske noget 
efter. Hele Gulvet svømmede med Vand, Hugge- 
blokken var sat op i Vadsken, Strygebrættet laa 
tværs over Komfuret, og paa Køkkenbordet var 
der en Opstabling af Fade, Tallerkener og Fla- 
sker, medens Maren stod midt i Pølen og skrub- 
bede Gulvet med en Svaber, som hun vred af i 
Vadsken. 

„Men Gud Maren, hvordan er det dog her seer 
ud!** udbrød Lili, „hvor kommer al det Vand 
fra?" 

;A ka da itte gøre Gulvet rent uden at bruge 
Vand," udbrød Maren fornærmet. „I Mejeriet hos 
Baronen smak vi altid et Par Spande Vand hen 
over Stengulvet, før vi begyndte at skrubbe, og 
det samme har a gjort her." 

„Men Gudbevares, det maa De ikke, det løber 
jo ned til Beboerne underneden, de har klaget 
til Thielsen, og vi heroppe kommer til at betale 
Skaden." 

„Aa! hun bliver vel itte saa farlig," sagde 
Maren, stadig fornærmet, „skal a gøre rent, saa 
maa a ogsaa have Vand dertil. Ka de itte taale 
Vandet dernede, saa ka de la være. Naar Fruen 
bare vil vente lidt, saa er a snart færdig med 
det værste". 

„Nej, jeg kan ikke vente; men hvorledes skal 

jeg komme gennem Køkkenet? Jeg har mine tynde 
Støvler paa." 

„Aa!" sagde Maren, „det skal vi snart faa be- 
sørget. A tager og letter Fruen en Kende> saa 
bærer a hende gennem Sølen, saa Fruen skal 
komme ganske tørskoet ind i Dagligstuen.'' Uden 
at afvente Svar slog Maren sine Arme om Lili 
og løftede hende i Vejret, som var hun et Barn ; 
men lige som Maren kom midt i Køkkenet, ud- 
stødte hun et Forundringsudraab, vendte sig imod 
Vinduet, og idet hun sagde: „Vil Fruen tøve et 
Øjeblik, '^ satte hun Lili paa Huggeblokken, og 
foer som en løbsk Elefant ud af Døren. 

„Maren, Maren, hvor løber De hen!" raabte 
Lili efter hende; men Maren svarede ikke. Lili 
hørte hende bumse ned ad Trapperne, tørnende 
mod nogen, som gav et Udraab fra sig, hvorpaa 
Maren forsvandt i Dybet. 

Lili stirrede ud ad Vinduet, og nu saae hun Ma- 
ren komme travende ud paa Vejen, hvor hun paa 
en meget fortrolig Maade tog en Husar under 
Armen og forsvandt med ham i Portrummet. 

Lili saae sig fortvivlet om, det var hende ikke 
muligt at komme ned af Huggeblokken, og til sin 
Rædsel hørte hun Trin paa Trappen, som kom 
nærmere og nærmere. Endelig gik Døren op, og 
dér stod Generalinde Lydia v« Rabenstein fulgt 
af Pierre, som var i Lyseblaat og bar en stor 
Papæske under Armen. 

„Men Gud, Lili, sidder du dér paa Hugge- 
blokken i Vadsken ! " skreg Generalinden forfærdet, 
„hvordan er du dog kommet derop?" 

Lili holdt begge Hænder for Ansigtet og hul- 
kede højt, idet hun sagde: „Aa, Tante, Tante! Det 
er Maren, som har sat mig op paa Huggeblokken 
og er løbet sin Vej med Husaren. Jeg han ikke 
gøre for det; men hvorledes skal jeg komme ned 
igen, jeg er saa bange for, at den vælter." 

,Ja, hvorledes skal jeg komme gennem Køkke- 
net?" sagde Generalinden og saae betænkelig paa 
Vandstrømmen, „jeg kan ikke engang komme hen 
at hjælpe dig. Veed De ikke, Pierre, hvorledes vi 
skal bære os ad?" 

Pierre grinede over hele sit impertinente An- 
sigt og svarede: „Naadige Frue, hvis jeg maatte 
tage det Strygebræt, som ligger der paa Kom- 
furet, og lægge hen over Gulvet, saa kan Fruen 
vist nok balancere over det ind i Dagligstuen, og 
saa skal jeg hjælpe den unge Frue ned." 

,Ja, gør det, min gode Pierre," sagde General- 
inden, „men vær forsigtig naar De tager Fruen 
ned, thi Huggeblokken vakler frem og tilbage," og 
idet Generalinden balancerede hen over Stryge- 
brættet, sagde hun til Lili: „Mit søde Barn, nu 
vil Pierre hjælpe dig. Saa skal vi have os en 
rigtig hyggelig Passiar." 

Pierre gik lige i Hælene paa Generalinden ind 
i Dagligstuen, anbragte den store Papæske paa 

et Bord og vendte tilbage for at hjælpe Lili ; men 
idet han bar hende ind i Stuen, syntes hun, at 
han gramsede mere paa hende end strengt nød- 
vendig, og endnu grasdende sank hun ned paa 
en Stol foran sin ærværdige Tante, der lod Blik- 
ket løbe' rundt i den tarvelige Dagligstue. 

»Her bor I jo rigtig pænt efter Eders smaa 
Forhold,'' bemærkede Generalinden. »Her kunde 
jo nok være noget højere til Loftet, og Tapeterne 
seer jo ogsaa lidt gammeldags ud, men for Resten er 
her jo ret hyggeligt.'' Og hun kastede et Blik ud 
i Gaardeh, hvor Skarndyngerne og det lille Nød- 
'tørftshus virkelig afgav et meget hyggeligt Skue. 

„Naa, naa," fortsatte hun, „nu maa du høre 
op med at græde, det hele har jo ikke noget at 
sige. Maren er efter Baron v. Zittows Vidnesbyrd 
en overordentlig skikkelig Pige, lidt „rude" maa- 
ske, men uden disse københavnske Pretentioner, 
som gør det saa vanskeligt nu til Dags at holde 
Tjenestefolk. Du maa virkelig være Baronen tak- 
nemmelig for, at han har skaffet dig saadan en 
skikkelig Pige, som kun trænger til nogen Vej- 
ledning til at civiliseres, om jeg saa maa bruge 
dette Udtryk. Du maa tage dig noget mere af 
hende; thi hun kan blive udmærket, naar hun 
har været et Aars Tid hos Eder." Det gøs i Lili 
ved disse Ord, men hun var saa fornuftig ikke 
at svare, og Tanten vedblev: „Seer du, min Pige I 
jeg kommer ikke alene for at gøre dig en Visit; 

men da jeg af Doktor Møller har hørt, at I fore- 
løbig bor hos ham, fordi det er lidt smaat for 
Hdnni, saa har jeg villet sørget for, at han fik 
noget at fortjene i det første halve Aars Tid. Jég 
har talt med Baron v. Zittow derom, og da Hjal- 
mar Jensen endnu er i Udlandet, mente Baronen, 
at han kunde tegne med hans Søn og male med 
de to Baronesser — han giver en Krone for Ti- 
men." 

„Det gaar Henni aldrig i Verden ind paa," 
sagde Lili bestemt, „han er for meget Kunstner 
til at ville være Tegnelærer." 

Generalinden saae fornærmet ud og svarede: 
„Naar Baron v. Zittow tilbyder Henni at tegne 
og male med hans Børn, saa viser han netop 
derved, at han anseer din Mand for en meget be- 
tydelig Kapacitet. En Baron v. Zittow tager ikke 
den første den bedste til Lærer for sine Børn, 
og hvad Betalingen angaar, kan den muligvis sy- 
nes noget ringe; men saa maa du erindre, at Ba- 
ronen uddeler det v. Zittowske Rejselegat, og at 
Henni saaledes vil være temmelig vis paa at 
kunne faa det til næste Aar." 

„Ad den Vej vil Henni aldrig nogen Sinde tage 
mod et Legat," sagde Lili harmfuldt, „kan han 
ikke faa det som fuldstøbt Kunstner, vil han hel- 
lere lade det fare." 

Generalinden satte et endnu mere fornærmet 
Ansigt op og svarede: 

11' 

„Det forekommer mig, min gode Lili, atbaade 
du og Henni er blevet noget arrogante efter Eders 
Hjemkomst, og jeg har derfor tænkt paa at hjælpe 
din Mand ad en anden Vej, som maaske vil være 
ham mere behagelig. Du veed, at jeg kender Etats- 
raad Morrison, som er en af vore største Boghand- 
lere og som væsentlig fører illustrerede Værker. 
Han søger en Kunstner, som kan lave Billeder 
til de mange Bøger han udgiver, og da han be- 
taler godt, skulde du virkelig foreslaa Henni at 
lade sig engagere af ham.'' 

„Lave Billeder til Bøger, Tante!" raabte Lili 
aldeles forbavset, „veed du da ikke, at Henni er 
Kunstner, og at han har ganske andre Planer for 
sin Fremtid end at blive Illustrator." 

»Jeg kender ikke hans Planer, men veed blot, 
at I sidder meget smaat i det, derfor synes jeg I 
skulde tage hvad I kan faa ; al den Snak om Ta- 
lent, Begavelse og Geni har i Virkeligheden slet 
intet at betyde. Er en Kunstner et Geni, saa er 
det jo, fordi han er født dertil, og han behøver 
derfor ikke at gøre sig stor deraf. Hvad Henni 
angaar, har Møller fortalt mig, at han har malet 
et stort Maleri; men du veed vistnok, min kære 
Lili, at nu til Dags køber Folk ikke store Male- 
rier, især efter at man kan faa Olietryk for en 
billig Pris. 

Jeg ønsker derfor, at du taler med Henni om, 
hvad jeg her har foreslaaet dig, og beder jeg dig 

endelig som et Bevis paa min Velvilje at mod- 
tage medfølgende lille Present fra din gamle 
Tante, som virkelig gerne vil gøre dig en Glæde." 
Med disse Ord vinkede hun ad Pierre. Denne 
tog den store Papæske, som Generalinden derpaa 
med megen Værdighed overrakte sin Søsterdatter. 
„Min gode Lili," sagde Generalinden, „jeg har 
flere Gange mødt dig og synes, at den Hat, du 
gaar med, ikke er tidssvarende. Henni har natur- 
ligvis ikke Raad til at købe disse dyre Hatte hos 
Md. Davidsen, og jeg bringer dig derfor en, som 
jeg haaber vil klæde dig bedre. Jeg veed ikke, 
hvordan Damerne gaar klædt nede i Italien ; men 
den Straahat, du mødte op med da du kom hjem 
fra Rejsen, var virkelig mildest talt inpardonnabel, 
og nu Farvel min gode Lili, hils din Ægtemand 
fra mig." Generalinden forsvandt majestætisk hen 
imod Døren, balancerende paa Strygebrættet, fulgt 
af Pierre, der til Afsked vendte sig og rent ud 
sagt grinede ad Lili. 

Denne var sunket tilbage i sin Stol, skjulende 
Ansigtet i begge Hænder. At Maren havde sat 
hende paa Huggeblokken var galt nok, at Gene- 
ralinden var kommet i det samme var endnu 
værre, men at Pierre, den uforskammede, simple 
Karl, havde vovet at grine ad hende, var mere 
end hun kunde udholde. Hun brast i en kramp- 
agtig Graad og hørte næppe Henni, som kom 
fra Atelieret for at spise til Middag. 

„Hvad græder du dog for, Husalf?" spurgte 
han, idet han bøjede sig over hende. „Hvad er 
der i Vejen med dig? Du seer jo aldeles fortvivlet 
ud." 

Lili tørrede sine Øjne og begyndte paa en om- 
stændelig Beretning om Dagens Hændelser. Da 
hun havde fuldendt sin Fortælling, saae hun saa 
fortvivlet ud, at Henni satte sig ned hos hende, 
tog hende om Livet og sagde: 

„Kære, søde Lili, tag dig ikke alt dette saa 
nær, Maren er en Idiot, din rare Tante en sim- 
pel Kælling, og hvad Pierre angaar, saa er han 
en fræk Lakaj, som jeg nok skal tale med ved 
Lejlighed. Du maa endelig fatte dig, det hele har 
jo ikke stort at betyde; thi hvad forstaar din 
Tante sig paa Kunst, hun skylder Kludebunkeme 
paa Affaldspladserne hele sin Rigdom. Hendes 
Mand var en stræbsom, ihærdig Arbejder, men 
selv har hun jo aldrig bestilt det mindste og har 
ikke Spor af Begreb om Livets ideelle Sider; hun 
søger kun at øge Obligationernes Bunke og troer 
at komme højere og højere i Vejret, jo mere 
denne Bunke vokser. Hun har ikke Spor af Hjerte 
for andre ; thi der er gaaet Guld i hende, og den 
Bakterie er den værste af alle; den forstener 
Hjertet og slukker hver en menneskelig Følelse." 

„Nej," sagde Lili, „saa haardt maa du ikke 
dømme hende, jeg troer virkelig, hun mente os 
det godt med sine Forslag, og desuden havde 

hun jo en Present til mig, som hun næppe vilde 
have givet mig, hvis hun ikke havde Interesse 
for mig.* 

„Død og Pine!" sagde Henni ironisk, „har 
hun virkelig lukket op for Portemonniksen? — 
Det gad jeg dog nok se.* Henni ilede hen til 
Bordet, tog den store Papæske, paa hvis Laag 
der med forgyldte Bogstaver var trykt „Md. Da- 
vidsen, Modehandlerinde, Østergade Nr. 18*, 
aabnede den og udstødte et forundret Udraab. 

„Hvad er der dog i den Hatæske, Henni? Du 
seer jo helt forbavset ud.* 

„Nej, hvor den Tante dog er god, det er virkelig 
en pragtfuld Present.* Med disse Ord halede han 
en Hat frem, som var et Vidunder af moderne 
Kunst; thi paa dens Puld var anbragt en fuld- 
stændig Køkkenhave, og midt imellem Porreløg, 
Gulerødder og Sellerier sad en broget Fugl, som 
virkede højst imponerende. 

Lili satte den paa sit lille blondlokkede Hoved, 
men Henni udbrød forskrækket: 

„Gud fri og bevare os! Hvad er det dog foret 
forskrækkeligt Stavær? Du seer jo ud, som var 
du Blomsterdronning i „Alferne*. Du risikerer at 
faa alle Graaspurvene efter dig, naar du kommer 
ud paa Valby Landevej.* 

„Synes du den er saa slem?* spurgte Lili yd- 
mygt, „den er virkelig højst moderne; nu bruger 

man jo netop alle de Ting, som du seer her paa 
Hatten. Tante har virkelig valgt den med Smag." 

„Hvor kan du dog sige det!" raabte Henni, 
„man skulde ikke tro, at du var gift med en 
Kunstner. Se blot hvordan de Farver staar sam- 
men, den ene skriger jo højere end den anden, 
og hvad er det saa for nogle forbandede Gule- 
rødder og Porreløg, den dumme Fugl sidder i? 
Det vil jeg rent ud sige dig, Lili, tager du den 
Kaseking paa Hovedet, gaar jeg ikke med dig. 
Din smukke Hat fra Florenz med den hvide 
Strudsfjer klæder dig ti Gange bedre, og den kal- 
der din Tante for inpardonnabel." 

Henni snappede Hatten for at lægge den til- 
bage i sit Foderal; men idet han greb fat i Fo- 
ret, faldt der et Papir ud, som havde været an- 
bragt bag ved det. Henni tog det op, foldede det 
ud og læste forbavset: 

„Søren Jespersen, Grønnegade Nr. 16, anbe- 
faler sig med at farve, vende og oppudse brugte 
Hatte, saa at de bliver saa gode som nye; nye 
Fjer og Blomster paasættes til billige Priser, 
samme Sted købes gamle Fjer og Blomster. 

Husk Grønnegade Nr. 16, Indgang i Gade- 
døren til venstre." 

Henni brast i en skraldende Latter og raabte: 

„Das war der Pudeis' Kern!" Ja Gud velsigne 
din Tante Lydia, hun er virkelig en af de fine- 
ste Damer jeg nogen Sinde har truffet, og den 

kærligste Tante mod sin lille Søsterdatter. Veed 
du, hvad der staar paa den anden Side af Rekla- 
men?" 

„Nej," sagde Lili aldeles forstenet. 

„Der staar: „En Hat oppudset og farvet samt 
paasat nye Fjer og Blomster — 7 Kroner og 
50 Øre". 

,Ja Død og salte Pine! det har været drøjt for 
Generalinden at komme af med de Penge; men 
til Gengæld skal Hatten ogsaa faa Lov at fare 
hen, hvor den hører hjemme." 

Med disse Ord aabnede Henni Vinduet og 
slyngede Hatten ud paa den sølede Landevej. En 
Vogn, der kom kørende forbi i det samme, foer 
hen over den, og da Lili stirrede ud, saae hun 
ikke andet end en graa Klat, hvorfra der ragede 
en Gulerod frem. 

„Til Gengæld for al den Sorg og Pine man 
har gjort dig, kære Lili," sagde Henni idet han 
lukkede Vinduet, „har jeg en højst glædelig Ny- 
hed at bringe dig. Jeg har haft Brev fra Grev 
Rosen til Rosendal, som har set mit Maleri i 
Berlin og ønsker at købe det. Han vil have det 
til sin store Malerisamling og vil derfor komme 
i Morgen for at tage det i Øjesyn. Han bor paa 
Hotel Phønix, og jeg vil selv tage ind til ham, 
derfor maa du sørge for, at mit Atelier bliver 
gjort rent og der bliver sat nogle Stole derop. 
Du er jo nok saa sød selv at være til Stede, for 

Maren tør jeg ikke lade være alene i Atelieret, 
man kunde jo risikere, at vi ogsaa kom til at 
lægge Strygebrættet frem deroppe. 

Kald paa hende, jeg har nok Lyst til at tale 
et Alvorsord med hende.** 

Lili ringede og gik sin Vej, hun havde aaben- 
bart ikke Lyst til at høre det Alvorsord, som 
Henni havde lovet. Hun kendte sin Mand for 
godt og vidste, naar han først blev vred, var han 
ikke til at spøge med. 

Lidt efter kom Maren tradskende ind. Hun var 
højrød i Hovedet, forpustet af at løbe op ad de 
mange Trapper, men saae ikke desto mindre saa 
inderlig fornøjet ud, at Henni havde ondt ved at 
bevare sin Alvor. 

I en streng Tone spurgte han: „Hvor kunde det 
falde Dem ind at sætte Fruen paa Huggeblokken ?"* 

Jow, hvor skulde a ellers have sat hende?" 
sagde Maren frimodigt, „der var jo ikke en Stol 
i hele Køkkenet, og paa Huggeblokken kunde 
hun da sidde rigtig godt den Kende, a blev 
borte. " 

„Men hvorfor løb De da Deres Vej? Hvad 
vil De med den Husar, er De Kæreste med 
ham?" 

„Nej, Jøsses nej!" udbrød Maren med et for- 
skrækket Udtryk i sit brede Ansigt, „nej, a er 
rigtignok ikke fin nok til at være Kæreste med 
saadan en flot Husar." 

„Hvorfor Pokker løber De da ned paa Vejen, 
naar De ikke har noget med ham at gøre." 

»Jow, a havde for Resten noget med ham at 
gøre/ sagde Maren, „og det maatte ske i en 
Fart, for han vinkede saadan af mig, at a kunde 
se, at han havde Hastværk, og han kunde være 
kommet i Ulykke, havde a ikke hjulpet ham 
straks." 

„Hvad skulde De da hjælpe ham med?" 

„Jow seer Herren! De husker jo nok Malene, 
hende som tjente hos Md. Mortensen. Hun var 
Kæreste med Husaren, og saa havde han en Af* 
ten, da ban kom fra Dans med hende, glemt 
baade sin Skraatobak og sit Nattegn, og da saa 
Malene gik sin Vej, gav hun mig begge Dele og 
sagde, at dem maatte a endelig give Husaren, 
naar han kom herud, og saa skulde han ogsaa 
have fem Kroner for sidst de var sammen. 
Havde han ikke faaet sit Nattegn, kunde han 
maaske være kommet rent galt af Sted, og der- 
for rendte a saå hurtigt, a kunde, og a kunde 
ikke gøre for, at a kom til at løbe paa den fine 
Dame, som kom op ad Trapperne, hun kuhde jo 
være gaaet af Vejen for mig." 

„Fik han ogsaa de fem Kroner?" 

,Jøsses ja! dem fik han rinok, for dem havde 
Malene depaneret hos mig, og a vilde da ikke 
snyde hende." 

„Men hvorfor skulde han da have dem?" 

Jøsses jow! Han havde jo været til Dans med 
hende den hele Nat, og det maa da Pigerne be- 
tale, for saadan en fin Husar vilde jo være rent 
rungeneret, hvis han skulde betale for alle de 
Piger han har med at gøre." 

„Siig mig engang, Maren," fortsatte Henni, 
„hvad er der egentlig blevet af denne Malene, 
hvor tjener hun nu?" 

Maren grinede over hele sit brede Ansigt og 
svarede: „Tjener! nej, Malene er da ikke saa 
tosset at tage ud at tjene igen efter den Med- 
fart, som Skrædderen gav hende. Hun er kommet 
langt højere paa Straa." 

„Nej virkelig?" spurgte Henni. „Hvad bestiller 
hun da nu?" 

„Hun logerer!" sagde Maren med Værdighed* 
„Hun har faaet en fin Lejlighed i Gaasegade og 
bor hos en Værtinde, som hun skal betale ti Kro- 
ner om Dagen; men saa har hun ogsaa to fine 
Værelser, og Madammen giver hende Silkekjoler 
og broderet Skørt, og der kommer saa mange 
Herrer hos hende, saa det er en Gru, og de be- 
taler allesammen." 

„Naa saadan!" sagde Henni. „Nu kan De 
gaa. Maren; men i Morgen maa De hjælpe Fruen 
med at gøre mit Atelier i Stand, for der kommer 
en meget fornem Herre, som vil købe det Ma- 
leri, jeg har staaende deroppe. Derfor maa De 

støve godt af; men De rører ikke ved Maleriet, 
forstaar De det?" 

„Jow, a forstaar det alt sammen.'' 

Naar De har gjort pænt i Stand, stiller De tre 
Stole foran Maleriet og trækker det grønne Gar- 
din for; men De kommer ikke Vand paa Gul- 
vet, selv om det seer nok saa snavset ud, og saa 
maa de huske en Ting, De maa aldrig sætte 
Fruen i Vadsken, og i det hele taget bestræbe 
Dem for at faa finere Manerer over for hende. 
Husk paa, hun er Deres Herskab og at De skyl- 
der hende al den Ærbødighed, som De formaar 
at vise hende." 

„Men a har gjort alt i den bedste Hensigt og 
med bedste Vilje ; for havde a sat Fruen paa Kon- 
fyret, havde hun brændt sig, og paa Strygebræt- 
tet var hun jo væltet ned, der var ikke andet 
end Huggeblokken, a blev nødt til at sætte hende 
paa den; men hvis Herren ikke synes a er ær- 
bødig nok, saa ber a om Forladelse, a ska aldrig 
gøre det mere." Med disse Ord forsvandt Maren 
ud af Døren med en Mine, som havde hun gjort 
sine Sager godt. 

Noget efter stod Lili og Maren oppe i Atelie* 
ret, og idet Maren saae paa det store Maleri, ud« 
brød hun paa sit brede Jydske: 

„Mæ forlov at spørge, Frue, er det Folk der 
løber Fastelavn?" 

„Nej," sagde Lili forundret, ,^ hvorledes falder 
De paa det?« 

„Jow, fordi de er klædt i saadan nogle løjer- 
lige Kasekinger, baade røde, gule og blaa, og 
dem kan de da ikke gaa i til Hverdag dernede. "* 

„Nej," svarede Lili, „det er en Procession." 

„Er det en Prostitution?" udbrød Maren, „saa 
er det vel for hende, de slæber af med der i den 
forgyldte Karrosse?" 

„Nej., nej!" udbrød Lili, „det er jo Madonna." 

„Madonna! Ja hende kender a ikke noget til, 
hun seer jo ud som om hun havde Glasøjne, og 
saa er det jo farligt, som hun er behængt med 
al mulig Dingeldangel af Sølv og Guld. Hvad 
har hun egentlig gjort?" 

„Herre Gud, Maren! Hun er jo Guds Moder," 
udbrød Lili. 

„Nej," sagde Maren, „det faar De mig rinok 
ikke til at tro. Vor Præst siger altid, at Gud Fa- 
der har været til fra Evighed, og nogen Moder 
har han slet ikke haft." 

„Nej, hun er jo Moder til Jesus, Maren." 

„Ja, saa kan a jo nok forstaa, at de slæber 
saa farlig Bnt af med hende, for hvis Jesus ikke 
havde haft hende, saa var der jo ikke blevet no- 
get af det hele. Men hvorfor gaar alle de Menne- 
sker med Lygter og Lys midt paa Dagen i Sol- 
skin, det kunde jo dog aldrig falde noget fornuf- 
tigt Menneske ind at rende rundt med saadan 

nogle store Tællelys, naar Solen skinner saadan, 
som den gør her, de maa da være ganske ka- 
tolske i Hovedet; men det siger vor Præst ogsaa, 
at disse Kattelikkere er. Saa er det da godt, at 
man er her hjemme i et kristent Land og ikke 
skal løbe Fastelavn midt paa Landevejen. "^ 

Lili lo og opgav fuldstændig Forsøget paa at 
klare Marens Begreber. Saa tog hun fat paa at 
bringe Atelieret i Orden; men da Karen i det 
samme traadte ind og bad hende komme lidt ned 
til Doktor Møller, forlod hun Atelieret efter at 
have advaret Maren om ikke at røre noget. 



Da Henni næste Formiddag var taget til Byen 
for at hente Grev Rosen, sad Lili med straalende 
Ansigt hos den gamle Doktor Møller og talte om 
den Lykke, der ventede dem. „Tænk Dem!** 
sagde hun, „hvor mageløs heldig Henni dog har 
været. Han siger, at Greven har budt ham otte 
Tusind Kroner for Maleriet, saa nu, kære Møller, 
er vi hovedrige Folk, og det kan vi takke Dem 
for, som gav Henni det smukke Atelier deroppe. 
De kan ikke gøre Dem nogen Idé om, hvor 
lyksalig jeg føler mig. Henni kan betale sin Gæld, 
og han har lovet mig to Hundrede Kroner, for at 
jeg kan klare mine Regninger. Saa siger vi vor 
ækle Lejlighed op, flytter ind i en køn Villa paa 

h^m ^/>d, ful9 af HennL ea æLire. efcsmt kisdc 
Herre, paa hris fine Ansigtstræk og noble HoU- 
nir>^ man %<ral» kendte Adeisnumden. 

Han hihte venligt paa MøDer, bokkede for 
Uli og %ag&t: Jeg haaber ikke. Frue, at peg 
kfmtmer til Ulejlighed, mit Besøg vfl knn Tåre 
k//rt. Saa snart jeg har seet Deres Mands smukke 
Arf>ejde, kan Sagen straks gaa i Orden. Jeg har 
i den Anledning taget min Checkbog med.* 

^Det haster ikke med Betalingen,* afbrød 
Henni^ «den er jeg sikker nok paa.* 

^Men jeg har det Princip, altid at betale ved 
Modtagelsen, jeg lader ikke nogen som helst vente 
med deres Regninger, det er en Uvane, som hø- 
rer Bourgeoisiet tlL* 

Møller stødte Henni i Siden og hviskede: „Det 
skulde Generalinden have hørt.** 

„Aa," hviskede Henni igen, „det havde ikke 
bidt det mindste paa hende. Kræmmerne kan 
være glade, naar de ikke kommer til at vente 
mere end et Aar." 

„Tør jeg spørge, hvor har De Deres Atelier?" 
afbrød Greven. ,Jeg længes saa meget efter at 
se Deres Billede, og De maa ikke tage mig det 
ilde op, men i Dag er min Tid knapt tilmaalt. 
Jeg skal rejse om nogle faa Timer." 

„Vi behøver blot at gaa ovenpaa," sagde Henni, 
og idet han vendte sig til Møller sagde han: „De 
og Lili følger vel med?" 

Da de kom op i Atelieret, var Døren til deres 
Forbavselse lukket; men Karen, som i det samme 
kom til, overleverede Henni Nøglen idet hun 
sagde, at Maren havde givet hende den, efter at 
hun havde gjort rent. 

Henni lukkede Døren op. Atelieret laa i Halv- 
mørke, det store grønne Gardin foran det brede 
Vindu var trukket tæt sammen, og i Atelieret var 
en svag Lugt af Sæbevand, som om der nylig 
var holdt Vadsk. 

Henni trak med et rask Ryk Gardinet til 
Side, vendte sig om og sagde: „Dér, Herr Greve, 
seer De mit Billede;" men i det samme Øjeblik 
blev han ligbleg, tumlede tilbage og raabte: 
„Hvad er det? Hvem har været herinde?" 

Vilhelm Bergsøe: Pigesorger. 12 

« Deres Billede maa jo have lidt Overiast paa 
Rejsen, ** udbrød Greven, .hele den nederste Del 
er skrabet bort* 

„Nej!" raabte Henni fortvivlet, .her har været 
en Nidding, som har øvet dette Hærværk. Da jeg 
forlod Atelieret var Billedet fuldstændig uskadt.* 

,Jeg beklager meget dette Uheld,* sagde Gre- 
ven deltagende; .men De vil forstaa, at jeg na- 
turligvis ikke kan købe Malenet i den Tilstand 
hvori det nu er. Hvis det vil være Dem muligt 
at restaurere det, staar jeg ved mit Tilbud; thi 
jeg vil gerne støtte en saa lovende Kunstner, som 
jeg finder De er.* 

Henni kunde næsten ikke tale for Bevægelse, 
det var, som om alt var gledet bort under ham, 
og han begreb i Øjeblikket ikke hvilke Qendtlige 
Hænder der saaledes kunde have grebet ind i 
hans Lykke. 

„Restaurere,* gentog han tonløst, .De maa 
hellere sige .reparere*, Herr Greve. Den Medfart 
som mit Billede har lidt er saa raa og vandalsk, 
at jeg ikke tør love Dem noget med Bestemthed. 
I hvert Fald vil jeg ærligt sige Dem, at Billedet 
aldrig vil faa den Glans og den Farve, som jeg 
har formaaet at give det fra første Færd, med 
andre Ord, det vil blive et Kunstværk af anden 
Rang, som jeg ikke agter at tilbyde nogen.* 

.Nuvel,* sagde Greven og rakte ham Haanden, 
.saa gør vi en ny Aftale. De maler hele Bille- 

det om, og naar det er færdigt, kan De lade mig 
det vide." 

„Desværre, Herr Greve," svarede Henni aldeles 
nedbøjet, „det lader sig ikke gøre. Dette .Billede 
er malet under Italiens Sol, i den fri Natur o^ 
med hele Sydens Skønhed for Øje. Jeg kan ikke 
gøre det om igen, hvert Penselstrøg vil bringe 
mig Smerte." 

„Nu vel," sagde Grev Rosen, „saa bliver jeg 
altsaa nødt til at forlade Dem uden at faa mit 
Ønske opfyldt; men De skal ikke fortvivle over, 
hvad der er hændet. De vil i mig finde en vir- 
kelig Ven, og naar De næste Gang har et større 
Arbejde færdigt, saa lad mig det vide, De skal 
ikke gaa forgæves." Med disse Ord hilste Greven 
til Afsked uden at lægge Mærke til, at Lili be- 
svimet var sunket tilbage paa en Stol, og at 
gamle Doktor Møller stod bøjet over hende med 
Taarer i Øjnene. 



Medens dette foregik i Atelieret, stod Maren i 
Køkkenet og skrabede Gulerødder. Hun var i et 
straalende Humør; thi ikke alene havde hun 
gjort Atelieret saa pænt rent til den fremmede 
Greve, men det var tillige hendes Fødselsdag, 
og Lili havde i den Anledning givet hende Lov 
til at vælge sine Livretter: „Sulevælling og Flæske- 

12* 




180 



pandekage"; thi Marens Smag var af ren demo- 
kratisk Natur og havde tidt forvoldt, at det unge 
Ægtepar maatte søge ned til Valby Kro, naar 
Retterne var blevet dem alt for drøje. Nu skulde 
hun have en rigtig krabask Sulevælling, og me- 
dens hun skrabede Gulerødderne sang hun med 
skingrende Røst en Elskovsvise, som Malene 
havde lært af Husaren, og hvis Omkvæd var: 

„Ja, Dyrehaven er en Skov, 
og den er meget stor, 
men Elskoven er en større Skov, 
den største fast paa Jord." 

Just som hun vilde begynde paa det tredje 
Vers, hørte hun nogen komme styrtende op ad 
Trappen, og i næste Øjeblik stod Henni foran 
hende, bleg og med et Udtryk af Raseri i sit 
Ansigt, som fik Maren til at tabe Guleroden i 
Vadsken. 

„Hvad er det dog De har gjort?" tordnede 
han Maren i Møde. „Blev det ikke sagt til Dem, 
at De ikke maatte røre noget i mit Atelier, og 
saa har De skrabet Farven af mit Billede og øde- 
lagt det med det samme. Veed De, hvad De har 
gjort? Der var budt mig otte Tusinde Kroner for 
mit Arbejde, og nu er det ikke en Krone værd. 
De har ruineret ikke alene mit Billede, men be- 
røvet mig de Penge, hvorfor jeg skulde leve Re- 
sten af Aaret. Hvordan i al Verden kunde det 

falde Dem ind? De har jo handlet som et galt 
Menneske." 

„Som et galt Menneske !** udbrød Maren aldeles 
bestyrtet, „Nej! a har da baaret mig rigtig for- 
nuftigt ad, for seer De, a maatte jo ikke vadske 
Gulvet i Atoloriet, og da a saa begyndte at feje, 
røg der saa meget Støv op paa Skilderiet, at a 
maatte gaa ned til Karen for at hente en Svamp 
til at vadske det af. Foroven gik det ganske glat, 
men nør efter havde Støvet bidt sig fast i Far- 
ven, og det var ikke muligt at faa det af. Saa 
gik a igen ned til Karen og fik hende til at laane 
mig en Skrubbe og noget varmt Sæbevand, og 
saa skrubbede a løs; men saa trillede Farven jo 
af i saadan nogle smaa Ruller, og det kunde a 
jo ikke gøre for. For Resten synes a, at det ikke 
gør noget, for Herren kan jo altid smøre noget 
Farve paa igen, saa bliver det jo lige saa godt 
som før." 

„Aa, De er det største Asen, jeg nogen Sinde 
har kendt!" raabte Henni aldeles ude af sig selv. 
De er jo værre end den værste Idiot, jeg nogen 
Sinde har truffet. Troer De, De kan skaffe mig de 
Penge igen, som jeg har mistet?" 

„Nej, det kan a itte," svarede Maren noget 
forknyt; „men a kan da heller ikke forstaa, at 
saadan et Skilderi er saa meget værd. A har da 
seet de fine Olietryk, der hang hos vor Præst, og 

dem havde han ikke givet mere end fem Kroner 
for." 

„Nu skal jeg sige Dem en Ting!" raabte Henni 
rasende, „De skal ud af mit Hus. Jeg vil ikke 
have Dem et Øjeblik længere; thi jeg risikerer 
jo, at De ødelægger alt for mig.** 

,Ja, a er da fæstet halvaarsvis," sagde Maren, 
der begyndte at græde; „men hvis Herren vil 
give mig Løn for de tre Maaneder, der er tilbage, 
saa skal a gerne gaa, for a vil rent ud sige Her- 
ren, at saadan en Behandling er a ikke vant til. 
A har gjort alt i den bedste Hensigt, og saa skælder 
Herren mig ud, saa Klæderne maa ryge af mig, 
og det paa min Fødselsdag. A havde dog haabet, 
at Herren havde viist mig en lille Villighed, saa 
tro som a har været, og saa kalder Herren mig 
baade et „Asen" og en „Idiot" og skælder mig 
ud, som om a var det værste Bakkelsebæst. " 

J[a, det er De ogsaa!" raabte Henni, „De er 
jo ikke skabt til andet end at gøre Ulykker. Al- 
ting her i Huset har De jo slaaet i Stykker; der 
er jo ikke en Tallerken eller en Terrin, der er 
hel, om det saa er Ildtangen, saa brækker De 
den midt over, hvorledes troer De jeg kan betale 
alt det?" 

Maren stak i et højt Hyl, tog Forklædet for 
Øjnene og udbrød: „Aldrig i mit Liv er a blevet 
saa skændig behandlet som her i dette Hus, saa 
jo før a kan komme herfra desbedre. A vil ti 

Gange hellere være Mejeripige ovre hos Baronen 
end Kokkepige her i dette forbandede Hus. A har 
gjort alt med den bedste Vilje og den bedste Hen- 
sigt, og saa faar a ikke andet end Skam og Utak 
til Løn."" Med disse Ord ilede Maren op paa sit 
Kammer og laasede Døren. Henni gik fortvivlet 
ind i sit Værelse for at gruble over, hvad han 
nu skulde gøre; thi saa mørk som Fremtiden nu 
laa for ham, havde han aldrig seet den. 

Middagen kom, og det unge Ægtepar satte sig 
i Tavshed til Bords. Lili var bleg og forgrædt, 
Henni mælede ikke et Ord; men da Lili havde 
ringet tre Gange, uden at Maden kom, sprang 
Henni op og raabte ud ad Døren: „Hej Maren! 
hvor bliver De af med Middagsmaden?*' 

„Jøsses Kors, nu kommer a straks!** raabte 
Maren ude fra Køkkenet; „men Terrinen er saa 
gloende, saa a nær havde brændt mine Fingre.** 

Idet Henni gik tilbage til sin Plads, kom Maren 
styrtende. Hun havde nemlig den Vane at sparke 
Døren op, naar hun havde noget i Hænderne ; men 
denne Gang gik det galt. Hun snublede over Dør- 
trinet, faldt fremefter og tabte Terrinen paa Bordet. 
Medens Skaarene faldt rundt til alle Sider, flød 
Sulevællingen med dens Tilbehør af Purrer, Sel- 
leri, kogte Æbler og Svedsker i Strømme hen ad 
Bordet og derefter ned i Lilis Skød, hvor den 
ødelagde den eneste Silkekjole, hun havde. 

Henni foer hen imod Maren, greb hende i Armen 
og raabte rasende: 

„Er De da aldeles fra Forstanden? Hvordan er 
det dog De bærer Dem ad? Man kan jo ikke 
have Dem længere her i Huset. De er det mest 
forbandede Asen, jeg nogen Sinde har truffet paa, 
og De maatte jo være glad, hvis Vorherre tog 
Dem med det samme." 

„Er a det mest forbandede Asen her paa Jor- 
den," hulkede Maren. „Hvorfor jager Herren saa- 
dan paa mig. A kom jo i den bedste Hensigt med 
Terrinen, og a kan jo itte gøre for, at a faldt 
over Dørtrinet; men Herren er da ogsaa det mest 
urimelige Menneske, a nogen Sinde har kendt. 
Hver Gang a har et Uheld, saa bliver a skældt 
ud, som om a itte var et Menneske, men det usleste 
Dyr, der kunde kravle her paa Jorden." 

„Ja, det er De ogsaa!" raabte Henni rasende, 
aldrig i mit Liv har jeg tænkt mig at skulle 
træffe saadan et Bæst som De." 

Maren udstødte et højt Brøl, tog Forklædet op 
for Ansigtet og forsvandt ud ad Døren med en 
Hurtighed, som ellers ikke var hende egen. 

Lili havde rejst sig fra Bordet, hvorfra Sule- 
vællingen drev ned i stride Strømme, og sagde 
blidt: 

„Henni, du forløber dig. Hun er jo en stakkels 
Tosse, et rent Barn, og der er jo noget i, hvad hun 
siger, at hun har gjort alt i den bedste Mening; 

lad mig kalde hende ind og sige hende et Par 
venlige Ord." 

fj^y gør du det/ sagde Henni med bidende 
Ironi. „Bed hende pænt om Forladelse og siig, 
at hun er en ren Guds Engel, som vi maa være 
glade over at have faaet her i Huset, og tag saa 
dit Tøj paa. Nu maa vi naturligvis igen ned paa 
Kroen i Valby. Kan Du huske, hvor mange Gange 
vi har været dernede, fordi Maden var umulig?" 

Lili gik ud, men kom lidt efter tilbage med 
den Besked, at Maren var forsvundet. 

„Naa Gud ske Lov!" sagde Henni, „saa er 
hun vel rendt sin Vej med det samme, Herren 
og alle Guds Engle være med hende. Lad os nu 
faa Tøjet paa og komme ned til Kroen i en Fart." 

Just som Henni var i Færd med at kaste sin 
Kappe om sig, blev der ringet voldsomt paa Køk- 
kendøren, og ude fra Trappen hørte han nogle 
høje, uartikulerede Brøl, som ikke gav Elefantens 
i den zoologiske Have noget efter. Han aabnede 
Døren, og der stod Madam Mortensen ligbleg, 
rystende af Skræk. 

„Hvad er der i Vejen?" spurgte Henni, „der 
er da ikke Ild i Huset?" 

„Nej!" svarede Madam Mortensen med rysten- 
de Stemme, „det er meget værre. Maren har 
taget Gift oppe paa sit Værelse, De maa straks 
løbe efter Doktor Møller; hør hvor hun jamrer 
sig." 

Nogle nye gennemtrængende Brøl hørtes oppe 
fra Kvisten, og fra alle Husets Etager styrtede 
Pigerne ud med høje Angestraab; men da de fik 
at vide, at Maren havde taget Gifr, stimlede de 
op mod hendes Dør, hvorfra man nu tydelig 
hørte en hæs Stemme raabe: 

„Aa, hjælp, hjælp, a dør, a brænder levendes op." 

Henni foer ned ad Trapperne som en Storm- 
vind, sprang over Havegærdet hos Doktor Møller 
og var faa Øjeblikke efter inde hos den gamle 
Doktor, der sad i god Ro ved Middagsbordet. 

„Møller! Møller! De maa komme straks. Maren 
har taget Gift, hele Huset er i Oprør. Herregud ! 
at det skulde ende saaledes." 

„Hvad behager?" spurgte Doktor Møller og rej- 
ste sig op," hvorfor har hun taget Gift?" 

„Det veed jeg ikke," svarede Henni, „men jeg 
har skældt hende forfærdeligt ud, mere end jeg 
burde. Hos den Slags Naturmennesker kan det 
jo være Grund nok til at tage Livet af sig. Hun 
ligger og skriger, saa det kan høres over hele 
Huset." 

„Føj for Pokker!" sagde Doktor Møller, „saa 
har hun naturligvis drukket Karbol. Karen, hent 
min Mavepumpe og saa af Sted." 

Faa Øjeblikke efter var de oppe i „Villa Valby", 
hvor Køkkentrappen stod fuld af Piger og Børn, 
som stak i at tude, hver Gang Hylene oppe fra 
Kvisten begyndte paany. 

„Af Vejen!" raabte Møller, „gaa væk fra Trap- 
pen, her er ikke et Minut at spilde,*" og idet han 
vendte sig mod en af Pigerne sagde han: „Varmt 
Sæbevand i en Fart, saa hurtig som mulig.'' 

Da de nærmede sig Døren til Kvisten, hørte 
de en hæs Rallen, derpaa kom atter nogle frygte- 
lige Skrig, og idet Møller stødte Døren op, hørte 
han Maren brøle: 

„Aa hjælp, a har taget Gift, a brænder le- 
vendes op indvendig." 

„Hvad er det. De har taget?" spurgte Møller, 
„har De drukket Karbol?" 

„Nej, nej," stønnede Maren, „a har taget 
Aapium. Flasken staar der henne. Aa, Jøsses 
Kors! nu begynder det igen, kan Doktoren se, 
at hele Sengen er fuld af Mus, aa, jag dem væk, 
de bider mig i Benene," og med disse Ord 
gjorde Maren et Spjæt, stak de tykke Ben i Vej- 
ret og raabte: „Aa, nu bliver de til Rotter." 

Møller foer hen til Marens Dragkiste, greb Fla- 
sken og brast i en høj Latter. 

„Hvad ler De af?" spurgte Henni aldeles for- 
bavset. 

Møller lo, saa det klukkede i ham og svarede: 
„Hun har min Salighed tømt hele Flasken med 
den tykke Kamferolie, og nu ligger hun dér med 
•en rigtig Kamferdelirium, saa vi kan spare Mave- 
pumpen og Sæbevandet, lad hende bare svede." 

„Nej!" raabte Maren, „a vil itte svede, a vil 

dø, for a vil itte være det største Asen herpaa 
Jorden. Aa, der er de sorte Rotter, de bider mig 
i Benene;" og paa ny gjorde Maren et Spjæt, 
saa hun nær var ved at tumle ud af Sengen. 

„Hendes Delirium tager til,"* sagde Møller be- 
tænkeligt, „det er dog vist bedst, vi faar nogen 
til at vaage hos hende; men din stakkels lille 
Kone har saamænd faaet nok for i Dag. Kender 
du ikke nogen her i Huset, som kan sidde lidt 
hos hende." 

„Aa, jeg brænder levendes op!" brølte Maren 
paa ny, og derpaa gav hun nogle Hyl saa sking- 
rende, at Møller rasende udbrød: 

„Saa hold dog Mund for Fanden, De bringer 
jo hele Huset i Oprør!" 

Men uden at agte paa Møllers Ord, rejste Ma- 
ren sig op i Sengen. Hun var kobberrød i An- 
sigtet og saae aldeles forfærdelig ud. Øjnene stod 
stive i Hovedet, Sveden haglede ned ad hendes 
Kinder, og idet hun greb efter Møllers Næse, 
raabte hun: „Væk med den gamle Hanrej, De 
har givet mig i Hænderne paa ! Kald paa Husaren 
og Malene, for vi skal til Dans i Aften." 

„Det bliver værre og værre," sagde Møller, „jeg 
troer, jeg maa gribe til et radikalt Middel," og 
medens Maren udstødte fornyede Brøl, greb han 
Vandkanden og .hældte hele dens Indhold med et 
Sjask ud over hendes Hoved. 

„Hjælp, han slaar mig ihjel!" brølede Maren, 

„han drovner mig, og a vil ikke dø som det vær- 
ste Asen her paa Jorden." 

„Saa hold dog Mund!** tordnede Møller, „De 
fejler jo ingenting." 

„Fejler a ingenting!" raabte Maren, i det 
samme bøjede hun sig ud over Sengen, gav en 
klukkende Lyd fra sig og sank saa tilbage, som 
faldt hun pludselig i en dyb Søvn. 

Kort efter traadte Madam Mortensen ind, og 
Møller sagde: „Vil De ikke være saa venlig at 
blive siddende lidt hos hende? Krisen er forbi, 
det hun har taget er ganske uskadeligt. Hun 
ligger for Øjeblikket i en Døs, frembragt af Kam- 
ferolie ; men i Morgen, naar hun har sovet ud, vil 
det hele være forbi. Dæk hende godt til, og 
skulde hun begynde at fantasere paany, kan De 
jo sende Bud efter mig. Jeg antager, hun nu so- 
ver det hele bort." 

„Gud velsigne Dem, Herr Doktor," sagde Ma- 
dam Mortensen, „jeg vil takke Dem derfor i min 
Grav. Jeg troede saa vist, at Maren havde taget 
Opium og aldrig vilde rejse sig mere." 

Da Møller kom ud paa Trappen, stod den endnu 
fuld af nysgerrige Piger og Husets øvrige Be- 
boere. En af dem spurgte Møller: 

„Er hun død?" 

„Javel!" svarede Møller paa sin sarkastiske 
Maade, „stendød; men i Morgen staar hun op igen." 




SYVENDE KAPITEL. 



^Pigernes Værn**. 

MARENS heroiske Selvmord havde vakt, hvad 
man paa moderne Dansk kalder „en vældig 
Opstandelse", ikke alene i „Villa Valby", men i 
hele Villakvarteret. For det unge Ægtepar havde 
det foreløbig den Ubehagelighed, at de atter 
maatte ty til Kroen, og da deres tarvelige Mor- 
genmaaltid var endt, vendte Henni tilbage til sit 
Atelier for at forsøge paa at bringe Maleriet i 
sin oprindelige Tilstand. 

Han var just i Færd med at sætte Farver paa 
Paletten, da Karen bankede paa og meldte, at 
der nede hos Doktor Møller var et ungt Menne- 
ske, som bad om at faa ham i Tale. 

„Hvordan seer han ud?" spurgte Henni. 

„Aa, han seer temmelig snudsket ud," sagde 
Karen, „det er vist En, der vil bede om noget 
til et Par Støvler." 

„Saa siig, jeg er ikke hjemme, jeg kan ikke 
tage mod nogen nu." 

Karen gik ned, men kom kort efter tilbage 
med et Visitkort og, med den Besked, at den 
unge Herre absolut maatte tale med Henni, da 
det var en Sag af stor Vigtighed. Med disse Ord 
leverede hun Henni et Visitkort, hvorpaa der til 
hans store Forbavselse stod: 

Peder Pedersen 
Gargon de tailleur, 

Henni fik en uklar Følelse af, at han muligvis 
skyldte sin Skrædder noget og sagde til Karen: 
„Bed ham saa komme her op.** 

Karen forsvandt atter, og lidt efter hørte Henni 
nogen komme op ad Trapperne med tre Trin ad 
Gangen. Døren blev revet op, og ind styrtede et 
ungt Menneske i en temmelig lurvet Havelok og 
en Bulehat paa Hovedet. Til Gengæld for disse 
demokratiske Attributter havde han en Cigaret i 
Munden og en sølvknappet Rørstok, som han 
svingede med megen Behændighed. 

„Undskyld, hvis jeg kommer til Ulejlighed, ** 
begyndte han med en forbløffende Hurtighed; 
„men Sagen er af den allerstørste Vigtighed. 
Tillad jeg tager Plads ?*" Med disse Ord satte han 
sig i en Lænestol, stak Stokken mellem Benene 
og sendte en Røgsky i Vejret, hvis Lugt røbede 
at Cigaretten ikke var fra Tyrkiet. „De kender 
mig naturligvis?" sagde han, idet han lagde Hat- 
ten fra sig. 

„Jeg har ikke den Ære," sagde Henni ironisk; 
„men jeg seer af Deres Kort, at De er Skrædder." 

„Ganske vist," udbrød den unge Mand med en 
haanlig Haandbevægelse, „syede jeg hos Skrædder- 
mester Mortensen i „Villa Valby"; men det ka- 
stede ikke noget af sig, og nu er jeg Journalist." 

„Nej virkelig," sagde Henni, „for hvilken Re- 
daktion syr De nu?" 

„Jeg syr ikke længere, jeg er ansat som Refe- 
rent ved Ugebladet „Pigernes Værn", som redi- 
geres af min Halvsøster, Gine Rasmussen. Jeg er 
kommet for at underkaste Dem et Interview i 
Anledning af det Selvmordsforsøg, som er gjort 
hos Dem." 

„Naa saadan," sagde Henni med bidende Ironi, 
, „saa har De vel Pengene med?" 

^ Penge, hvilke Penge?" 

„Naturligvis Honoraret for Interviewet, " svarede 
Henni roligt. „Tror De, jeg lader mig interviewe 
gratis?" 

„Jeg veed ikke hvad De mener," sagde den 
unge Mand med en impertinent Mine, „De vil 
dog vel ikke være saa uforskammet at forlange 
Betaling, for at „Pigernes Værn" kan faa Rede 
paa den uhyggelige Begivenhed her er sket, og 
hvori De skal have en væsentlig Skyld." 

„Tør jeg spørge," svarede Henni, „bliver „Pi- 
gernes Værn" uddelt gratis eller mod Betaling?" 

„Naturligvis mod Betaling, det koster ti Øre 

ugentlig og holdes for Tiden af over ti Tusinde 
Piger.« 

„Saa tjener De vist ganske godt paa det; men 
naar De tager Betaling for, hvad der staar i De- 
res Blad, saa er det jo ganske rimeligt, at De 
ogsaa maa give Betaling for den Tekst der fin- 
des, og naar De forlanger, at jeg skal give Dem 
Oplysninger, som kan tjene til Basis for et ud- 
førligt Referat, er det jo naturligt, at Bladet ogsaa 
skylder mig Honorar. Jeg lader mig ikke inter- 
viewe under tyve Kroner." 

Herr Pedersen gjorde en haanlig Bevægelse, le- 
gede med sin sølvknappede Stok og spurgte: „Er 
det Deres Alvor?** 

„Mit ramme Alvor," svarede Henni, „vil De 
have et Interview, koster det tyve Kroner; men 
i det hele taget seer jeg ingen Grund til, at De 
trænger Dem ind i mit private Liv og forlanger 
Oplysninger om ganske private Sager, der ikke 
i mindste Maade kommer Deres Ugeskrift ved." 

„Jeg beder Dem undskylde," sagde Journalisten, 
„denne Sag kommer Bladet f allerhøjeste Grad 
ved. Som dets Navn angiver, er Bladet stiftet for 
at værne den tjenende Stand mod den Vold og 
Undertrykkelse, der vises dem af deres saakaldte 
Herskab, og saafremt De ikke vil give mig de 
Oplysninger jeg forlanger, bliver jeg nødt til at 
søge dem ad anden Vej, og hvis Referatet da 

ikke skulde faa den Tilforladelighed det bør, da 
bærer De selv Skylden derfor." 

Nu tabte Henni Taalmodigheden. »Maa jeg vise 
Dem denne Dør/ udbrød han, ,,og tør jeg med 
det samme bede Dem forsvinde ud ad den saa 
snart som muligt, hvis De da ikke ønsker, at 
jeg skal skaffe Dem Befordring.'* 

Den unge Mand rejste sig ganske ligbleg, og 
med sitrende Stemme raabte han: „Vover De at 
kaste Referenten for „Pigernes Værn" paa Dø- 
ren? Det vil blive Dem en dyr Historie; Deskai 
høre nærmere fra mig." Med disse Ord styrtede 
han ned ad Trappen uden at høre Hennis Ønske 
om, at han snarest muligt maatte rejse ad Hede- 
husene til. 

Da Henni ved Middagsbordet fortalte Møller 
om dette Besøg, sagde den gamle Doktor; „Kære 
Henni, der har du igen baaret dig forbandet galt 
ad. Du maa huske, at Pressen i vore Dage er 
en Magt, som man ikke uhævnet kan haane. 
Ganske vist har Pressen ikke Lov til at blande 
sig i Ens PrivatafPærer, ja vi har endogsaa en 
Lov, som skulde beskytte Privatlivet; jeg siger 
med Vilje, at den skulde beskytte det, thi Loven 
er desværre saaledes affattet, at den bliver gan- 
ske magtesløs. Efter den kan man i Ro og Mag 
skille sin Næste ved Ære og Velfærd, ja lyve 
ham de allerværste Ting paa. Det fører til et 
Sagsanlæg for Vedkommende, og Retsforhand- 

Ungerne vil vare mindst et Aar. I al den Tid 
kan vi blive overfaldet, insulteret og mishandlet 
paa det gemeneste, og naar saa Dommen endelig 
bliver fældet, bliver Udtrykkene mortificerede og 
Malefikanten idømt en Bøde af et Par Hundrede 
Kroner ; men selve Skandalen, al den Støv og al 
den Staahej der er blevet rejst, har indbragt 
Bladet mindst det tidobbelte Beløb — Redaktøren 
betaler og lér." 

„De vil dog ikke have, at jeg skal give en 
Skrædderdreng Oplysning om, hvad der er pas- 
seret i mit Hjem? Jeg bad ham rejse Fanden i 
Vold.« 

,Ja,« sagde gamle Møller, „der har vi din 
Hidsighed igen. Havde du budt ham et Glas 
Portvin og en fin Cigar, samt givet ham en Slud- 
der for en Sladder, havde hele Sagen dermed 
været endt. Nu kan du vente til paa Søndag, saa 
skal du se, hvilken Skamtyde der vil spire op 
af det Frø, du har saaet.« 

Gamle Møller havde ikke spaaet fejl. Næste 
Søndag laa der paa Hennis Bord et Nummer af 
„Pigernes Værn«, og understreget med et blaat 
Blyant læste han: 

Giftselvmordet i Valby. 

En Jydsk Pige mishandlet af sit Herskab — 

taget sig af Dage ved Gift. 

13» 

Vor Ankomst tU Ulykkestedet. 

Saa snart vi havde faaet Kundskab om, hvad 
der var passeret i »Villa Valby*, trak vi i vore 
, lakerede", strøg vor sorte Silkehat og sporede 
af til det Sted, hvor det forfærdelige Drama var 
passeret. 

Ved vor Ankomst til Valby henvendte vi os 
straks til Stationen og traf her Politibetjent Thiel- 
sen, som paa vor Opfordring med megen Bered- 
villighed gav os følgende Oplysning. 

Politibetjent Thielsen beretter. 

Her i Valby findes en Fireetages Bygning, 
beboet af otte Familier, og i denne Bygning er 
jeg Vicevært og kan saaledes give Dem de mest 
detaillerede Oplysninger. 

I Efteraaret ankom et ungt Ægtepar, som efter 
at have nydt deres Hvedebrødsdage i Syden flyt- 
tede ind paa 3dje Sal for at nyde deres Rugbrød 
i et mere ublidt Klima. De gjorde Indtrykket af 
at være meget skikkelige Mennesker, og den 
Pige de havde fæstet, forekom mig at være af 
en trofast og arbejdsom Natur; ikke desto mindre 
hørte jeg, at der meget hyppigt var Skænderi 
deroppe, idet Manden beklagede sig over, at Pi- 
gen var kejthaandet og som en Følge deraf slog 
mere i Stykker, end det unge Ægtepar syntes 
om. Pigen var fra Jylland og havde været Mejeri- 
pige hos en Baron v. Zittow, og saavidt jeg har 

talt med hende, gjorde hun Indtrykket af at være 
en brav, godmodig og medgørlig Person. Hvad 
der for Resten senere er hændet, kan jeg ikke 
sige Dem med Bestemthed, da min Tjeneste hol- 
der mig bunden her paa Stationen og jeg saa- 
ledes ikke har haft Lejlighed til at overvære det 
passerede. Den bedste Underretning vil De imid- 
lertid faa hos selve det Herskab, hvor Pigen har 
tjent, og jeg vil derfor anbefale Dem at søge 
nærmere Oplysninger oppe i „Villa Valby" paa 
tredje Sal. 

Familiens Meddelelser angaaende Katastrofen. 

I den angivne Bygning traf vi en ung, meget 
barnlig udseende Dame, som paa det høfligste 
meddelte os, at hun ikke kunde give nærmere 
Oplysninger, da hun ikke havde været til Stede 
da Pigen tog Gift; derimod havde hendes Mand 
straks hentet Lægen i Valby, og hvis vi vilde 
have noget nærmere at vide, kunde vi henvende 
os til hendes Ægtefælle, der havde sit Atelier i 
den Villa, som Lægen beboede. 

Efter at have takket den ungdommelige Frue, 
lagde vi ud paany, og kort efter stod vi ved Læ- 
gens Dør, hvor vi blev modtaget af en gammel 
Tjenestepige, som lovede at melde vor Ankomst. 
Til vor Overraskelse fik vi det Svar, at Herr F. 
ikke modtog os, og først efter at have leveret 
vort Visitkort og meldt, at Sagen var af største 

Vigtighed, var han saa naadig at give os Fore- 
træde. 

Vi traadte ind i hans Atelier, hvis Interiør i 
høj Grad forbavsede os. Der var ikke Spor af 
de Draperier, Tæpper, Makartbuketter og Død- 
ningehoveder, som man plejer at træffe hos mere 
celebre Kunstnere. Det hele var et stort firkan- 
tet Rum, hvor der hang nogle Skitser hist og 
her, og i Baggrunden stod et stort Maleri, som 
Herr F. aabenbart havde været utilfreds med; 
thi Farven var skrabet af hist og her, rimeligvis 
for at give Kunstneren nye Impulser til en fyl- 
digere Behandling. 

Vi meddelte Herr F. vort Navn samt vort 
Ærinde, og han syntes i Øjeblikket højlig for- 
bløffet over vort uventede Komme, samt over 
den Stilling, som vi indtog til „Pigernes Værn"; 
men da vi bad ham om at give et Referat af det 
passerede, forandrede han pludselig Tonen og var 
uforskammet nok til at forlange Betaling for de 
Oplysninger, vi affordrede ham. Vi skal ikke 
dvæle nærmere ved dette Punkt; thi selve Sagen 
forekommer os saa haarrejsende, at vi kun kan 
forklare os den derved, at Herr F. ikke vilde 
meddele os noget og derfor valgte den Udvej for 
at blive os kvit. 

Til Slutning antog hans Holdning et saa ube- 
hageligt Præg, at vi fandt det raadeligst straks at 
forlade en Person, der var saa kompromitteret i 

den nævnte Sag, at han ikke dristede sig til at 
give Pressen de Oplysninger, som den er beret- 
tiget til at forlange. 

Hvad Fru Mortensen fortalte. 

Fra Malerens Atelier begav vi os igen til 
„Villa Valby" for at interviewe Fru Mortensen, 
med hvis Mand vi tidligere har staaet i løselig 
Forbindelse og som vi derfor kendte. Fru Mor- 
tensen havde ikke alene været i Huset, da Pigen, 
hvis Navn er Maren Madsen, tog Gift, men hun 
havde ogsaa opholdt sig hos det ulykkelige Offer, 
indtil Lægen blev hentet, og var derfor i Stand 
til at give os følgende, højst værdifulde Oplys- 
ninger. 

Ved at rengøre Atelieret havde den ulykkelige 
Pige været saa uheldig at beskadige et af Male- 
rierne, og da hun senere bar Terrinen ind til 
Middagsbordet, snublede hun over Dørtrinet og 
tabte Terrinen ud over Bordet. Som man vil se, 
var disse to smaa Uheld ikke særlig skikkede 
til den Scene, der nu forefaldt; men Herr F. 
foer op mod hende, udskældte hende paa det 
groveste, erklærede, at hun var det største Asen, 
han nogen Sinde havde truffet, en fuldstændig 
Idiot, som han ikke kunde have det mindste at 
gøre med og som han ønskede, at Fanden maatte 
tage snarest mulig. Trods Pigens berettigede Ind- 
vendinger vedblev han at insultere hende, indtil 

hun endelig i et Anfald af Fortvivlelse ilede op 
paa sit fattige Kvistkammer, hvor hun tømte en 
Flaske med Karbol. 

Fru Mortensen, som ilede derop, medens Læ- 
gen blev hentet, fandt hende i den mest fortviv- 
lede Tilstand. Uophørlig skreg den ulykkelige 
Pige, at hun brændte levende op, og hendes Jam- 
merskrig var saa forfærdelige, at hele Husets Be- 
folkning kom paa Benene, skrækslagne over den 
Ulykke der var hændet. Fru Mortensen skildrede 
hendes Udseende som aldeles gyseligt. Øjnene 
stod stive i Hovedet, Ansigtet var purpurfarvet, 
og i de forfærdeligste Krampetrækninger vendte 
hun sig i Sengen og skreg i sin Vildelse, at hun 
blev fortæret af Rotter. Da Herr F. kort efter 
indtraf med Lægen, forføjede Fru " Mortensen sig 
bort og vidste derfor ikke, hvad der senere var 
passeret; men saa utroligt det lyder, skal Lægen 
have kastet en Kande Vand over det ulykkelige 
Offers Hoved og forladt hende med den Bemærk- 
ning, at hun nok stod op den næste Morgen. 

Hvad Pigerne fortalte. 

Som Følge af de gyselige Jammerskrig, der 
genlød over hele Huset, stimlede Etagernes øv- 
rige Piger sammen paa Køkkentrappen, og her 
hørte de det ulykkelige Offer gentagne Gange 
raabe: „A vil ikke leve som det største Asen i 
Verden — a vil ikke være noget Bæst, som in- 

tet Menneske kan have at gøre med, men a vil 
dø!^ Efter disse Udraab hørtes igen den Ulykke- 
liges Jammerskrig, som fik dem alle til at gyse. 
Ud paa Aftenen blev det stakkels Offer bragt 
paa Valby Sygehus; men da vi gik i Gang med 
at søge Oplysninger dér, blev der meddelt, at 
denne Efterretning var forhastet, og at Pigen 
endnu henlaa i Hjemmet, svævende mellem Liv 
og Død, stadig lidende af de mest forfærdelige 
Smerter. 

I gamle Dage var Valby bekendt som det Sted, 
hvor man slog Katten af Tønden og trak Halsen 
af en Gaas, i vore Dage vil det blive brænde- 
mærket som en Plet, hvor trofast, ærligt Tjene- 
stetyende bliver behandlet værre end de mest 
umælende Dyr, saa at det drives til Fortvivlel- 
sens Selvtægt — til det gyseligste af alt — til 
Selvmord fremkaldt ved Gift. Vi behøver derfor 
næppe at antyde, at ingen mere vistnok kan 
eller vil tjene paa det Sted, hvor Døden har vif- 
tet med sine Vinger. Fra i Dag vil Kunstnerens 
Hjem staa forladt, ingen ærekær Pige vil nogen 
Sinde sætte sin Fod inden for hans Dørtærskel, 
og der bliver for ham intet andet end at søge 
tilbage til det Land, hvor han er kommet fra, og 
hvor han maaske vil finde ydmyge Slaver, der 
vil underkaste sig hans tyranniske Behandling. 
Her i Danmark er Træhestens Tid forbi for Bøn- 
derne, og inden ret længe vil den tjenende Stand 

komme til den Erkendelse, at den aandelige Træ- 
hest, hvorpaa de ærede Herskaber lader dem ride, 
ogsaa vil forsvinde. Det er en Selvfølge, at Herr 
F. samt hans Hustru er indførte i vor sorte 
Protokol, hvor de aldrig mere vil blive udslet- 
tede.« — 

Henni stak „Pigernes Værn" i Lommen og gik 
ned til Doktor Møller uden at sige noget til sin 
lille fortvivlede Hustru, som i de sidste Dage 
havde været saa nervøst angrebet, at Henni med 
Grund frygtede for hendes Helbred. 

Da Møller havde læst Artiklen, sagde han tørt : 
„Det er virkelig en rigtig god Skarntyde, du der 
har lagt dig til, kære Henni. Hvor du nu vil faa 
Piger fra, begriber jeg ikke." 

„Jeg vil naturligvis svare paa det infame Tøj- 
eri," raabte Henni rasende, „jeg vil give Uge- 
bladet et udførligt og sandfærdigt Referat, og hvis 
det ikke tager imod det, vil jeg sagsøge det for 
Krænkelse af Privatlivets Fred." 

„Ja, det skulde du gøre," sagde Møller paa 
sin sarkastiske Maade, „det vilde give et rigtig 
pænt Resultat. Det første der vil ske, bliver, at 
du faar dit Referat tilbage med nogle Grovheder 
fra Redaktionen, og hvis du saa lægger Sag an, 
kommer du først rigtig op at køre. 

Uge paa Uge bliver der selvfølgelig nye Refe- 
rater af samme Natur som det, du nylig har 
faaet. Sagen vil derved holdes gaaende, medens 

det hele vil være glemt om otte Dage, saa snart 
du bare passer dig selv. I vor Tid følger de sen- 
sationelle Begivenheder saa hurtig efter hver- 
andre, at man i Dag har glemt, hvad der er 
passeret i forrige Uge. Jeg raader dig derfor paa 
det bestemteste til at kaste det Vrøvl i Kakkel- 
ovnen, bedre er det ikke værd." 

„Det vil med andre Ord sige," raabte Henni, 
„at jeg fejgt skal krybe til Korset og lade den 
Løgneballe blive staaende; men deri kan jeg ikke 
finde mig. Jeg vil give et sandfærdigt Referat af 
Begivenheden og forklare, hvorledes det hele er 
gaaet til." 

»Ja> ja>** sagde gamle Møller roligt, prøv du 
blot paa det, saa sk^l du se at Skarntyden ka- 
ster Frø, og du vil dobbelt komme til at fortryde, 
at du har vovet at røre ved den." 

Den næste Søndag laa der atter paa Hennis 
Bord et Nummer af „Pigernes Værn", og øverst 
paa Siden stod igen med fede Bogstaver: 

„Giftselvmordet i Valby!'' 

Men denne Gang var Teksten betydelig kortere, 
den lød saaledes: 

„Fra den berygtede Herr F. har vi modtaget 
et vidtløftigt Referat af det forfærdelige Selvmord, 
som foregik hos ham i forrige Uge. Da Herr F. 
i dette Referat erkender, at han grovelig har ud- 
skældt og torteret den afdøde Pige, fastslaar han 

kun vor Beretnings Rigtighed og kan desuden 
ikke føres som Vidne i Sagen, da han selv er 
den væsentligste Part i samme. Idet vi altsaa i eet 
og alt fastholder, hvad vi i det forrige Nummer 
af „Pigernes Værn" har berettet om dette uhyg- 
gelige Drama, finder vi ingen Anledning til at 
offentliggøre Herr F/s Referat og smiler ad hans 
Slutningstrussel om at ville anlægge Sag mod os 
for Krænkelse af Privatlivets Fred." 

„Ja, der kan du se," sagde Møller, da han 
havde læst Redaktionens Svar. Det er gaaet i et 
og alt som jeg spaaede dig. Men vil du lyde en 
gammel erfaren Mands Raad, saa lad Sagen være 
endt hermed; thi prøver du ad juridisk Vej at 
komme Redaktionen til Livs, vil det føre til aare- 
lang Procedure, maaske koste Redaktionen et 
halvt Hundrede Kroner; men i det halve Aar 
vil du være en stadig Skive for Bladets mest 
giftige Pile." 

Møller lagde Bladet fra sig, men udbrød plud- 
selig: „Død og Pine! her staar noget paa Bag- 
siden, som muligvis vil interessere dig; nu skal 
du blot høre: 

„Pigernes Værn'', 

Redaktør Gine Rasmussen vil Søndag den 25. 
Marts i „Pigernes Hus" holde et Foredrag om 
den tjenende Stands Stilling fra Oldtiden indtil 
vore Dage, hvorefter der vil blive forelagt Til- 

hørerne en Resolution, der skal træde i Stedet 
for den tyranniske Tyendelov af 1854. Da Sagen 
er af højeste Vigtighed, er Redaktionen forvisset 
om, at man vil givet talrigt Møde i „Pigernes 
Hus" Søndag Aften den 25/ Marts Klokken 7. 

Adgang for Tjenestepiger er fri — for andre 
Tilhørere af begge Køn erlægges 25 Øre i En- 
tré. I Forsalen indtegnes der nye Abonnenter 
paa „Pigernes Værn" — 10 Øre ugentlig. 

Gine Rasmussen, 
Redaktør af „Pigernes Værn". 

„Hvad mener du om det, kære Henni?" sagde 
Møller med sit ejendommelige, sarkastiske Smil. 
„Du kan være vis paa, at du kommer paa Ta- 
petet igen, og jeg synes derfor, det kunde være 
ganske interessant at høre hvad denne Gine Ras- 
mussen har at meddele om Tjenestepigerne lige 
fra Adam til vore Dage. Vil du som jeg, gaar vi 
derhen i Aften?" 

„Aa, jeg er led og ked af al det Vrøvl!" ud- 
brød Henni; „men hvis de angriber mig derhenne, 
rejser jeg mig op og fortæller dem alle, hvorledes 
det hænger sammen." 

„Nej, det gør du ikke," sagde Møller bestemt. 
„Det hele du vil opnåa derved, er først at blive 
pebet ud og dernæst, hvis Gine Rasmussen har 
nogle haandfaste Mandfolk i sin Garde, at blive 
kastet paa Døren. 

Vi gaar derhen, sætter os stille i en Krog, 
ligesom den Gang vi var i „Missekatten", og hø- 
rer efter, hvad der bliver sagt, og tager os saa 
en hjertelig Latter over det hele." 

„Men De glemmer ganske, hvorledes jeg er 
stedt," sagde Henni. ,Jeg staar som den uskyl- 
dig forurettede, der trues med at boykottes, og 
hvad skal min ulykkelige lille Kone gøre, hvis 
det gaar saa galt; hun alene kan jo ikke styre 
et Hus." 

„Vær du ganske rolig," sagde Møller, „Maren 
ligger oppe paa sin Kvist og sveder. Hun har i 
Formiddags erklæret, at naar hun har taget Gift, 
saa vil hun ogsaa dø, og dertil svarede jeg, at 
saa kunde hun jo blive liggende og vente paa det. 
Lad hende nu ganske rolig ligge deroppe, hun 
fejler nu intet, og naar ingen ser til hende, bli- 
ver hun nok saa ked af det hele, at hun staar 
op. Behold hende saa til Maj, saa skal du se, at 
hele Sagen er glemt; thi den levende Maren vil 
slaa alle Beretninger om Selvmordet ihjel." 

„Skal jeg da trækkes med det Uhyre en 
Maaned endnu?* raabte Henni fortvivlet. 

„Ja, der er ikke andet for," sagde Møller, 
„medmindre du vil tage paa Hotel Resten af 
Tiden ; men lad nu alle Griller fare, spis til Mid- 
dag hos mig, saa gaar vi i Aften til „Pigernes 
Hus"." 

Da Mørket begyndte at falde, vandrede Møller 

og Henni af Sted uden ret at kunne faa Rede 
paa, hvor « Pigernes Hus" laa; thi ude i Valby 
var der ingen, der kendte det mindste til dette 
Navn. De krydsede derfor frem og tilbage ad 
forskellige Sideveje, indtil de endelig saae et Trans- 
parent lyse dem i Møde, hvor der omgivet af 
Frihedsemblemer med store Bogstaver stod: „Pi- 
gernes Hus". 

Henni saae paa Transparentet og udbrød for- 
bavset: „Men det er jo „Missekatten," vi er 
komne til, vi maa være gaaet fejl.^ 

„Aldeles ikke," sagde Møller tørt. „Den store 
Træbygning derinde bliver anvendt til højst for- 
skelligt Brug, snart er den „Missekat", snart 
„Pigernes Værn", saa „Folkets Hjem" eller hvad 
andet nu disse mange Foreninger hedder. Den 
skifter Ham og Farve ligesom Kamæleonen. Er 
den een Aften Dansebule, saa er den den næste 
politisk Arena eller religiøs Forsamlingssal; vi 
kender den fra sidst og Entreen er den samme — 
25-Øren staar ogsaa her i forreste Række." 

Gamle Møller havde virkelig Ret; thi da de 
traadte ind i den store Sal, var den ganske som 
sidst, kun lidt mere tarvelig oplyst. Paa en For- 
højning i Enden af Salen, hvor tidligere Orkestret 
havde været anbragt, saae man nu en Talerstol 
med Glas, Vand og Klokke. Det store Gulv, hvor 
før de dansende havde svinget sig i vilde Hvirvler, 
var nu forsynet med Rækker af Stole, og paa 




208 



disse sad allerede henved et Par Hundrede Kvin- 
der, mest unge og alle hørende til den tjenende 
Stand. 

Sidelogerne stod derimod endnu tomme; men 
i Baggrunden af Salen saae man en Del Borde, 
hvor nogle unge Mennesker var i Lag med ad- 
skillige Toddyer, medens de samtidig sendte 
smægtende Blikke ud til dé kønneste Tjeneste- 
piger, som sad dem nærmest. 

Bag ved Talerstolen var Foreningens Banner. 

Det gengav Frihedsgudinden i Straaleglorie, 
vridende et Par brudte Lænker i sine Hænder, og 
som Omskrift stod: „At tjene er at trælle". I 
hele Salen herskede der en livlig Fnisen og Snak- 
ken lige indtil det Øjeblik, da en ældre Dame 
traadte ind, nejende for Forsamlingen, tog Plads 
ved Flygelet og intonerede „Marseillaisen", som 
gjorde en gribende Virkning ikke mindst paa 
Møller og Henni. Da denne Frankrigs berømte 
Frihedshymne var til Ende, hørte man en Klokke, 
der mindede om Regissørens paa et Provinsteater, 
og frem fra Baggrunden traadte en trivelig Skik- 
kelse for at bestige Talerstolen. 

Henni havde ventet at se en eller anden radi- 
kal afmagret Skikkelse i rød Kjole og med heftige 
Gestikulationer; men den Person, der nu indtog 
Forsamlingens Hædersplads, havde ikke Spor af 
Radikalisme ved sig — tværtimod var det en lille 
rund, buttet, fornøjelig Skikkelse med runde 

Kinder, langsomme Bevægelser og iført en Dragt, 
der i et og alt mindede om, at hun enten var 
eller havde været Tjenestepige. Hun ringede med 
Klokken, og pludselig blev der dødsstille i Salen, 
derpaa tog hun en Slurk af Vandglasset, men 
vendte sig saa til Siden og sagde: „De har glemt 
Sukker, Rasmussen,"* hvorpaa en ganske ung 
Tjenestepige foer af Sted for at bringe det for- 
langte. Efter en ny Slurk af denne læskende Drik, 
slog hun ud med Haanden og sagde med en 
ganske velklingende Stemme: 

„Højstærede Forsamling! 

Naar jeg som Redaktør af „Pigernes Værn" 
har indbudt mine Medsøstre til et Møde her i 
Aften, er det fordi at jeg vil forelægge en Sag 
af allerhøjeste Vigtighed — en Sag, der vil frem- 
me alle tjenende Pigers Vel, saa&emt de som en 
Mur slutter sig sammen for at værne om de 
Rettigheder, som tilkommer dem. Men inden jeg 
forelægger vor Adresse til Rigsdagen, maa det 
være mig tilladt i al Korthed at give en Skil- 
dring af, hvorledes Standen er opstaaet, hvorledes 
den er bleven behandlet i Tidens Løb, og hvor- 
ledes vi nu agter at reformere den i Humanite- 
tens og Menneskehedens Interesse. 

I de allerældste Tider boede Menneskene i 
Huler, hvor de krøb ind om Natten gennem et 
Hul, som de stængede med en Sten. I denne 

Vilhelm Bergsøe: Pigesorger. 14 

Periode, som derfor kaldes Stenalderen, var der 
slet ingen Tjenestestand. Mand og Kone gjorde 
selv al mulig Hulegerning, og saaledes burde det 
egentlig ogsaa være nu i vor Tid; thi den tje- 
nende Stand er mildest talt overflødig, da enhver 
jo godt selv kan gøre den Gerning, som vi andre 
maa udføre. 

Efterhaanden som Menneskene tog til, var der 
ikke Huler nok til at leve i, og Menneskene 
spredte sig derfor ud over Jorden, byggede først 
Hytter, saa Huse, og endelig langt om længe 
Paladser og Kirker. Nu kunde de ikke længere 
nøjes med deres egne Hænders Arbejde; men de 
stærkere tog de svagere og tvang dem til at 
gøre al den Slags Husgerning, som de ikke selv 
gad gøre. Saaledes opstod i den græske og ro- 
merske Oldtid de saakaldte Slaver og Slavinder, 
som havde det forfærdelig haardt; thi de gik 
med Lænker om Benene, blev pisket af deres 
Herrer, og naar de gjorde Oprør, naglede man 
dem paa et Kors ligesom senere Jesus Kristus, 
der ogsaa har taget sig af Tyendesagen. 

Da Oldtiden var forbi, kom den mørke, for- 
færdelige Middelalder, hvor Kirken dominerede 
alt, og hvor man brændte, pinte og torturerede 
alle dem, som ikke vilde føje sig efter Kirkens 
Lære. Nu var der ikke længere Slaver, men Ter- 
ner og Svende, som ikke havde det stort bedre 
end i Oldtiden; thi Ternerne maatte adlyde deres 

Frue, og Svendene følge deres Herrer i Krig, 
hvor de i Reglen blev slaaet ihjel. 

Efter lang Tids Mørke lysnede det endelig op 
paany; thi i Italien fødtes Resonnancen, for hvil- 
ken Michel Angelo stod i Spidsen, ikke alene 
huggede han David ud i en eneste Marmorblok, 
men han huggede til alle disse forældede Kirke- 
indretninger, saa at der brød lys Dag frem i de 
Paladser han byggede. 

Men Resonnancens Tid varede kun kort, der 
indtraadte nyt Mørke, hvori de forfærdeligste Til- 
stande herskede, og først da den franske Rebel- 
lion havde plantet sit Banner med Paaskriften 
„Frihed, Lighed og Broderskab", lyste det op 
paany. Herrerne og Fruerne blev guillotinerede, 
Adelen knækket, og alle vilde have seet en lys 
Fremtid i Møde, hvis ikke den store Bøddel 
Napoleon var traadt frem paa Skuepladsen og med 
sine Kanoner gjorde en Ende paa den franske 
Rebellion. Saa kom Rekreationens Tid, og den 
bredte sig over hele Europa, trængte ind i Dan- 
mark og kulminerede under den gamle aands- 
svage Frederik den Sjette, som støttede sig til 
Politiet og Censuren. 

I denne Periode var Tjenestestanden ikke stort 
bedre end de Heste, hvorpaa Frederik den Sjet- 
tes Dragoner red, og først i 1848, da Frihedens 
Sol atter lyste over Europa, blev Rekreationen 
knækket og Friheden indførtes i Danmark. Men 

Byraadskratiet og Rigsdagen havde endnu ikke 
Øje for de Fordringer, som den tjenende Stand 
med Rette maatte stille til den genvundne Fri- 
hed; thi seks Aar efter Frihedens Indførelse i 
Danmark vedtog Rigsdagen den saakaldte Tyende- 
lov, hvorved den tjenende Stand atter blev son- 
dret ud fra det borgerlige Samfund som en Sam- 
ling af Slaver, over hvilke Politiet havde Hals 
og Haand, og hvor Herskabet havde Ret til i 
deres Skudsmaalsbøger at diskontere selv det 
ærligste Tyende, saa at mangen fattig Pige maatte 
vandre fra Hus til Hus for at søge Tjeneste, ind- 
til hun endelig endte paa et eller andet Værtshus, 
hvor man ikke tog det saa nøje med Skudsmaals- 
bogen. 

Ærede Medsøstre! Jeg har selv været Tjene- 
stepige, jeg er bleven sjoflet og sultet .** 

„Det seer De ellers inte ud til,** raabtes der 
fra Baggrunden af Salen. 

Gine Rasmussen greb Klokken, ringede heftigt 
og sagde med Værdighed: „Maa jeg bede de 
Herrer dernede i Salen forholde sig rolige! De 
har ingen Ret til at afbryde Forhandlingernes 
Gang.** 

„Ja undskyld, jeg afbryder Dem, Frøken Stjern- 
holm,** lød det atter nede fra Salen, „men er De 
ikke snart færdig?** 

Gine Rasmussen greb atter Klokken, ringede 
voldsomt og udbrød med Pathos: „Hvis de Her- 

rer dernede i Enden af Salen ikke forholder sig 
roligt, lader jeg dem vise ud af Politiet.** 

„Men vi vil ikke have noget med Politiet at 
gøre," hørte man en Pigestemme udbryde. 

Gine Rasmussen vendte sig mod Fortepianoet, 
gjorde et Tegn — paany lød Marseillaisen, og da 
den var til Ende, traadte hun atter op paa Taler- 
stolen og sagde: 

„Jeg skal nu forelægge den ærede Forsamling 
Udkastet til den Resolution, vi agter at indbringe 
for den høje Rigsdag i et samlet Pigetog med 
mig som Formand i Spidsen. 

S 1. 
Den forældede Tyendelov afskaffes som striden- 
de mod Menneskenes Rettigheder, og kan ingen 
Tyendelov senere gives, end ikke af Landets lov- 
givende Forsamling. 

S 2. 
I Stedet for Tyendeloven indføres frie Kontrak- 
ter, i hvilke følgende Hovedpunkter vil være at 
fremme: 

a. Arbejdstiden fastsættes til 8 Timer, fra Klok- 
ken 7 Morgen til 4 Eftermiddag. Hvad Ar- 
bejde der efter den Tid maatte kræves af 
Tyendet, betales ekstra med 25 Øre Timen. 

b. Lønnen fastsættes efter Familiens Formues- 
tilstand og Indtægter, saaledes at en Tiende- 

del af samme anvendes til Løn, Føde og 
Beklædning af Tyendet. 

c. Foruden Son- og Helligdage gives der Pigerne 
een Fridag, ligesom der paa de øvrige Dage 
indrømmes dem to Timer daglig til Sport og 
Bevægelse i fri Luft. 

d. De to aariige Rengøringer, Vadsk saavel af Tøj 
som af Trapper, Polering af Vinduer, Kakkel- 
ovne og Metalgenstande vedkommer ikke Ty- 
endet, men besørges af dertil lejede Personer. 

e. I Huse, hvori der forefindes Telefon, maa 
denne anbringes saaledes, at Pigerne har den 
letteste Adgang til samme. 

f. Den tidligere Morgen-Bygang bortfalder. Bestil- 
linger sendes pr. Telefon og Vårene bringes 
af de dertil indrettede Leverandører. 

g. I Sygdomstilfælde kan Tyendet ikke indlægges 
paa noget Hospital, men skal tilsees af Husets 
Læge — i mere alvorlige Tilfælde skal tillige 
en Sygeplejerske tilkaldes. 

h. Den halvaarlige og maanelige Opsigelse bort- 
falder, saaledes at Tyendet kan forlade Tjene- 
sten saa snart det ikke længer er tilfreds 
med samme. 

i. De* forældede Betegnelser Herskab, saavel 
Herre og Frue, erstattes med Husfader og 
Madmoder. 

k. For det paa Landet tjenende Tyende bortfal- 

der Malkning, som skal udføres enten af Po- 
lakker eller paa Maskine. "^ 

Gine Rasmussen tørrede Sveden af sit Ansigt, 
drak en ny slurk Sukkervand og sagde derpaa: 
„Naar det fornødne Antal Underskrifter paa 
denne Adresse er samlet, vil vi fra Kristiansborg 
Slots Ridebane begive os i Procession til Rigs- 
dagsbygningen med vort Banner og under San- 
gen " 

„Ved blanken Sø 

gik Gine den dejlige Mø, 

er du med paa den.** 

lød et samlet Kor fra Baggrunden af Salen, og 
i samme Nu foer en Snes unge Mennesker ud 
i Salen med Udraabet: 

„Nu synes vi, der er sludret nok, skal vi saa 
ikke have os en gemytlig Sekstur. Hende deroppe 
ved Klaveret kan jo spille for os. Lad os faa 
„Den er af Kragelund"." 

Den ældre Dame rejste sig med Værdighed fra 
Flygelet og forlod Salen. Gine Rasmussen kimede 
af al Kraft med sin Klokke, og da dette ikke 
forslog, traadte Thielsen ind, fulgt af et Par Be- 
tjente og bad de unge Mennesker snarest forlade 
Lokalet, hvis de ikke vilde følge med paa Stati- 
onen. 

„Nu troer jeg vi kan gaa," sagde Møller; 
„naar den Resolution bliver vedtaget af Rigsda- 

gen, har vi først faaet den rette Frihed i Dan- 
mark. " 



Den følgende Formiddag blev Henni i høj 
Grad overrasket ved pludselig at se Maren Mad- 
sen træde ind i sit Atelier. Under Armen bar 
hun en stor Bylt, og idet hun placerede sig 
foran Henni, sagde hun paa sit Jydske: 

„A kommer for at sige op." 

„Nej virkelig," sagde Henni, „hvorfor vil De 
ikke blive hos os?" 

„Det skal a sige Herren," sagde Maren og 
indtog en meget bestemt Position. „A har hele 
Tiden været en ærlig og skikkelig Pige, som har 
gjort min Gerning saa godt og saa reelt, som a 
kunde gøre det; men a har itte haft andet end 
Skam og Utak derfor i hele min Tjenestetid. A 
vil itte være længer i denne forbandede By, hvor 
de brænder Luft i Stedet for Tørv og Lyng, som 
vi gør i Himmerland. A vil tilbage til min Plads 
i Jylland, og a vil ti Gange hellere være Mejeri- 
pige hos Baronen end Enepige i „Villa Valby", 
hvor Pigerne griner af mig. A kan itte gøre for, 
at Giften inte virkede; men a vil itte høre dem 
grine paa Trappen og kalde mig for en Giftpige. 
A vil hjem, og her lægger a Lønnen for den 
Maaned, a gaar for tidlig bort." 

„Nej, behold De Pengene selv," sagde Henni 

venligt. „Jeg ønsker Dem Lykke paa Rejsen og 
al mulig Held i Deres nye Stilling, og for at vise 
Dem, at jeg ikke længere er vred paa Dem, saa 
kan De tage denne Tikroneseddel, mere kan jeg 
ikke undvære. ** 

„Nej, a vil itte have en eneste Skilling af 
saadan et Herskab, som det a her har tjent hos. 
A har lagt saa meget til Side af min Løn, at a 
magelig kan komme til Jylland for det."* 

Med disse Ord vendte Maren sig mod Døren, 
lukkede den op og sagde: „Gud ske Lov, at a 
aldrig mere skal komme ind ad den."* 

Henni saae paa sit Maleri, sukkede og tænkte : 
„Hun var egentlig en skikkelig Pige, men alli- 
gevel det største Bæst jeg nogen Sinde har 
kendt." 



OTTENDE KAPITEL. 



Paa Jasrt. 

MEDENS Henni med en Følelse af Lettelse 
havde seet den tykke Maren forsvinde, var det 
modsatte Tilfældet med hans stakkels lille Hustru. 
Da Lili første Gang saaé den jydske Kæmpekvinde 
inden for sine Døre, blev hun forskrækket; men 
da hun opdagede, at denne Bondepige i Bunden 
var en skikkelig Skabning, besluttede hun at slibe 
denne raa Diamant, saa at dens gode Sider kunde 
komme til at lyse. Men alle disse Forsøg strandede 
paa en Uimodtagelighed, som er den jydske Natur 
ejendommelig. Maren vedblev med stor Ihær- 
dighed at slaa Porcellænet i Stykker, knække 
Stoleben, sprænge Gasovne og foretage mange 
andre lige saa nyttige Gerninger, som skaffede 
Henni forøgede Udgifter og bragte Lili til For- 
tvivlelse. 

Hun fik nu en ligefrem Modbydelighed for 
denne kluntede Bonde, som ikke vilde lade sig 
sige til Rette; men Forholdet mellem dem brast 

den Dag, da Maren satte hende i Vadsken og lod 
Generalinden se derpaa. 

Fra det Øjeblik af opgav Lili Ævret. Maren 
fik Lov til at gøre hvad hun vilde, og nu førte 
hun et Regimente, som end yderligere forringede 
Ægteparrets Bohave, og hyppig bragte det til at 
søge Kroen i Stedet for det hjemlige Middags- 
bord. Med stor Taalmodighed vedblev Lili at holde 
ud. Hun vidste jo, at den første Maj var Forløs- 
ningens Dag ; men at Maren vilde sige op i Slut- 
ningen af Marts, altsaa paa en Tid, hvor det vilde 
være overordentlig vanskeligt at skaffe en Efter- 
følger, det havde Lili ikke tænkt sig, og nu sad 
den stakkels lille Skabning ved Vinduet og grun- 
dede over, hvad hun egentlig skulde gribe til. 

Henni var for meget Kunstner og dertil saa 
upraktisk i slige Forhold, at hos ham kunde hun 
ingen Støtte vente. Hun tænkte et Øjeblik paa 
at tale med sin Tante om Sagen, men opgav det 
lige saa* hurtigt, idet hun huskede det Ansigt, 
denne ærværdige Dame havde sat op, da hun 
saae hende i Vadsken; ja saa var der jo slet ingen, 
der kunde hjælpe hende. Hun sad ved Vinduet, 
grundede og grundede, saae ud i den kolde, klamme 
Taage, der hang over Søndermarkens Træer, og 
naar hun sammenlignede denne kolde, graa Him- 
mel med den varme Sol, der havde lyst over 
hende paa „Villa Vitarna", var hun lige ved at 
græde. 

Da hørte hun over sit Hoved smaa, trippende 
Trin, ledsagede af en fornøjet Barnelatter. Det var 
„Dollemand**, der tog sin Motion oppe hos Skræd- 
deren, og fra ham gled Tanken over paa den 
jævne, godmodige Madam Mortensen, som hun 
havde trøstet hin bedrøvelige Aften, da „Dolle- 
mand" var gaaet paa Sold. 

Her var Hjælp at finde. I en Fart havde hun 
svøbt et Sjal om sig, og lidt efter ringede hun 
paa Madam Mortensens Køkkendør. 

Madammen lukkede selv op. I den ene Haand 
holdt hun en Gulerod, i den anden en Kniv, som 
hun lod falde, idet hun forskrækket udbrød: 

„Ih Gud, nej! det er jo Fru Falk. Vær saa 
artig at trine indenfor, jeg skal straks gøre mig 
færdig. " 

„Men Gud, Fru Mortensen," sagde Lili, „skraber 
De selv Gulerødder i Vadsken? Har De ingen 
Pige?" 

„Nej, det ved Gud jeg ikke har," klynkede 
Madam Mortensen. „Jeg havde et rigtigt Asen 
lige til i Forgaars; men saa smed Mortensen 
hende paa Porten, og nu er jeg bange, at hun 
stævner ham, fordi han kaldte hende en „Løgne- 
mær". 

„Men det var jo ogsaa rædsomt," sagde Lili 
forskrækket, „saadan noget maa man ikke sige." 

„Nej, det kan gerne være," udbrød Madam 
Mortensen, „men Ret har min Mand alligevel 

moralsk, om han maaske bliver dømt juridisk. 
Hvis De blot vil komme indenfor, saa skal De 
høre, hvorledes jeg sidder i det, for det er en 
hel Tragedie, kan jeg sige Dem." 

Med disse Ord lukkede Madam Mortensen Døren 
op til Dagligstuen, hvor Mortensen sad paa Bor- 
det i Færd med at vende et Par Bukser. Han 
saae yderst forskrækket ud ved Lilis Komme; men 
paa et Vink af Madam Mortensen gled han ned 
af Bordet, og lidt efter hørte man en Flaske 
blive trukket op i Stuen ved Siden af^ hvilket 
viste, at Mortensen havde hengivet sig til sin 
Yndlingsbeskæftigelse, for at hans Kone og den 
fremmede Dame kunde tale i Ro. — 

Madam Mortensen bad Lili tage Plads i Sofaen, 
satte sig paa en Stol foran hende og udbrød: 

„Ja, nu skal De blot høre, hvorledes jeg sidder 
i det; thi jeg troer ikke, nogen har siddet værre 
i det siden Adam og Evas Tid. 

Seer De, lille Frue, De kan vel nok huske den 
Gang, vi havde Historien med Malene, hende 
som rendte bort med min velsignede Dollemand. 
Aa Gud i Himlen, hvor jeg husker den forfærde- 
lige Nat, og jeg vil takke Dem i min Grav for 
al den Trøst og Lise, som De skænkede mig, da 
vi sad nere hos Doktor Møller og ventede paa 
Drengen. De talte saa mangt et trøsterigt Ord 
til mig, og aldrig skal jeg glemme, hvor god og 
kærlig De var i det Par Timer vi sad og ventede." 

„Aa, tal ikke om det/ afbrød Lili. „De gør 
mig ganske skamfuld, fortæl mig hellere, hvad 
der er i Vejen." 

„Ja, nu skal de bare høre," vedblev Madam 
Mortensen. „Da saa Malene var rendt bort og 
de stævnede Mortensen, maatte han ikke alene 
betale hendes Løn, men halvtredsindstyve Kroner 
for Tort og Tidsspilde, og De kan tro, kære Frue, 
det kneb med at skaffe de Penge til Veje. 

Da vi saa endelig var kommet ud over den 
Malheur, skulde vi jo have en ny Pige, og jeg 
rendte fra Fæstekontor til Fæstekontor hele Dagen 
igennem; men alle Vegne sagde de, at denne 
Historie med Malene var kommet ud i Byen, og 
at det derfor blev vanskeligt at finde nogen, som 
vilde tjene hos os. Jeg var lige ved at gaa ud 
af mit gode Skind af Træthed og Ærgrelse; men 
saa ringede det en Eftermiddag paa vor Dør, og 
ude i Gangen stod en køn lille Pige med en 
Paraply under Armen og en Salmebog i Haanden. 

Hun sagde, at hun hed Martha Martensen, og 
at hun havde tjent hos en Biskop i tre Aar, men 
nu var kommet bort, fordi han var død. Hun saae 
saa god og skikkelig ud; men alligevel vidste 
jeg ikke rigtig, om jeg skulde tage hende, og 
saa spurgte jeg hende, om hun tilhørte nogle af 
disse nye Foreninger, som gør Pigerne tossede; 
men hun svarede, at hun kun var Medlem af en 

eneste Forening, som holdt Bønnemøder og hed 
„Det blødende Hjerte fra Golgatha", 

Det lød saa underligt frimureragtig, syntes jeg, 
men alligevel fæstede jeg hende, og jeg kan ikke 
sige andet, end at jeg i Begyndelsen var over- 
maade fornøjet med hende. Hun gjorde sine Sager 
godt, var flink og paapassende i alle Maader; 
men det eneste, jeg ikke syntes om, det var, åt 
hun saa ofte skulde til disse Bønnemøder, og til 
Slutning blev hun Medlem af deil kvindelige Nat- 
mission. 

Om Søndagen skulde hun bestandig i Kirke, 
og det kunde jeg jo ikke godt nægte hende. 

Længere hen paa Eftermiddagen skulde hun 
til Bønnemøde, og naar de holdt Møder i Nat- 
missionen, kom hun aldrig hjem før Klokken fire, 
og saa fortalte hun saa rørende om alle de unge 
Kvinder, som de havde omvendt ved Bøn og 
Skrifte. Se saadan gik det hele jo rigtig godt et 
Par Maaneder, men saa sidder Mortensen paa 
Bordet, og saa siger han pludselig til mig: 

„Hør Caroline, synes du ikke, at Martha har 
forandret sig?" 

Jeg saae paa ham og sagde: 

„Forandret sig," jeg synes hun er altid den 
samme, hvad mener du med det?" 

»Jo> jeg skal sige dig, Caroline," sagde han, 
„jeg er jo vant til at tage Maal, og jeg har et 
sikkert Blik for de Dele. Da Martha kom her. 

maalte hun saadan circa nogle og tyve Tommer 
om Livet; men nu tør jeg bande paa, at hun er 
naaet op til tredive." 

„I Gud fri og forbarme sig, Mortensen, hvad 
mener du dog med det?" 

,Ja," sagde Mortensen og trak svært paa det, 
„jeg mener at hun vistnok gaar for meget i „Det 
blødende Hjerte", og hun har vist heller ikke 
godt af disse Natmissionsmøder." 

„Aa, hvor vil du hen?" svarede jeg. „I den 
Henseende kan du være vis paa, der er intet i 
Vejen, hun er en gudfrygtig og sædelig Pige, og 
saa har hun jo oven i Købet tjent hos en Biskop. " 

„Ja, nu kan vi jo se," sagde Mortensen, og 
saa syede han videre. 

En Uge efter kom Martha ind til mig og sagde 
op lige midt i Maaneden, og da jeg spurgte 
hende, hvad det skulde betyde, svarede hun, at 
hun var forlovet med en Missionær fra „Gut- 
surate" ovre i Indien, og at hun skulde følge 
ham derover for at omvende Hedningerne. 

„Ja, det var jo forskrækkeligt," sagde Lili, som 
uforstaaende havde hørt paa det hele. 

„Forskrækkeligt!" udbrød Madam Mortensen, 
„ja det maa De nok sige, veed De, hvor Gut- 
surate ligger?" 

„Nej!" sagde Lili forbavset. 

„Det ligger min Salighed ude i Amaliegade 
og hedder paa Dansk „Fødselsstiftelsen", saa kan 

De jo nok forstaa, hvad Martha havde gjort paa 
sine Natmissionsmøder; men troer De, jeg fik 
hende til at tilstaa, da jeg besøgte hende derude? 
Ikke et levende Kvæk vilde hun frem med, hun 
vedblev blot at sige, at hun var forlovet med 
Missionæren, og at det var kommet over hende 
paa et Bønnemøde, da hun var sammen med ham. 
Ja saa var hun væk, og saa havde jeg igen ingen 
Pige.« 

„Men De havde jo en for nylig!" sagde Lili, 
„det er jo ikke ret mange Dage siden, at jeg 
saae hende staa paa Trappen og tale med Maren." 

„Ja, det var Alvilda, det Skarn ! " raabte Madam 
Mortensen, „hende jeg talte til Dem om ude i 
Køkkenet, nu skal De bare høre. 

Jeg rendte igen fra Fæstekontor til Fæstekon- 
tor, jeg satte Avertissement i Avisen; men lige 
meget hjalp det alt sammen, for jeg skal sige 
Dem, at de københavnske Tjenestepiger vil ikke 
tjene her ude i Valby, som ligger saa langt fra 
Tivoli og alt det Sjov, der er inde i Byen. 
Endelig en Dag meldte der sig en stor stærk 
Pige, som jeg syntes rigtig godt om; men hun 
havde hverken Skudsmaalsbog eller Anbefalinger 
eller noget andet. Hun havde tjent i tre Aar hos 
en Værthusholder i Vandløse, men havde sagt op, 
fordi Gæsterne havde været uartige mod hende. 

Naa, saa fæstede jeg da hende, og det gik 
ligesom med Martha. I Begyndelsen gjorde hun 

pænt rent, lavede ordentlig Mad, og jeg var rigtig 
fornøjet med hende i alle Maader og glad over, 
at vi endelig havde faaet et trofast Tyende. Da 
hun saa havde tjent en fjorten Dage hos os, kom 
hun en Dag gra^dende ind til mig og sagde: 

„Aa, kære Frue, jeg veed ikke hvad jeg skal 
gøre. Min Søster, som er gift med en Smede- 
svend ude paa Østerbro, er blevet saa forfærde- 
lig syg og har slet ingen til at passe sig; for om 
Dagen er Manden paa Arbejde, og nu ligger hun 
alene med tre smaa Børn, derfor vil jeg gerne bede 
Fruen, om jeg ikke maatte gaa ud og se til hende." 
Jeg kunde naturligvis ikke nægte hende dette, 
og den Dag gik hun bort før Middag, saa at jeg 
selv maatte lave Middagsmaden, selv dække Af- 
tensbord, og da jeg havde gjort det, mente jeg, 
at hun vel nok vilde komme hen ad elleve, men 
den blev tolv, et, to, og først Klokken fire hørte 
jeg hende komme op ad Trappen, og saa sagde 
jeg til hende, at det maatte hun ikke gøre en 
anden Gang; men hun svarede blot, at hendes 
Søster havde været saa forfærdelig syg og ligget 
i Krampetrækninger, saa de maatte hente Dok- 
toren, og hun maatte hjælpe med at holde paa 
hende, medens Doktoren gjorde noget ved hende. 
Da Doktoren saa var gaaet, maatte hun blive 
for at give hende Medicin, og derfor var hun 
kommet saa overordentlig sent hjem; men det 
skulde aldrig hænde mere. 

Da der saa var gaaet tre til fire Dage, kom 
hun igen og sagde, at Søsteren laa paa sit Yderste, 
hun maatte endelig have Lov til at tage ud til 
hende for at sige hende Farvel. Det kunde jeg 
naturligvis heller ikke sige nej til, og saa gik 
det lige som sidste Gang. Hun tog bort Klokken 
to og kom først hjem igen den næste Morgen 
Klokken syv, og saa fik jeg akkurat den samme 
Historie om igen. 

De kan tro, kære Fru Falk, det var ikke 
morsomt at sidde oppe hele Natten og vente paa 
Pigen. Man taler saa tidt om, at de stakkels Piger 
maa sidde oppe og vente paa Herskabet, men 
ingen aner, hvor mange Nætter Herskabet venter 
paa dem ; men Herregud, tænkte jeg, hun har jo 
den stakkels Søster med de smaa Børn, og saa 
vilde jeg ikke sige noget, og atter et Par Gange 
gentog den samme Historie sig. 

Saa kom hun en Dag tudbrølende ind til mig 
med Forklædet for Øjnene, og da jeg spurgte, 
hvorfor hun græd, sagde hun: 

„Nu er min stakkels Søster død, maa jeg ikke 
have Lov til at tage ud og klæde hende. "* 

„Herregud! er hun død fra de smaa Børn," 
sagde jeg, „det var dog en sørgelig Historie. Ja, 
naturligvis maa De gaa derud, og her har De tre 
Kroner til en Krans, for hun skal dog have nogle 
Blomster med i sin Grav." 

Saa tog hun de tre Kroner; men hvor længe 

hun har været om at klæde Søsteren vil De 
bedst forstaa, naar jeg siger Dem, at hun først 
kom hjem den næste Morgen Klokken fire, og 
saa fortalte hun igen, at der havde været saadan 
en Jammer derude hos Manden og Børnene, saa 
det ikke var til at holde ud for noget Menneske, 
og derfor blev hun for at trøste dem; men nu 
var Søsteren død, og saa skulde hun nok for 
Fremtiden blive hjemme. 

Da der saa var gaaet en Uges Tid kom hun 
igen ind til mig og spi^rgte, om hun ikke kunde 
faa Ferie et Par Dage; thi Søsterert skulde be- 
graves i sin Hjemstavn ude ved Køge, og hun 
vilde dog saa gerne være med til den Fest, som 
hun kaldte det. 

Jeg spurgte Mortensen, hvad jeg skulde gøre, 
men han saae saa underligt paa mig og sagde: 

„Hør, Caroline, nu troer jeg, at jeg gaar lidt ud 
paa Østerbro." 

„Hvad vil du dér, Mortensen?" spurgte jeg, 
„hun er jo død og skal begraves." 

„Ja, det kan gerne være, men saa vil jeg 
ogsaa give min Krans, og dermed gik han. 

En Time efter kom han tilbage og sagde: 

„Caroline, nu skal du høre, hvad for en Fri- 
kadelle Alvilda har lavet os. Da jeg kom ud, der 
hvor Smedesvenden boede, blev jeg lukket op af 
en meget net Haandværkerkone, og da jeg spurgte, 
om hun kendte noget til Alvilda, sagde hun, at 

det gjorde hun rigtignok, for det var hendes 
Søster. 

„Men Gud fri og bevare os dog, De er jo død I" 
raabte jeg og tumlede tilbage. 

»Nej, jeg er ved Gud spillevende," sagde hun, 
»og jeg sidder netop med min Mand og spiser 
til Middag; men hvem siger, at jeg er død?" 

„Aa, det er noget jeg har hørt i Byen," sagde 
jeg diplomatisk; „men det glæder mig at se, at 
De er godt over det. Har De ikke noget Bud 
med til Deres kære Søster, thi nu skal jeg hjem 
og tale med hende." 

„Nej, naar De bare vil hilse hende," sagde 
Konen, „for jeg har ikke seet hende de sidste Bre 
Uger." Og dermed gik jeg. 

Da jeg saa kom hjem, kaldte jeg Alvilda ind 
fra Køkkenet og læste hende Moses og Profe- 
terne, saa det klirrede i Ruderne; men da hun 
saa stak i at grine, blev jeg saa tordnende gal, 
at jeg kaldte hende for en „Løgnemær", og saa 
sagde hun, at det skulde jeg faa betalt. 

En Time efter var hun borte, og den næste 
Dag kom der en ung blegnæbet Fyr, saadan en 
rigtig Splejs med en Studenterkasket i Haanden. 
Han sagde, at han var Medhjælp ved den ubil- 
lige Retspleje, som de har deroppe i Studenter- 
samfundet, og da jeg spurgte ham, hvad han vilde, 
svarede han, at han kom paa Alvildas Vegne for 

at stævne mig. Jeg havde kaldt hende en „Løgne- 
mær", og det var kriminelt." 

„Ja, men hun er jo en forbandet Løgnemær, 
saa det kan jeg aldrig blive stævnet for." 

»Ja, jeg beder om Forladelse," svarede den 
blegnæbede Fyr, „det kommer af, at De inte er 
Jurist. Havde De sagt, at hun var faret med 
Usandhed eller havde meddelt Dem noget urig- 
tigt, — saa kunde det endda gaa." — 

„Hvis jeg havde kaldt hende en „urigtig Mær", 
kunde det saa have gaaet?" spurgte jeg. 

„Nej," svarede han og drejede paa Kasketten, 
„for Udtrykket „Mær" er ogsaa kriminelt, og jeg 
vil sige Dem, at De taber Sagen, hvorledes De 
end vender og drejer Dem. De vil blive kaldt op 
i Politiretten hveranden Dag, komme, til, at betale 
halvtreds Kroner i Bøde, og Udtrykket „Løgne- 
mær" bliver mortificeret. Se det kan De jo ikke 
staa Dem ved." 

„Nej," sagde jeg aldeles betuttet over al den 
Jurjsprodens, men hvad skal jeg da gøre?" 

„De skal se at faa Sagen forligt i Mindelighed," 
svarede han og saae meget fiffig ud. „Naar 
De giver Pigen halvtreds Kroner, saa lader hun 
Sagen falde og saa er De fri for al det Vrøvl, 
som ellers vilde komme." 

„Ja, men jeg har ikke halvtreds Kroner!" raabte 
Mortensen fortvivlet. „Jeg er kun en fattig Skrædder 
og veed ikke, hvor jeg skal tage de Penge fra." 

Den blegnæbede Fyr grundede lidt og sagde: 
„Ja maaske lader hun sig nøje med tredive, men 
under det gaar hun bestemt ikke, det vil jeg 
sige Dem." 

Saa endte det med, at Mortensen maatte be- 
tale Alvilda for alle de Løgne, som hun havde 
bundet os paa Ærmet." 

Lili var under denne Beretning blevet mere 
og mere forfærdet, og nu udbrød hun fortvivlet: 

„Herregud, Madam Mortensen, jeg har jo heller 
ingen Pige, Maren har sagt op i Utide." 

„Har hun sagt op!" raabte Madammen, „Gud 
fri og bevare os, saa sidder vi jo begge to lige 
net i Suppen. 

„Det er derfor jeg er kommet op til Dem, 
Madam Mortensen, sagde Lili beklemt. . ,Jeg vil 
saa gerne spørge Dem til Raads. Jeg er jo saa 
ung og uerfaren med Hensyn til Tjenestefolk, 
desuden har de jo sat min Mand i Avisen, fordi 
at Maren tog Gift, og nu veed jeg slet ikke, hvor- 
ledes jeg skal bære mig ad med at fæste en ny 
Pige." 

Madam Mortensen saae meget betænkelig ud, 
grundede lidt og sagde saa: „Ja seer De, lille 
Frue, i gamle Dage var det Pigerne, som søgte 
Tjeneste hos os — nu er det derimod os, som 
maa søge Pigerne, og jeg veed ikke noget bedre, 
end at De skriver en Ansøgning, som De helst 
skal lade komme i „Herregaardenes Avis"; thi 





'KJi^^ »eøet for kon Pto iec £nr De aUris ^ 






^yjtn H e gre^AJid. hTid skal leg dog skrire?* 
%dj^ Lil: be£ppec ,ieg fofstaar mis alddes ikke 
f»a de Dele.' 

4pLad fri^ skrive for Dem.* sagde Madammen, 
^nn ikal De se, at jeg skal lave dec guiske 
anderledes.* 

Hun salte sig ned ved SkrirebOTdet, grandede 
fidt, og kort eher leverede hun Lili Mgende: 

«Et ungt Ægtepar uden Bern, som finer et 
meget stille Liv og ikke gør store Fordringer, 
hverken til Selskabelighed, eUer i andre Maader 
falder Tyendet til Besvær, søger snarest mulig 
en Enepige, helst fra Landet Der vil blive givet 

Udgangslov et Par Gange om Ugen og Løn efter 
Overenskomst. Man behager enten mundtlig eller 
skriftlig at henvende sig til Skræddermester Mor- 
tensen, „Villa Valby", hos hvem yderligere Op- 
lysninger kan faas."* 

Ja, det lyder jo rigtignok pænere," sagde 
Lili. „Troer De, at der kommer nogen paa den 
Ansøgning?" 

Ja, det veed jeg ikke," svarede Madam Mor- 
tensen, „for at faa Piger i Slutningen af Marts 
Maaned, det er lige saa svært som at finde 
Storke ved Juletid. 

Skal jeg besørge Avertissementet for Dem?" 

„Aaja!" udbrød Lili lettet. „Tak skal De have. 
Madam Mortensen, Gud give, at det dog maa 
gøre Virkning." 

„De skal ikke være saa fortvivlet," sagde 
Madam Mortensen, der saae Lilis Sindsbevægelse. 
„Det værste der kan hænde er jo, at der slet 
ingen kommer, og i saa Fald skal jeg nok hjælpe 
Dem. Jeg har en Søster, som er gift ude i, Her- 
løv, og som har to rigtig flinke og rare Døtre; 
de har saa tidt ønsket at komme ind til Køben- 
havn for at se lidt af Byen, og nu vil jeg skrive 
til dem. Tjene skal de naturligvis ikke; men den 
ene beholder jeg hos mig, og saa sender jeg den 
anden ned til Dem, lille Frue, for det Tilfældes 
Skyld, at der ingen skulde melde sig." 

Lili takkede og gik, hjertelig rørt over Skræd- 
dermadammens Venlighed. 

Et Par Dage forløb i bange Forventning ; men 
endelig den tredje ringede det, og ind traadte en 
gammel, lidt forvokset Pige med et blegt, ind- 
faldent Ansigt og spurgte med blød, indsmigrende 
Stemme: 

„Tør jeg spørge, om det er Fruen, jeg har den 
Ære at tale med?" 

„Ja," sagde Lili, „kommer De for at søge Tje- 
neste?" 

»J^ j^g gør, ærede Frue, det er saadan en 
vanskelig Tid at komme i Tjeneste paa ; men jeg 
har ligget paa Hospitalet i fire Uger over al den 
Ærgrelse, jeg maatte døje det forrige Sted, hvor 
jeg tjente." 

„Hvor var det?" spurgte Lili. 

„Ja, Fruen kender ham maaske nok. Det var 
hos Konferensraad Willer i Hellerup, hvor jeg 
har været i hele seksten Aar til stor Tilfredshed 
for Herskabet." 

„Hvorfor kom De da bort?" spurgte Lili. 

„Ja Gud, ærede Frue, det er en sørgelig Hi- 
storie. Jeg blev sjekeneret bort af Kokkepigen, 
som var den elendigste Skabning under Solen, 
for hun løj værre end en Hest kan rende. Jeg 
skal sige Fruen, jeg er født i et godt Hjem og 
har haft kærlige Forældre, der har givet mig en 
god Opdragelse og lært mig, at Løgn og Be- 

drageri er en Vederstyggelighed for Herren. Nu 
saae jeg, at den Skarns Kokkepige, Malvine hed 
hun, snød Konferensraadinden, saa Vandet drev 
hende ud af Øjnene; for Malvine tog paa Kurven, 
saa De ikke kan gøre Dem noget Begreb derom. "" 

„Hvad, tog hun paa Kurven?" spurgte Lili, 
som ikke forstod dette københavnske Udtryk. 

„Varer, naturligvis, ærede Frue. Naar hun for 
Eksempel hos Urtekræmmeren købte grøn Sæbe 
for en Krone, saa smækkede hun en Krone og 
halvtreds paa Regningen. Ja De kan tænke Dem, 
det var saa galt, at jeg i Fruens Regnskabsbog 
saae, at Malvine havde givet en Krone for et 
Kaalhoved, som man paa Grønttorvet køber for 
fem og tyve Øre, og saa kom Malvine og jeg en 
Dag op at toppes, fordi hun sagde, at de . tre 
Sølvskeer, som var blevet borte, havde ligget i 
min Skuffe." 

„Hvordan kom de da der?" spurgte Lili. 

„Aa Gud, ganske naturligt, ærede Frue, . jeg 
skulde jo pudse dem, og saa lod jeg dem ligge 
i min Skuffe, medens jeg gik i Byen, og saa 
gik Malvine ind til Fruen og sagde, jeg havde 
stjaalet de tre Sølvskeer; men saa fortalte jeg 
Fruen, hvordan Malvine snød hende fra Morgen 
til Aften. Fra det Øjeblik af kunde jeg ikke 
nære mig længere for det forbandede Asen, hun 
drillede og sjekenerede mig hele Dagen, saa jeg 
til sidst blev syg og kom paa Hospitalet, og 




236 



maatte sige Tjenesten op hos Konferensraaden, 
som var en dejlig Mand i alle Maader."" 

„'Har De Deres Skudsmaalsbog med?" spurgte 
Lili. 

„Nej, ærede Frue, den er hjemme, for den 
skulde først paategnes af Konferensraaden, og 
siden skulde jeg til Politiet med den. Men jeg 
har en Anbefaling fra Konferensraaden, som jeg 
vil give Fruen i Stedet for Bogen, saa kan Fruen 
selv se, hvor længe jeg har været i Tjenesten." 

Lili tog mod Anbefalingen, og efter at have 
læst den flygtigt igennem, sagde hun: 

„Ja, det seer jo rigtig godt ud, og jeg troer 
ogsaa, at De vil kunne finde Dem i Tjenesten 
hos os. Vi gør jo heller ikke store Fordringer, 
men naar jeg ikke har Deres Skudsmaalsbog, kan 
jeg ikke fæste Dem." 

„Jo, ærede Frue," svarede Pigen, „det kan De 
meget godt, for De behøver blot at give mig 
Penge paa Haanden, saa er Sagen dermed af- 
gjort for Retten. De andre Steder, hvor jeg har 
tjent, har jeg faaet fire Kroner i Fæstepenge, og 
naar De har min Anbefaling løber jeg jo ikke 
fra Dem." 

Lili tog sin lille Husholdningskasse frem og 
gav hende med et Suk de Bre Kroner; thi Kas- 
sens Indhold var paa Slutningen af Maaneden 
saare magert. „Ja saa kommer De altsaa i Mor- 
gen Aften?" 

„Gud bevare os," svarede Pigen, det kan De 
rigtignok stole paa; men der var en Ting, jeg 
saa gerne vilde bede Fruen om. De maa ikke 
blive vred paa mig derfor." 

„Naa, hvad er det?" spurgte Lili lidt ængsteligt. 

„Jo, ærede Frue, min Sygdom har sat mig saa 
meget tilbage, at jeg har maattet sætte mit Tøj 
paa Huset." 

„Paa Huset!" udbrød Lili, „hvad for et Hus?" 

„Ih, veed Fruen ikke, hvad Huset er," svarede 
Pigen ganske forundret. „Det er saamænd Assi- 
stenshuset, der ligger for Enden af Nybrogade, 
lige ved Gammel Strand. Der staar mit Tøj, for 
jeg skal sige den ærede Frue, at jeg holder ikke 
af at sætte det hos Pantelaaneme, desformedelst 
at de tager saa ublu Renter; men paa Huset 
staar det ganske sikkert til man løser det ind 
igen. Dertil behøver jeg de seks Kroner, som jeg 
har laant paa Tøjet. Jeg vilde saa gerne se lidt 
ordentlig ud, naar jeg kommer i Huset hos Fruen, 
og derfor haaber jeg ikke, at De vil tage mig 
ilde op at laane mig seks Kroner, som De saa 
siden kan trække af paa min Løn for den første 
Maaned. De veed ikke, ærede Frue, hvad det er 
at være saadan en stakkels fattig Sjæl, som er 
syg og elendig og uden Støtte i Verden — " her- 
med brast hun i Graad, „og jeg kan ikke engang 
tiltræde nogen Kondition, naar jeg ikke har mit 
Tøj." 

Lili blev grebet af Medlidenhed, rodede atter 
op i sin lille Husholdningskasse og fik endelig 
med stort Besvær de seks Kroner skrabet sammen 
i Smaapenge. Da hun rakte Pigen dem, hørte 
Graaden op, og i dens Sted traadte et noget lunt 
Smil, som Lili opfattede som en Ytring af Tak- 
nemmelighed. 

„Ja, saa kommer min Kommode Klokken seks," 
sagde Pigen i Døren. Jeg skal nok selv lade den 
bære op; thi det er jo paa Kvisten ^ jeg skal 
have mit Kammer. Og under, mange Taksigelser 
forsvandt den lille forvoksede Skabning ud ad 
Døren. 

Da hun var vel borte, drog Lili et lettende 
Suk og gik saa op paa Kvistkammeret, hvor 
Maren havde haft sin Residens. Du milde Gud 
og Skaber, hvor saae der ud! Hele Gulvet flød 
med Papirstumper og Laser af gammelt Tøj. 
Foran Kakkelovnen laa den knækkede Ildtang, og 
i Vinduet stod et helt Regiment af Flasker, som 
viste, at Maren havde ydet et betydeligt Kontin- 
gent til Carlsberg Bryggerierne. Sengen var uredt. 
Lagnerne i Laser, Krølhaarene kiggede ud af 
Madrassen, kort sagt det hele saae saa svinagtigt 
ud, at Lili ikke vidste levende Raad for, hvor- 
ledes hun skulde faa Værelset i Orden til i 
Morgen. 

Hun gik altsaa paany til Madam Mortensen og 
fortalte hende, hvad der var hændet. 

„Gud bevare os," sagde Madammen, „har De 
givet hende Fæstepenge?" Det bruges ikke 
længere, for skulde man give alle dem Fæste- 
penge, man tager i Tjeneste, saa kunde man saa- 
mænd komme til at give hver evige Maaned. 
Ja, havde hun endda givet Dem sin Skudsmaals- 
bog i Pant; men denne Anbefaling — " 

„Aa, den var saa udmærket!" sagde Lili. „Hun 
havde tjent seksten Aar hos Konferensraad Willer, 
som anbefaler hende baade for Troskab og Omhu 
ved sin Gerning." 

„Ja, men en Skudsmaalsbog er dog sikrere," 
sagde Madam Mortensen; „men nu kan vi jo se, 
om hun kommer." 

„Kommer!" udbrød Lili forfærdet, „troer De, 
hun skulde blive borte?" 

„Ja, det vil jo Tiden vise; men havde jeg 
været i Deres Sted, Frue, saa havde jeg rigtignok 
ikke fæstet hende uden Skudsmaalsbog. Men det 
gaar vel nok altsammen." 

Fra Madam Mortensen begav Lili sig ned til 
Henni, som lige var kommet hjem fra Akademiet. 
Stolt og glad fortalte hun, at hun havde fæstet 
en rigtig rar Pige, og at det altsaa havde viist 
sig, at det Overfald, han havde lidt i „Pigernes 
Værn", ikke havde noget at betyde. 

„Hvor gammel var hun?" spurgte Henni. 

„Aa, hun saae saadan ud til at være hen ved 
fyrretyve Aar, og saa var hun noget forvokset." 

„Gud ske Lov,'' sagde Henni, „saa faar hun 
vel ingen Kæreste for det første. Hvad hed hun 
for Resten?" 

„Hun hed Jensine Jensen og havde tjent hos 
Konferensraad Willer i Hellerup. Her skal du se 
en Anbefaling, som Konferensraaden havde givet 
hende, den kan saamænd ikke være bedre.'' 

Henni tog Papiret og læste: 

„At Pigen Jensine Jensen har tjent os i seksten 

Aar, og i al den Tid viist Traaskab i sit Forhol 

til os og stor Omhud for al sin Gerning, er det 

mig en Glæde at bevine. 

Willer 

Konfirensraad" 

„Og den Anbefaling har du taget for gode 
Varer? Tror du, at en Konferensraad „beviner", 
at hans Tyende har tjent ham med Traaskab og 
Omhud?" 

„Staar der virkelig det I " udbrød Lili forfærdet. 
„Det var halvmørkt, da hun gav mig den, og jeg 
læste den kun flygtig igennem." 

„Den har hun min Salighed selv skrevet," 
sagde Henni; „jeg kan ikke forstaa, at du har 
været saa dum at tage imod den." 

„Men det kan jo være en Kopi; for de rigtige 
Anbefalinger plejer Pigerne jo at gemme, da de 
er saa bange for at miste dem." 

„Ja muligvis ; men hvordan saae hun for Resten 
ud?" 

„Aa, jeg fik saadan en Medlidenhed med 
hende; hun havde været syg og ligget paa Ho- 
spitalet, saa hun maatte sætte sit Tøj paa Assi- 
stenshuset. Jeg gav hende seks Kroner i For- 
skud, paa Lønnen, for at hun kunde faa det løst 
ud." 

Henni svarede ikke, hans Ansigt fortrak sig 
til et ironisk Smil, og saa gik han hen til Vin- 
duet og fløjtede. 

„Hvorfor svarer du ikke?" spurgte Lili, „har 
jeg baaret mig galt ad?" 

„Det vil Tiden vise," sagde Henni, „nu maa 
jeg til Byen, jeg kommer først tilbage ud paa 
Aftenen." 

Da Klokken blev seks den næste Aften, sad 
Lili og lyttede, stadig ventende paa, at Klokken 
skulde ringe for at anmelde Kommodens Ankomst ; 
men Klokken blev seks, syv, endelig otte, og der 
kom hverken Kommode eller Pige. „Blot hun 
dog ikke er forulykket," tænkte Lili og gik atter 
op til Madam Mortensen for at fortælle hende 
det passerede. 

,Ja, det tænkte jeg jo nok," sagde Madammen, 
„at hverken Kommoden eller Pigen vilde komme, 
ligesom De heller ikke seer mere til de ti Kroner, 
som De har laant hende ; dem kan De vist skyde 
en hvid Pind efter. 

„Hvad siger De, Thielsen?" 

Thielsen, som havde været oppe hos Madam 

Vilhelm Bergsøe: Pigesorger. 16 

Mortensen for at kræve hende for Husleje, spurgte 
med politimæssig Alvor: „Hvad hed den Pige 
og hvor tjente hun?" 

„Hun hed Jensine Jensen og havde tjent hos 
en Konferensraad Willer i Hellerup." 

„Der bor ingen Konferensraad derude, saavidt 
Jeg veed," svarede Thielsen, „og naar Pigen har 
kaldt sig Jensine, kan vi gerne straks lade hende 
løbe. " 

„Ja, men hun havde ligget paa Hospitalet, saa 
der maa de vel vide hvem hun er, sagde Lili. 

„Aa," sagde Thielsen og lo, „den Historie 
kommer de alle med. De har altid ligget paa Ho- 
spitalet, sat Tøjet paa Assistenshuset, og naar 
Folk saa bliver rørt, griner de bagefter ad dem. 

De er blevet snydt for Deres Penge, lille Frue, 
og gør vistnok bedst i at se Dem om efter en 
anden Pige." 



Foruden disse nagende Pigesorger havde Lili 
i den sidste Tid faaet en anden, af en langt al- 
vorligere Natur. 

Hun havde lagt Mærke til, at Henni, som før 
havde været saa glad og munter, nu var yderlig 
forstemt. Hun hørte nu hverken hans Sang eller 
hans lystige Fløjten. Naar hun traf ham i Ate- 
lieret, stod han stadig foran sit store Billede, som 
han var i Færd med at restaurere; men hun 

kunde tydelig se, hvor utilfreds han var med 
dette Arbejde, og naar hun spurgte ham, hvor- 
ledes Billedet vilde blive, rystede han blot paa 
Hovedet med et sørgmodigt Smil. I den sidste 
Tid var han derimod jævnlig borte, og naar han 
kom tilbage var han i yderst slet Humør; men 
spørge ham, turde hun ikke, hun saae hvor for- 
pint han var og foretrak derfor at tie. 

Da hun en Formiddag gik op til ham i Ate- 
lieret, stod han ikke som sædvanlig foran sit 
Billede, men sad sammensunken i en Lænestol 
med Ansigtet støttet i begge sine Hænder. Han 
foer op ved hendes Komme og spurgte lidt barskt: 
„Hvad vil du her? I Dag maa du ikke forstyrre 
mig.** Hendes Blik gled rundt i Atelieret, og til 
sin Forbavselse saae hun, at der baade paa det 
store Maleri og paa alle de mange Skitser var 
hæftet smaa trykte Numre, og ængsteligt spurgte 
hun, hvad det skulde betyde. 

Henni rejste sig, bød hende Stolen, tog Plads 
ved hendes Side og sagde med lav Stemme: 

„Kære Lili, det bliver nu nødvendigt at jeg 
taler rent ud med dig. Jeg har i den sidste Tid 
været saa forpint af Næringssorg, at jeg har følt 
mig ligefrem syg. Det er bedre at du faar alt 
at vide, end at du gaar i den Uvished, som du 
naturligvis maa føle ved at se mig saa forandret. 

Jeg har laant Penge hos Doktor Møller. Du 
veed, at han var min Faders trofaste Ven og at 

han betragter mig som sin Søn; men jeg kan 
ikke bestandig blive ved at gøre det ene Laan 
efter det andet, og derfor maa jeg nu skaffe Ud- 
veje, ikke alene til at betale ham, men ogsaa 
for at faa det nødvendige til vort Ophold. 

Jeg har derfor rendt Byen rundt fra den ene 
Kunsthandler til den anden for at faa dem til at 
købe det store Maleri og mine Skitser; men 
Priserne som de har budt mig er saa ringe, at 
jeg slet ikke kan gaa ind derpaa. Derfor har jeg 
nu talt med en Prokurator og har faaet ham til 
at assistere mig ved den Auktion, som jeg agter 
at afholde over alle mine Arbejder. Det er en 
kunstforstandig Sagfører, som i Reglen faar gode 
Bud, og naar jeg faar det hele solgt, kan det 
vel nok bringes op til en to Tusinde Kroner, 
hvoraf jeg kan betale Møller det halve, med det 
andet halve maa vi saa se at hugge os igennem, 
saa længe vi kan.** 

„Herregud!'' udbrød Lili grædende, „vil du 
sælge alle dine dejlige Skitser, som du jo selv 
har sagt var saa nødvendige, naar du skulde 
male større Billeder. Kære, kære Henni, kan du 
dog ikke finde paa noget andet?'* 

„Nej," svarede Henni med dæmpet Stemme. 
„Jeg maa opgive at blive Kunstner og søge 
lavere, men sikrere Kaar." 

„Hvad mener du med det?" spurgte Lili for- 
færdet. 

„Hør nu, kære Lili, den første Betingelse for 
at leve er at tjene Penge. Danmark er et rigt 
Land, men det er fattigt for Kunstnere, Digtere 
og Videnskabsmænd. Man spiser sine Penge op 
eller bruger dem til ållehaande Sport. Det er 
ikke som i gamle Dage, hvor Kunsten ikke led 
nogen Trang; men nu maa den, som der staar i 
Visen, betle mangen en Gang. Jeg har derfor 
fattet en Plan, som vil sætte mig i en ringere 
Virksomhed, men hvorved vi dog kan tjene til 
det daglige Brød. Gud maa saa raade for Resten."* 

„Hvad vil du da gøre?" 

„Seer du, jeg vil aabne et Kursus baade for 
Damer og Herrer i Tegning og Maling. Jeg har 
desuden sat mig i Forbindelse med et Par af 
vore illustrerede Blade, til hvem jeg skal levere 
Tegninger hver Uge, og for to af de største Bog- 
handlere skal jeg illustrere de Værker, som kom- 
mer paa deres Forlag. Ved al denne Virksomhed 
haaber jeg at tjene saa meget, at jeg bliver fri 
for de Sorger, som nu er ved at tynge mig til 
Jorden." 

„Du vil altsaa opgive at blive Kunstner!" ud- 
brød Lili forfærdet. „Nej, nej Henni, det maa du 
ikke." 

„Kunstner er jeg," svarede Henni stolt, „men 
vel næppe af de store, dog vil jeg hellere regnes 
blandt de smaa end føre et saa forpint og usselt 
Liv, som det jeg har ført siden vi vendte til- 

bage fra Italien. Hør nu, kære Lili, nu maa du 
gaa. Jeg skal gøre Kataloget færdigt, for om 
fjorten Dage vil Auktionen blive holdt." 

Lili rejste sig grædende; men Henni kyssede 
hende og sagde: „Tab hu ikke Modet, forhaa- 
bentlig er det en Overgang. Jeg veed ikke, hvor- 
ledes jeg har det; men det forekommer mig altid, 
at Skæbnen ikke kan lade mig ligge. — Knuger 
den mig end til Jorden en Tid, saa mærker jeg 
en indre Stemme, som hvisker til mig, at jeg 
vil rejse mig igen." 

„Gud give, det maa blive saaledes," sagde 
Lili, „ellers faar jeg aldrig en glad Time mere." 

Den Nat sov Lili ikke. Tusinde Planer gik 
igennem hendes lille Hoved, skiftende Fantasi- 
billeder malede sig for hendes Blik; men hver 
Gang hun troede at have fundet en Løsning, 
viste det sig, at den kun tilhørte Drømmen, men 
ikke Virkeligheden, og da Henni næste Morgen 
forlod hende, var hun saa tanketræt, at hun ikke 
kunde tænke mere. 

Blandt de mange Fantasier, der den Nat var 
gaaet gennem hendes Hoved, havde hun særlig 
dvælet ved een, og det var hendes Tante, Gene- 
ralinden. Naar denne fik at vide, hvor ulykkelig 
de var stillet, naar hun fortalte hende, at Hennis 
Kunstnerkald stod paa Spil og at de maatte synke 
ned til en kummerlig Tilværelse, saafremt hun 
ikke traadte hjælpende til, saa kunde jo denne rige 

Dame, der svømmede i Guld, ikke være bekendt 
at sige Nej. Hun var jo dog Lilis Tante, og om- 
end hun ikke havde staaet i noget godt Forhold 
til Lilis Moder, saa var de dog Søstre; ja, hun 
kunde og maatte hjælpe. 

Henni havde sagt, at han først kom hjem 
henad Aften ; men da Klokken var fire, var Lilis 
Beslutning taget. Hun gik ind i sit Soveværelse, 
eftersaae sin tarvelige Garderobe og opdagede med 
Forfærdelse, at Marens Sulevælling endnu kunde 
sees paa hendes eneste Silkekjole. Hun vidste, at 
der hver Dag var Femthe hos Generalinden ; men 
hun vidste ogsaa, at man dér mødte i „ Grand- 
toilette '', og nu havde hun ikke andet end en 
sort ulden Kjole til sin Raadighed. Med et Suk 
trak hun den paa, og vilde tage et blaat Silke- 
baand til at binde om sit lyse Haar, da hun 
pludselig følte Giovannis Perlebaand, som laa i 
Bunden af Toiletskrinet. Hun tog det frem og 
saae paa det med et dybt Suk — det var jo det 
eneste Smykke hun ejede — men blandt alle 
disse fornemme Folk vilde det jo netop passe, 
og idet hun skænkede Giovanni en taknemmelig 
Tanke, fæstede hun det om sin Hals. 

Saa tog hun sin tarvelige Kaabe, og et Minut 
efter stod hun med Angest i Hjertet foran den 
store Jernport, som førte ind til Tantens prægtige 
Villa. Næppe havde hun ringet paa, før Pierre 
kom dansende ind i Forsalen; men da han gen- 

nem Glasvinduet saae hende, sagtnede han sine 
Skridt betydeligt, aabnede Døren og sagde paa 
en inpertinent Maade: 

„Generalinden har Femthe." 

Lili maalte ham med et foragteligt Blik og 
svarede : 

„Det veed jeg, det er netop derfor jeg kommer, 
vil De tage mit Tøj!" 

Pierre, som ikke havde ventet et saa resolut 
Svar, saae noget forfjamsket ud, og da han havde 
hængt Tøjet op, gik han foran hende og lukkede 
Døren, som førte ind til Salonen, op paa vid Gab, 
idet han meldte: „Fru Falk". 

Lili traadte ind i den store, elegante Daglig- 
stue, som hun fandt hel fuld af Damer, ivrigt 
beskæftiget med at konversere, drikke The og 
spise Smaakager. 

Generalinden var iført en sort Moiré Kjole af 
saa svært Stof, at den knitrede ved hver af 
hendes Bevægelser. Hun sad i en højrygget 
Lænestol omringet af alle sine Gæster, og idet 
Lili nærmede sig for at hilse paa hende, gjorde 
hun en naadig Haandbevægelse hen imod en Stol 
og sagde løselig henkastet: 

„Mine Damer! Maa jeg præsentere Dem Fru 
Falk." 

At denne Fru Falk var hendes Søsterdatter, 
talte hun derimod ikke noget om. 

Lili tog Plads, afslaaende den hende tilbudte 
The, og saae sig om i Kredsen. 

Jo, det var „Grandtoilette", som havde vadsket 
sig. Silkekjoler, gyldne Urkæder og Diamant- 
brocher var der saamænd nok af. Hun følte, at 
hun lige saa godt kunde gaa hjem og lægge sig; 
men hvad der forundrede hende var, at disse 
fine Damers Stanglorgnetter pludselig blev rettet 
mod hende paa en Maade, som var hende aldeles 
ubegribelig. Hun følte sig saa flov ved at være 
Genstand for en saadan Opmærksomhed, at hun 
rejste sig, gik hen til Vinduet og tog Plads paa 
en Stol, hvor hun dækkedes af det svære Silke- 
gardin, og nu hørte hun paa Konversationen, der 
som en rullende Strøm væltede sig fra det ene 
Emne til det andet. Hovedsagelig drejede den sig 
om det sidste Hofbal, og der blev med stor Iver 
drøftet, hvorfor Prinsen nedlod sig til at danse 
med en Dame, som ikke hørte til de „ Fødte "". 
Der blev talt om, hvor paatrængende, næsvis, 
hvor uforskammet en saadan Personnage kunde 
være, og man undrede sig over, at hun, som 
hverken var født eller tituleret, men kun i Be- 
siddelse af en vis Skønhed, kunde bevæge sig i 
Hoffets fineste Cirkler. 

Dernæst taltes der om Teatret, og nu gik det 
løs paa Operaen og Balletten, hvorimod ingen 
fandt Anledning til at omtale det reciterende 
Skuespil. Saa kom Bynyttet, og nu fik Konver- 

sationen en raskere Fart. Det snurrede uafbrudt 
forbi Lilis Øre med Skandaler, og jo mere hun 
hørte, desto mere krøb hun ind bag ved det tykke 
Silkegardin, aldeles fortumlet i sit Hoved. Hun 
havde ikke sovet den hele Nat, ør og træt som 
hun var lukkede Søvnen hendes Øjelaag, og hun 
vaagnede først ved en silkeraslende Lyd og et 
skarpt Udbrud: 

„Sidder du dér, Lili! Jeg troer ved Gud du 
sover." 

Det var Tonen fra Huggeblokken, den kendte 
Lili jo godt, og forfjamsket svarede hun: 

„Kære Tante, jeg er saa træt og har sovet 
saa daarligt i Nat; du maa undskylde, hvis jeg 
falder Dig til Besvær.** 

Ved dette Svar studsede Generalinden og spurgte: 
„Hvad mener du med det?** 

„Kære Tante," sagde Lili ydmygt, „du maa 
ikke være vred paa mig, men jeg kommer for at 
bede dig om noget." 

Generalindens Ansigt blev pludselig gulblegt. 
„Bede mig om noget?" gentog hun, „jeg veed 
ikke, hvad du mener med det." 

Pludselig opdagede Lili den franske Guver- 
nante, som sad i det andet Vindue, og hun hvi- 
skede til Generalinden: 

„Kære Tante, jeg maa endelig tale med dig i 
Enrum, det er en Sag, som for mig gælder Liv 
eller Død." 

„Gudbevares, Barn! Hvad er det dog, der er 
hændet? Han er da ikke gaaet fallit? Jeg sagde 
jo nok, at naar man først giftede sig med en fat- 
tig Kunstner, kom man til at sidde paa den an- 
den Ende — af Rangklassen. "^ 

Lili sendte Generalinden et saa blidt og kær- 
ligt Blik, at Tanten aabnede Døren til Sideværel-. 
set og sagde: 

„Kom saa herind, og lad mig faa at vide, 
hvad det er du vil." 

Den franske Guvernante gjorde lang Hals og 
listede hen til Døren, men Generalinden aabnede 
den pludselig og sagde: 

„Mademoiselle, vil De være saa venlig at gaa 
op til Frøknerne og give dem den Time, De 
talte om." 

Da hun havde forvisset sig om at de var ene, 
spurgte hun pludselig: 

„Hvor har du faaet det Perlebaand fra, som du 
har om Halsen?" 

Lili blev forvirret, rødmede og svarede: 

„Det har jeg faaet af en Hotelejer paa Ischia." 

„Hvad behager?" udbrød Tanten skarpt, „af 
en H6telejer — saa du har staaet i Forhold til 
en Hotelejer paa Ischia? Nej, det havde jeg dog 
ikke troet om dig." 

Lili hævede sit lille smukke Hoved stolt i 
Vejret og svarede: 

„Tante, du kan have Ret til at overse mig. 

fordi jeg er ringe og gift med en fattig Kunst- 
ner; men ingen har givet dig Ret til at fornærme 
mig. Det Halsbaand fik jeg af en gammel Mand, 
den nobleste jeg nogen Sinde har truffet ; men det 
var jo heller iRke til at undre sig over, da han 
var Søn af den franske Gesandt i Rom." 

„Hvad behager?" udbrød Generalinden over- 
rasket, „ja det forandrer jo rigtignok Sagen, hvad 
hed den Gesandt?" 

„Han hed Markis d'Alembert." Nu fortalte 
Lili Tanten alt, hvad der vedrørte Giovannis Hi- 
storie. 

Generalinden lyttede opmærksomt til, og da 
Lili havde fuldendt sin Fortælling, løste hun 
Baandet af hendes Hals og spurgte: 

„Hvor mange Perler er der?" 

„Det veed jeg ikke," sagde Lili, „jeg har aldrig 
talt dem." 

„Hvad behager!" udbrød Generalinden, „har 
du ikke talt dem?" 

„Hvorfor skulde jeg gøre det?" spurgte Lili 
forundret. 

„Ih, du lille Tosse, naturligvis for at vide, 
hvor mange der er. Sæt at Baandet gaar i Styk- 
ker og Perlerne triller paa Gulvet, saa veed du 
jo ikke, om du har faaet dem alle igen, og kom 
Baandet til en Guldsmed, kan du være sikker 
paa, at han søgte at knibe et Par Stykker. Aa, 
jeg kender vore Guldsmede." 

„Jeg troer ikke saa slet om Folk," sagde Lili, 
„og Snoren der holder Perlerne er stærk." 

„Der er ved Gud i Himlen seks og fyrre i hver 
Række, udbrød Generalinden, som ivrigt havde 
talt dem ; men siig mig, den Sten . der sidder der 
i Laasen, er det en Diamant?" 

„Det veed jeg ikke," sagde Lili, „jeg har aldrig 
tænkt derover." 

„Nej hør veed du hvad, nu bliver det ved Gud 
i Himlen for galt; at have et Perlebaand, som er 
skænket dig af en Markis, nej det er sandt, det 
var jo hans Søn, og saa ikke vide, om der sid- 
der en Diamant i Laasen. Nej hør, Lili, du er 
virkelig altfor naiv." 

Generalinden gik hen til Vinduet, prøvede Ste- 
nen mod Ruden og sagde kort: 

„Nej, den bider ikke, det tænkte jeg nok." 

Lili tog Perlebaandet og vilde fæste det om 
sin Hals, men Tanten sagde: 

„Hør veed du hvad, min Pige, det Perlebaand 
passer slet ikke for dig. Naar du i din Stilling 
gaar med saadanne Perler, saa tror alle Menne- 
sker naturligvis at de er uægte. Ser du, Perler 
og Juveler kan kun bæres af dem, der har Raad 
dertil. Naar jeg tager mine Smykker paa, er der 
ikke et Menneske der tvivler om, at de er ægte; 
men hvis du gaar med disse Perler, vil alle Folk 
sige at de er falske. Derfor, min Pige, har du 
slet ingen Fornøjelse af at eje det Perlebaand, 

som passer langt bedre for mig, og jeg vil der- 
for spørge dig, om du vil sælge det?" 

„Sælge det!" udbrød Lili, „nej Tante, det kan 
jeg ikke." 

„Hvorfor ikke?" 

„Fordi jeg sætter saa megen Pris paa ham, 
der har givet mig det. Han var en gammel Mand 
og sagde til mig, at det havde tilhørt hans Mo- 
der, at han stod ene i Verden og at jeg fik det, 
fordi jeg lignede hende, som han havde kærest 
af alt." 

„Og saa kunde du være bekendt at tage imod 
det?" spurgte Generalinden skarpt. 

„Jeg vilde have bedrøvet ham ved et Afslag," 
svarede Lili, „og jeg gjorde hvad jeg kunde. Jeg 
fik Henni til at male hans Moders Portræt og 
jeg sad selv Model dertil." 

Generalinden gjorde en Bøjning, saa Silkekjo- 
len knitrede, hendes gulblege Ansigtsfarve blev 
pludselig højrød, og i en skarp Tone spurgte hun : 

„Hvad var det saa du vilde?" 

Lili samlede alt sit Mod, og med rørende Vel- 
talenhed skildrede hun, hvor højt hun elskede 
sin Mand og hvor sørgeligt det maatte være for 
ham, hvis han skulde opgive sin Kunst for en 
tarvelig Virksomhed, som oven i Købet vilde 
blive daarligt betalt. Hendes Øjne fyldtes med 
Taarer, og med bævende Stemme sagde hun: 

„Kære Tante, jeg vilde saa gerne bede dig 

om et Laan for at redde Henni ud af denne 
Elendighed. Husk paa, hans Fremtid, hans Liv og 
Lykke afhænger af, at du giver ham dette Laan, 
som han samvittighedsfuldt vil betale dig tilbage 
saa snart han ser sig i Stand dertil. Du maa 
endelig ikke afslaa min Bøn. Du frelser ikke 
alene en Kunstner af Rang, men tillige mig; thi 
jeg vilde dø af Sorg, hvis jeg seer at han skal 
opgive den Løbebane, han har valgt sig."" 

Generalinden var atter blevet gulgraa i Ansig- 
tet, hun vred sig, saa Silkekjolen knitrede højere 
end nogen Sinde før, og svarede i en afvisende 
Tone: 

„Min gode Lili, du maa virkelig ikke komme 
og bede mig om noget saadant. For det første 
har jeg det Princip aldrig at gaa i Kaution for 
nogen og heller ikke laane, uden at jeg er gan- 
ske vis paa at faa mine Penge igen. Din Mands 
Fremtid er noget af det usikreste man kan tænke 
sig. For at faa sine Malerier solgt, maa han være 
en Kunstner af første Rang, og det har jeg ingen 
Garanti for at Henni virkelig er; derimod fore- 
kommer det mig at hans Væsen har noget over- 
ordentlig udfordrende og arrogant, som har gjort 
et højst ubehageligt Indtryk paa mig. Jeg vil der- 
for sige dig rent ud, at jeg slet ikke kan indlade 
mig paa det, som du beder mig om."" 

„Men Tante, hvad skal jeg dog gøre ? Jeg veed 
ikke levende Raad for den Ulykke, dér truer os." 

Ja min gode Lili, jeg vil rent ud sige dig, 
at det forekommer mig højst mærkværdigt, at du 
vil komme og bede mig om Penge, samtidig med 
at du afslaar at sælge mig det Baand, du der 
har om Halsen. Jeg har jo givet dig mine Grunde, 
hvorfor du slet ikke kan bære det; men vil du 
ikke sælge mig det, saa staar der jo en anden 
Udvej aaben; du kan jo tage et Laan paa det, 
og hvis det skulde knibe med Tilbagebetalingen, 
saa kan vi altid tale videre om Sagen." 

„Det forstaar jeg mig slet ikke paa, kære 
Tante. Jeg veed ikke engang, hvad det Baand er 
værd, jeg frygter for at miste det, hvis jeg ikke 
kan betale Pengene tilbage i rette Tid.** 

„Ja, der seer du, det er ganske det samme Prin- 
cip, som jeg har med at laane. Jeg er ogsaa 
bange for ikke at faa Pengene i rette Tid, og 
som sagt, jeg kan ikke have noget med hele den 
Affære at gøre.** 

Lili stod som forstenet. Hun havde ikke tænkt 
sig, at Tanten paa en saa brutal Maade vilde af- 
vise hendes beskedne Bøn. Hun følte sig lige 
over for denne Dame som en Tiggerske, hvem 
man afslaar at give en Almisse, og idet hun nej- 
ede for Tanten, forlod hun Værelset uden at 
sige Farvel. 

Den næste Formiddag skulde Henni atter paa 
Akademiet, som han sagde; men Lili forstod 
godt, at hans hyppige Besøg dér kun gjaldt den 
Prokurator, der havde med Auktionen at gøre, 
og da Henni havde sagt hende, at han først kom 
sent hjem, havde hun taget sin Beslutning. 

De Ord, som den falske Tjenestepige havde 
sagt om at laane paa Huset, faldt hende plud- 
selig ind ; men hun havde ikke det fjerneste Be- 
greb om, hvorledes hun skulde bære sig ad, og 
da hun. langsomt vandrede ind ad Vejen til Kø- 
benhavn, grublede hun over, hvorledes der egent- 
lig saae ud i dette Hus og hvorledes hun skulde 
bære sig ad med at komme ind i det. — 

Efter adskillige Forespørgsler naaede hun Ny- 
brogade og stod nu foran en stor anselig, graa- 
malet Bygning, der mere lignede et Fængsel end 
det, som Pigen havde kaldt et Hus. Hun aab- 
nede Porten, gik ind i den store Gaard, saae op 
mod de mange Vinduer, men vidste ikke levende 
Raad for, hvorhen hun skulde vende sig. Hun 
gik atter tilbage og opdagede, at der i nogen Af- 
stand fra Huset viste sig et Par Kældervinduer, 
som var rigt monterede med allehaande Guld- og 
Sølvsager, og nu besluttede hun at gaa derned 
for at spørge sig frem. Gennem en lille For- 
stue, der var belemret med Skilderier, Stole og 
gamle Borde, traadte hun ind i det egentlige For- 
retningsværelse, hvor hendes Øje mødte et Myl- 

der af de mest forskellige Genstande, stablede 
oven paa hverandre saa at de næsten naaede til 
Loftet. Da hun traadte ind over Dørtærskelen, 
ringede en Klokke, og et Øjeblik efter kom en 
trivelig Kone ind, som med et smilende Ansigt 
sagde : 

„God Dag, lille Frøken, hvad skal det være?*' 

„Jeg er ikke Frøken, jeg er gift," sagde Lili. 

„Gudbevares! Er De gift?" udbrød Konen, „ja 
saa beder jeg om Forladelse; men De seer jo 
rigtignok ud, som De lige skulde staa." 

„Staa?" spurgte Lili. 

„Ja til Konfirmation, mener jeg. De er virkelig 
meget for ung til at være gift." 

»Jeg er sytten Aar," sagde Lili rødmende, „og 
vilde saa gerne bede Dem om at gøre mig en 
Tjeneste. " 

„Gudbevares, med Fornøjelse, lille Frue," sagde 
Konen, „jeg er altid til Tjeneste for enhver, som 
søger ned her i Forretningen. De vil maaske 
have noget paa Huset?" 

„Ja, det er netop det, jeg vilde; men jeg for- 
staar mig slet ikke paa det, og jeg vilde gerne 
spørge, hvorledes jeg skal bære mig ad dermed." 

„Ih Gud! det er den simpleste Sag af Verden, 
lille Frue. Hvad har De at sætte?" 

Lili rodede i Lommen og trak Perlebaandet frem ; 
men da Konen saae det, udbrød hun forbavset: 

„Ih du milde, store Gud og Frelser! hvor har 
De faaet de dejlige Perler fra?" 

„Dem har jeg faaet nede i Italien/ sagde Lili 
og rødmede endnu stærkere. Hun havde en Fø- 
lelse af at Konen troede, hun havde stjaalet dem. 

„Naa saadan! Ja Fruen maa undskylde, at jeg 
spørger mig for; men jeg skal sige Dem, at jeg 
nødig vil have Vrøvl med Politiet. Tør jeg spørge 
om Deres ærede Navn?" 

„Jeg hedder Lili Falk, og min Mand er Maler. 
Vi er for nogle Maaneder siden kommet tilbage 
fra Italien, og der fik jeg Baandet i Foræring af 
en gammel Mand, der var Søn af en Markis." 

„Han maa da have været en rigtig Tosse, si- 
den han gav saadant noget bort," sagde Konen 
og betragtede Baandet. „Seer De, alene den Dia- 
mant, som sidder dér i Laasen, er godt og vel 
fem Hundrede Kroner værd." 

„Er det en Diamant!" udbrød Lili, „og min 
Tante sagde, at den bed ikke i Glas." 

„Saa maa Deres Tante ikke forstaa sig meget 
paa Diamanter; men det kan De tro, lille Frue, 
at jeg gør, for De skulde bare vide hvad det er 
for Folk, som kommer og sætter hos mig. Seer 
De, der er nu den rige Grosserer, naa ja, jeg 
vil ikke nævne hans Navn. Han holder fjorten 
Dags Middage, og der er ved Gud dækket til 
to og tredive hver Gang. Alt hans Sølvtøj staar paa 
Huset, og naar han skal have sine Middage, saa 

kommer Tjeneren og løser det ind ; men den næ- 
ste Dag kommer Tjeneren med det igen, og saa 
bliver det sat paany." 

„Det er da løjerligt," sagde Lili, „hvorfor gør 
han det?« 

„Jo, seer De, lille Frue, for det første trænger 
disse Grosserere undertiden til Penge, naar de 
har store Udbetalinger, og dertil er det meget 
Bffigt af ham at give os Sølvtøjet igen ; thi hjemme 
kan det jo baade brænde og blive stjaalet, men 
paa Huset staar det sikkert, for det skal svare 
til det. Fruen skulde bare vide, hvilke Folk der 
kommer her, baade Etatsraader og Konferens- 
raader, ja jeg har saamænd ogsaa dem, der sæt- 
ter deres Ordner her og løser dem ind igen, naar 
de skal til Audiens hos Kongen. For seer De, om 
Foraaret, saa sætter alle disse galante Herrer fra 
Østergade deres Vintertøj paa Huset, men det 
faar de ikke store Laan paa, for Huset skal jo 
baade banke og børste det, for at der ikke skal 
g^a Møl i det; men for«saadan rare Sager som 
Guld, Diamanter og Perler, da er det jo noget 
ganske andet, for det kan de inte blive snydt for, 
og det kan der ikke gaa Møl i.« 

Lili hørte paa denne lange Ordstrøm med sti- 
gende Forbavselse og spurgte beskedent: 

„Hvor meget troer De, jeg kan laane paa dette 
Perlebaand? Troer De, jeg kan faa fem Hundrede 
Kroner?" 

„Ih Gud fri og bevares!" udbrød Konen „fem 
Hundrede Kroner, hvor vil De hen? De kan saa- 
mænd gerne tage Munden ganske anderledes fuld, 
for det er meget mere fordelagtigt at gøre et 
større Laan, for Renten bliver jo den samme, tre 
en halv Procent og — " 

„Procent, ja hvad er det?" spurgte Lili for- 
virret. 

„Ih Gud bevares! veed Fruen ikke det? Det er 
jo det, som Huset tager i Rente for hvert Hun- 
drede, og naar De laaner, lad os nu sætte for 
Eksempel tre Tusinde Kroner, saa bliver Renten 
jo ikke mere end et Hundrede og fem Kroner, 
og det vil jo ikke falde Dem besværligt at be- 
tale." 

„Men naar kan jeg da faa Baandet igen?" 
spurgte Lili endnu mere forfjamsket. 

„Gudbevares, lille Frue, det kan staa i tre Maa- 
neder, og naar De saa har betalt Rente i tre 
Maaneder, kan det fornyes paa andre tre Maane- 
der. Det er ligesom med en Veksel; men hvis 
De saa ikke kan indløse det, bliver det solgt ved 
Auktion. Da er jeg gerne til Stede, og hvis De 
saa imidlertid kan skaffe Pengene, saa skal jeg 
gerne købe det til Dem igen." 

Det svimlede for Lili. Tre Tusinde Kroner! 
Hun havde aldrig tænkt sig, at dette Perlebaand 
kunde være saa meget værd og ytrede dette til 
Konen. 

„Gud, lille Frue!" sagde denne, „jeg skal sige 
Dem en Ting. I gamle Dage var Perler slet 
ikke i den Pris, som de er nu. Dengang vilde 
alle have Diamanter; men efter at man nu har 
faaet saa mange fra Afrika, er der ingen, som 
bryder sig om dem mere. Nu vil alle have Ru- 
biner, Safirer og Smaragder, men allerhelst Per- 
ler, og derfor er disse steget saa meget i Pris, 
at de nu er tre Gange saa meget værd som i 
gamle Dage. Vil Fruen blot se paa disse Per- 
ler her, de har det dejligste Spil af Verden og 
saa er de fuldkommen ens, og det er meget van- 
skeligt at skaffe. Man kan saamænd samle i 
mange, mange Aar, før man faar Perler til saa- 
dan et Baand, som Fruen dér har. Hvor meget 
skal jeg saa sætte det for?" 

Lili tænkte paa Hennis Ord, at han trængte 
til to Tusinde Kroner, og svarede sagte: 

„Jeg tænker, at to Tusinde Kroner vil være 
nok." 

„Ja, men det gør jeg ikke," sagde Konen, „De 
skal ved Gud i Himlen tage tre Tusinde; hvorfor 
skal De lade Dem nøje med to Tusinde, naar 
De kan faa tre?" 

„Ja, lad os saa sige tre Tusinde," sagde Lili; 
„men jeg veed slet ikke, hvorledes jeg skal bære 
mig ad med alle de Kontorer deroppe, jeg har 
aldrig været der før." 

„Gud, det er den simpleste Sag af Verden. 

De giver mig Baandet, og saa sætter jeg det paa 
mit Navn, for De vil vel ikke have, at jeg skal 
sætte det paa Deres?" 

„Nej, nej!** udbrød Lili forfærdet, „mit Navn 
maa slet ikke komme med i denne Affære; men 
naar De sætter det paa Deres Navn er det jo 
Dem, der faar Pengene.** 

„Nej, lille Frue, saa galt er det heller ikke. 
Jeg sætter Baandet paa mit Navn, og saa kom- 
mer jeg tilbage med Laanesedlen og den faar 
De. Men den Seddel maa De passe godt paa, 
for hvis den skulde blive borte eller blive stjaa- 
let, saa har De ingen Ret mere, saa tages der ' 
kun Hensyn til den, der har Sedlen i Hænde. 
Men De kan roligt give mig Baandet, jeg løber 
saamænd ikke bort med det, for saa vilde jeg jo 
ruinere hele min Næringsvej* Bliv De derfor gan- 
ske roligt siddende, lille Frue. Her er en dejlig 
Lænestol. Den halter jo nok, for seer De, den 
mangler et Ben; men naar De sidder ganske 
stille, saa rokker den ikke.** 

Konen gik ind og kom lidt efter tilbage i Kaabe 
og Hat. Saa tog hun Baandet og forsvandt op ad 
Trappen, idet hun raabte til Lili: 

„Nu maa Fruen sidde ganske stille, og skulde 
her komme nogen medens jeg er borte, saa maa 
De endelig passe paa, at de ikke kniber nogen 
af Tingene, for jeg skal sige Dem, lille Frue, 
man er saa plaget af Tyveknægte her i Nybro- 

gade. Forleden Dag s^al de et Guldur h*a mig 
— og oppe i Vinduet ligger mange rare Sager, 
dem maa De endelig passe paa."" 

Da Konen var forsvundet, blev Lili pludselig 
grebet af en dødelig Skræk. Hun kendte jo al- 
deles ikke den rare Madamme, og sæt nu, at 
denne løb med Perlebaandet til Amerika, saa var 
alt jo tabt. Der havde ikke været noget Vidne 
til denne Sammenkomst. Og til Slutning blev hun 
saa angest, at hun vilde krybe op af Kælderen. 
Da saae hun pludselig Konen komme farende, og 
hun gik saa atter tilbage til sin Rokkestol. 

„Se her, lille Frue," begyndte Konen med ind- 
smigrende Stemme, „her er Sedlen, og her er 
tre Tusinde Kroner — fem Hundrede i Tikrone- 
sedler og Resten i de rare store med Thorvald- 
sens og Ørsteds Portrætter. Pas nu godt paa dem, 
lille Frue, for som sagt, hele Nybrogade er fuld 
af Tyveknægte." 

Lili var nær ved at falde ned af Stolen af For- 
bavselse — saa mange Penge havde hun aldrig 
seet, og med lav Stemme spurgte hun: „Hvor 
meget skal De saa have for Deres Ulejlighed?" 

„Gud, lille Frue, jeg forlanger slet ingen Ting. 
Jeg gør det saamænd af den bare Velvilje for 
saadan en rar lille Person, som De er; men da 
Fruen nu har faaet saa mange Penge paa Lom- 
men, skulde De give mig lidt Handsel, for De 
kan tro, vi sidder ved Gud snavs i det. Jeg har 

fem uopdragne Børn og jeg kan forsikre Dem 
om, at det er forskrækkelige Tider vi lever i. 
Folk har nu til Dags slet ingen Penge, efter at disse 
Banker er røgne, og jeg kan forsikre Fruen om, 
at jeg i forrige Uge ikke har solgt for mere end 
syv Kroner, og hvad skal det forslaa til fem Børn? 
Havde vi ikke denne rare Juletid, hvor man kan 
blive af med alt det Bras, man har siddet og 
lumret med Aaret igennem, saa kunde jeg saa- 
mænd ikke engang betale min Husleje, endsige 
hvad der gaar med til Børnene.'' 

Lilis medlidende Hjerte blev rørt over denne 
skikkelige Kone, hvis Skæbne hun syntes lig- 
nede hendes. „Ja, hvad mener De saa, jeg skal 
købe hernede?" 

„Gud, lille Frue, her er saamænd fiildt op af 
alle mulige rare Sager. Vil De ikke have noget 
til Deres Mand?** 

„Jo, meget gerne, hvad har De til ham?" 

„Aa, her skal De se en amerikansk mekanisk 
Støvleknægt. Naar De trykker paa denne Fjeder, 
slaar den om og bliver til en Spyttebakke. Det er 
et meget nyttigt Stykke for et Herreværelse." 

„Nej," sagde Lili, „den synes jeg dog ikke 
om, har De ikke noget andet?" 

„Jo, det ved Gud jeg har, her skal Fruen se 
et meget sjældent Stykke. Det er et Strygejern 
med en Bispekrone mellem to Kors, og under- 
neden staar der: Jesper Brakvand." 

»Nej," sagde Lili, „der læser De fejl, der 
staar Jesper Brockmand." 

„Ja, det gør der ved Gud ogsaa," udbrød Ko- 
nen triumferende; „men Bogstaverne er poleret 
saa meget ud, at jeg har læst fejL 

Gud, saa er det jo ham med Brockmands Hus- 
postil. Ja, saa er det jo et meget sjældent Stykke ; 
men Fruen skal lige godt have det for en billig 
Penge. Jeg har aldrig kendt noget til ham, for 
jeg hørte altid kun Biskop Mortensen — i Frue 
Kirke — Gud det var en dejlig Mand. De skulde 
bare se, hvordan han kunde staa paa Tæerne og 
slaa i Prædikestolen, saa alle de vaagnede, som 
sov. Vil Fruen saa have det Strygejern for halv- 
treds Kroner?" 

„Nej, De maa meget hellere gaa med det til 
det oldnordiske Museum." 

„Nej, Tak skal De have, lille Frue, der skal 
jeg ikke mere; for kommer jeg der med noget, 
saa siger de altid, at det er falskt, og det er ikke 
morsomt at høre paa, naar man har købt det for 
ægte. Har jeg saa endelig et rigtig godt Stykke, 
som denne her Jesper Brakvand eller Brockmand, 
vil jeg sige, saa vil de have, at jeg skal forære 
det, og det har jeg ved Gud i Himlen ikke Raad 
til." 

„Har De ellers ikke noget jeg kan bruge?" 
spurgte Lili, som blev mere og mere forvirret 
over Konens rivende Veltalenhed. 

„Jo, det ved Gud jeg har! Her skal Fruen se 
et dejligt lille Kompas i Perlemors Indfatning. 
Vil Fruen se den Naal dér med Kronen, den pe- 
ger altid mod Holmens Kirke. Gud maa vide, 
hvorfor den gør det?" 

„Ja, det veed jeg ikke," svarede Lili, men et 
Kompas har jeg ikke Brug for." 

„Aa, Fruen skulde bare vide, hvem der har 
haft det Kompas i Hænde. Det var denne Kap- 
tajn Svendsen, som havde det i Lommen da han 
skød paa Tyskerne ved Helgoland. Han skød ef- 
ter Kompas, derfor var det at han ramte saa sik- 
kert. Det er et historisk Stykke, som Fruen vir- 
kelig skulde købe." 

„Nej," sagde Lili, „har De ikke andre histori- 
ske Stykker?" 

„Jo det ved Gud jeg har," sagde Konen iv- 
rigt. „Hvad mener Fruen om Tordenskjolds Støv- 
ler?" 

„Tordenskjolds Støvler!" udbrød Lili aldeles 
forbavset. „Har De virkelig Tordenskjolds Støv- 
ler?" 

„Nej, jeg har dem desværre ikke mere; men 
jeg har haft dem, og De kan tro, at jeg kom 
ordentlig paa Støvlerne ved dem. Jeg havde be- 
talt halvtredsindstyve Kroner for dem, og saa 
kom der ved Gud Bud oppe fra det kongelige 
Teater, at en Gangkone havde stjaalet dem fra 
Kostumekammeret, og De kan tænke Dem, lille Frue, 

hvad de Støvler var værd for rrtig. I dem havde 
Mikkel Wiehe spillet Tordenskjold, De veed nok 
i denne Komedie, som han Ollenschlager har 
skrevet, og siden spillede Høedt „ Hamlet "" i dem, 
og Emil stak i dem som „Ambrosius,"* og nu 
hører jeg, at Herold skal synge i dem — saa bli- 
ver det først rent galt." 

„Men saa var det jo ikke Tordenskjolds rigtige 
Støvler," bemærkede Lili. 

„Jo, det ved Gud det var, for ellers havde de 
vel ikke gjort saa meget Vrøvl om det ; men Te- 
atret sendte Bud til Politiet og saa kom der en 
Betjent herned og tog Støvlerne, og jeg var af 
med mine halvtredsindstyve Kroner. Ja Gud, lille 
Frue, saadan gaar det altid, naar man troer at 
have gjort en god Handel." 

„Men det er jo sandt," udbrød Konen pludse- 
lig* »j^g har virkelig et Stykke, som kan være 
til god Nytte og som tillige ganske sikkert er 
historisk; nu skal Fruen bare se!" 

Konen forsvandt ud ad Bagdøren og kom kort 
efter tilbage med noget, som hun holdt under 
Forklædet. 

„Det er et overmaade interessant Stykke, lille 
Frue, og det kan saamænd ogsaa bruges til dag- 
ligdags, det er nyttigt i ethvert Hus. Seer De, 
da vi havde dette Husaroprør i atten Hundrede 
og otte og fyrre, saa var der en Porcelænshandler 

Petersen, som lavede et dejligt Kammerinøbel. 
Nu skal Fruen blot se." 

Med disse. Ord trak hun en Potte frem under 
Forklædet og fortsatte: „I Bunden er Hertugen 
af Augustenborgs Portræt med en Strikke om 
Halsen, og ovenover staar: 

„en tysk Forræder Du er tilvisse, 
og nedenunder 

derfor hver ærlig Dansk skal paa Dig " 

ja saa kommer et meget uartigt Ord, som jeg 
ikke vil sige, men som Fruen nok kan forstaa. 
Den Potte viste han Frederik den syvende, og 
saa lo Kongen saa han rystede og sagde: 

„Du skal min Salighed være Kommersraad, si- 
den du kan lave saadan noget, "^ og saa forærede 
Kongen den til Grevinden, som havde den staa- 
ende under sin Seng, og jeg købte den paa hen- 
des Auktion, for der var ved Gud ingen, som 
vilde have den ; men nu hører den til de sjældne- 
ste historiske Stykker. Jeg har laant den ud til 
Udstillingen fra 1848 og fik ti Kroner for Laanet. 
Vil Fruen give halvtredsindstyve Kroner for den?** 

„Nej, det ved Gud jeg ikke vil!" udbrød Lili 
leende, „jeg vil ikke have det allermindste, som 
har tilhørt Grevinde Danner." 

„Aah, hun er saamænd ikke saa fejl endda,*" 
sagde Konen, „for naar man kan blive gift med 
en Konge og efterlade sig syv Millioner naar 
man dør, saa er man ikke nogen hel Tosse, og 

saa har hun jo lavet dette dejlige Hjem for Tje- 
nestepiger." 

„Jeg har saamænd aldrig hørt eller seet nogen 
Pige der kom fra Jægerspris," sagde Lili; „men 
De skal have Tak for den Oplysning, thi jeg sø- 
ger netop en for Øjeblikket. 

Hvad er det for en morsom gammeldags Bog, 
De har liggende der?" spurgte Lili. 

„Det er den Reiersen har skrevet," svarede 
Konen. 

„Nej, Reiersen var jo Censor under Frederik 
den sjette," indvendte Lili, „og her kan De 
selv se, paa Titelbladet staar der Carl Friede- 
rich Reiser — Kjøbenhavns furchterlige Ildebrands 
Historie." 

„Det kommer jo ud paa et," sagde Konen, 
„for Reiersen, Reiser og Reesen er jo et og det 
samme; men for Resten har jeg da hørt, at det 
var Reiersen, som stak ild paa København og 
siden skrev derom, og derfor plejer man jo at 
sige: „Det skulde De inte have gjort, Herr Rei- 
ersen"." 

Lili lo saa Taarerne trillede ned ad Kinderne, 
men Konen vedblev: 

„Aah, Fruen maa endelig købe noget, for De 
veed ikke, hvad det er for Tider vi lever i. I 
gamle Dage kunde man jo løbe om til disse 
Jernkræmmere i Borger- og Adelgade og faa gode 
Ting for en Slik; men nu er de blevet lige saa 

polerede som vi andre, og har de noget, saa 
veed de ikke hvad de vil have for det. Saa er 
der jo Auktionerne tilbage; men der er Folk 
ligesom om de var rent tossede, for allesammen 
vil de have Antikiteter, og for disse rige Gros- 
serere kommer det jo ikke an paa en Hundre- 
kronerseddel mere eller mindre. 

Se, der var nu ham henne i Naboløs, den 
gamle franske Kobberstikker, hvis Bedstefader 
var kommet her til Landet med disse Emigram- 
ser, som huggede Hovedet af Luis Sæse og hans 
Dronning Antonette. Det var nogle forskrække- 
lige Karle, og derfor maatte de ogsaa flygte til 
alle Lande, og saa kom denne gamle Fransk- 
mand hertil og blev Frisør; men hans Sønnesøn 
var Kobberstikker og havde arvet en hel Mængde 
af disse gamle Sager, som der er nede i Frank- 
rig, og saa tænkte jeg, at man kunde faa noget 
dér for en billig Penge; for se, „Naboløs'* er jo 
ikke nogen Bn Gade, og Auktionen blev holdt 
oppe hos den afdøde. Men Gud i Himlen! Da jeg 
saa kom ind i disse smaa Stuer, var der saa 
propfuldt af Mennesker, at vi formelig trykkede 
hverandre mod Væggene, og saa kom det ene 
Stykke efter det andet, og jeg kunde ikke faa 
det allermindste med de Priser, der gik. 

Saa kom der endelig en gammel Nathue paa 
Bordet. Den var af falmet gult Silketøj og havde 
en blaa Kvast, og saa var den kantet med nogle 

famle firanske Knipliiiger, som jeg v m ttaede til 
en seks-syv Knmer. Stti Uev do* lagt et stort 
ftiev paa Bordet med mange Undersioifter og 
Se^ og saa laabte Auktkmarias: ,Na sadger vi 
Nathueo, hvor meget byder De paa den?* 

Nn Uev der et forskrækkeligt Røre i Forsam- 
lingen. Alle pressede og pufiFede til hverandre, 
og Nathuen gik fra Haand til Haand; men da 
den kom til mig, vilde jeg ved God ikke have 
givet ti Kroner for den. 

Saa begyndte de at byde. Den Cørste sagde 
min Salighed: „To Hundrede Kron^ er budt;* 
men saa sagde Gud hjælpe mig en Anden : „Tre 
Hundrede* — fire, fem, seks, syv, otte Hundrede, 
indtil den naaede op i femten Hundrede Kroner, 
og det var denne Antikvar Knaspersen fra Hel- 
liggeiststrasde, som blev højstbydende. Saa kan 
De tænke Dem, lille Frue, saa tog han Gud 
hjælpe mig Nathuen i Haanden og saa sagde 
han med et Grin: „Den fik jeg da for Røverkøb, 
for naar jeg kommer med den til Paris, vil alle 
slaas om den.* Kan nu Fruen begribe det, for 
jeg forstaar det inte.* 

„Men hvad stod der da paa det Papir?* spurgte 
Lili. 

„Der stod, at den havde tilhørt en Fyr, som 
hed Voltaire; men hvad det var for en Karl, 
har jeg ikke det ringeste Begreb om.* 

„Det var en af Frankrigs største Digtere," 
sagde Lili. 

„Herre Gud, var han det!" udbrød Konen, „ja 
saa er jeg jo lige klog, for jeg veed ikke, om 
vore Digtere ligger med Nathue; men det veed 
jeg da, at om alle deres Nathuer kom paa Bor- 
det, saa fik de s'gu ikke en Krone for Stykket." 

Lili, som gerne vilde have noget med hjem til 
Henni, kiggede rundt om i Stuen og sagde ende- 
lig: 

„Der ligger en smuk Brevpresser, er den af 
Bronze?" 

„Nej Frue, den er kun af Parpiermarché, saa 
den skal Fruen ved Gud inte købe, for den gaar 
op i Limingen; men her skal Fruen se en dejlig 
Spadsererstok af ægte Guano-Rør og med et 
Løvehoved til Knap. Det er noget for saadaq en 
fiks Herre, som Fruen vel nok har, og den koster 
ikke mere end ti Kroner." 

„Lad mig saa tage den," sagde Lili; men jeg 
vil ogsaa have lidt til mig selv. Der ligger saa 
mange Sølvsager oppe i Vinduet, troer De ikke, 
der var noget for mig?" 

,Jøsses jo," sagde Konen glædesstraalende. 
„Det er min Spektiacilitet dette her med Sølv. 
Forleden Dag var jeg ude i Hollænderbyen paa 
Amager. Fruen skulde bare vide hvad disse 
Amagerbønder har liggende paa Kistebunden, lige 

fra Christian den andens Tid ; men det er svært 
at pumpe dem, for de sidder jo alle godt i det. 

Jeg rendte fra Gaard til Gaard uden at kunne 
faa saa meget som en gammel Æbleskivepande; 
men saa kom jeg til sidst ind til en Skomager, 
som havde mistet sin Kone og var saa bedrøvet 
derover, at han slet ikke vilde beholde noget af, 
hvad der havde tilhørt hende. Saa købte jeg hele 
Klatten paa én Gang, for han vilde ikke skille 
det ad. Nu skal Fruen bare se." Med disse Ord 
halede Konen et forgyldt Amagerspænde ned fra 
Vindueshylden. „Se det er rigtignok noget for 
saadan en fin lille Dame som De. Vil Fruen 
bare se, ægte lueforgyldt, gennembrudt Arbejde 
med Tulipaner, og saa hænger der to Bogstaver 
forneden, som der gør paa alle Amagerspænder. 
Hvad var det nu Fruen hed?" 

„Jeg hedder Lili Falk." 

„Næ, det er da ved Gud en Himmelens Til- 
skikkelse!" raabte Konen, „vil Fruen bare se, 
der hænger virkelig et L og et F. Det Spænde 
kan Fruen ikke være andet bekendt end at 
købe." 

„Ja, det er virkelig et overordentlig smukt 
Spænde, hvor meget koster det?" 

„Ja, det kan jeg ved Gud ikke sælge alene, 
det hører sammen med de andre Dele; for jeg 
købte det hele under eet, og jeg kan ikke skille 
det ad." 

„Hvad købte De da mere?" 

„Ja, her skal Fruen bare se, her er en af de 
lange Amagerkæder af Sølvperler; naar de bliver 
pudset af med Sølvsæbe, saa bliver de næsten 
ikke til at kende fra de ægte, og da Fruen nu 
lige har sat sit rare Perlebaand paa Huset, saa 
synes jeg, at Fruen skulde tage dette i Stedet 
for, for saa havde De da altid Perler." 

Lili sukkede ved Tanken om det tabte Perle- 
baand og sagde lavmælet: „Havde Skomageren 
saa ikke mere?" 

„Ih Gud jo, her skal Fruen bare se en Lugte- 
daase, som har vadsket sig. Vil Fruen se, et 
ægte forgyldt Hjerte med Krone paa Laaget og 
en Løve ved hver Side. Herre Gud! Det har 
hans Kone vist tidt gaaet i Kirke med og ikke 
tænkt paa, at det skulde vandre til mig; men 
naar Fruen køber det. hele under ét, saa faar 
den stakkels Skomagerkone vist mere Ro i sin 
Grav." 

Det var virkelig tre rigtig smukke Ting, og 
Lili, som ikke kendte noget til Priser, spurgte: 
„Hvad skal jeg saa give for det hele?" 

„Jeg skal sælge dem for Røverkøb, naar jeg 
siger hundrede Kroner, saa bliver Fruen saamænd 
ikke snydt; thi alene for Lugtedaasen kan jeg 
faa halvtreds Kroner, og naar Fruen nu er saa 
godt beslaaet med Mønt, saa kommer det vel 
ikke an paa en Seddel mer eller mindre. Stokken 

koster ti Kroner, og Reiersen skal De faa i Til- 
gift." 

Lili saae betænkelig ud, men dels var det 
virkelig kønne Sager og dels syntes hun, at hun 
for Øjeblikket var en ren Krøsus. Hun slog til, 
Konen pakkede ind og nejede under dette Ar- 
bejde dybt den ene Gang efter den anden. 

„Pasnupaa Sedlerne, lille Frue," sagde Konen, 
^for der driver saa mange Bøller omkring her 
ved Kanalen, og saa vil jeg give Fruen et Raad 
til i al Venskabelighed. De skal ogsaa passe paa 
den Dame, som sagde, at hun ikke kunde faa 
Diamanten til at bide i Glas, for hun er vist en 
lummer Kammerat og en slangeagtig Edderkop, og 
jeg hår saadan paa Fornemmelsen, at hun har 
været paa Veje til at ville snyde Fruen for det 
hele." 

„Gud, det er min Tante!" udbrød Lili indig- 
neret. 

„Ja saa siger jeg blot, at „Frænde er Frænde 
værst". Glem nu ikke Stokken, og naar De skal 
have Sedlen løst hjem igen, saa kom bare ned 
til mig, for jeg er saamænd den, der gør det 
billigst af alle dem der bor her ved Kanalen." 

Lili skyndte sig op ad Kælderen, og medens 
hun stavrede op ad Nybrogade med Stokken i 
Haanden, holdt hun hele Tiden paa begge sine 
Lommer og stirrede rundt omkring sig med et 
saa forskræmt Blik, at det vilde have vakt Mis- 

tanke hos enhver ærlig Tyveknægt hun havde 
mødt. Til alt Held var Nybrogade fuldstændig 
tom, og da hun naaede Vandkunsten, steg hun 
op i en Droske, og en halv Time efter holdt hun 
foran Doktor Møllers Villa. 

Det var med et Befrielsens Suk at hun betalte 
Kusken, og nu styrtede hun op til Hennis Ate- 
lier for at meddele ham alle Dagens mærkværdige 
Hændelser. 

Da hun traadte ind i Ateliet, sad Henni ved 
et Bord og var saa fordybet i at skrive, at han 
slet ikke hørte hende komme. Hun listede sig 
paa Taaspidseme hen til ham, lagde Armen om 
hans Hals og sagde: „Her kommeren lille Guld- 
fugl." 

„Hvad mener du?" spurgte Henni og rejste 
sig op, „hvor har du været henne den hele 
Dag?" 

„^la, det er min Hemmelighed," sagde Lili 
hoverende, „den faar du ikke at vide; men her 
skal du se," og med disse Ord tog hun Seddel- 
bunken op af Lommen og bredte dens Indhold 
ud paa Bordet. 

„Men hvad i al Verden er dog det!" raabte 
Henni. „Femhundredekronesedler" ! Hvor i al Ver- 
den har du faaet dem fra?" 

,Ja, det siger jeg ikke," sagd^ Lili skælmsk, 
„du ser jo at de er der, og saa behøver du ikke 
at vide mere." 




278 



„Saa vil jeg ikke have dine Penge," sagde 
Henni kort, idet han skød Sedlerne til Side. „Du 
kan jo umuligt være kommet til dem paa en 
ærlig Maade." 

Lili saae højst fornærmet ud og svarede; „Troer 
du maaske, jeg har stjaalet dem?" 

„Nej, nej!" raabte Henni, „men du har na- 
turligvis faaet dem af din rare Tante, saa vil jeg 
hverken eje eller have dem." 

„Ja," sagde Lili med lav Stemme, „jeg for- 
søgte virkelig derpaa; men hun sagde, at hun 
kunde slet ikke have noget med den Sag at 
gøre." 

„Ja, det tænkte jeg nok," sagde Henni leende. 
Du kunde lettere slaa Dukater af en Flintesten 
end af hende, hvor kunde du wærp saa naiv at 
prøve derpaa?" 

„Det er dog hendes Skyld alligevel, at jeg fik 
Pengene," sagde Lili. „Hun vilde først købe 
Perlebaandet af mig, men da jeg ikke vilde gaa 
ind derpaa, saa raadede hun mig til , at laane paa 
det." 

„Og hvad saa?" spurgte Henni spændt. 

,Ja, saa gik jeg paa Huset," sagde Lili. 

„Paa Huset!" raabte Henni, „for Pokker hvad 
for et Hus?" 

„Det, der ligger i Nybrogade." 

„Har du været pfta Assistenshuset?" spurgte 
Henni, „veed du da ikke, at hvis det bliver be- 

kendt, mister jeg den sidste Smule Kredit jeg 
har." 

„Nej, jeg var ikke paa Huset," sagde Lili, 
som blev mere og mere angest for, hvad hun 
havde gjort. ,Jeg var nede i en Kælder hos 
saadan en rar Kone, som besørgede det hele 
for mig, og saa købte jeg denne Stok til dig, 
kære Henni, for du skulde dog ogsaa dele min 
Glæde." 

„Hvad maatte du saa give for at faa Perle- 
baandet pantsat ? Hun har vist trukket dig ordent- 
lig op." 

„Aa Gud nej! Hun var saa rar og skikkelig, 
hun vilde slet ingen Betaling have. Hun spurgte 
blot, om jeg ikke vilde købe lidt hos hende, da 
hun var saa fattig, og saa fik jeg et Amager- 
spænde, et Perlebaand og denne morsomme 
gamle Lugtedaase, for Betaling vilde hun slet 
ikke have." 

„Fik du det gratis?" spurgte Henni ironisk. 

„Nej, jeg maatte give ti Kroner for Stokken 
og hundrede Kroner for det andet; men saa har 
jeg dog det." 

Henni skoggerlo og svarede: „Ja du er blevet 
sæbet ordentlig ind. Kan du ikke forstaa, at 
Konen tjener tre Gange saa meget ved at sælge 
dig disse Ting, end hvis hun havde taget ti 
Kroner for at skaffe dig Laanet." 

„Nej, det har jeg slet ikke tænkt paa," sagde 

Lili; »men jeg gjorde det mest, fordi hun var 
saa fattig og aldrig solgte noget." 

„Saa er det løjerligt, hun ikke for længst er 
død af Sult," sagde Henni; „men har du tænkt 
paa, at vi skal løse Baandet tilbage. Hvorledes 
vil du bære dig ad med det?" 

Lili saae meget betænkelig ud og svarede: 
Tante sagde, at jeg kunde laane paa det, og hvis 
jeg skulde komme i Forlegenhed for at indløse 
Baandet, saa kunde jeg altid henvende mig til 
hende. " 

„Kære, kære Lili!" raabte Henni og omfavnede 
hende, „du er det sødeste, naiveste lille Fruen- 
timmer jeg nogen Sinde har kendt. Begriber du 
da ikke, at din Tante har faaet dig til at pant- 
sætte Baandet for selv at kunne indløse det til 
den Pris, som Assistenshuset har forlangt, og da 
Huset, som du kalder det, i Reglen laaner paa 
en Tredjedel af Værdien, saa vil din kære Tante 
virkelig kunne faa det Baand overordentlig billigt." 

„Tror du virkelig, hun kan bære sig saa 
lumpent ad?" spurgte Lili, „det kan jeg dog 
aldrig tænke mig." 

„Nej, for du er som sagt et rigtig sødt, elsk- 
værdigt Barn, men Forstand paa Pengesager har 
du aldrig haft. Det er derfor Skade, at du har 
faaet saa fattig en Mand som jeg. Jeg vil ikke 
have dine Penge, du maa i Morgen tage til Byen 
og løse Giovannis Perlebaand ind igen." 

Lili gav sig til at græde. Nu var alt hvad 
hun havde gjort og glædet sig over forspildt, og 
hulkende gik hun ud ad Døren, ned til den gamle 
Doktor. 

Henni skrev videre paa sit Katalog, og da det 
begyndte at skumre, gik han ned til Møller for 
at spise til Middag. Da han traadte ind, sad 
Møller og Lili i livlig Samtale, men Doktoren 
sagde ikke andet end: 

„Er du dér, Henni, saa er det bedst vi gaar 
til Bords." 

Under Maaltidet herskede der en trykkende 
Tavshed. Henni vidste ikke ret hvorfor; men Lili 
saae bedrøvet og Doktoren næsten vredt paa ham. 

Efter Maaltidet kaldte Møller Henni til Side 
og sagde: 

„Kom ind i mit Rygeværelse, jeg har noget at 
tale med dig om.*" 

Henni saae paa sin gamle Ven og syntes, at 
denne saae saa alvorlig ud, at der vist maatte 
være et eller andet i Vejen. Tavs fulgte han 
Doktoren, og da de havde taget Plads og faaet 
Cigarerne tændt, sagde Møller: 

„Jeg har haft en længere Samtale med din 
Kone, og under denne har jeg faaet Ting at vide, 
som jeg ikke havde Anelse om. Hun sagde mig, 
at du følte dig trykket af den Gæld, hvori du 
var kommet til mig, og at du derfor havde i 
Sinde at sælge alle dine Malerier og anlægge en 

Male- og Tegneskole, samt illustrere for Bog- 
handlere, — med andre Ord, du vil forsage din 
Kunst og trække dig tilbage til en Plads, som 
du er meget for god til at indtage. Dette vil du 
gøre, fordi du skylder mig lumpne to Tusinde 
Kroner?« 

„Kære Møller," sagde Henni, „jeg hører nu 
en Gang til de Mennesker, som ikke kan leve 
med Gæld." 

„Ikke en Gang til en gammel Ven?" spurgte 
Møller med blød Stemme. 

Henni trykkede hans Haand og sagde: 

Jfeg maa have en Ende paa alle disse for- 
tvivlede Forhold. Hellere vil jeg leve som en 
tarvelig Kunstner, end stadig at føle denne knu- 
gende Fornemmelse af at skylde andre Penge. 
Jeg føler det som en trykkende Mare, og jeg kan 
jo ikke bestandig blive ved at laane hos Dem. 
Alt maa have en Ende." 

Møller saae sørgmodig paa ham og sagde: 

„Kære Henni, en Mand som du bør ikke fejgt 
opgive Kampen for Livet. 

Som du veed, var din afdøde Fader og jeg de 
bedste Venner af Verden lige fra vor Ungdom. 
Vi studerede begge Medicin, tog begge Eksamen 
paa samme Tid, og vort Venskab holdt ud lige til 
hans Død. Jeg sad ved hans Seng den Nat, da 
det led mod det sidste. Da greb han min Haand 
og sagde: 

„Kære Ven, jeg har kun én Bekymring nu, 
da jeg ligger paa mit Yderste. Du veed at jeg 
vilde have, at Henni skulde studere Medicin 
ligesom jeg; men han havde faaet Kunstnerblod 
i sig, og jeg vilde da ikke tvinge ham ud af den 
Vej, hvortil Naturen syntes at have bestemt ham. 
Men, kære Ven, en Kunstners Lod er her i Dan- 
mark saare usikker, og det er jo muligt, at min 
Søn slet ikke er i Besiddelse af den Dygtighed, 
hvorpaa det kommer an, naar man vil drive det 
til noget herhjemme. Jeg har derfor paa mit Døds- 
leje kun en eneste Bøn til dig, og det er, at du 
vil tage dig af Henni, hvis han i Begyndelsen 
af sin Kunstnerbane skulde komme i Trang, og 
særlig maa du love mig, at han holder ved med 
sin Kunst og ikke giver sig hen til de Fuskerier, 
hvoraf saa mange af vore saakaldte Kunstnere 
lever. Hvis du vil Jove mig det, dør jeg rolig." 

Jeg bøjede mig over ham og sagde: 

„Derpaa giver jeg dig mit Ord," og seer du, 
Henni, dette Ord agter jeg ikke at bryde, i 

I de mange Aar jeg har levet, har jeg haft en 
god Praksis. Der var en Tid, hvor jeg havde 
haabet paa et lykkeligt Liv ved en elsket Hustrus 
Side, men dette Haab brast. Den unge Pige, som 
var mit Hjertes hele Attraa, giftede sig med en 
anden, og saa blev jeg denne gamle ensomme 
Pebersvend, som du seer her. Jeg har ingen videre 
Slægt, thi mine Broderbørn er alle døde. Hvad 

jeg nu i de mange Aar har sparet sammen be- 
høver jeg jo ikke, naar Jorden først har taget 
™ig- J^g hfti* l^un to at sørge for, og det er dig 
og din søde lille Hustru, hvem jeg betragter som 
en Datter. Jeg vil derfor betro dig, at du i mit 
Testamente er sat som Universalarving, og at du 
derfor kan betragte de to Tusinde Kroner, der 
volder dig saa megen Bekymring, som Forskud 
paa Arv. 

Nu beder jeg dig om eet, og det er, at du i 
Morgen tager til Byen og besørger to Ærinder 
for mig. Det ene er at indløse Giovannis Perle- 
baand, det andet at meddele din Prokurator, at 
Auktionen falder, bort. Du kan jo sige, at du har 
faaet en privat Køber til det hele. De fordømte 
to Tusinde Kroner, som har voldet dig saa megen 
Besvær, slaar vi altsaa en Streg over. 

Kald nu Lili herind; thi jeg har ogsaa noget 
at meddele hende. "* 

Lili kom, og Møller sagde saa med et polisk 
Smil: 

„Naa Lili, har du saa faaet en Pige?" 

„Ak nej," sukkede hun, „der har ikke været 
en eneste, skønt jeg har averteret i næsten alle 
Blade og har rendt rundt paa de fleste Fæste- 
kontorer. Efter alt det Rabalder, som „Pigernes 
Værn" har gjort, troer jeg heller ikke vi faar 
nogen til at tjene hos os. Jeg veed slet ikke, hvad 
jeg skal gøre, for jeg kan dog ikke blive ved at 

have Madam Mortensens Søsterdatter, og naar 
hun om otte Dage maa rejse hjem igen, staar 
jeg ganske hjælpeløs.** 

,,Saa skal jeg hjælpe dig, min Pige/ sagde 
Møller polisk. „Nu skal du bare se, hvor let jeg 
skal skaffe dig en Pige. Lad mig blot komme ind 
til mit Skrivebord, saa skal du se, hvorledes jeg 
forstaar at reklamere.** 

„Troer De virkelig, at De kan gøre det?** spurgte 
Lili glad. 

„Saa let som jeg vender min Haand, for jeg 
skal sige dig en Ting, min Pige, som du vist 
ikke har tænkt over. Du og din Mand bliver 
naturligvis boycottede; men om mig er deringen 
der veed noget. Dertil kommer, at der ikke er 
nogetsteds, hvor Pigerne hellere vil tjene end 
hos saadan en gammel ensom Snegl som jeg. 
De gamle Herrer er meget efterstræbte; for det 
første er der jo i saadan et Pebersvendehjem 
ikke ret meget at bestille. Lønnen er i Reglen 
god, og saa er der endelig det lille Haab tilbage, 
at man maaske kunde bedaare denne gamle Rad 
og blive Frue i Huset. Seer du, naar dette sættes 
ordentlig i Stil, saa skal du bare se, hvor de 
bider.** Møller gik ind til sit Skrivebord og kom 
kort efter tilbage med et Avertissement, der lød 
saaledes: 

„En velstillet, ældre, ugift Læge søger en flink 
Pige eller Husbestyrerinde, som kan paatage sig 

den daglige Husgerning. Der holdes Karl til By- 
ærinder, særlig Vadskekone, og en yngre Pige til 
Trappevadsk og til at børste Støvler, ligesom de 
to aarlige Rengøringer besørges af dertil ansatte 
Koner. Man behager skriftlig eller mundtlig at 
henvende sig til Doktor Møller, „Villa Nidula" i 
Kongens Valby." 

„Men Gud!" udbrød Lili, „der er jo ikke et 
sandt Ord i det hele, De vil dog vel ikke have, 
at Deres gamle trofaste Karen skal bort." 

„Nej," sagde Møller, „hende holder jeg paa 
som min Øjesten, for naar en Pige først har 
været hos en i sytten Aar, saa lader man hende 
ikke løbe." 

„Hvad betyder da det hele Arrangement?" 
spurgte Lili forundret. 

„Seer du, min Pige, der vil naturligvis komme 
en stor Tilstrømning paa disse lokkende Linier. 
Jeg gaar Ansøgerne efter, og naar jeg ikke synes 
om dem, siger jeg, at Pladsen er besat. Finder jeg 
derimod en jeg synes du kan bruge, saa siger 
jeg ogsaa, at Pladsen er besat, men meddeler 
hende tillige, at jeg kender en rigtig rar, sød 
lille Frue, hos hvem det er godt at tjene; paa 
den Maade reddes vi saa ud af Klemmen. Du 
skal blot se, hvor min List vil lykkes." 

Der gik to Dage, hvori der til Møllers For- 
undring ikke meldte sig en eneste; men Lili for- 
klarede, at det var saa umaadelig vanskeligt at 



287 



faa Piger midt i April, og dermed gav Møller sig 
tilfreds indtil videre. 

Da han den tredje Dags Morgen traadte ind i 
sit Arbejdsværelse, laa der tre Billetter paa hans 
Skrivebord, og ved at se den Maade, hvorpaa 
Adresserne var skrevne, maatte de vistnok stamme 
fra Piger med en svagt udviklet Ortografi. Han 
aabnede den første og læste: 

„Det averterede kan faas, naar man henvender 
sig i Brøndstræde hos Værtshusholder Rasmussen, 
hvor jeg har tjent i et halvt Aar til megen liden 
Tilfredshed for mig, da der er et farligt Natte- 
sjov, og jeg maa sidde oppe for at lukke Gæ- 
sterne ud, saa at jeg tidt ikke kan komme i Seng 
før Klokken to, og Madammen kalder paa mig 
allerede Klokken syv. Jeg er ferm til al mulig 
Husgerning, Vadsk og Strygning, og haaber derfor, 
at jeg maa faa Pladsen hos Doktoren, hvor jeg 
gerne vil tjene." Ærbødigst 

Sille Sørensen. 
P. S. 

Da jeg er saa bundet, træffes jeg bedst Klok- 
ken syv om Morgenen, naar Madammen har kaldt 
paa mig. 

„Puh,"" sagde Møller og lagde Billetten til Side; 
han greb den næste og læste: 

„]eg hedder Maren Madsen og tjener hos Per 
Søvren i Højetaastrup; men da jeg ikke kan holde 

ud at malke saa tidlig om Morgenen og gerne 
vil til København for at uddanne mig videre efter 
Højskolen, søger jeg herved Pladsen hos den 
ærede Doktor. Da jeg tillige har været Mejeri- 
pige og styret Køkkenet hos en Gaardmand, troer 
jeg nok, jeg kan paatage mig de Dele, som hører 
til en ordentlig Husholdning. Man behager at 
henvende sig i Højetaastrup, helst om Morgenen 
Klokken syv." 

„Gud fri og bevares!" udbrød Doktor Møller, 
„der har vi Pinedød en ny Maren Madsen, nej 
hende skal vi dog ikke have noget af." Han 
aabnede den tredje Billet og læste: 

i»J®g tjener for Tiden paa Herregaarden Bjerre- 
strup som Frøkenpige ; men da jeg ønsker at ud- 
danne mig i Sang og Musik og dette ikke kan ske 
hos saa umusikalske Mennesker som mit Herskab, 
ønsker jeg at komme til Byen for at uddanne 
mig videre. Da jeg har en svagelig Frue, som 
ikke kan gaa, har jeg maattet paatage mig al 
Husholdning, hvori jeg kan skaffe mig Attester 
for, at jeg er meget dygtig. Jeg har tillige været 
paa Bjerrestrup Højskole og er saaledes, hvad 
jeg nok troer at jeg tør kalde mig, en dannet 
Pige, som derfor ikke kan tage Del i den grovere 
Husholdning, men gerne vil være til Nytte og 
Behagelighed for Herr Doktoren. .Man bedes 
venligst henvende sig til „Rosaura Sivertsen'' 
efter oven angivne Adresse." 

Møller gned sig paa Panden og mumlede: 
„Frakenpige, hvad Satan er en Frøkenpige. Det 
har jeg s'gu aldrig hørt før i mit Liv; men saa 
vidt jeg kan forstaa, saa er det vist en af dem, 
som man gør bedst i ikke at reflektere paa."" 

Han ringede, og gamle Karen kom ind. Hun 
havde ikke det sædvanlige godlidende Smil, tvært- 
imod saae hun meget bekymret ud. 

„Hvad er der dog i Vejen, Karen?** spurgte 
Møller, „De seer jo saa traurig ud.** 

„Ja, hvor kan det være anderledes,** sukkede 
den gamle Pige, „naar Doktoren har i Sinde at 
sige mig op. Jeg har jo dog tjent tro og ærlig her 
i hele sytten Aar, og jeg havde dog haabet, at 
Doktoren vilde skaffe mig paa den Soldenfeldtske, 
naar jeg engang bliver nødt til at forlade min 
Tjeneste.** 

„Vær De kun ganske rolig, Karen,** sagde 
Møller, „der er ikke den mindste, Tale om at 
sige Dem op. Jeg leger kun Fæstemand for den 
lille Fru Falk, som ingen Pige kan faa. Skulde 
der komme nogen, maa De straks føre dem ind, 
for jeg* skal i Praksis efter Frokost.** 

„Jøsses Kors, Herr Doktor!** udbrød Karen glad. 
„Der sidder saamænd hele fem derude i Forstuen. 
Vil Doktoren have dem alle fem ind paa en Gang.** 

„Gud ftn og bevares!** udbrød Møller, „lad dem 
komme en for en, og tag den først, som De 
synes seer bedst ud.** 

Vilhelm Bergsøe: Pigesorger. 19 

Karen forsvandt^ Døren gik op og ind traadte 
en ung fejende Pige i moderne Dragt og med 
en firkantet, skindbræmmet polsk Hue paa sit 
yppige Haar» Hun nejede koket og spurgte med 
indsmigrende Stemme: „Er det Doktor Møller 
jeg har den Ære at tale med?* 

Jo," sagde Doktoren, „søger De Plads hos mig?* 

„Ja," vedblev den unge Pige, „jeg vilde jo 
gerne tjene i et ordentligt Hus og helst hos en 
ældre Herre." 

„Hvor har De tjent før?" spurgte Møller og 
mønstrede hende skarpt. 

„Gud, jeg har aldrig tjent før, for jeg skal sige 
Dem, jeg er forlovet med Kommunelærer Larsen, 
og han har raadet mig til at søge Kondition hos 
en pæn, ældre Herre, for at jeg kunde blive ferm 
i Husholdning, for vi skal giftes til Efteraaret," 

„Saa frygter jeg for, at De ikke ret vil kunne 
gøre Fyldest, for det er som Enepige De skal 
tjene." 

„Gud, det kommer jeg- saamænd nok ud af,*^ 
sagde den unge Dame og smilede koket. „Det 
hele er jo ikke saa vanskeligt, det lærer man 
snart; men der er kun een Ting, som jeg gerne 
vilde bede Doktoren om." 

„Naa, og det er?" 

,Jeg skal sige Doktoren, jeg er født af pæne 
Forældre og opdraget i et godt Hjem og ønsker 
derfor at lade mig fæste som Frøkenpige; for det 

giver altid noget mere Anseelse i det Hus, hvor 
man tjener." 

Møller, som havde staaet og betragtet hende 
meget skarpt, spurgte pludselig: „Ved hvilken 
Skole er det Deres Forlovede er Lærer?" 

Det er saamænd ved Hindegades Friskole, hvor 
han læser med Smaapiger fra otte til tolv Aar." 

„Naa saadan/ sagde Møller med en særegen 
Betoning, „saa er det vist bedst jeg skriver 
noget op til Dem først.** 

Den unge Dame saae meget forbavset ud; men 
endnu mere forundret blev hun, da Møller kom 
tilbage med to Lapper Papir, som han præsen- 
terede hende. 

„Hvad skal jeg gøre med dem?** spurgte hun. 

„Det skal jeg forklare Dem,** sagde Møller. 
„Det første er en Recept paa ren Eddikesyre, 
som De maa fortynde med tre Dele Vand. Det 
andet maa De være meget forsigtig med, for det 
er Sublimatvand, som er meget giftigt; derfor 
maa De sætte Flasken paa et sikkert Sted.** 

Den unge Pige saae aldeles forvirret paa Møller 
og spurgte: 

„Hvad skal jeg da med Recepterne?** 

„Det skal jeg sige Dem,** sagde Møller med 
urokkelig Alvor. „De skal først om Aftenen 
vadske Deres Haar godt med Eddike*Opløsningen, 
og næste Morgen kæmme Deres Haar igennem 
med Sublimaten.** 

19* 

„Men hvorfor skal jeg dog gøre det? Jeg fejler 
jo ikke noget. "* 

„Jeg beder om Forladelse," sagde Møller med 
sit ironiske Smil. „De er i Færd med at an- 
lægge et større Menageri i Deres smukke Haar, 
og det ønsker De vel ikke at formere?" 

„Gud, jeg har da ikke „Bisser"!" skreg den 
unge Pige og tog sig til Hovedet. 

„Jo, det ved Gud De har," sagde Møller; 
„men det skal De ikke bryde Dem om. Den 
Slags smaa Skabninger hører vore Kommuneskoler 
til; de er blevne en Slags Husdyr, som det er 
meget let at komme af med." 

„Gud, saa har jeg faaet dem af Larsen!" skreg 
den unge Pige paany. „Jeg synes nok, han har 
kløt sig saa meget i Hovedet i den sidste Tid." 

„Ja, saa kan De jo give ham et Par Flasker 
af det, jeg har skrevet op. Elskende bør jo dele 
alt med hinanden; men hvad Tjenesten hos mig 
angaar, saa er det vist bedst, De venter indtil 
De og Deres Forlovede er færdige med Kuren." 

Møller bukkede, og den unge Pige med den 
polske Hue forsvandt ud ad Døren. Lidt efter saae 
Møller hende fare ned ad Landevejen paa sin 
Cycle. 

Atter gik Døren op, og ind traadte en ung, 
tætbygget, ganske køn Pige, ft*isk af Hudfarve, 
men med et dumt, selvbehageligt Udtryk i sit 
Ansigt. 

Hun nejede for Doktoren og spurgte med ægte 
københavnsk Jargon: 

^lAæ faa Lov! æ De maaske den Dovtor, som 
søger en Pige?" 

„Akkurat," svarede Møller, „hvor har De tjent 
før?" 

„Hos Madam Lovise Rasmussen i Magstræde." 

„I Magstræde," gentog Møller og trak paa 
det. „Hvad var det for en Madam?" 

„Aah, det var for Resten saadan en rar Ma- 
dam, hun havde en lille Handel med Postkort 
og franske Fotografier, og jeg maatte staa i Bu- 
tikken for at besørge Kunderne — det var saa- 
mænd meget godt at tjene der." 

„Hvad hedder De?" spurgte Møller. 

„Amanda Amorine Kruse. Jeg har saamænd 
de bedste Anbefalinger fra flere fine Steder." 

Jfeg vil hellere se Deres Skudsmaalsbog," 
sagde Møller, „den har De vel taget med?" 

„Næ, Herr Dovtor, det har jeg inte, for jeg 
har slet ikke nogen Skudsmaalsbog, det bruges 
ikke af vos nyere Piger." 

„Saa kan jeg jo slet ikke faa noget at vide 
om Dem, sagde Møller. 

„Aa Gud! det behøves saamænd heller inte, 
for De kan jo bare spørge hos Madam Rasmussen, 
hvor jeg tjener, saa vil De faa den Besked, at 
jeg er en rigtig fiks Pige." 

^Skal De da ikke melde Dem hos Politiet, 
naar De skifter?" 

»Jo, det skal man jo nok, men Politiet bryder sig 
ikke saa meget derom, for nu er der jo saa mange 
Piger i København, at de næsten ikke kan holde 
Rede paa dem, og desuden vil jeg sige Dovtoren, 
at det er slet ikke behageligt at ha' med Poli- 
tiet at gøre; for det skal jo ha' sin Næse alle 
Vegne, og kan man bare slippe fra det, saa er 
man bedst tjent med det" 

I det samme kom Karen ind med en for- 
skrækket Mine, og hviskede til Møller: „Gud, 
Herr Doktor, hvad skal vi gøre? Der staar en 
Betjent udenfor og forlanger at tale med den 
Pige, som staar der. Han har fulgt hende hele 
Vejen fra København og siger, at han er fra 
Sædeligheden*" 

„Gaa ud og siig til Betjenten, at hun øjeblik- 
kelig skal komme," svarede Møller og mumlede 
ved sig selv: „Tænkte jeg det ikke nok, hun har 
vist seet for meget paa de franske Fotografier*" 
Derpaa vendte han sig til Amanda og sagde: 
„Vi maa afbryde vor Samtale, der staar saadan 
en pæn Herre udenfor og ønsker øjeblikkelig at 
tale med Dem." 

»Gud, er det en Herre I" skreg Amanda med 
den gladeste Stemme, »ja saa maa Dovtoren have 
mig undskyldt." 

Ud foer hun af Døren og lige i Armene paa 

Betjenten, som sagde: „Nu er det vist bedst, 
at De følger med uden at gøre Vrøvl; for med 
de Ballader, De har lavet i Magstræde, ønsker 
vi nok at snakke lidt nærmere med Dem." 

Møller hørte et skingrende Hvin og en Stemme 
som sagde: 

„Gør nu ingen Vrøvl; for ellers bliver jeg 
nødt til at tage Dem med Magt — vi skal til 
Byen i en Fart. ** Og gennem Vinduet saae Møller 
Betjenten komme spadserende med Pigen ved 
Armen, fulgt af en Flok Valbydrenge, som hujede 
efter dem. 

Møller satte sig ved sit Skrivebord, tørrede 
Sveden af sin Pande og mumlede: Her har vi 
Følgerne af Oktoberloven; før sad den Slags 
Amandaer bag de grønne Jalousier, nu faar vi 
dem ind i Husene uden Skudsmaalsbog. En 
Koppepatient kører man øjeblikkelig paa Bleg* 
dams- Hospitalet; men disse Skabninger, som dag- 
lig udbreder en af Menneskehedens værste Pla- 
ger, lader man løbe frit omkring. Gud velsigne 
den moderne Humanitet I"" 

Møller ringede. Døren gik atter op, og ind 
traadte en ung Pige med et . næsvist Ansigt og 
flotte Manerer. 

„Er det Herren, jeg skal tjene?" spurgte hun 
uden at vente paa Møllers Tiltale, „3aa vil jeg 
først gerne vide, hvordan Pigekammeret er? Er 
der Tæppe paa Gulvet?" 



i 

„Nej,* sagde Møller, „det er der virkelig ikke.** 

ni^f jeg vil ogsaa gerne have en Lænestol og 
en Sofa, for man bliver jo altid noget træt, naar 
man har gaaet og sjovet den hele Dag. Der er 
vel en ordentlig Kakkelovn?* 

„Gud bevares,* sagde Møller, „naturligvis.* 

„Ligger det ved Siden af Køkkenet?* 

„Nej, saadan som Huset er bygget, er Pige- 
kammeret paa Kvisten.* 

„Naa saadan!* udbrød den unge Pige. „Ja saa 
siger jeg Tak for Mad, De skal ingen Ulejlighed 
gøre Dem, for jeg hører til de nyere Piger, og 
de lader sig saamænd ikke lægge paa Kvisten.* 
Og uden at hilse var hun ude af Døren. 

Møller ringede, Døren gik op og ind traadte 
en ung sirlig Pige, som paa Møllers Forespørgsel 
svarede, at hun hed Rosalie Mandix og var Datter 
af en Højskolelærer. Hun saae sig omkring i Væ- 
relset med et inkviserende Blik og spurgte uden 
videre Indledning: „Ja her er vel elektrisk Lys?* 

„Nej,* sagde Møller, „det er her ikke, vi maa 
hjælpe os med Gas.* 

„Naa ja, det kan jo ogsaa til Nød gaa, for jeg 
skal sige Doktoren, at jeg er Frøkenpige og kan 
derfor ikke rode med det Petroleumsstads, som 
faar ens Fingre til at lugte hele Dagen. 

Der er vel Centralvarme?* 

„Nej, sagde Møller, „vi har kun de gammel- 
dags Kakkelovne.* 

„Gammeldags Kakkelovne!'' udbrød hun, „dem 
kan jeg virkelig ikke have noget at gøre med. 
Man bliver jo sort om Fingrene, hver Gang man 
skal lægge i dem, og saa skal man gaa og have 
al det Kulsjov enten fra Kælderen eller fra 
Kvisten." 

Jfa, jeg kan virkelig ikke lade lægge Central- 
varme ind for Deres Skyld, ** sagde Møller; „men 
hvad mener De egentlig med dette Frékenpige?" 

,Jo, det er saadan noget som, at man hører 
Herskaberne mere til, for jeg faar da vel Lov til 
at sidde sammen med Herskabet?'' 

„Nej," sagde Møller. „Ved Bordet kan vi virke- 
lig ikke have Dem. Saa skal De jo være ude i 
Køkkenet, og det er vel ved Bordet, De mener?" 

„Nej, jeg mener kun det andet Sted." 

„Hvad mener De da med det andet Sted?" 
spurgte Møller. 

J[eg mener det med W. C. Jeg kan vel nok faa 
Lov at sidde paa samme Hul som Herskabet?" 

Møller rejste sig leende og sagde: „Ja, De 
maa undskylde mig, men seer De, jeg hører nu 
til de gammeldags Folk og kender ikke noget til 
alle disse nye Indretninger: Centralvarme, Banke- 
altan, elektrisk Lys, W. C. Jeg tror derfor, vi 
begge to staar os bedst ved at sige Farvel til hin- 
anden." 

Atter gik Døren op, og igen kom der en ung, 
meget flot Pige, fejende ind i Stuen. 

„Tør jeg spørge, om det er Doktor Møller, som 
jeg taler med?"* spurgte hun. „Her seer jo ganske 
pænt ud.** 

Møller gjorde en Grimace og sagde: „Tør jeg 
spørge om Deres Navn?** 

„Jeg hedder Aurora Kajesen — til Tjeneste.** 

„Hvor har De tjent før?** spurgte Møller. 

„Aa, jeg har saamænd tjent saa mange Steder, 
at jeg næppe kan huske det. Sidst tjente jeg hos 
Geheimeraad Larsen paa Jagtvejen. Der var jeg 
i hele tre Maaneder; men nu vil jeg gerne ud 
til Valby, for her har jo Sangforeningen Lokale 
om Sommeren.** 

„Hvilken Sangforening?** spurgte Møller for- 
undret. 

„Gud, kender De ikke den? Det er Sangfor- 
eningen „Morgenrøden**, hvor jeg synger første 
Sopran. „Jeg vilde derfor gerne spørge, om her 
er Klaver i Huset.** 

„Der staar et derhenne,** sagde Møller tørt; 
„men hvorfor spørger De om det?** 

»JO) jeg skal sige Dem,** vedblev Aurora, idet 
hun indtog en teatralsk Stilling. „Jeg er Prima- 
donna i „Morgenrøden** og optræder hver Lørdag 
Aften, saa den maa jeg have Udgangstur til, for^ 
uden om Søndagen.** 

„Men Klaveret?** spurgte Møller. 

„Jo, det maa jeg nødvendigvis have naar jeg 
øver mig paa mine „Senerader**, og Doktoren 

har vel ikke noget imod, at jeg hver Dag synger 
en Time før De staar op, for jeg akkompagnerer 
mig selv." 

„Det glæder mig, at De er saa overordentlig 
musikalsk, "^ sagde Møller med sit mest ironiske 
Smil, „thi det er jeg ogsaa. Jeg har tilbragt min 
Ungdom ude paa Landet og var en meget ivrig 
Jæger, og som Følge deraf øvede jeg mig hver 
Dag to Timer i at blæse paa Valdhorn. Da jeg 
naturligvis ikke kan ligge i Sengen og blæse om 
Aftenen, maa jeg have en til at blæse mig i 
Søvn, og jeg vil derfor gerne spørge Dem, om 
De blæser Valdhorn?" 

„Blæser Valdhorn!" raabte den unge Pige og 
saae aldeles rædselsslagen ud. „Nej det ved Gud 
jeg ikke gør, man faar jo en forskrækkelig skæv 
Mund deraf." . 

„Ja, saa gør det mig meget ondt at jeg ikke 
kan fæste Dem," sagde Møller. „Et Stykke 
paa Valdhorn maa jeg have hver Aften, før jeg 
sover." 

Den unge Pige foer ud af Værelset; men i 
Døren hørte han hende sige til Karen:. „Den 
gamle Snegl derinde er jo gal. Han vilde have 
jeg skulde blæse ham i Søvn paa Valdhorn. Det 
kan De selv gøre, for De er jo grim nok der- 
til.« 

Møller saae paa sit Ur og mumlede: „Det er 
ikke saa let at være Fæstemand her i Køben- 

havn, som jeg havde troet. Gud veed om der er 
flere?« 

Han ringede, og ind traadte en ung, høj, sørge- 
klædt Dame. 

Hun hilste paa Møller blot ved at bøje Ho- 
vedet og blev staaende tavs midt paa Gulvet. 
Den gamle Doktor saae forbavset paa hende. 
Hendes Ansigt var fint, skarpt markeret men 
blegt, og ud af hendes mørke Øjne lyste et 
Tungsind, som havde hun lidt en stor Sorg ; men 
der var en Finhed og en Noblesse i hele hendes 
Holdning, som foranledigede Møller til at sige: 

„Tør jeg spørge, om Fruen vil anbefale mig 
en Pige?" 

„Jeg er ikke Frue," svarede hun tonløst. 

„Ja saa. Frøken," svarede Møller smilende, „jeg 
kender Dem jo ikke." 

„Jeg er heller ikke Frøken," sagde hun paa 
samme sørgmodige Maade, „jeg er en fraskilt 
Hustru." 

Det gav et Sæt i Møller. 

Han fik uvilkaarlig Følelsen af, at her var en, 
som vistnok vilde giftes paany; men da han saae, 
at hun blev staaende i samme bøjede, sørgmodige 
Stilling, sagde han: „Det er dog vel ikke Deres 
Mening, at De vil tjene hos mig?" 

Jo, svarede hun, det er min faste Beslutnings 
og hvis De vil høre, hvorfor jeg søger denne 
Stilling, vil De forstaa, at jeg har al Grund dertil. " 

„Fortæl/ sagde Møller deltagende. 

„Seer De,** vedblev hun, „jeg hedder Olga 
Haller, og min Fader havde i sin Tid et stort 
Gods ovre paa Fyn. Der tilbragte jeg min Barn- 
dom og det var lykkelige Aar; men da jeg før- 
ste Gang som ung Pige rejste til København, 
kom Ulykken. I Diligencen sad en meget smuk 
ung Mand, som fortalte mig, at han var Fuld- 
mægtig og Kasserer hos et stort Handelshus i 
København, og da jeg kom til Byen hos min 
Tante, traf jeg ham paany i flere af de køben- 
havnske Selskaber. Jeg var dengang ganske ung 
og som Følge deraf meget uerfaren, saa at han, 
som var en Verdensmand af første Rang, havde 
meget let ved at vinde min Kærlighed. Vi blev 
gifte og kort efter døde min Fader. Jeg var nu 
eneste Arving til Godset paa Fyn. 

Saa flyttede vi derover; men ft*a det Øjeblik af, 
at han havde faaet min Arvelod under Behand- 
ling, forandrede han pludselig sin Opførsel. Jeg 
var ikke længere hans lille, unge Hustru; thi de 
fynske Piger havde mere Tiltrækning for ham 
end jeg. Han gav store Selskaber, indlod sig i 
Forbindelse med andre Damer, og da to Aar var 
gaaede maatte vi sælge Godset paa Grund af 
Gæld. Saa tog vi til København, hvor han paany 
fik Plads hos det tidligere Handelshus, og hvor 
han havde en saadan Gage, at vi sorgfrit kunde 
leve deraf. 

En Foraars Eftermiddag da jeg sad og ventede 
ham fra Kontoret, kom han ikke hjem, og næste 
Morgen kom der Bud fra Handelshuset, at han 
var blevet borte fra Kontoret og at der i Kas- 
sen manglede en betydelig Sum. Politiet blev sat 
i Bevægelse, og ved senere Undersøgelse viste 
det sig, at han straks fra Begyndelsen af sin An- 
sættelse havde forgrebet sig paa Kassen, og at 
han nu var rejst til Syd-Amerika, medtagende en 
betydelig Sum Penge fra sin Principal. 

Fra det Øjeblik var mit Liv ødelagt. Han havde 
ikke efterladt mig mere, end at jeg med den 
allerstørste Sparsommelighed kunde bane mig Vej 
gennem Livet. Jeg blev nødt til at leje mig en 
lille Lejlighed, og kunde paa Grund af mine 
økonomiske Forhold kun holde een Pige — jeg, 
som var vant til fra tidligere Tider at have en 
paa hver Finger. Nu kom en Række Ærgrel- 
ser og Krænkelser, hvorom De næppe kan gøre 
Dem noget Begreb. I min forladte Stilling, under 
mine smaa økonomiske Forhold blev jeg tyranni- 
seret af disse Piger, der skiftede hos mig næsten 
hver Maaned — jeg skal ikke indlade mig paa 
Enkeltheder, men blot sige Dem, at hele min 
Stilling blev mig saa utaalelig, at jeg hellere selv 
vilde tjene mit Brød som simpel Tjenestepige end 
Bnde mig i disse daglige Fornærmelser fra de 
andre. Helst vilde jeg tjene hos en ældre, enlig 
Herre og jeg beder Dem ret indstændig. Doktor 
Møller, om at tage mig i Deres Brød." 

Hun sænkede Hovedet og saae paa den gamle 
Læge med taarefyldte Øjne. 

Møller følte sig grebet af hendes Skønhed og 
noble Væsen; men han følte sig tillige i aller- 
højeste Grad forvirret; thi nu maatte det jo 
aabenbares, at han havde ført hende bag Lyset. 

„Undskyld mig, Frue," sagde han, „men hvis 
jeg maa sætte Dem ind i de sidste Maaneders 
Forhistorie, saa haaber jeg at De vil tilgive mig, 
at jeg har benyttet mig af en List for at faa et 
dygtigt Tjenestetyende. Jeg har et saadant i min 
gamle Karen, og De kan saaledes ikke tjene her. 
Grunden til mit Avertissement var den, at jeg 
ønskede at skaffe et ungt, elskværdigt Ægtepar 
en flink Tjenestepige, da de paa Grund af forskel* 
lige Forhold er blevet boycottet i et Blad, som 
hedder „Pigernes Værn", Jeg tror ikke De vil 
fortryde at komme i Huset dér. Manden er en 
dygtig Kunstner, som lige er vendt tilbage fra 
Italien, og hans Hustru en af de sødeste Skab- 
ninger, man kan tænke sig. Det eneste, der turde 
være i Vejen er, at de sidder meget smaat i det 
og at De derfor heller ikke maa vente Dem no- 
gen betydelig Løn." 

„Det bryder jeg mig heller ikke om," sagde 
den unge Frue — „jeg ønsker kun at trække 
mig tilbage i Skjulthed og at virke til Gavn for 
mine Omgivelser; endnu har jeg saa meget til* 
bage, at jeg med det og en mindre Løn kan be» 
stride mine Fornødenheder." 

^a, saa "vil jeg give Dem mit Kort,"* sagde 
Møller, „de unge Folk bor tæt ved Siden af paa 
^erde Sal i „Villa Valby". Jeg kan desværre 
ikke følge Dem derop, da Praksis kræver min 
Nærværelse andetsteds. Jeg vil blot sige Dem en 
Ting, Fru Haller, at den unge Kone, hos hvem 
De kommer til at tjene, er meget ung og meget 
barnlig, men den kærligste lille Sjæl, man kan 
tænke sig. Jeg haaber derfor, at De og hun hur- 
tigt vil finde hinanden, og De kan være over- 
bevist om, at De ikke let vil komme til at tjene 
bos et bedre Herskab end hos min kære Lili.*' 

Han skrev et Par Ord paa sit Visitkort, rakte 
hende det, og med glædesstraalende Ansigt forlod 
den unge Dame Værelset.. 

„Herre Gud!" sagde Møller, „jeg troede kun 
der var Frøkenpiger, men nu seer jeg, der ogsaa 
er Fruer af samme Slags. Stakkels forladte 
Kvinde!" 

Et Øjeblik efter kom Karen ind med Forklæ- 
det for begge sine Øjne: „Herre Gud, Herr Dok- 
tor, saa jager De mig alligevel bort! den unge 
Dame sagde, at De havde fæstet hende, og hvad 
skal jeg stakkels Sjæl saa gøre? Det havde jeg 
rigtignok ikke tænkt om Doktoren." 

„Ja vist har jeg fæstet hende," sagde Møller, 
„men ikke til mig selv. Hun vil tjene hos Fru 
Falk, og jeg haaber, at hun vil blive fornøjet 
med hende." 

„Jøsses Kors, skal hun tjene hos Fru Falk I** 
udbrød Karen med det mest straalende Ansigt. 
„Ja dér faar hun rigtignok en rar Frue; men det 
kan den Stakkel ogsaa trænge til, for jeg har da 
aldrig seet et Menneske se saa bedrøvet ud."" 

,Ja, det var jo da glædeligt, at jeg endelig 
fandt en,*" sagde Doktoren. „De fire første var 
jo det rene Rak." 

„Ja, men det er ogsaa Doktorens egen Skyld," 
sagde Karen. „For Doktoren maa da endelig ikke 
tro, at alle Tjenestepiger er som de Tøjter der 
sad derude. Grunden til at det er gaaet Dok- 
toren saa galt er den, at man slet ikke kan faa 
ordentlige Piger i Marts, for de ordentlige Piger 
skifter kun ved Majdagstide, og det Ros som 
render fra Tjenesten i Marts eller April, er der 
saamænd ikke noget ved. Det kunde jeg godt 
have sagt Doktoren lige straks, for jeg er en 
gammel Tjenestepige og har kendt mange Piger 
i mit Liv. Jeg kan kun sige Doktoren, at der er 
saamænd mange rigtig pæne Piger her i Køben- 
havn, naar man blot kan faa fat paa dem; men 
vil man tage dem i Utide, saa gaar det galt." 

,Ja," sagde Møller, „saa gaar det galt, gamle 
Karen. Det har jeg rigtignok faaet at mærke; 
men nu hører jeg op at være Fæstemand. Jeg 
skal Pinedød aldrig mere i mit Liv prøve derpaa." 

NIENDE KAPITEL. 



En bedre Middag og dens Følger. 

HELE den lange Vinter havde hverken Lili 
eller Doktor Møller modtaget nogen Invita- 
tion fra Generalinden, og man kan derfor tænke 
sig deres Forbavselse, da Pierre mødte op en For- 
middag i Lyseblaat, præsenterende en guldkantet 
Billet, stilet til Lili og af følgende Indhold: 

„Min kære Lili! 

Det har virkelig gjort mig ondt, at vi hele 
den lange Vinter er kommet saa lidt sammen; 
men det er jo ikke altid let at finde et Selskab, 
der passer for hinanden. Nu da jeg derimod har 
faaet det hele ordnet, vilde jeg spørge om ikke 
Du, din Mand og Doktor Møller vilde gøre mig 
den Fornøjelse at spise til Middag hos mig paa 
Torsdag Klokken seks en halv? 

Du maa undskylde, at denne Invitation kommer 
saa sent ; men paa Grund af misforstaaede Dispo- 
sitioner har det ikke været muligt at sende den 

af Sted før i Dag. Du og dine vil derfor ikke 
være mindre velkomne paa „Villa Lydia", hvor 
der ganske vist bliver et større Selskab end jeg 
ellers plejer at have. 

I Haab om at se Eder, forbliver jeg din hen- 
givne Tante 

Lydia von Rabenstein. 

E. S. Hvis Du skulde mangle noget til dit 
Toilette, skal jeg gerne skaffe det til Veje; thi 
mine Døtre har jo Overflod af Garderobe. I 
hvert Fald beder jeg Dig om at tage dit smukke 
Perlebaand paa, som vist vil vække almindelig 
Beundring. Pierre kan modtage dit Svar, saa be- 
høver Du ikke at skrive." 

„Hvad skal jeg svare til det?" spurgte Lili 
ganske forvirret. „Jeg vil saa nødig i saadant 
fint Selskab, der bliver jo næppe Tid til at jeg 
kan anskaffe det nødvendige." 

„Aldrig tager jeg derhen!" raabte Henni for-, 
bitret. „Troer hun, at min Hustru skal møde i 
hendes Døtres Kjoler, hun maa jo være gal." 

„Take it coolly," sagde Møller med sit mest 
ironiske Ansigt. „Det hele kan blive forbandet 
morsomt, naar man blot tager et ironisk Sigte 
paa Umenneskeligheden." 

„Nej!" raabte Henni, „jeg lader mig ikke in- 
vitere til stor Middag to Dage i Forvejen." 

„Lad nu alle de formelle Hensyn fare," sagde 

20» 

Doktor Møllef*, „det hele er jo en Bagatel. Den 
kære Generalinde har naturligvis i sidste Øjeblik 
faaet Afbud fra nogle af sine Rangspersoner, og 
det vilde jo bringe stor Forvirring i Taffel-Takke- 
lagen. Nu fylder hun Hullerne ud med os. Vi 
tager derhen og morer os over alle de grinagtige 
Personer, som den kære. Generalinde forstå ar at 
samle." 

„Men Perlebaandet," sagde Lili, „hvorfor skal 
jeg tage det paa?" 

,Ja, da liegt der Hund begraben,"" sagde Møl- 
ler, „og derfor skal du pænt lade det blive 
hjemme. Jeg er en gammel Ræv og lugtede 
straks Lunten. Din Tante vil paany have dig un- 
der Behandling; thi der er jo ikke nogen Tvivl 
om, at det ikke er dig, hun har forelsket sig i, 
men derimod i Giovannis Gave. Tag du dine 
Amagerperler paa i Stedet for, og hvis saa din 
Tante skulde fare i dig, saa hug fra dig med 
Næb og Kløer, for jeg er overbevist om, at der 
vil blive stillet en eller anden Fælde op paany 
for at fralokke dig et Smykke, som Generalinden 
har forelsket sig i, men ikke vil betale. "* 

„Gud, troer De?" sagde Lili forskrækket; „men 
saa maa jeg ogsaa tage Amagerspændet paa, for 
det hører jo sammen." 

„Saa bliver du en rigtig nydelig Amagerpige," 
sagde Møller, „og det vil gøre en knusende Ef- 
fekt paa Selskabet; thi den Slags Smykker har 

de vist ikke Mage til. Nu gaar jeg ud og siger 
til Pierre, at vi skal møde paa Torsdag. ** 

„Gid Fanden havde baade din Tante, hendes 
Middagsselskaber og alle hendes Lumskerier I *" 
raabte Henni rasende. ,Jeg dyr mig ikke, hvis 
jeg kommer derhen, jeg maa en Gang sige hende 
og det Kleresi, der kommer dér, min sande Me- 
ning.** 

„Nej, min Sandten maa du ej,** sagde Møller, 
der i det samme kom tilbage. „Du stikker pænt 
i en sort Kjole, tager hvidt Halstørklæde paa og 
skaber dig ligesom alle de andre Abekatte. Hvis 
du ikke gør det, bliver du smidt paa Porten af 
det gode Selskab; det kan du virkelig ikke være 
tjent med. Jeg skal nok sørge for en Vogn.** 

„Aa, vi kan jo gaa derhen,** sagde Henni, 
„det er jo ikke mere end et Par Skridt.** 

„Atter Mangel paa Verdenserfaring,** smilede 
Møller, „hvad troer du Pierre og Selskabet vilde 
sige, hvis de saae os komme tridsende hen ad 
Valby Landevej med Galocher paa. 

Nej min Ven, en fin Landauer skal jeg skaffe 
hos Vognmand Hansen; jeg skal faa ham til at 
give Kusken Livre, saa skal du blot se hvor 
Pierre danser.** 



Torsdag Aften holdt der uden for Doktor Møl« 
lers Villa en elegant Landauer med blankt strig- 

lede Heste og Kusk i Livre. Gamle Karen hjalp 
sit kære Herskab ind. Af Sted rullede Landau- 
eren, og faa Minutter efter holdt den uden for 
„Villa Lydia "s forgyldte Jernport, hvor Kusken 
slog et vældigt Knald, som fik Portneren til at 
styrte ud af sit Hul og aabne begge de store 
Fløjporte. Saa rullede Vognen op foran Stentrap- 
pen, Pierre kom springende; men da han hjalp 
Doktor Møller ud, blev hans Bevægelser betyde- 
lig langsommere, og Henni fik Lov til selv at 
finde Vej op ad Trappen. 

I den store Forhal duftede der trods det tid- 
lige Foraar af Liljer, Roser og sjældne Drivhus- 
planter. Der var en Duft og en Varme i denne 
Forhal, som gjorde et højst hyggeligt Indtryk; 
men endnu mere grebet blev Lili, da hun traadtie 
ind i Salonen, hvor Størsteparten af Middagssejr 
skabet allerede var forsamlet. Damernes Toiletter 
straalede af Juveler; Herrerne lyste med Kors 
og Stjerner, og Generalinden, som var iført en 
vinfarvet, japansk Silkekjole, bar et stort Diamantr 
smykke, som overstraalede alle de andres. 

Der var en Vellugt af den finest^ Parfume ud- 
bredt i hele Rummet; store Blomsteropsatser 
prangede hist og her. Lyset faldt dæmpet fra en 
mægtig Lysekrone ud over denne Elegance og 
Luksus; men Lili trak sig stille hen i en Krog 
ved den store Porcelæns- Kakkelovn og saae suk- 
kende ned ad sit tarvelige Toilette. Hun syntes, 

at hun lignede en Bondepige — blot hun aldrig 
havde taget det svære Sølvperlebaand paa. 

Generalindens to Døtre gik omkring med guld- 
kantede Sedler, indeholdende Navnene paa de 
Par, som skulde tage hinanden til Bords. Henni 
bandede den franske Guvernante, hvis Navn 
fandtes paa hans Kort; men Møller gned sig i 
Hænderne, puffede Henni i Siden og sagde: 

„Der er s'gu ingen Dame paa mit Kort, saa 
faar jeg da Madro. "^ 

Et Øjeblik efter smældede Pierre Fløjdørene 
til Spisesalen op, Parrene fandt hinanden, ord- 
nede sig efter Rang, og indtog under Ledelse af 
to sortklædte Tjenere med blaa Baandrosetter paa 
Skuldrene deres respektive Pladser. Møller op- 
dagede, at han skulde sidde ved Siden af Kam- 
merjunker V. Spies, som havde tilbragt Tiden 
med at sige de forskellige Damer de mest ud- 
søgte Komplimenter. 

Ved Møllers anden Side havde Henni og den 
franske Guvernante Plads, medens Lili var an- 
bragt længst nede for Bordenden med en ung 
Fløs, der overdængede hende med de fadeste 
Smigrerier. 

Saa tog man fat paa Maaltidet. I Begyndelsen 
var Samtalen hviskende; thi det var øjensynligt, 
at de delikate Østers, som serveredes i hvide 
Muslingeskaller, interesserede Gæsterne mere, 
end hvad man ellers kunde meddele hinanden; 

men allerede ved Suppen begyndte Samtalens 
Strøm at løbe, og da man naaede henimod Fa- 
sanerne, var der en saadan Ordbrusen igennem 
Salen, at de enkelte Par knapt kunde høre hin- 
anden. 

V. Spies havde straks ved Maaltidets Begyn- 
delse sat sig magelig. til Rette i Stolen, foldet sin 
Serviet ud, bukket den ned under Halstørklædet, 
og nu gik det løs paa Retterne med en Hurtig- 
hed, som forbavsede Møller, til hvem han ikke 
mælede et Ord. 

„Gudbevares," mumlede Doktor Møller, „hvis 
han ikke faar en Blindtarmsbetændelse, saa maa 
Pokker vide, hvor han skulde faa den fra? Han 
tager jo to Portioner af hver Ret. Aldrig i mit 
Liv har jeg seet saadan en Ædedolk." 

Pludselig var det som om Kammerjunkeren 
blev grebet af et let Delirium. Han tog sig gen- 
tagne Gange til Panden, stirrede drømmende op 
i Loftet, blev rød i Kinderne og sank saa atter 
tilbage i Stolen, rømmede sig og sprang pludse- 
lig, som drevet af en Fjederkraft i Vejret, idet 
han strakte Haanden ud over Bordet og udbrød: 

„Mine Damer og Herrer! 

Jeg veed jo, at Flere 
gerne vil høre mig improvisere, 
hvortil jeg har faaet af Muserne sendt 
et ganske ringe beskedent Talent. 

Derfor tillader jeg mig paa Vers, 

halvt i Alvor og halvt i Skerts, 

at drive med Muserne lidt Kommers. 

Jeg vælger til Emne: „Hvad er en Diner?' 
at sige i sin Oprindelse; 
thi vistnok Faa gør sig ret en Idé 
om al den Møje en saadan volder 
for den, som gæstfri Dineren holder. 
Først skal der skrives Invitationer 
til Kammerherrer, ja til Baroner 
og alle de øvrige Rangspersoner, 
som findes samlet om Bordet her. 
Personerne selv volder ej Besvær, 
men huske hvers Titel, det volder Møje, 
og dog maa paa disse man passe nøje; 
thi Gæsten man nødig støde vil, 
og derfor hører der Hovedbrud til. 

Er saa det hele sendt ud i Byen, 
saa skal man til at skrive Menuen, 
og det er en yderst vigtig Sag, 
at den bliver formet med fineste Smag. 
Især er der noget, som Tanken trætter, 
og det er disse smaa Mellemretter, 
hvorpaa jeg sætter saa megen Pris, 
saa sandt jeg hedder Herman von Spies. 
Men hvor i Verden vil man finde 
en med slig Smag begavet Værtinde, 
som Lydia von Rabenstein, Generalinde? 

Se derfor haaber jeg De vil finde 
det ret naturligt, at jeg til Minde 
om denne sjældne, begavede Kvinde, 
jeg mener von Lydia, Generalinde, 
udbringer en hjertelig velment Skaal, 
som vi bør tømme i bredfuldt Maal, 
til Ære for vor gæstfri Værtinde 
den sjældne, begavede, noble Kvinde 
Lydia von Rabenstein, Generalinde.'' 

Kammerjunkeren sank ned i sin Stol, som var 
han grebet af en overvældende stor Anstrengelse, 
trak i sit Silketørklæde og tørrede Sveden af Pan- 
den ; men da Pierre i det samme bød ham Fasa- 
nen, huggede han et mægtigt Stykke til sig, og 
Ædemaskinen gik nu paany løs med en Kraft, 
som var den ikke blevet svækket ved den store 
Anstrengelse, han havde været udsat for. Herr 
Baron v. Zittow, som havde ført Generalinden til 
Bords, rejste sig med langsom Værdighed, slog 
ud med Haanden og sagde: 

„Mine Damer og Herrer! 

Egentlig burde jeg jo udfordre Kammerjunker 
V. Spies paa Pistoler, fordi han uden min Til- 
ladelse, ja uden at meddele mig det mindste 
derom, har udbragt min Dames Skaal og derved 
berøvet mig den Ære og den Fornøjelse, hvortil 
jeg unægtelig havde Ret; men den Maade hvor- 

paa Herr Kammerjunkeren tolkede de Følelser^ 
som jeg er overbevist om bevæger sig i Bry- 
stet paa hver af de her tilstedeværende, bevirker, 
at jeg ikke alene skænker ham min Tilgivelse, 
men ogsaa maa udtale min Beundring for den 
fine og aandfulde Maade, hvorpaa han har vidst 
at udbringe en Skaal for vor hæderkronede 
Værtinde. 

Det er en stor Gave der er skænket Kam- 
merjunker V. Spies af Muserne, som han selv 
udtrykte sig; en Gave, som kun falder i faa dø- 
deliges Lod og som ikke alene han, men ogsaa 
alle vi andre maa være Forsynet taknemmelige 
for. Hvis det v. Zittowske Legat var bestemt for 
Digtere i Stedet for Malere, vilde jeg ube- 
tinget tilkende ham Prisen, for at han kunde 
drage til Rom og lade sig krone paa Kapitolium ; 
men desværre maa jeg indskrænke mig til med 
disse faa tarvelige Ord at udbringe hans Skaal, 
og takke ham for den Nydelse han i Dag har 
beredt os alle.*" 

Gæsterne rejste sig og klinkede, men Møller 
satte et saa malabarisk, ironisk Ansigt op, at 
Kammerjunkeren fik et Hosteanfald. Dette varede 
dog kun kort, og med glædesstraalende Ansigt 
forlod V. Spies sin Plads og klinkede rundt med 
hele Selskabet. 

Da Isen, Desserten, Frugterne og alle de øv- 

rige delikate Smaating var fortærede, erklærede 
Generalinden beskedent, at hun ikke havde mere 
at byde sine Gæster. Pierre smækkede Fløjdørene 
op, de to Sorte med de blaa Rosetter stillede sig 
ved Dørstolperne, Stolene skubbedes tilbage med 
et Brag som et fjernt Tordenvejr, og Par for Par 
vandrede man nu ivrigt konverserende ind i den 
store Salon. 

Her fandt en Deling Sted, Herrerne forsvandt 
gennem en Sidedør ind i det elegante Ryge- 
værelse for at tage fat paa Havaneseme og de 
fine Likører. Damerne saae sukkende efter dem 
og rangerede sig saa atter efter Rang i de store» 
magelige Lænestole, medens v. Spies sank ned 
paa en Chaiselongue ved et lille Bord, som var 
bedækket med Bøger. 

„Det er egentlig en Fejl ved vore Middags- 
selskaber,** begyndte han med indsmigrende 
Stemme, „at Herrerne saa hensynsløst trækker 
sig tilbage for at dyrke Havannas Urter, i Stedet 
for at blive i Selskab med de Blomster, som 
dufter mere af Aand end den Konversation, der 
føres ved Rygebordet 

Jeg selv ryger ikke og tillader mig derfor at 
blive hos de elskværdige Damer for at fordrive 
dem Tiden med et eller andet, hvis De maatte 
ønske det." 

„AaGud, Herr Kammerjunker,** lød en Stemme, 
„jeg har hørt at De ikke alene er Improvisator, 

itien ogsaa skal være en ganske fortræffelig Høj* 
læser. Jeg troer det vilde glæde os uendeligt, 
hvis De vilde læse lidt for os indtil Herrerne 
kommer tilbage." 

„Med stor Fornøjelse!" udbrød Kammerjunkeren. 
„Tør jeg spørge, hvad det skal være?" 

„Ja det veed jeg ikke," svarede den Dame, 
der havde opfordret ham; „men ved Siden af 
Dem ligger jo en Del af vore nyeste Digtervær- 
ker. De behøver jo blot at tage et eller andet, 
men helst et, som er i et smukt Bind." 

V. Spies rodede om mellem Bøgerne, indtil 
han fandt en lille, meget elegant indbundet Bog, 
som bar Titlen: „Stormsvalen". „Se her," udbrød 
han, „er nogle af vore mest bekendte lyriske 
Digte, og det vil vist passe bedst at vælge 
disse, da Stykkerne saa ikke bliver altfor store. 
Her staar et, som seer meget interessant ud, 
det hedder: „I Brændingen"." 

„Gud lad os høre det," sagde den unge Dame 
ved Siden af ham, „jeg holder saa meget af 
disse Digte fra Havet." 

V. Spies rettede sig i Sædet, strøg Haaret fra 
Panden, rømmede sig og læste med Pathos: 

„Ane Katrine var Skudens Navn, 
hun var læk baade for og agter." 

„Hvad behager?" spurgte den unge Dame. 
V. Spies fik et voldsomt Hosteanfald, lagde 

Bogen fra sig og sagde: „Jeg troer ikke at „I 
Brændingen** vil passe for denne Forsamling. 
Vore nyere Digtere skriver saa realistisk, og jeg 
troer derfor, at vi vil lade „Ane Katrine** ligge. 
Her er en anden, som hedder: „Fra Venedig**, 
det er kun en lille Fortælling.** 

„Aa, lad os høre den,** sagde den unge Dame^ 
„jeg har altid sværmet saadan for Venedig med 
disse Kanaler, Gondoler, Maaneskin, gamle Pa- 
ladser og Klokketaarne, der styrter sammen.** 

V. Spies tog den elegant indbundne Bog, røm- 
mede sig paany og begyndte: 

„Forført i sit fjortende Aar af Markis Vincent 
Claparede de Kabalinos ægtede Sennora Inez Pe- 
pita Roderigo den ældre Grev Miguel Alfons de 
Castello, hvem hun forlod for at tage til Venedig 
med Tenoristen Don Subiasco Alavarez 

Atter fik Kammerjunkeren et stærkt Hoste- 
anfald, lagde Bogen fra sig og sagde: „Ja mine 
Damer, jeg troer at det vil være bedst at lade 
Sennora Inez Pepita Roderigo blive i Venedig. 
Det er vist ikke værd at høre, hvilke Duetter 
hun har opført med Tenoristen. I øvrigt er det 
mærkværdigt, at de unge kvindelige Forfattere 
saa hyppigt bevæger sig paa temmelig slibrige 
Baner, saa meget mere mærkværdigt, som man 
jo burde tænke, at deres kvindelige Blufærdighed 
maatte forhindre dem i at nævne Forhold, som 
vi Mænd kun hvisker om. Jeg troer derfor, vi 

bør lægge den nye Litteratur til Side og holde os 
til vor gamle Sædvane, en jævn, borgerlig Whist. 
Det er et Spil, som ikke vækker Lidenskaberne, 
men tværtimod beroliger Sindene, og som navn- 
lig efter en Dinér er yderst velgørende, fordi 
man ikke behøver at anstrenge sine Evner. Hvis 
Generalinden derfor samtykker, skal jeg tillade 
mig at omdele Kortene; Spillebordene staar jo 
allerede parat." 

Imedens v. Spies med stor Iver omdelte Kor- 
tene, hvor, han tillige fik Lejlighed til at sige de 
ældre Damer forskellige Behageligheder, traadte 
Generalinden tæt hen til Lili, der atter havde 
søgt sin Krog ved Kakkelovnen, og hviskede: 
„Kom ind i mit Kabinet, jeg har noget at tale 
med dig om." 

Det gav et Sæt i Lili ; thi Generalinden saae alt 
andet end elskværdig ud. Hendes hvasse graa 
Øjne stirrede paa hende med et inkvisitorisk 
Blik, og i den Tone hun havde talt var der no- 
get befalende, som vakte en hemmelig Angest hos 
den unge Kone, der ikke vidste om hun var 
købt eller solgt, men uvilkaarlig fulgte efter. Ge- 
neralinden lukkede Døren til Kabinettet, trak Por- 
tieren for og spurgte saa med en pludselig Ven- 
ding: „Hvordan er det, du har uglet dig ud?" 

„Uglet mig ud," gentog Lili, „jeg veed ikke 
hvad du mener?" 

„Det er. da let at forstaa," sagde Geheralinden 

barskt, ^eg skrev til dig, at du kunde faa hvad 
du trængte til hos mine Døtre, og saa møder du 
op i en sort, ulden Kjole, Hedebokrave og saa 
med nogle Bondeperler, i Stedet for at tage dem 
paa, som jeg skrev til dig om. Hvad skal det be- 
tyde, maa jeg spørge, hvad skal det betyde?" 

Skønt Lili var den godmodigste Natur af Ver- 
den, følte hun sig rasende irriteret over den 
Maade, hvorpaa Generalinden tiltalte hende, og 
med et lille ironisk Smil svarede hun: 

„Kære Tante, da vi sidst talte sammen, be- 
lærte du mig om, at jeg ikke kunde gaa med de 
smukke Perler i stort Selskab, fordi man vilde 
antage dem for uægte. Jeg mærkede tydeligt, da 
jeg sidste Gang bar dem, at man var af denne 
Mening; derfor har jeg valgt disse Sølvperler, de 
passer vist bedst til min ringe Stand. *" 

„Men hvor er Perlebaandet?" gentog General- 
inden ivrigt, „har du det endnu?" 

„Nej, Tante, da jeg kom til dig for at bede dig 
om at hjælpe Henni, sagde du, at jeg jo ikke 
trængte til at laane noget hos dig, saa længe jeg 
ejede et Smykke til en saa betydelig Værdi. Da 
jeg ikke vilde sælge det, raadede du mig at laane 
paa det, og det Raad har jeg fulgt." 

„Har du laant paa det?" udbrød Generalinden 
højst irriteret. „Hvor meget fik du?" 

„Tre Tusinde Kroner," sagde Lili. 

«Hvad behager, tre Tusinde Kronerl" udbrød 

Generalinden og blev guli Ansigtet; „men hvor 
i al Verden vil du kunne betale saa mange Penge 
tilbage?" 

„Det kan jeg heller ikke," sagde Lili sagt- 
modigt; „m^n da Doktor Møller fik at vide, at 
jeg havde laant paa et Smykke, som var mig saa 
overordentlig kært, løste han det ind." 

„Nu har jeg aldrig hørt saa galt!" raabte Ge- 
neralinden, „hvor i al Verden kan Doktor Møller, 
som er Fattiglæge her i Valby, smide tre Tu- 
sinde Kroner ud ad Vinduet. Han maa jo være 
gaaet fra Forstanden." 

„Nej," sagde Lili, „han hører til de Mennesker, 
som finder en Glæde i at hjælpe andre, og som 
ikke tager det saa nøje, om han derved skulde 
faa det noget ringere selv." 

„Jeg skal dog forhøre mig om hans Formues- 
omstændigheder," sagde Generalinden skarpt. „Du 
kan jo ikke være bekendt at tage imod den Gave 
af Doktor Møller. Jeg vil give dig tre Tusinde 
Kroner for Perlebaandet, saa kan du betale Doktor 
Møller dem tilbage. Det er mest fair, man skal 
ikke tage Penge af fattige Folk." 

„Møller er ikke fattig," sagde Lili, „han er 
kun god; men Perlebaandet beholder jeg, det 
kommer aldrig ud af mit Eje." 

Generalinden sendte Lili et rasende Blik, slog 
Portieren tilbage og sagde: „Saa haaber jeg at 
du forstaar, at vi to for Fremtiden ikke har noget 

med hinanden at gøre. Du nægter din Tante at 
opfylde et højst beskedent Ønske, saa maa du 
finde dig i, at hun til Gengæld nægter dig hvad 
du maatte komme til at trænge til, det samme 
kan du sige til din Mand."" 

Da Lili atter traadte ind i Salen, var Herrerne 
vendt tilbage fra deres Likører, og man spredtes 
i Grupper, saafremt man ikke fandt Plads ved 
Whistbordene. Da Klokken slog ti paa Taffeluret, 
slog Pierre Døren op og meldte: „Doktor Møllers 
Vogn." 

Lili drog et lettende Suk, Møller smilede ironisk 
idet han sagde „Farvel" til Kammerjunker v. 
Spies, Og snart efter sad de tre i den hyggelige 
Laudauer, der efter faa Minutters Forløb førte 
dem tilbage til MølJers Villa. 

Da de traadte ind i Havestuen, vendte Møller 
sig mod Henni og sagde: 

„Seer du min Ven, saadan seer de fine Selska- 
ber ud. Fin Mad, fin Konversation og fine Klæ- 
der, men ikke Spor af Aand ; jeg maa atter tænke 
paa Goethes Ord: 

„Feine Gesellschaft, was ist's? 
Man nennt es die feine, 
wenn es zum kleinsten Gedicht 
keine Gelegenheit giebt.'^ 

Men her er jeg da i det heldige Tilfælde at 
have faaet fat i et straks, og, kære Henni, maa 
jeg til Amindelse om Generalindens Dinér over- 

række dig dette Mesterværk, som du jo kan tage 
med til Rom naar • du engang kommer der, saa 
bliver du maaske kronet paa Capitol." 

Henni tog Papiret, foldede det ud og udbrød 
forbavset: 

„Det er jo Kammerjunkerens Inprovisation, hvor 
har De faaet det fra?" 

„Det laa saamænd i min Frakkelomme,'' sagde 
Møller tørt. „Han har naturligvis haft det med, 
og ved en Fejltagelse puttet det i min Lomme." 

Den næste Dag modtog Møller fra General- 
indens Gartner en vældig Kurv med Middagens 
aflagde Blomster, og sendte den efter Sædvane 
til den Blomsterhandler paa Vesterbro, med hvem 
han havde sluttet Aftale om Salg af Blomsterne 
til Fordel for de fattige ved Sygehuset. 

Da Henni et Par Dage efter forlod sit Atelier 
for efter Sædvane at hilse paa den gamle Doktor, 
fandt han denne siddende i sin Lænestol med et 
Udtryk, som Henni slet ikke kendte. Møller 
plejede i Reglen at se saa gammeldags, elsk- 
værdig og godmodig ud; kun naar han harcel- 
lerede over noget, var der et ejendommeligt 
ironisk Udtryk i hans fine Træk ; men i Dag var 
han helt forandret. 

Der var et Udtryk af Væmmelse og Foragt 
udbredt over hans Ansigt, og i Haanden holdt 
han et sammenkrøllet Papir, som han krampagtig 
bevægede frem og tilbage. 

21* 

„Hvad er der i Vejen, kære Ven?" spurgte 
Henni, „De seer jo ud, som om der var gaaet 
Dem noget imod." 

„Aa ja," sagde Møller, „det er der ogsaa. Jeg 
har faaet en lille Eftersmag fra den store Dinér, 
og den er temmelig bitter. Vil du vide, hvorledes 
den smager?" 

Møller foldede Papiret ud, vendte sig mod 
Henni og sagde med lav Stemme: „Nu skal du 
høre, hvor lumpen saadan en rig Dame kan være." 

„Har hun skrevet til Dem?" spurgte Henni. , 

„Ja, ikke alene det, men tillige sat mig paa 
Porten," sagde Møller roligt, „og det med følgende 
elskværdige Linier: 

Herr Fattiglæge Møller! 
Da jeg har bragt i Erfaring, at De under- 
haanden bortsælger de Blomster, som jeg Tid 
efter anden sendte Dem til fattige syge paa Ho- 
spitalet, haaber jeg at De vil forstaa, at jeg i 
dette Forhold finder Anledning til at afskedige 
Dem som min Huslæge og lade Konferensraad 
Tang træde i Deres Sted. Indlagt følger Deres 
Honorar for de første Maaneder af Aaret, for 
hvilket jeg udbeder mig Deres Kvittering. 

Lydia von Rabenstein." 

„Er hun gaaet fra Forstanden?" raabte Henni 
rasende, „hvor tør hun vove at skrive saadan et 
Brev til en Mand som Dem." 

„Ganske simpelt hen, fordi hun ikke kender 
mig og fordi hun er den, hun er. Jeg har et 
helt Livs Erfaring bag ved mig, og jeg skal for- 
tælle dig, hvorledes disse rige Folk tænker. Hvis 
man indlader sig i den mindste Forretningsfor- 
bindelse med dem, er deres første Tanke den, at 
man vil snyde dem, og de sætter alle Jern i 
Ilden for at opdage, hvorledes man bærer sig ad 
dermed. For mig er denne Sag af en yderst 
pinlig Natur. Jeg har handlet efter mit eget Ini- 
tiativ. De Penge der kommer ind for hendes 
forbandede Blomster, staar altsaa ikke opført paa 
Sygehusregnskabet, ligesom der heller ikke findes 
noget om de Smaasummer, jeg har uddelt til 
Fattigfolk i Stedet for at sætte Buketter ved 
deres Senge. Jeg kan altsaa ikke rense mig ved 
at sende Sygehusregnskabet, og hun bliver na- 
ligvis ved sin Mening, at jeg er en gemen gam- 
mel Snyder, som hun kan smide paa Døren med 
et uforskammet Brev. Hendes Honorar sender 
jeg selvfølgelig tilbage, men videre kan jeg ikke 
foretage i Sagen." 

„Ja, saa skal jeg min Tro tage Sagen op!" 
raabte Henni. „Troer De, at jeg vil finde mig i 
at De, som er en af de hæderligste Mænd jeg 
nogen Sinde har kendt, skal stemples som Snyder 
af saadan en Kludemadam? I Morgen den Dag 
gør jeg Visit hos hende, leverer hende v. Spies's 
Digt og fortæller, hvad Pengene ved Blomsternes 

Salg er blevet anvendt til, og saa kan De tro, 
at jeg skal læse hende Teksten." 

„Kære Ven," sagde Møller med sit mest iro- 
niske Smil, „lad bare være at læse Teksten for 
rige Folk; thi det nytter ikke det allermindste. 
Derimod vil jeg give dig et godt Raad — besørg 
aldrig Kommissioner for den Slags Mennesker, 
indlad dig aldrig i noget som helst Pengeforhold 
med disse Kræmmere, og gør overhovedet aldrig 
disse Rigmænd nogen Tjeneste; thi for det første 
vil de anse det som en Selvfølge, at du ligger 
paa Maven for dem, 6g dernæst vil de tro, at 
din Tjenstvillighed har et Underlag af Egoisme, 
for at de skal tjene dig igen. 

Hjælp fattige Folk, Henni, søg de Trængende 
op og giv dem hvad du kan efter Evne; men 
kast dit Had og din Foragt paa disse Storborgere, 
som ikke kender noget andet Maal for Menneske- 
heden end at opnaa Rang og Titler, og som 
synker bestandig lavere, jo højere deres Obliga- 
tionsbunker vokser. 

For Resten er det jo ogsaa din forbandede 
Skyldighed at gøre Visit hos Generalinden; thi 
som bekendt er det jo her i København Skik 
og Brug, at man pænt gaar op og siger Tak for 
Mad, naar man har været til en Middag; gør 
man ikke det, bliver man ikke bedt mere." 

„Ja, saa bliver jeg helst borte!" raabte Henni 
leende; „men i Morgen gaar jeg derop og siger 

hende Sandheden lige op i Øjnene, lad saa Bom- 
ben eksplodere som den kan." 

„Take it coolly," sagde Møller og rejste sig 
op. „Du er en Hedspore og løber dig kun en 
Staver i Livet." 



Da Generalinden den følgende Formiddag 
havde indtaget sin sædvanlige Plads i Salonen 
for at modtage Visitter, blev hun meget over- 
rasket ved at høre Pierre melde: „Herr Falk". 
Hun rejste sig op, glattede sin Kjole og tænkte 
i første Øjeblik paa at nægte sig hjemme; men 
inden hun fik sagt Pierre Besked, traadte Henni 
aldeles ugenert ind ad Døren, og saa var han 
ikke en Gang i Visitdragt. 

„Maa jeg takke for sidst," sagde han, „det 
var virkelig et overmaade smukt Selskab." 

„Finder De?" spurgte Generalinden spidst, 
„jeg troede ikke De befandt Dem vel imellem 
os?" 

„Aa jo," sagde Henni med en munter Latter, 
„der var saamænd Originaler nok til at more sig 
over, og især var der jo Kammerjunker v. Spies, 
han er mageløs." 

„Ja, han har et overordentlig stort Talent," 
svarede Generalinden fornemt, „det er det, der 
har bragt ham op paa Kammerjunkerpladsen." 

„Det betvivler jeg saamænd ikke," sagde 
Henni. „Tør jeg ikke, som Erindring om hans 
aandfulde Inprovisation, leverer Dem medfølgende 
Digt, der paa en ganske mærkværdig Maade 
ligner det, som v. Spies digtede i Øjeblikket." 

Generalinden kastede et Blik paa Papiret, blev 
graa i Ansigtet og spurgte skarpt: „Hvor har 
De taget det?" 

„Jeg har ikke taget noget," sagde Henni, „jeg 
har faaet det." 

„Af hvem?" 

„Af Doktor Møller, det laa i hans Frakkelomme 
da han kom hjem." 

„Naa, Doktor Møller," sagde Generalinden med 
den mest foragtelige Betoning. „Ja kan han sælge 
mine Blomster, saa kan han vel ogsaa stjæle Kam- 
merjunkerens Digt." 

Henni foer rasende op af Stolen og vilde have 
givet et aldelets uforbeholdent Svar; men i samme 
Øjeblik slog Pierre Fløjdørene op og meldte med 
høj Stemme: „Herr Baron v. Zittow." 

Henni blev staaende, som om han havde faaet 
en Prop i Munden ; thi det Syn • der nu aaben- 
barede sig for ham, var vel i Stand til at slaa 
ham med Forbavselse. 

Med sirlige Dansetrin traadte Baron v. Zittow 
ind i Salonen. Han var iført Jagtdragt, bar en 
mørkegrøn Vams med mørke Perlemorsknapper, 
Pludderbukser, og hans tynde Lægge var om- 

sluttede af Lædergamascher, der kun halvt dæk- 
kede over de blanke, lakerede Støvler. I Haanden 
holdt han en spidspullet Jægerhat med Ørne- 
fjer, og idet han med et sirligt Buk lagde 
denne fra sig paa Bordet, greb han Generalindens 
Haand, kyssede den og sagde: 

„Ah ma chére générale! Je suis ravi de vous 
voir. Comment vous portez vous?" 

„Ah, je me trouve tres benement!" svarede 
Generalinden med et sukkersødt Smil. „Je attends 
toujours votre présence avec désir." 

Henni var lige ved at kvæles ved denne 
Mundfuld Fransk, men betvang sig, bukkede for 
Baronen og satte sig atter til Rette i Stolen. 

„De maa undskylde, kære Generalinde," fort- 
satte Baronen, „at jeg møder i en saa ucivili- 
seret Dragt; men jeg kommer lige fra Konge- 
jagten i Kongelunden, hvor jeg har været saa 
heldig at nedlægge to Fasaner, som min Jæger 
vil bringe Dem i Eftermiddag." 

„Jeg troede ikke Baronen var Jæger," sagde 
Henni uforbeholdent. 

„Aa, hvorfor ikke det?" spurgte Baronen med 
en fornem Haandbevægelse imod den unge Maler. 

„De er jo saa nærsynet, at De har meget ondt 
ved at bedømme de Kunstværker, som sendes 
Deres Bestyrelse af Legatet." 

„Ah, mon chér," sagde Baronen nonchalant. 

„Nærsynethed har i vore Dage intet at sige, man 
behøver jo blot at bruge Lorgnet." 

„Aa ja," sagde Henni, „naar Lorgnet kan gøre 
det, saa er der saamænd Kunstkendere nok i 
Danmark. " 

Baronen saae skarpt paa ham, strøg sig over 
Panden og sagde: „Aa ja, nu husker jeg det! De 
var vist en af Ansøgerne sidste Gang?" 

„Ja, med Akademiets Anbefaling," svarede 
Henni. 

„Ja man kan jo ikke tage Hensyn til disse 
Anbefalinger," vedblev Baronen i en fornærmet 
Tone. „Det kommer jo an paa, hvem man er gode 
Venner med: man maa danne sin Dom selv- 
stændig, det plejer jeg altid at gøre." 

„Ja, det kan man mærke," svarede Henni, „det 
var vel ogsaa derfor at Hjalmar Jensen fik Le- 
gatet. " 

„Ja, han er en meget beleven og meget lovende 
ung Mand," udbrød Baronen skarpt. „Deter ikke gjort 

med Kunst alene, man maa ogsaa have Chic" 

og for at afbryde Samtalen, vendte han sig til 
Generalinden, pegede ud i Salonen og sagde: 

„Det er et mageløst Billede af Krøyer, som 
Generalinden der har erhvervet sig." 

Henni fulgte hans Haandbevægelse og udbrød: 
„Det Billede er ikke af Krøyer, men af Bloch." 

Baronen vendte sig med et rasende Blik mod 
Henni og sagde i en uforskammet Tone: „Maa 

jeg bede Dem ikke at afbryde mig, det forstyrrer 
min Tankegang." 

„Om Forladelse, Herr Baron!" sagde Henni 
med sit mest ironiske Smil. Jeg troede ikke, at 
De var i Besiddelse af en saadan Værdigenstand." 

Baronen foer rasende op og raabte: „Min 
Herre! Maa jeg bede mig fritaget for personlige 
Fornærmelser, især naar de kommer fra saadan 
en Personage som De." 

Det gav et Sæt i Henni. Han foer op af Sto- 
len, maalte Baronen fra Top til Taa og sagde: 
„Personage! Troer De, Herr Baron, at De har 
ringeste Begreb om hvad en Kunstner er? Det 
er vistnok meget sjældent at nogen siger Dem 
Sandheden; men netop for en Gangs Skyld skal 
De høre den. De er en fladpandet Idiot og en 
smalsporet Aristokrat, som kun duer til at skyde 
Fasaner i Kongelunden." 

„Herr Falk!" udbrød Generalinden med en 
majestætisk Haandbevægelse, „maa jeg bede Dem 
øjeblikkelig at forlade min Salon, hvor man efter 
Deres Udtalelser kan mærke at De ikke hører 
hjemme." 

„Med største Fornøjelse," svarede Henni; „men 
inden jeg gaar, har jeg ogsaa et Par Ord at sige 
Dem. De har tilsendt min gamle Ven, Doktor 
Møller, et Brev, hvori De beskylder ham for at 
drage smudsig Fordel af de halvvisne Blomster, 
som De tilstiller ham efter Deres Middage; medens 

„Parole d'honneur!" sagde Baronen og greb 
hendes Haand, som han ærbødigt kyssede. „Intet 
skal være mig mere dyrebart end at beskytte 
Dem mod alt det onde, som Verden er saa fuld 
af. Jeg vil være Deres trofaste Ridder for hele 
Livet, saafremt De tillader det." 

Generalinden sank tilbage, lukkede Øjnene og 
laa et Øjeblik som i en Drøm. Oppe i Skyerne 
svævede den gyldne Baronkrone sammen med 
Tanken om, at hun nu vilde komme til det Hof, 
der havde været hendes Livs højeste Maal. Ogsaa 
Baronen havde sine stille Tanker i dette højtide- 
lige Øjeblik. Han saae, at Generalindens Guld 
som en frugtbargørende Strøm vilde gyde sig 
over hans forstyrrede Regnskaber og fri ham for 
den Administration, hvormed han længe havde 
været truet. 

Han bøjede sig atter over hende, kyssede 
hende paa Panden og hviskede: „Elskede Lydia! 
saa følges vi ad."* 

Saaledes vender Forsynet den sorteste Ondskab 
til den ædleste Kærlighed, og Henni, som rasende 
foer hen ad Vejen, tænkte mindst af alt paa, at 
han ved sin Dommedagsprædiken havde forenet 
to elskende Hjerter. 




TIENDE KAPITEL. 



^ 



„Det genvundne Paradis.^ 

NAA, hvorledes spændte Visitten saa af?" 
spurgte gamle Doktor Møller, da Henni 
kom farende ind i Havestuen. „Du seer mig saa 
altereret ud, min unge Ven." 

„Aa,*" udbrød Henni, „endelig har jeg da faaet 
Luft." 

„Det synes du ellers ikke at mangle," sagde 
Møller, „jeg har kendt meget faa, der forstaar 
den Kunst at fare saaledes til Vejrs som du." 

„Ja, De har Ret," sagde Henni noget mere 
dæmpet, „muligvis har jeg baaret mig dumt ad, 
men det faar være det samme. Jeg har brændt 
mine Skibe, kastet Broen af; men til Gengæld 
har jeg den Trøst, at have sagt Sandheden rent 
og fuldt ud." 

„Det er en daarlig Trøst," sagde Møller. „Bliv 
ved at sparke ud til højre og venstre, gør dig 
rigtig Uvenner med de Fine og Fornemme, saa 
skal du se, hvorledes du bliver sejlet agterud." 

„Det faar være det samme,** sagde Henni. 
„Jeg hører ikke til de Naturer, der lader sig 
træde paa Nakken af den første den bedste Penge- 
parvenu. Længe nok har jeg døjet og taalt denne 
Kludekællings Haan og Tilsidesættelse, nu kan 
hun sejle Fanden i Vold med hele sit fornemme 
Slæng.« 

„Ja," sagde Møller, „men efter den søde Kløe 
kommer den sure Svie, hun kunde dog muligvis 
hjælpe dig til et eller andet, naar det kneb." 

,Ja, med en Tiøre," sagde Henni, „og en vis- 
sen Blomsterbuket, mere har hun vist ikke at 
give bort." 

Møller rejste sig, gik hen til sit Skrivebord og 
sagde: „Lad os nu ikke tale mere om det. Du 
har handlet som den Galning du er." 

Jeg er ingen Galning!" raabte Henni, jeg hyl- 
der de bekendte Ord: 

Hvo som Uret kan forglemme, 
som ej lyder Hadets Stemme, 
er en Usling, sin Skæbne værd." 

„Det lyder meget kønt i en Opera," sagde 
Møller, „men i Livet gaar det ganske anderledes 
til. Stikker du til de andre, maa du Bnde dig i, 
at de stikker igen, og saa kommer det an paa, 
hvem der har den skarpeste Dolk." 

„Aa, min er skarp nok. 

Hvad er det for et stort Brev, som ligger der?" 

„Ja, Gud maa vide det," sagde Møller. „Det 
er fra det italienske Konsulat og stilet til dig.*' 

„Til mig," udbrød Henni forbavset. „Hvad har 
det italienske Konsulat med mig at gøre?" 

„Det veed jeg ikke," sagde Møller, „men Bre- 
vet er virkelig til dig." 

„Aa," udbrød Henni smertelig berørt, „der er 
da vel ikke hændet en Ulykke dernede paa 
Ischia? Da jeg fik Perlebaandets sande Værd at 
vide, skrev jeg til gamle Giovanni og fortalte 
ham, hvorledes hans Gave paany havde frelst 
mig fra Nød. Muligvis har han ikke kendt min 
Adresse og lader gennem Konsulatet høre fra sig." 

Henni brød Brevet, foldede det ud og læste: 

„Fra Præfekturet i Casamicciola paa Øen 
Ischia, har det italienske Konsulat i København 
modtaget en Skrivelse, hvori det opfordres til at 
søge nærmere Kundskab om en ung Maler Enni 
Falcone, der tillige med sin Hustru har opholdt 
sig paa Øen i afvigte Sommer. Da Konsulatet 
formoder, at der ved dette italienske Navn sigtes 
til Dem, anmodes De om at indfinde Dem paa 
Konsulatets Kontor, hvor nærmere Oplysning vil 
blive Dem meddelt, saafremt De medbringer de 
fornødne Legitimationspapirer. 

Det italienske Konsulat i København. 

„Hvad i al Verden kan dog alt dette betyde?" 
udbrød Henni, „der maa være hændet noget al- 

vorligt dernede. Troer De jeg kan træffe den ita- 
lienske Konsul i Dag?" 

Møller saae paa sit Ur og sagde: „Naar du ta- 
ger af Sted lige straks — men skynd dig ! Ogsaa 
jeg er nysgerrig efter at faa at vide, hvad denne 
mærkelige Tilsigelse kan betyde." 

* 

Da Henni efter et Par Timers Forløb atter 
vendte tilbage til Villaen, saae han saa bleg og 
forstyrret ud, at Møller bekymret spurgte: „Hvad 
er der i Vejen, Henni? Du har vel ikke faaet 
daarlige Efterretninger fra Konsulatet?" 

Henni greb Møllers Haand og sagde bevæget: 
„Min Anelse er gaaet i Opfyldelse. Gamle Giovanni 
er død, og nu er Lili Vigneejer og jeg Hotel- 
vært." 

Møller saae aldeles forbavset paa ham og spurgte: 
„Er du gaaet fra Forstanden?" 

»Ja» J6g er lige ved det," svarede Henni; „en 
Lykke, der saaledes kommer dumpende ned fra 
Himlen, kan nok bringe den bedste ud af Fat- 
ning." 

„Men saa fortæl dog," sagde Møller utaal- 
modigt, „hvad sagde de deroppe?" 

„M&n meddelte mig først, at gamle Giovanni 
var død, og efter at jeg havde legitimeret mig 
tilstrækkeligt, rakte Konsulen mig følgende Testa- 
mente, som i al sin Korthed lyder saaledes: 

Vilhelm Bergsøe: Pigesorger. 22 

„Jeg Giovanni Batista kundgør herved som min 
sidste Vilje, at jeg overdrager den mig tilhørende 
Vigne paa St. Nicola til Signorina Lili Falcone 
som Tak for al den Godhed hun har viist mig. 
Min Part i Villa Vitarna overdrager jeg efter 
Overenskomst og Samtykke af min Ven Signor 
Vitarno til Maleren Enni Falcone. Jeg haaber, at 
han og hans Hustru vil indvillige i dette mit Te- 
stamentes Bestemmelse, og idet jeg sender dem 
min sidste Hilsen, haaber jeg, at Madonnas Ro- 
ser maa blomstre for dem og bringe dem Lykke. " 

Møller stod som forstenet. Endelig sagde han 
med bevæget Stemme: „Herregud, Henni, saa 
skal vi atter skilles? Jeg havde haabet, at du vilde 
blive her hos din gamle Ven og følge ham til 
hans Grav." 

Henni saae bevæget paa Møller og svarede: 
„Kære Ven, vi behøver jo ikke at skilles. Følg 
De med os, saa skal De se, at „Villa Vitarna" 
er noget helt andet end „Villa Valby"." 

Møller saae tankefuld hen for sig, tav i nogle 
Minutter, men endelig sagde han: „Ja du har 
Ret! Der er forbandet smaat herhjemme, og efter 
alt det som der er passeret med Generalinden, 
kan jeg være vis paa, at hun af al Kraft vil søge 
at skade mig. Jeg har altid holdt mit Skjold 
blankt ; men at det nu skal plettes af denne gif- 
tige Spyflue, kan jeg ikke finde mig i. Følge med 
dig straks kan jeg naturligvis ikke, det forbyder 

baade min Stilling ved Sygehuset og min private 
Praksis her. Jeg vil indgive min Ansøgning om 
Afsked som Fattiglæge og meddele mine Pati- 
enter, at jeg ikke praktiserer længere end til 
Nytaar. Naar jeg saa har faaet min Villa solgt 
og mine øvrige Forhold ordnede, kan jeg være 
nede hos Eder naar Madonnas Roser blomstrer 
paany." 



Der hvilede en lys Majdags glimrende Solskin 
over Neapel. Folkelivet paa Gaderne begyndte at 
tage Fart. Efter Vinterens Stilhed begyndte Ska- 
rer af Rejsende at befolke de uddøde Hoteller; 
men nede ved Havnen var Livet dog allerstær- 
kest; thi Damperen til Ischia laa parat til Af- 
gang, og Dækket myldrede af disse bronzebrune 
Skikkelser, som vendte tilbage til deres efter 
at have solgt deres Frugter og Blomster. 

Der var to Fremmede om Bord. De stod ude i 
Forstavnen Haand i Haand, stirrende ud i det 
Fjerne, hvor Capri og Ischia fortonede sig som 
et drømmesløret Fata Morgana. Saa lød Damp- 
piben, Skibet tog Fart, klarede Procida, og nu 
steg Ischias høje, mørkebrune Klippekyster mere 
og mere tydeligt op af det dunkelblaa Hav. 

„Nu er vi der snart," hviskede Lili. Henni 
trykkede tavs hendes Haand; men der var i det 

22» 

Haandtryk noget, som sagde langt mere end Ord. 
Nu drejede man omkring Forbjerget „Monte 
Vico. " 

Det venlige Casamicciola med sine kridhvide 
Bygninger og pragtfulde Villaer traadte mere og 
mere tydeligt frem. Damppiben klang, Ankeret 
faldt, man var ved Maalet. 

Den første Baad skød pilsnart fra Land. Ved 
Roret sad Signor Vitarno. I Stavnen stod Hennis 
Fører Francesco og raabte paa langt Hold: „Vel- 
kommen Signor Falcone til vor 0!" 

Baaden lagde klods op til Falderebstrappen, Vi- 
tarno steg ilsomt op, omfavnede Henni, kyssede 
hans Kind og vendte sig saa mod Lili, idet han 
med sin bløde, sonore Stemme sagde: „Velkom- 
men Signorina, saa sees vi da igen!" 

Rejsetøjet langedes ned i Baaden, Lili og Henni 
steg ind under Solsejlet, og faa Minutter efter 
landede de ved Casamicciolas Marina, hvor Fran- 
cesco præsenterede sine Muldyr, der til Ære for 
Gæsterne havde Klokker om Halsen og Fjer- 
buske i Panden. 

Saa gik de op til Villaen, hvor Vitarno førte 
dem ind i deres Værelse og sagde: „Naar De 
har gjort Toilette, beder jeg Dem komme ned i 
Haven, jeg har en lille Overraskelse til Dem." 

„Hvor han er god," hviskede Lili til Henni, 
„og hvor disse Folk her paa Ischia dog er ven- 
lige. Hvad tror du han vil overraske os med?" 

„Det vil Tiden vise," sagde Henni smilende; 
„men hvis du seer for mildt til Signor Vitarno, 
bliver jeg paany jaloux." 

„Ja, det vilde passe godt nu, da du er hans 
Kollega," lo Lili; „men skynd dig, jeg længes ef- 
ter at se, hvad han har beredt os." 

Da de traadte ned i Haven, stod Signor Vi- 
tarno og ventede. Han bød Lili Armen, og nu 
gik det ud til den yderste Pynt, hvor der paa 
Klippens Rand var bygget en Loggia. Der stod 
et Festbord dækket, og midt paa det hævede sig 
en stor Vase fuld af Restitutas hellige Liljer. 

„Kan De huske, da vi spiste her sidst?" 
spurgte Vitarno, „det er nu snart et Aar siden." 

„Det glemmer vi aldrig," svarede Lili. „Alt er 
i Dag som dengang; men hvor sørgeligt, at vi 
skal savne vor gamle Giovanni." 

„Hvorledes døde han?" spurgte Henni med 
lav Stemme. 

„Ganske som han havde levet," svarede Vi- 
tarno, „stille og ubemærket. En Morgen kom han 
ikke ned fra Bjerget, og jeg gik da op for at se 
til ham. Han sad ved et Bord med Haanden un- 
der Kinden, som om han sov, og foran ham laa 
et stort Dokument; men da jeg spurgte ham, 
hvad det indeholdt, svarede han ikke — han var 
død. 

Der var over hans Ansigt et mærkeligt, for- 
klaret Udtryk, og da jeg greb Dokumentet saae 

jeg, at det var hans sidste Vilje, som jeg da over- 
leverede til Præfekturet i Casamicciola, der be- 
sørgede det videre til Danmark. Hans Bestem- 
melser kender De jo." 

Henni rakte Vitarno Haanden og sagde: „Min 
Hustru tager imod Villaen, men jeg duer ikke 
til at være Hotelvært, dertil er jeg baade for 
springsk og for ilsindet." 

„Det behøves heller ikke," svarede Vitarno, 
„jeg skal gerne styre det hele, og den Andel, 
som efter Giovannis Testamente tilfalder Dem, 
kan De være sikker paa. Veed De, at om otte 
Dage har vi den første Maj, saa skal jeg sørge 
for Madonnas Roser, og jeg haaber De denne 
Gang bedre vil forstaa dem." 

Da Solen hældede mod sin Nedgang, holdt 
Francesco atter uden for Villaen med tre af sine 
pyntede Muldyr. Fod for Fod gik det nu op ad 
Bjerget, hvis Haver og Villaer rødmede i den 
nedgaaende Sols Straaler. Akacierne duftede. 
Myrterne sendte deres ejendommelige Vellugt i 
Vejret, og fra de tætte Laurbærhække begyndte 
Nattergalene at slaa. Efter en halv Times Ridt 
naaede de Villaen, og med en Følelse halvt af 
Glæde, halvt af Vemod traadte Lili ind gennem 
dens Gitterport. Alt var som for et Aar siden. 
Palmerne viftede med deres lange, fingrede Blade, 
de store Kaktus blomstrede, de grønne Firben 
løb omkring paa de brune Tufvægge, og Fonta- 

nen i Midten af Haven sendte sine sprudlende 
Straaler højt i Vejret. 

„Her er jo slet ingen Forandring sket," sagde 
Henni, „alt er ganske som da vi var her sidst." 

„Ikke ganske," sagde Vitarno med dæmpet 
Stemme. „Haven har faaet en Gæst, som jeg 
veed De med Kærlighed vil huse." 

„Hvilken?" spurgte Henni forundret. 

„Følg med mig," sagde Vitarno og pegede mod 
Havens Baggrund, hvor den varme Kilde sprang 
ud højt oppe fra Klippen. Her var plantet et Par 
unge Cypresser, som ikke havde været der tid- 
ligere. En Grotte var hugget ind i Klippen, og i 
dens Baggrund saae man paa Klippevæggen en 
hvid Marmorplade, hvorpaa der stod de romerske 
Katakombers simple Ord: 

„Her hviler Giovanni. Han slumrer i Fred." 

Det unge Ægtepar stod tavse, Lili græd stille ; 
men Henni sagde: 

„Denne Plet skal være os hellig, hver Dag 
skal min Hustru bringe Madonnas Roser til Gio- 
vannis Grav." 

Solen var ved sin Nedgang og gød en Strøm 
af brændende Purpur hen over Golfens mørke- 
blaa Bølger. De smaa Ildfluer begyndte deres 
lysende Flugt, Nattergalens Triller klang op til 
dem fra Dalen, da de tavse forlod Haven for at 
begive sig op til Villaens Loggia. 

Vitarno ønskede dem God Nat ; men Henni og 

Lili kunde ikke rive sig løs fra al den Skønhed, 
som de øjnede fra denne Plet. Dybt under dem 
laa Casamicciola-Dalen. Den saae her oppe fra 
Højden ud som en Urtegaard fuld af Blomster og 
hvide, skinnende Monumenter. Saa gled Blikket 
hen over Øens nys udsprungne Vinhaver for at 
tabe sig ud over det uendelige Hav, hvor Solen 
nu kun viste sin øverste Rand. De hvide, tre- 
kantede Latinersejl skinnede i den nedgaaende 
Sols Straaler, og langt ude saae man Ponza-Øerne 
som svømmende Skyer. 

Længe stod de to og stirrede ud i det fjerne. 
Da greb Henni sin Hustrus Haand og sagde: 
„Her er et Paradis." 

„Ja," svarede Lili, „for her er ingen Piger." 
„Nej," svarede Henni og hviskede, idet han 
omfavnede hende, „heller ingen Generalinder." 

